
Introduktion 


Hvorfor bringe Pluto-spørgsmål op? 


De emner, der her skal beskrives - skyld, krænkelse, misbrug af 
børn og død - er svære at se i øjnene. Når talen er om disse Pluto- 
indflydelser på workshops, synes nogle mennesker at få det så 
dårligt, at de til sidst må gå. Sekretærer er brudt grædende sam- 
men, mens de har renskrevet dette materiale. Det er givet, at 
Plutos indflydelser er smertefulde, men er det umagen værd at 
bringe dem op? Ja, når man ser mennesker, der har været plaget 
af skyld, begynde at elske sig selv igen. Ja, når mennesker forpint 
af frygtelige hemmeligheder bryder deres isolation og genvinder 
selvværdsfølelsen ved at lære at betro sig til de rigtige mennesker. 
Ja, fordi formålet med denne bog ikke kun er at få indsigt i van- 
skelighederne med Pluto, men at finde metoder til at afhjælpe 
dem med. 

Hvis du er professionel astrolog, kan du læse bogen og således 
blive bedre i stand til at hjælpe klienter, som kommer til dig tyn- 
get af Pluto-problemer. Mens Pluto går gennem Skorpionen vil 
behovet for at bearbejde disse svære områder blive mere og mere 
påtrængende. Dine klienter vil betro dig smertefulde hemmelig- 
heder, og du må være i stand til at reagere med noget andet end 

rædsel. Informationen og teknikkerne i denne bog vil være en 
begyndelse. Litteraturlisten efter hvert kapitel anviser bøger, der 
kan give yderligere indsigt. 

Og hvis du selv er et Pluto-menneske får du mine varmeste 
tanker. Et Pluto-menneske har en stærk Pluto i horoskopet — f.eks. 
Pluto i forbindelse med Solen, Månen, Ascendanten, MC, eller 
der er et antal planeter i Skorpionen. Du kan komme fri af de 
fastlåste forsvarsmekanismer, der her skal beskrives. Jeg vil ikke 
påstå, det er let — at blive Plutoniker var heller ikke let. Men ved 
at blive bevidst om det og ved hjælp af de her beskrevne teknikker 
kan du begynde at nedbryde Pluto-barriererne. Hvis nogen over- 
hovedet har den udholdenhed — ja, næsten besættelse - der skal til 
for at arbejde sig gennem en fortid så ødelæggende som din, så er 
det dig. Det pres, du har modstået for at overleve, har efterladt 
dig stærk som hærdet stål, en skabelsens diamant. Må denne bog 
berige dit liv. 


“By the Time I Get to Phoeni: 


Nej, jeg er ikke på vej til Phoenix, Arizona, Det er Fønix-siden af 
Skorpionen eller Pluto jeg er ude efter - at rejse sig af sin egen 
aske, genfødt. Du undrer dig måske over, hvorfor jeg har skrevet 
en bog om Pluto. Med Pluto kun en grad fra Ascendanten har jeg 
aldrig kunnet køre på frihjul, men bliver bestandig konfronteret 
med behovet for at arbejde med mig selv og mit forhold til om- 
verdenen. Det er mere ærligt at fortælle det end at lege udenfor- 
stående ekspert og prædike for “jer derude”. 

Pluto symboliserer også vort forhold til det kollektive, og i 
arbejdet med egne Pluto-problemer har jeg lært en masse, som 
har hjulpet de Plutonikere, jeg har tiltrukket. Denne bog er et 
koncentrat af den viden og de teknikker, som du kan bruge til at 
bearbejde Pluto-problemerne. Astrologi er i sig selv meget ind- 
sigtsgivende og kan være en stor hjælp til dig personligt og til de 
Klienter, du rådgiver. Fra mine tidligste studier vidste jeg, hvad 

Pluto på Ascendanten betyder, og det var generende. Stolthed 
kan somme tider være et gode, for den fik mig til at holde op med 
at gøre disse ukærlige Pluto-ting. Forhåbentlig vil det, at du læser 
om dine egne Pluto-aspekter og positioner tjene samme formål — 
at gøre opmærksom på dine spil, som bestemt ikke er lette at 
afdække. Mens jeg skrev om mine egne aspekter, havde jeg mere 
end én gang lyst til at råbe "Hvor vover du at sige sådan til mig!” 
Og dog er bevidstheden i sig selv helbredende. 

Når du læser afsnittene om behandling i denne bog, vil du 
måske, hvis du har læst andre af mine bøger, spørge, hvordan en 
pæn, respektabel astrolog med solid psykoterapeutisk erfaring lod 
sig føre ud i al denne skæbnesnak... lys, chakraer, lovsange og 
Gud ved hvad. Med Pluto på Ascendanten har det selvfølgelig 
altid været der, men jeg skyede det som pesten. Det er i orden at 
være slået ud, men af skæbnen — aldrig! Jeg kom til et punkt tret- 
ten år henne i min karriere, hvor astrologien døde ~ 13 er et Pluto- 
tal. For det første kendte jeg ingen, der kunne basere et tilfreds- 
stillende liv på astrologi. For det andet føltes det, som om noget 
grundlæggende manglede i den astrologi, jeg kendte. Horoskopet 
kunne vise klientens problem, men hvor var løsningen? Jeg be- 
sluttede at stoppe og så mig alvorligt om efter andet arbejde. 

På det tidspunkt havde jeg ugentlige møder med Andrew 
Ramer, et menneske med gode psykiske evner. Vi startede et pro- 
jekt om alkoholismens spirituelle dimensioner. Det udviklede sig 
til en bog om afhængighed - en ganske pragtfuld og stærk bog. 
Dernæst kanaliserede Andrew noget om at behandle afhængighed 
og dens eftervirkninger, og jeg begyndte at afprøve materialet i 
mit arbejde med tidligere alkoholikere. Snart begyndte både del- 
tagerne i min terapigruppe og mine individuelle klienter at få det 
bedre. Somme tider var jeg for utålmodig til at vente til vores 
næste session og begyndte selv at kanalisere. (Det føltes, som om 
jeg blev ført - med bind for øjnene, skridt for skridt, fordi min 
frygt for denne udvikling var så udtalt.) 

Det næste, der skete, var, at jeg i et voksenundervisningspro- 
gram fandt en notits om et kursus om urter, og jeg gemte den — 
det ville lige være noget for Andrew. Men han havde for travlt, 
og hvordan det så end gik til, fandt jeg mig selv i toget på vej til 

kurset, Den tredje uge introducerede læreren Bachs Blomster Re- 
medier for følelsesmæssige problemer, og jeg begyndte at studere 
dem. De har været en væsentlig del af mit arbejde i mere end fire 
år. Senere blev det klart for mig, at jeg allerede havde foretaget 
mit karriereskift. Disse hjælpemidler og flere til, som jeg efter- 
hånden lærte om, tilføjede en vigtig dimension, hvor problemer, 
som så klart kunne aflæses i horoskoper, faktisk også kunne løses. 
Astrologien var slet ikke død, den var flyttet til et andet niveau! 


KAPITEL I 


Forstå Pluto 
i dit fødselshoroskop 


Planeten Pluto er naturligt forbundet med Skorpionen og 8. hus, 
og alle tre har interesse i forbindelse med fødsel, sex, død, magt 
og transformation. Magt, og hvordan den bruges, er et væsentligt 
Pluto-område, både individuelt jektivt. I dette kapitel og 
gennem hele bogen vil vi gå på døddgelse i Plutos psykologiske 
kompleksitet, både i fødselshoroskopet og i forbindelse med tran- 
sitter. Der hvor virkningen er overvejende negativ, vil vi finde 
veje til helbredelse eller lindring af de vanskeligheder, som Pluto 
repræsenterer. Dette kapitel indeholder en tolkning af Plutos hus- 
position og aspekter i fødselshoroskopet og nogle tanker om Plutos 
betydning i de forskellige tegn. (Hvis du er begynder, er der et 
appendix, som fortæller, hvordan du finder din egen Pluto-posi- 
tion.) Hvis du har flere Pluto-aspekter (eller hvis 8. hus eller Skor- 
pionen er stærkt repræsenteret i dit horoskop), kan du få yderlige- 
Te indsigt ved at læse Kapitel 2. Hos en plutonisk personlighed er 
Pluto meget stærk i horoskopet som beskrevet i introduktionen.! 


1 Aspekter, der involverer Pluto, til Solen, Månen, Ascendanten eller 
MC, mange vigtige planeter i Skorpionen eller et stærkt 8. hus indikerer 
en “stærk Pluto”. 

Temaer, du kan forvente i forbindelse med Plutos placering, 
er skyld, krænkelse, behov for kontrol, nag og hævn. Og dog søger 
ingen hævn uden at være blevet dybt såret, så der er ofte en gru- 
fuld historie af en eller anden art forbundet med Plutos position i 
fødselshoroskopet. Eftervirkningerne af et vigtigt dødsfald eller at 
blive forladt ses f.eks. manifesteret i en tendens til at udvikle sym- 
biotiske forhold vekslende med perioder af isolation. Selv om 
nogle mennesker er mere grundlæggende påvirket af Plutos ønske 
om at forsvare sig end andre, har vi alle Pluto-træk på de områder 
af livet, som Pluto berører. 


Et overblik over Pluto-placeringer 


Meget af det, som bliver omtalt på de følgende sider, handler om 
en person med en svær Pluto. Hvis din Pluto er godt aspekteret 
(kun har trigoner og sekstiler), eller hvis din Pluto ikke er specielt 
stærk, vil disse beskrivelser måske ikke appellere til dig i særlig 
stor udstrækning. Og alligevel kan du opleve, at selv den svageste 
placering (f.eks. en husspids i Skorpionen uden planeter i det hus) 
refererer til nogle af de vanskåligheder, du har. Hvis det er tilfæl- 
det, vil læsningen give dig indsigt, også selv om du ikke er påvir- 
ket af nogle af de mere drastiske sider af denne placering. Uanset 
om din Pluto er stærk eller svag, føler du dig måske ilde berørt 
ved læsningen, men at se sandheden i øjnene er begyndelsen til 
forandring, og dog er én gang ikke nok - vi må blive ved med at 
lære, blive ved med at konfrontere, indtil vi har oplevet vores 
egne spil så ofte, at de gør livet surt, og vi ønsker at give slip på 
dem. At fortælle andre om dem fremskynder processen. 

Vi er ofte meget optaget af de livsområder, som Pluto påvirker 
via huse og planeter i fødselshoroskopet. Det, vi skal give slip på, 
bliver vi hele tiden mindet om. De samme negative mønstre kom- 
mer op i vores liv igen og igen, og for hver gang bliver vi mere og 
mere fikserede på dem. Der, hvor vi er blevet såret eller svigtet, 
forventer vi svigt, så vi vælger mennesker, som opfylder vore for- 
ventninger om at blive svigtet. Selv et venligt menneske, som er 

udsat for konstant mistanke, kan blive tvunget til at sige: “Stoler 
du ikke på mig? Hvis det er sådan, du tænker om mig, så vil jeg 
gøre det!” Således skaber vi vore egne selvopfyldende profetier. 

En mekanisme, som kan blive årsag til tvangstanker, er en 
tendens til at komme ind i magtkampe på områder relateret til 
Plutos hus eller aspekter. En fanatisk insisteren på at vinde kan 
paradoksalt nok lede til bitre nederlag. Det begynder ofte med en 
magtkamp med en af forældrene (eller en vigtig autoritetsfigur) i 
barndommen - én, der lagde stor vægt på det livsområde, Pluto 
repræsenterer, og som prøvede at presse barnet til at få succes 
her. Hvis det lykkedes for barnet, vandt forældren. For at trodse 
forældren og vinde slaget, måtte individet TABE på det område, 
som Plutos hus berører. Nederlaget ses fejlagtigt som en moralsk 
sejr. Denne mekanisme har fået mig til at kalde det hus, hvor Plu- 
to er placeret “mislykkes i trods”-huset. 

Forældren kan også have lært barnet, at han eller hun aldrig 
vil blive til noget på det hus’ område, så personen hævner sig ved 
hele tiden at mislykkes på en måde, der sætter forældren i forle- 
genhed. Det er med slet skjult fryd, dette menneske jamrer over 
sit nederlag . . . “Se, Mor, du havde ret!” Nogle mennesker ned- 
prioriterer det område af nød og kontrollerer behov og følelser så 
strengt, at ikke engang vennerne er klar over, at det er vigtigt, 
men det giver ikke frihed. Samtidig kan der være en bitter indstil- 
ling - “Jeg er alligevel ikke interesseret” — og en slags moralsk 
overlegenhed over for dem, det lykkes for. 

En anden binding opstår, når personen overtager forældrens 
tro på, at livsvilkår forbundet med de områder, Pluto hersker over 
eller aspekterer, er så magtfulde, at det vil ændre (og kontrollere) 
livet, hvis han eller hun får succes. Resultatet er en overdreven op- 
mærksomhed på det livsområde. Som følge af den styrke området 
tillægges og de fortsatte magtkampe her, kan personen ende med 
at blive kontrolleret af det, han selv allermest ønsker at kontrolle- 
re. Han er ude af stand til at få succes og ude af stand til at give 
slip på det, indtil han beslutter sig for ændringer. Når et Pluto- 
område bearbejdes og mister sin magt over dig, er det paradoksalt 
nok et område, hvor du kan manifestere en anselig mængde kon- 
struktiv energi. Du genkender måske lidt af skorpionens stik i 


20 


disse mønstre, hvor prisen for at vinde er, at du sårer dig selv. 

Et menneske med en svær Pluto-placering kan på det pågæl- 
dende livsområde være skorpionen, der hælder giften ud over 
andre, ofte på en skjult eller fordrejet måde. Jeg kalder dette syn- 
drom det hævngerrige offer, idet det viser, hvor personen føler sig 
forurenet, men også hvor han føler sig mest berettiget til at sende 
forurettelsen tilbage til andre. En mand med Månen i Skorpionen 
føler sig f.eks. forurettet af sin mor og kan opleve det som sin ret 
at lade sit raseri gå ud over enhver kvinde, som kommer tæt på 
ham, Vi er selvfølgelig ikke alle hævngerrige ofre, men mange af 
os holder af at spille offer engang imellem, og hvis dit livs Pluto- 
områder er svære, kan du måske overveje, om denne mekanisme 
er til stede i et eller andet omfang. 

På Plutos livsområde kan der være en dyb, mørk hemmelig- 
hed, som får dig til at føle, at du ikke kan være åben over for andre. 
Vi har alle Pluto et sted, og vi har alle hemmeligheder. Læseren 
er måske lettet over, at den seksuelle betydning af de forskellige 
Pluto-placeringer ikke skal beskrives her. Men ofte er den dybe, 
mørke hemmelighed af seksuel karakter, selv om det ikke handler 
om sex i virkeligheden. Når der er seksuelle problemer, eller sek- 
sualiteten er tvangspræget, er det virkelige problem magt. De lige 
så alvorlige temaer tillidsbrud, forladthed, skyld og krænkelse kan 
spille med i den styrke seksualiteten tillægges. 


Hvordan bruges tolkningerne 


I de følgende tolkninger skal vi se på Pluto i forskellige aspekter, 
huspositioner og i nogle af tegnene. ? De er arrangeret i husorden 
sammen med de beslægtede konstellationer. F.eks. er Pluto i 3. hus 
beskrevet sammen med Pluto/Merkur og Merkur i Skorpionen, 
fordi de har indflydelser, der ligner hinanden. Ikke to aspekter er 
ens, men der er ligheder, som kan hjælpe astrologen til at opdage 


2. I appendixet beskrives yderligere detaljer om Pluto-aspekter og anvis- 
ninger for, hvordan læseren kan placere Pluto i sit fødselshoroskop. 

ensartede temaer. I alle kombinationer, hvor Merkur og Pluto er 
involveret, resulterer det i et fælles tema. Hvor én af kombinatio- 
nerne er markant anderledes eller har et vigtigt individuelt tema, 
vil det blive behandlet særskilt. Da jeg ikke er enig i den traditio- 
nelle opfattelse, at Venus hersker over Tyren og Merkur over Jom- 
fruen, er disse udeladt. 

Styrken af kombinationen er ikke ens for alle i én gruppe. Den 
omtrentlige rækkefølge vil være: 


Pluto i vanskeligt aspekt til en planet 
Pluto i et hus 

En planet i Skorpionen 

Planeter i Skorpionen i et hus 

En husspids i Skorpionen 

Pluto i et tegn 


I stedet for at sætte Pluto i et hus forrest er rækkefølgen af de 
enkelte tolkninger opstillet efter den styrke, jeg bedømmer dem 
til at have, og det varierer af og til. De aspekter, der refereres til 
er hovedsagelig de spændingsfyldte (konjunktion, halvkvadrat, 
kvadrat, sesquikvadrat, quincunx eller opposition). Af og til kan 
også en trigon fra Pluto give nogle af de beskrevne træk. Kon- 
junktionen er den stærkeste af alle, og sekstilen har måske i prak- 
sis ubetydelig effekt. (Planeter og tegn i 8. hus er ikke taget med i 
oversigten, selv om de kan have lignende effekt.) 


Tolkning af Plutos positioner 


Hvis du har en husspids i Skorpionen og ingen planeter i det hus, 
vil du, efter det der er sagt om den relative styrke af placeringer- 
ne, ikke forvente, at den virker nær så stærkt som Pluto i et hus 
eller Pluto i aspekt med en planet, der naturlig hører sammen 

med det hus. Effekten kan være ganske mild i sammenligning 
med det, som her er beskrevet med stærkere kombinationer in 
mente, men de vil uden tvivl være der i en mindre dramatisk og 
derfor måske mindre bevidst form, hvis du tænker efter. Lad os 
se på, hvordan de forskellige kombinationer virker. 


Pluto i 1. hus 


Alle stærke Pluto-aspekter til Ascendanten, Skorpion-Ascendant, 
planeter i Skorpionen i 1. hus. (Pluto/Mars-aspekter vil blive be- 
handlet særskilt.) 


Det er en vanskelig position, især hvis Pluto er tæt på eller i aspekt 
med Ascendanten. Disse mennesker vil sandsynligvis blive klassi- 
ficeret som Plutonikere (se Kapitel 2). Magtkampen kan udtrykkes 
ved den fysiske fremtoning. De sørger for at se meget anderledes 
ud på en måde, som kan frastøde andre - f.eks. ved at bære sorte 
læderjakker, seksuelt provokerende tøj, have vægtproblemer eller 
et mørkt, rugende udtryk. Du kan næsten høre dem sige til en 
forælder: "Du kan ikke kontrollere, hvordan jeg ser ud.” Da 1. 
hus er et af helbredshusene, er det vigtigt at arbejde med skyld og 
krænkelse, da der ellers gennem årene kan opstå alvorlige fysiske 
problemer. (Behandling af disse problemer er omtalt i Kapitel 4.) 

Plutonikeren frastøder andre, hvis han eller hun hele tiden er 
på vagt og udsender vrede. De kontrollerer omhyggeligt følelses- 
mæssige udtryk, stoler ikke på nogen eller noget som helst og 
undersøger konstant alting. Denne vrede eller krænkelse kan få 
dem til at trække sig tilbage i ensomhed eller blive eneboere. For- 
hold til andre baseres på at gøre for meget eller at binde dem i 
symbiotiske forhold. Når det mislykkes, er isolation resultatet, 
Tigi til denne mangel på tillid kan være et meget tidligt til- 
lidsbrud, følelsen af at blive forladt, tab ved dødsfald eller andre 
svære familieforhold. (1. hus viser de forsvarsmekanismer, vi lærte 
i familien eller ved andre tidlige oplevelser.) 

Det er en stærk placering, når den bruges konstruktivt, og dis- 
se individer kan have stor indvirkning på deres omgivelser. Når de 


23 


bliver fortrolige med at bruge deres styrke, kan deres indflydelse 
på andre blive meget befordrende. Det er et af kendetegnene på 
en healer eller psykoterapeut, da de kan se lige ind i kernen af et 
problem og sætte andre i stand til at helbrede sig selv. De kan 
også blive medier, bevidst eller ubevidst. 


Pluto/Mars, spændingsaspekter 
Mars i Skorpionen 


Vrede er meget svær at udtrykke og holdes nede, indtil den bliver 
en altomfattende fornærmethed og rugende følelse, fordi de men- 
nesker føler, at vrede har magt til at ødelægge, endda slå ihjel. Et 
voldsomt traume er opstået, eller der var vældige understrømme 
af vrede i barndommen med vold som en usagt trussel. Grund- 
læggende er der en tro på, at vrede kan ødelægge forhold til andre 
eller at åben konflikt kan føre til, at de bliver forladt. Da vreden 
tilskrives urimelig stor styrke, kontrollerer de den for enhver pris, 
men går konstant rundt med den. Andre mærker vreden og uær- 
ligheden omkring den, og bliver måske fornærmede til gengæld, 
og Mars/ Pluto-mennesket bliver forladt, nøjagtig som det frygte- 
de. Efterhånden som Mars/Pluto-mennesker bliver mere for- 
trolige med deres vrede, kan de bearbejde langvarige krænkelser, 
frigøre sig fra dem og bruge energien på en konstruktiv måde. 
Kontrolleret brug af denne energi giver en enorm kapacitet. Ener- 
gien kan også bruges til at arbejde som terapeut eller til at udføre 
andre fantastiske ting. 


Pluto i 2. hus 
Planeter i Skorpionen i 2. hus, 2. hus i Skorpionen. 


Magtkampe kan fokuseres på penge, som uden tvivl var vigtige 
for forældrene. Når forældrene gav, udøvede de en god portion 
kontrol, så gaven var farvet med krænkelse, eller der var betin- 
gelser knyttet til for at holde barnet tæt på eller i afhængighed. 

Resultatet er, at disse Plutonikere sætter penge lig med kontrol og 
enten har en hel masse eller slet ingen. 

Nogle mennesker "mislykkes i trods” ved at have kronisk øko- 
nomiske problemer. De opstod måske, da forældrene forudsagde; 
at barnet økonomisk aldrig ville blive til noget. Der kan være stor 
vrede over for mennesker, der bar penge. (En klient kaldte rige 
mennesker "filistre”.) Nogle vægrer sig ved at gøre de ting, vi 
bliver nødt til, for at tjene penge og forveksler ledelsens ønske 
om samarbejde med kontrol. Vrede over penge og den kontrol, 
de udøver over livet, kan forgifte ethvert forsøg på at få en sund 
økonomi. 

Fattigdom kan blive en kontrolmekanisme i et forhold, fordi 
den slags mennesker bliver symbiotisk bundet til andre, som vil 
“hjælpe” dem. Derved skabes en afhængighed ud fra ønsket om 
kontrol eller angsten for at blive forladt. Deres mangel på penge 
er altid slutbemærkningen, deres trumfkort. (“Jeg kan ikke gøre, 
som du synes, jeg har ingen penge.”) Seksualitet kan være en del 
af spillet, men der kommer begge parter til at fortryde den pris, de 
må betale. I stedet for at være afhængig af en konkret person kan 
2. hus-Plutonikeren være på bistandshjælp og således afhængig af 
staten måske med en hemmelig fornøjelse over at “hævne sig på 
systemet”. Vrede mod dem, der har penge, kan også få mindre mo- 
ralske individer med disse placeringer til at “befri” penge og varer 
fra deres arbejdsgivere, der opleves som korrupte og udbyttende. 

Bagsiden af medaljen kan også ses hos dem, som tjener penge 
nok, men som gør det for at holde andre eller omgivelserne under 
kontrol. Disse Plutonikere er "hjælperne”, som involverer sig med 
mennesker, der ikke kan klare sig uden deres finansielle støtte. 
Det giver tilsyneladende 2. hus-Plutonikere overtaget i et forhold 
(den, der spænder buen, skyder også pilen af), og det skaber følel- 
sen af, at de ikke kan forlades, de er uundværlige. Måske er de 
vrede over at skulle tjene penge af de grunde, og i virkeligheden 
er hverken forholdet eller arbejdet nogen succes. Vreden forgifter 
alle anstrengelserne, de tjener ikke så meget, som de kunne, og de 
føler sig aldrig elsket for deres egen skyld. 

Hvis du sammenholder nøgleordene for Pluto og 2. hus, får 
du “magt til at tjene”, og det er en konstruktiv tolkning af denne 

placering. Mennesker med Plutoi 2, hus, som arbejder på at slippe 
af med de negative virkninger af krænkelse, trods, skyld, magt- 
kampe og kontrol relateret til penge, kan blive meget succesfulde. 
De kan blive pengemagneter eller magikere, når ressourcer skal 
ændres til rigdom. For at blive succesfuld, må det opgives at 
“mislykkes i trods”. 


Pluto i 3. hus 
Pluto/Merkur, Merkur i Skorpionen, 3. hus i Skorpionen. 


Disse mennesker mener, at ord er så stærke, at de har magt til at 
ødelægge. De er yderst omhyggelige med at kontrollere, hvad de 
siger af frygt for at fortælle noget, som andre kan bruge til at ska- 
de eller kontrollere dem med. Det opstår, når mindst et familie- 
medlem havde sort bælte i ordkarate, en sarkastisk eller skarp 
tunge, som de var magtesløse overfor. Det kan meget vel være en 
broder eller søster, sandsynligvis ældre, som var så overvældende, 
at Plutonikeren lærte at holde mund. 

Som voksne kan 3. hus-Plutonikeren enten være bange for 
verbalt misbrug eller selv misbruge ord og være sarkastisk i be- 
vidstheden om, at det bedste forsvar er et angreb. En anden mu- 
lighed er, at ord kan være i fokus i magtkampe — så længe de ikke 
giver dig ordene, så længe har de overtaget. Sammen med andre 
holder de lav profil. Som medarbejdere kan de tilbageholde papi- 
rer og vigtige informationer. Som studerende er det måske dem, 
der ikke vil aflevere deres opgaver, og som beder om udsættelse 
den ene gang efter den anden. Ord kan også bruges til manipula- 
tion med stor effektivitet. 

Mennesker, som bruger denne placering konstruktivt, er ind- 
sigtsfulde og dybe i deres tænkning og kommunikation. De har 
den gave at kunne se andres motivation og kan trænge dybt ind i 
ethvert problem. De kan med ord hjælpe andre ved at gå direkte 
til sagens kerne. De er fine analytiske forfattere og lærere. I stedet 
for at manipulere kan de med ord inspirere og styrke andre til 
konstruktiv handling. 


26 


Pluto i 4. hus 


Pluto/Måne, Månen i Skorpionen, planeter i Skorpionen i 4. hus, 4. 
hus i Skorpionen. 

Her er en meget plutonisk person, især når Pluto står tæt på 4. 
husspids. Den ene af forældrene, oftest moderen, var magtfuld, 
omklamrende og kontrollerende, Men hvis den ene forælder var 
dominerende udadtil, har den anden måske været mere indirekte 
manipulerende - "Det er dig og mig imod det uhyre”. Ofte var 
der vældige understrømme af vrede i hjemmet, specielt over for 
barnets behov for bl.a. omsorg. Somme tider har en bedstemor 
haft stør indflydelse, en slags matriark. Der har måske været et 
egentligt tab, f.eks. er den ene af forældrene død, eller der har 
været en konstant trussel som at blive forladt, hvis barnet ikke 
opførte sig ordentligt. Måske sørgede alle over en afdød omkring 
der tidspunkt, hvor barnet blev født, så moderen var trist til mode 
og havde kun lidt at give den nyfødte. 

Med Månen i Skorpionen eller et Måne/Pluto-aspekt kan der 
være problemer med at have tillid ril kvinder, vrede over for dem 
eller manipulation for at gøre dem symbiotisk afhængige og der- 
med undgå at blive forladt. En forælder med denne placering er 
måske fornærmet over at skulle passe børn, men overkompenserer 
eller binder barnet symbiotisk ved at gøre for meget for det. En 
forælder kan klynge sig til barnet som gjaldt det liv eller død og 
føle, at her er der i det mindste ingen risiko for at blive forladt. 
Omvendt kan sårene fra manglen på kærlig omsorg i barndom- 
men være så dybe, at dette menneske beslutter aldrig selv at få 
børn. 

Når mennesker har Pluto eller Skorpionen i 4. hus, kan hjem- 
met for den voksne blive det sted, hvor magtkampene udspiller 
sig, eller de vælger at bo alene for at undgå at gentage familie- 
mønstret. Det kan være svært at bo sammen med nogen, med- 
mindre der er fuldstændig kontrol over situationen. "Mit hus er 
min borg, min hemmelige helligdom, som jeg ikke kan klare at 
dele med nogen.” Det er vigtigt, at mennesker med denne place- 
ring respekterer deres eget behov for privatliv og ensomhed, idet 
de, selv om de bor sammen med andre, har brug for tid alene. 

Når de har bearbejdet barndomstraumer og krænkelser, vil det 
være lettere for dem at bo sammen med andre. Hjemmelivet bliver 
da en kilde til regeneration og fylder dem med energi, som kan 
bruges uden for hjemmet. De har evnen til ved egen hjælp at be- 
arbejde tidlige traumer, og når de gør det, kan de dele deres erfa- 
ringer med andre, som har lignende sår. 


Pluto i 5. hus 


Planeter i Skorpionen i 5. hus, en stærk Pluto i Løven, 5. hus i Skor- 
pionen. (Pluto/Sol-aspekter vil blive behandlet separat.) 


Med Pluto eller planeter i Skorpionen i 5. hus er der i ældre gene- 
rationer ofte en situation, hvor man er blevet tvunget ind i et 
ægteskab på grund af en graviditet. Selv inden for ægteskabet kan 
graviditet have været brugt for at opnå kontrol i forholdet, f.eks. 
for at sikre sig, at ægtefællen ikke gik. Da det ikke er en særlig 
heldig måde at kontrollere på, vil disse mennesker ofte opbygge 
vrede eller ødelægge børnene i et forsøg på at gøre op med deres 
manglende ønske om at få dem i første omgang. "Dumme unger” 
er meget ofte uønskede børn, som er kommet til verden på den 
måde. Forældrene har givet alt for megen magt til børnene og 
overforkælet dem på grund af skyldfølelser. Sådanne børn er vrede 
over den måde, de bliver brugt på og lærer tidligt at manipulere 
og dirigere begge forældre. Børnene kan også ses som et middel 
til magt, eller de kan blive en forælders garanti for aldrig at blive 
alene, så båndene bliver symbiotiske. (Mennesker med Ascen- 
danten i Krebsen har ofte Skorpionen i 5. hus, så denne position 
hjælper med til at forklare den kvælende Krebse-kærlighed). 

En anden mulighed er, at de nægter at få børn selv. Når en 
forælder har fornægtet sit "indre barn”, vokser børnene op med 
en frygt for eller vrede over de krav, deres egne børn kan stille. 
De frygter, at forældrerollen vil overtage deres liv og ikke efter- 
lade noget til dem selv. Forældrerollen vil også medføre det uvel- 
komne begreb magt. Barnløshed kan være en form for hævn enten 

mod ægtefællen eller mod forældrene, en modstand mod at gøre 
dem udødelige. 

Hvis Pluto er i 5, hus eller stærk i Løven kan den ene af for- 
ældrene have været overimponeret over barnets kreativitet og set 
den som et middel til magt og rigdom. De er måske gået for langt 
i deres iver efter at skubbe bamet fremad, og talentet er blevet 
fokus for magtkampe. Det er sket for mange mennesker med 
Pluto i Løven, da det er den første generation med tilstrækkelig 
fritid og overflod til at udvikle den medfødte kreativitet. Talentet 
kan blive fokus for mange magtkampe, især mellem elskende, som 
mener, at kærligheden er den kraft, som vil forvandle og frem- 
bringe rene genier. Romantik og transformation er blandet sam- 
men for mennesker med disse kombinationer. "Lad mig elske dig, 
så jeg kan forme dig i mit eget billede”. Eller vice versa. Der er 
mere at lære om, hvordan romantikken fungerer i afsnittet om 
Pluto i 7. og 8. hus, da de har lignende temaer. 


Pluto/Sol, spændingsaspekter 


I mindre grad Solen i Skorpionen. Når Pluto er stærk i Løven, kan 
nogle af mekanismerne forekomme. 


Her er den giftige autoritetsfigur sædvanligvis den plutoniske far, 
ofte en barsk, dominerende mand. På grund af sin egen magtsyge 
og andre egoistiske behov, har han ikke råd til at rose sit barn, 
som om det, barnet gør godt, gør ham mindre, og det, barnet gør 
dårligt, stiller ham i et uheldigt lys. Med sådan en far er det umu- 
ligt at vinde. 

Når denne placering bruges negativt, kombinerer den Løvens 
egoisme og behov for opmærksomhed med Skorpionens vilje til 
magt. Selvopfattelsen er bundet til at Være Noget. Selvhad kan 
være et problem, hvis disse mennesker ikke har indflydelse på 
deres omverden, og de kan bruge skånselsløs eller ufin taktik for 
at blive betydningsfulde. Med Skorpion/Pluto-sans for yderlig- 
heder føler de, at hvis de ikke er betydningsfulde, er de intet, og 
livet er ikke værd at leve. De er vrede på folk, der er i rampelyset 

eller ryger ind i magtkampe, hvis deres ego er truet. Hvis de taber 
kampen, mangedobles selvhadet. 

Når de er i stand til at give slip på behovet for at være i 
opmærksomhedens centrum, når magt ikke længere er vigtig, kan 
de faktisk blive meget stærke i en god sags tjeneste. Styrken kom- 
mer fra en uendelig kilde, stråler ud fra centret for deres væren, et 
lys fra den indre Sol, som aldrig brænder ud. Sol/Pluto-aspekter 
viser potentialet til at transformere Selvet. Når noget skal bear- 
bejdes, standser de ikke, førend det er gjort. Når de har helbredt 
sig selv, vil deres evne til at hjælpe andre med lignende problemer 
manifestere sig. 


Pluto i 6. hus 


Planeter i Skorpionen i 6. hus, 6. hus i Skorpionen, muligvis Pluto i 
Jomfruen. 

Dette indikerer ofte mennesker, som er besat af arbejde, arbejds- 
narkomaner. De tjener, men er vrede over at være underordnede; 
de arbejder tvangspræget, men er vrede over at være nødt til at 
arbejde så hårdt. Sådanne mennesker tror, at et job er deres egen 
private vej til magten og sørger for at være dem, der trækker i trå- 
dene, de gør sig uundværlige. Da denne vilje til magt let opdages 
af både chefen og kollegerne, møder de mistillid. Deraf følger 
magtkampe såvel som vrede og stridigheder med kolleger, og de 
må forlade det ene job efter det andet i utide. 

6. hus har også med helbredet at gøre, og Pluto her (i fødsels- 
horoskopet eller ved transit) indikerer muligheden for sygdom på 
grund af opsparet vrede. Sygdom er måske det eneste tilgængelige 
middel til at standse arbejdsnarkomanien. Når arbejdet ikke dur 
som vejen til magt, kan denne Plutoniker kontrollere andre gen- 
nem sygdom, blive invalid og få alle andre til at hoppe og springe 
for sig. Symbiosen er sikret; nogen må tage sig af dem. De fleste 
mennesker kan ikke forlade en handicappet - de føler sig skyldige. 

Brugt konstruktivt kan denne placering indikere mennesker, 

som til stadighed transformerer sig selv gennem arbejdet, idet de 
forstår at arbejde og arbejdsforhold er et mikrokosmos af hele 
livet. Enhver situation på jobbet kan bruges som et middel til at 
forstå og håndtere sider af dem selv, som trænger til at ændres. 
Arbejdet kan blive en vældig transformerende faktor, og de kan 
blive magtfulde fornyere via deres arbejde. En anden mulighed er 
helbredende evner, der udvikler sig som følge af at have været 
syg: 


Pluto i 7. hus 


Pluto/Venus-aspekter, Venus i Skorpionen, planeter i Skorpionen i 7. 
hus, 7. hus i Skorpionen og muligvis Pluto i Vægten. 


Kærlighed kan blive tvangspræget, og der søges symbiose med 
den elskede. En udspekuleret reaktion bestående af besiddertrang, 
krænkelse, skyld og magtkampe kan forekomme. Når det skubber 
partneren væk, kan denne Pluto-type gå over til helt at isolere sig 
og beslutte aldrig mere at have et kærlighedsforhold. Nogle kan 
plage sig selv ved i tankerne at bevare et forhold til den sidste, 
Som var så tarvelig at forlade dem. Andre vælger at forblive alene, 
fordi de sidestiller kærlighed med kontrol, som de ikke vil have 
noget med at gøre. 

For mange med denne placering var kærlighed lig med kontrol 
i barndommen, og truslen hed ingen kærlighed og anerkendelse 
medmindre de underordnede sig forældrenes magt. Måske er de 
blevet forladt eller én er død, hvilket har gjort dem bange for at 
miste kærlighed, så de klynger sig tæt og forsøger at gøre sig 
uundværlige. Der kan have været et symbiotisk forhold til en af 
forældrene, som beskrevet under Pluto i 4. hus — det er dig og 
mig imod det uhyre. (I en vis udstrækning kan denne mekanisme 
være aktuel i 5. og 8. hus, som også har med forhold til andre at 

Hvis MC er i Skorpionen, kan Pluto i 7. hus betyde en for- 
ælder, som bandt sit barn for tæt, eller som svigtede barnets tillid 
alvorligt. Somme tider var forældren af det modsatte køn så over- 

vældende, dominerende eller forførende, at denne Pluto-type 
finder intime forhold skræmmende. (Der er ofte en ændring til 
det bedre efter, at den forælder er død.) 

En anden mekanisme er, at parforhold og transformation er 
blandet sammen. Disse Plutonikere kan forelske sig for at lave om 
på partneren, som til gengæld bliver vred over denne insisteren 
på forandring og den indbyggede ulighed i forholdet. “Patienten” 
får det måske endda værre - i trods. Eller Pluto-mennesket bliver 
patienten og forelsker sig i en magtfuld vejleder. 

Når denne placering bruges konstruktivt, kan et forhold blive 
det forum, hvor forandringerne sker, både for Plutonikeren og 
partneren. For at blive hele må disse mennesker gennem en pro- 
ces med at bearbejde sår og krænkelser fra hver eneste mislykkede 
kærlighedsaffære for at give slip og tilgive. Når de løser deres ind- 
byrdes problemer og lærer at give slip, kan de med denne place- 
ring blive gode rådgivere, specielt ægteskabsrådgivere, fordi de 
kan bruge egne erfaringer, og de kender kærlighedens healende 
kraft. 


Pluto i 8. hus 


Planeter i Skorpionen i 8. hus, 8. hus i Skorpionen og måske Pluto i 
Skorpionen. 

Sex er et ubehageligt emne for mennesker med denne placering. 
De har lært at give det en så enorm magt i deres tanker, at det 
bliver skræmmende. (I vores kultur har vi tillagt sex overdreven 
betydning, men for 8. hus-Plutonikeren har det ekstremt stor be- 
tydning.) 

De føler, at partneren vil kontrollere dem, hvis de involverer 
sig seksuelt, så de tænker sig om to gange, inden de overhovedet 
involverer sig. Men de er lidenskabelige, og det er svært at undgå 
noget, der er så magtfuldt. I seksuelle forhold vil de forsøge at 
have overtaget for enhver pris. At have eller ikke have sex bliver 
et middel til kontrol, og sengen bliver den slagmark, hvor andre 
magtkampe i forholdet (eller i omverdenen) udkæmpes. Når der 

opbygges krænkelser og mistillid i forholdet, nedkøles seksualite- 
ten. Selv efter at et vanskeligt forhold er afsluttet, kan denne type 
forblive kold og uvillig til at åbne sig for en anden. Med denne 
placering er den dybe, mørke hemmelighed ofte meget nærvæ- 
rende. 

8, hus er også et pengehus, og mekanismer, der ligner dem, der 
blev skitseret under Pluto i 2. hus, kan være virksomme her. Det 
er ikke let for sådanne mennesker at være fælles om ressourcer, da 
det er et område, hvor der kan være en god portion mistillid og et 
oplagt behov for kontrol. Fordeling af arv og andet under en sorg- 
proces kan føre til bitre konflikter (se Kapitel 6). 

Døden er meget aktuel her og forbundet med frygt og fasci- 
nation. Måske kommer barnet fra et hjem, hvor der var mange 
dødsfald eller måske endnu værre; der var en konstant trussel om 
død, hvilket er endnu sværere at håndtere. Måske havde far där- 
ligt hjerte, og familien var altid årvågen. Denne Pluto-type kan 
have en enorm angst for døden og lever ud fra holdningen “Jeg 
kan dø når som helst”. 

Den konstruktive brug af denne placering cr som terapeut og 
muligvis som medium. Der er store evner til at regenerere sig selv 
og andre. Renset for sin tunge, emotionelle kappe kan sex blive et 
vigtigt middel til foryngelse og regeneration. Når penge ikke læn- 
gere er en kilde til magtkamp, indikerer denne position gode ind- 
tjeningsmuligheder og evner til at hjælpe andre til succes. 


Pluto i 9. hus 


Pluto/Jupiter-aspekter, Jupiter i Skorpionen, planeter i Skorpionen 
19. hus, 9. hus i Skorpionen. 


Dette viser et dybt, analytisk sind, selv om personen vægrer sig 
ved at fuldende en højere uddannelse. Denne type er vred over at 
være nødt til at tage en uddannelse for at få succes, fordi det vil 
betyde, at forældrene har vundet. Mange går hele vejen gennem 
skolesystemet, men på en eller anden måde mislykkes det at fuld- 
føre det sidste semester, det sidste kursus eller endda den afslut- 

tende eksamen. Det er en udsøgt hævn rettet mod forældrene, 
som ønskede så meget, at deres barn fik en uddannelse, der sås 
som den magiske nøgle til at blive noget. 

Det kan ses som et "mislykkes i trods”-spil, fordi de selv me- 
ner, at uddannelse er magtfuld og transformerende, og at de uden 
den ikke vil komme nogen vegne. Vi har en tendens til at afgive 
magten, der hvor Pluto er, vi er låst fast der - “du er fortabt, hvis 
du handler - og hvis du ikke handler”. Vreden kan også sendes ud 
på samfundet. En højt intelligent mand med denne placering 
manglede kun ét kursus for at få den eksamen, som han havde så 
hårdt brug for. Han udtrykte sin harme mod samfundet. Jeg cho- 
kerede ham ved at sige: “Ved du hvad? Samfundet er fuldstændig 
ligeglad med, om du afslutter den uddannelse eller ej! Samfundet 
ved ikke engang, at du eksisterer! Uddannelsen er for dig alene!” 
Overrasket over denne velovervejede chokterapi tog han sin eksa- 
men. (Lignende vredes- eller trodsmønstre eksisterer over for 
Loven eller Kirken.) 

Når mennesker har bearbejdet de krænkelser, de har mødt, 
kan Pluto på det sted være en fantastisk god placering. De er fødte 
studerende og forskere og vil opnå stor tilfredsstillelse ved at stu- 
dere på egen hånd. De kan også blive fantastiske lærere, som kan 
komme ind til kernen af et abstrakt emne og bruge sindets kraft til 
at befri andre fra uvidenhedens lænker. Viden ER magt, og når 
den bruges rigtigt, kan verden transformeres. 


Pluto i 10. hus 


Pluto i spændingsaspekt til MC, Pluto/Saturn i spændingsaspekter, 
MC i Skorpionen, planeter i Skorpionen i 10. hus og somme tider en 
stærk Saturn i Skorpionen. 

Disse placeringer viser svære problemer i forhold til autoritets- 
figurer og mest sandsynligt en forælder, der var undertrykkende, 
kontrollerende, og som måske endda misbrugte barnet. Resultatet 
er en dybtliggende vrede mod mennesker med magt (måske mod 
hele verden) og en beslutning om aldrig nogensinde at være under 

nogens kontrol. Problemet er, at de også er meget succesoriente- 
rede, men det er svært at få succes, hvis de altid starter konflikter 
der, hvor magten er. Skorpionens stik betyder, at de sædvanligvis 
ender som dem, der bliver sårede. De leger måske med de “Store 
drenge”, som er fødte strateger, mens deres undertrykte vrede får 
dem til at tage uovervejede skridt. 

Forældre, som har denne Pluto-placering, og som ikke selv er 
i stand til at skabe sig en position i verden, projicerer deres magt- 
begær ud på børnene og gentager i virkeligheden, hvad der blev 
gjort mod dem selv. Pluto i 10. hus viser en kritisk, meget ambi- 
tios forælder, som kun respekterer STOR succes, og som aldrig 
bliver tilfreds med noget mindre. Den forhadte vending “Du bli- 
ver aldrig til noget” er hørt til hudløshed, og denne Plutoniker må 
gå gennem gentagne, ydmygende offentlige fiaskoer som en måde 
at hævne sig på. Den dybde og grad af "mislykkes i trods”-spillet 
er ikke morsom! 

De kan være stædige modstandere af terapi, fordi al terapi på 
en måde betyder at være underlagt en andens magt. Måske gøres 
det bedst alene. At arbejde sig gennem avelserne om krænkelse i 
Kapitel 4 er meget vigtigt. En karriere som terapeut er en god 
mulighed - og de vil være nødt til at arbejde med sig selv i løbet 
af deres studie! Mennesker, som har befriet sig for de negative 
virkninger af denne placering, og som kan arbejde med energien 
på en ren måde, kan have stor indflydelse på verden gennem hea- 


ling og fornyelse. 


Pluto i 11. hus 

Planeter i Skorpionen i 11. hus, 11. hus i Skorpionen. 

Her er skræmmebilledet ikke de magtfulde forældre, men de jævn- 
aldrende, som disse mennesker prøvede så hårdt at blive en del 
af som teenagers, men uden held. For nogle var sex prisen for at 
høre til. Andre valgte isolation i stedet for at underlægge sig grup- 
pepresset — teenagers forlanger mere ensartethed end forældrene 
nogensinde vil gøre. Bitterhed over det, der foregik i skolen, kan 

være en hindring for at føle, at de som voksne hører til. Der kan 
være magtkampe i venskaber, som måske bevæger sig ind på det 
besiddende, symbiotiske niveau, som vi ofte ser med Pluto. Andre 
forbliver isolerede, også som voksne, fordi det er så svært at have 
tillid. Det kan også give problemer at være medlem af en gruppe, 
når de drages ind i "organiseret politik” som et middel til at få 
magt. 

Gruppeterapi eller selvhjælpsgrupper kan medvirke til positive 
forandringer, hvad angår følelsen af at være fremmed. Når temaer 
som tillid og krænkelse er blevet bearbejdet, vil evnen til at være 
en magtfuld gruppeleder vise sig. De tiltrækkes måske af grupper, 
som arbejder med sociale reformer, miljøkontrol eller terapi. Ven- 
skaber kan være det sted, hvor de transformeres, fordi de ved at 
være sammen med andre Plutonikere, som heller ikke er bange for 
intensitet, kan fremme gensidig helbredelse. 


Pluto i 12. hus 


Planeter i Skorpionen i 12. hus, muligvis Neptun i Skorpionen, 12. 
hus i Skorpionen. 

Undertrykkelse af følelser kan betyde enten selvdestruktiv adfærd 
eller fysisk sygdom, da dette hus også har med helbredet at gøre. 
Her kan sygdommens formål være at tillade at være afskåret fra 
en omverden, der synes for magtfuld, for farlig og utryg. Sygdom 
kan være en måde at kontrollere andre på — dette gælder også for 
de emotionelle sygdomme i 12. hus. Har du nogensinde været 
nødt til at liste omkring på tåspidserne i nærheden af én, som hele 
tiden var meget deprimeret, og følt dig kontrolleret af deres til- 
syneladende skrøbelighed? Afhængighed af alkohol eller stoffer, 
også et 12. hus-område, kan bruges til at kontrollere følelser og 
holde andre på sikker afstand. 

Disse mennesker må undertrykke en trang til magt og dog 
kontrollere indirekte på måder, som de selv kun forstår lidt af. At 
være det tilsyneladende hjælpeløse offer tjener til at skjule magt- 
begæret - har du nogensinde “reddet” en stakkels hjælpeløs sjæl, 

som senere overtog hele dit liv og al din energi? Du lærte uden 
tvivl, at offerrollen er magtfuld! (Vær venlig at huske, at der fin- 
des legitime ofre, men dem, vi her taler om, er de illegitime; dem, 
som altid bliver tiltrukket af sådanne situationer og mener, at 
deres lidelser er en slags moralsk sejr.) Ubevidst fascination af 
magt kan også føre til kontakt med mistænkelige typer, sort magi 
og forskellige tvivlsomme foretagender, hvor magt bruges på en 
lusket måde. Ved at bearbejde den omfattende krænkelse kan man 
nå langt i retning af at løfte dette menneske ud af dets negative 
mønster ind i et mere konstruktivt. Kapitel 4 (om skyld og kræn- 
kelse) kan bruges. I huset for hemmeligheder er den dybe, mørke 
hemmelighed altid til stede - en afsløring i den rette terapeutiske 
sammenhæng, kan frigøre dig fra dens magt. 

Den konstruktive brug af denne position findes i evnen til at 
dykke ned i det ubevidste og bearbejde dybtliggende følelsesmæs- 
sige problemer. Det er en hyppigt forekommende placering for 
dem, som arbejder med sindssyge. Ligeledes har mennesker, som 
har været inde i afhængighed, og som har været i stand til at kom- 
me ud af det igen, de største evner til at hjælpe andre i samme 
situation. Det er også en medial eller psykisk position ligesom 
studie af drømme kan være vældig godt. Spirituel healing er en 
anden nærliggende mulighed. 


Når du ser på tolkningen af Plutos hus og aspekter i dit eget horo- 
skop, er der uden tvivl noget, du ikke er enig i, ligesom læsningen 
i nogle tilfælde bringer ting op om dig selv, som du ikke bryder 
dig om. Du har måske fået glimt af rester af gamle traumer, at bli- 
ve forladt eller svigtet, der stadig påvirker dit liv på en negativ 
eller smertefuld måde. Hvad kan du gøre for at transformere det- 
te? I Kapitel 3 finder du forslag, øvelser, teknikker og bøger, der 
kan være til hjælp. 

Plutoiettegn 
som generationsindflydelse 


Indtil fornylig blev Pluto kaldt en "upersonlig” planet, og dens 
position blev tillagt ringe betydning, fordi den påvirker masserne, 
det kollektive. Huset og aspekterne viser ganske vist Plutos mest 
indlysende effekt på den enkelte, og jeg begynder ligesom andre 
astrologer at se, at Plutos tegn kan have en dyb indflydelse på 
vores psyke, omend det er mere indadtil end udadtil. Selv om det 
er almindeligt at referere til Pluto som generationsplanet, kan ens 
generation (og store verdensbegivenheder, der finder sted de på- 
gældende år) have stor indflydelse på personlige værdier, tros- 
systemer og adfærd. 

Der er f.eks. på det seneste skrevet meget om "JEG”-genera- 
tionen, en bestemt aldersgruppes narcissisme. Sådan som jeg ser 
det, svarer det til generationen med Pluto i Løven, født 1937-1958. 
Løven er et narcissistisk tegn, og mennesker med Pluto i Løven 
kan være meget selvoptagede, når planeten er fremtrædende. Ved 
at kombinere Løvens og Plutos symbolisme får du et billede af de 
mulige psykologiske virkninger af denne placering. Den genera- 
tion var f.eks. den første til at være stærkt optaget af at udbrede 
psykologiske begreber til masserne, omend disse ideer først og 
fremmest var rettet mod Selvet. Du hører endeløse samtaler om 
MIN analytiker, MIT Ødipuskompleks og MINE drømme. Da 
generationen blev interesseret i okkultisme og spiritualitet var det 
MIN guru, MINE psykiske evner og MINE drømme. 

Generationen med Pluto i Løven var også den første med til- 
strækkelig megen fritid og overskud til at udvikle deres medfødte 
kreativitet. Et af resultaterne af det er, at den generation har en 
million frustrerede skuespillere og sangere, der venter på at blive 
opdaget; en million malere, som er sikre på, at de kommer til at 
udstille på Louvre, hvis de bare lige …; en million vil-gerne for- 
fattere med ideer, som helt sikkert når bestsellerlisten, hvis de 
bare lige kan finde en forlægger. Alle med den dovne Løve-anta- 
gelse, at det snarere er en fødselsret at blive opdaget end noget at 
svede for. 

Det er værd at huske, at naturen selv er frugtbar nok til at 

sikre sin egen reproduktion. Den producerer en million sædceller 
for hver én, der er stærk nok til at blive til et barn, tusind frø for 
hver ét, der har overlevelseskraft nok til at blive en plante, og 
hundreder af kreative mennesker for hver ét, der har disciplin nok 
til at udvikle sit talent. Som Rainer Maria Rilke sagde: "Hvis jeg 
ikke kan finde ud af at flyve, vil en anden gøre det. Helheden 
ønsker bare, at flyvning findes. Hvem det lykkes for, har kun for- 
bigående interesse.” Medmindre vi er villige til helt at tilegne vort 
liv dette talent, bliver vore navne ikke skrevet i historiebøgerne. 
Men talent ER transformativt, og det kan blive et stærkt middel til 
selvindsigt og selvudtryk. Det kan blive en kilde til udvikling både 
for os selv og andre. 

Megen tid er blevet brugt på generationen med Pluto i Løven, 
fordi det er den gruppe voksne, der dominerer verden i dag. I til- 
fælde af at du synes, at denne generation er håbløst selvcentreret, 
så husk, at i løbet af de elleve år, hvor Pluto går gennem Skorpio- 
nen, vil den lave kvadrater til Pluto i Løven. Det kan blive en tid 
med massetransformation, hvor det arbejde, disse selvoptagne 
individer har gjort for sig selv, kan deles med andre - der kan 
skabes en hel generation af psykologisk bevidste hjælpere. 

Generationen med Pluto i Krebsen er helt forskellig fra den 
med Pluto i Løven, og jeg tror, at det delvist er kilden til den ge- 
nerationskløft, man talte så meget om for nogle år siden. (Jeg læste 
fornylig om en undersøgelse, som viste, at den kløft ikke eksiste- 
rer mellem unge mennesker og deres forældre i dag.) Skræmte 
af den store depression og de to verdenskrige var gruppen med 
Pluto i Krebsen meget tryghedssøgende og holdt familien og 
traditionelle værdier i hævd. Det stødte sammen med Pluto i 
Løven-generationens ønske om nydelse, individualisme og dens 
hovedinteresse, som var Selvet og den aktuelle kærlighedsaffære. 
(Planetariske konstellationer gennem 1960'erne såsom Uranus og 
Pluto i Jomfruen nødvendiggjorde sociale reformer.) 

Pluto i et tegn viser din generations tvangstanker, dvs. der 
hvor du tager dig selv for højtideligt og risikerer at forsvinde i 
dybet. Michael Lutin har observeret, at Pluto i et tegn får menne- 
sker til at opføre sig, som om de vil afholde det tegns kvalitet fra 
at dø, og som alligevel med deres adfærd bidrager til den endelige 

destruktion. Han har f.eks. nævnt, at under Pluto i Krebsen blev 
køleskabet udviklet, en ny metode til opbevaring af madvarer, 
men da det kom, blev resultatet, at kvinderne ikke længere be- 
høvede at bruge al deres tid i køkkenet. De kom ud på arbejds- 
markedet, og familielivet blev aldrig det samme. 

Blandt mange andre ting vil vores generations Pluto-tegn sige 
noget om vores forhold til sex. Værdinormerne får vi fra offentlig- 
heden og medierne i ungdommen, vi bliver præget og forsøger at 
leve op til det, der forventes af os. For Pluto i Løven er sex en 
forestilling, helst både dramatisk og romantisk. Det er et egotrip — 
“Jeg er så fantastisk, jeg kan få alle de sex-partnere, jeg vil, og je 
kan få jer til at komme”. Folk med Pluto i Jomfruen vil sandsyn- 
ligvis finde deres forældre umoralske og indtage en mere kysk hold- 
ning, være mere monogame, delvis som reaktion på spredningen 
af de frygtede seksuelt overførte sygdomme. De har imidlertid 
Neptun i Skorpionen, så de bliver måske først sex-narkomaner, 
som vi alle yar, da de blev født - “Make Love not War” og “Free 
Love” var slogans på den tid. Bemærk, at Neptun hersker over 
musik, og folk med Neptun i Skorpionen har taget musik, der ud- 
trykker seksualitet, til sig. 

Som helhed er det endnu for tidligt at komme med kloge ud- 
talelser om generationen med Pluto i Jomfruen, og endnu mere 
for tidligt for Pluto i Vægten og Skorpionen. Effekten af Pluto i et 
tegn rækker meget langt, og der kan være så megen oplysning eller 
formørkelse for en generations mennesker, at vi ikke kan vide, 
hvordan det vil gå. Vi ved for den sags skyld ikke engang, hvordan 
mennesker med Pluto i Løven vil reagere på Pluto i Skorpionen i 

kvadrat til deres fødsels-Pluto. 


Pluto og udviklingen 
af det kollektive 


De ydre planeter (Uranus, Neptun og Pluto) er tæt knyttet sam- 
men i deres effekt på verden og samarbejder om udviklingen af 

det kollektive. Det ser ud til, at Neptun først går gennem et tegn, 
opløser og ødelægger det, som knytter sig til tegnet og gør områ- 
det til en uopnåelig drøm. Det er næsten, som om den smitter os 
alle med en illusion, som vi hengivent prøver at nå, et tågeslør, 
som Pluto fjerner nogle år senere. Uranus følger umiddelbart 
efter Neptun, populariserer og udbreder illusionen og gør den 
opnåelig for masserne. 

Pluto går gennem tegnet omkring 28 år efter Neptun og øde- 
lægger Neptuns illusioner i “X” generation. F.eks. blev genera- 
tionen med Neptun i Jomfruen (1921-1942) født i skyggen af 
depressionens arbejdsløshed og fattigdom, så denne generation 
kom til at tilbede arbejde, som var det noget guddommeligt. De 
mennesker måtte både lide under afhængigheden af det, arbejds- 
narkomanien, og desillusionen over, at det alligevel ikke bragte evig 
lykke. Arbejde blev meningsløst i løbet af den tid, hvor Pluto var i 
Jomfruen (1958-1971) omfattende 1960'erne - “stil ind, spring 
på, drop ud”-perioden, hvor arbejde som etisk værdi forsvandt. 

Mens Neptun var i Vægten (1943-1957) blev kravene til par- 
forhold Hollywood-agtige. Vi begyndte at sc os om efter evig lykke, 
den perfekte og endegyldige romance med én, der var så smuk 
som en filmstjerne. Jo mere vi søgte denne drøm, jo mindre blev 
vi i stand til at omgås rigtige mennesker, men vi længtes bestandig 
efter at finde det romantiske nirvana, én som kunne løfte os ud af 
dagligdagen og ind i guddommeligheden. Under Plutos transit 
gennem Vægten brød disse illusioner sammen, og parforholdene 
led under at måtte se virkligheden i øjnene. 

Pluto i Vægten intensiverede vreden over de ulige forhold, og 
det der faktisk blev ødelagt var forhold, hvor magtfordelingen var 
skæv. Måske er det alt sammen den Store Plan, og måske ER vi på 
vej mod ligeværdighed, men vi har brug for terapeutisk isolation 
fra hinanden for at mærke, at vi ikke behøver hinanden for at over- 
leve, Derfor vil vi, når vi igen skal etablere et forhold, gøre det 
med et andet udgangspunkt. Efter at Pluto i Vægten ødelagde vore 
illusioner om parforhold, så de blev mere og mere forbitrede, må 
vi nu alle lære at være alene (en mulig tolkning af Pluto i Skorpio- 
nen). Eller vi kan forsvare os mod ensomheden ved at intensivere 
alle Pluto-forsvarsmekanismerne — kontrol, manipulation, sym- 

biose og magtkamp. Og alligevel vil det ende med at gå op for os, 
at det ikke virker. 

For generationen med Neptun i Skorpionen (børn af blomster- 
børnene) og den kollektive bevidsthed fra dengang (1957-1971) er 
illusionerne, fascinationerne og tilbøjelighederne gået i retning af 
sex, rigdom og vrede eller kynisme over for korruption i magt- 
strukturene. 8. hus repræsenterer gæld og Neptun illusion eller 
slaveri, så vi har alle levet i Fantasiland med kreditkortet som 
tryllestav. Under indflydelse af denne placering har vi kollektivt 
tænkt, at sex var så vigtigt, at det kontrollerede vore liv. Reklamer, 
der spillede på sex, blev brugt for at få os til at købe mere, end vi 
havde råd til. Vi har levet på et sæt illusioner, som handler om 
sex, men også om reproduktion. Unedvendige underlivsopera- 
tioner og kemiske eller kirurgiske indgreb i fødselsprocessen har 
gjort læger rige. Brugen af destruktiv medicin til fødselskontrol 
gav os en illusion om seksuel frihed, men de fysiske, følelsesmæs- 
sige og spirituelle omkostninger begynder at vise sig. Den nu- 
værende udbredelse af seksuelt overførte sygdomme (f.eks. herpes 
og AIDS) får allerede nu mennesker til at tage deres “frigjorte” 
seksualitet op til revision. Illusioner, vi løb ind i, da Neptun gik 
gennem Skorpionen, vil blive revurderet, mens Pluto går gennem 
Skorpionen. 

Mange astrologer har bemærket, hvordan en planets funktion 
følger dens natur, hvordan dens særegne konstruktion siger noget 
om den måde, hvorpå den påvirker os. Det er sandt, når vi tænker 
på den usædvanlige uregelmæssighed i Plutos 248 år lange cyklus, 
På sin vej rundt om Solen tilbringer den op til 32 år i et tegn, mens 
den i vores tid kun bliver 11 år i tegnet. Det er en astronomisk 
mekanisme, objektiv virkelighed, og måske er det en del af de 
accelererende forandringer i vore liv. Vi føler alle, at tingene går 
for stærkt og hurtigt forsvinder igen. Vi har alle en følelse af for 
mange afslutninger, selv tiden løber måske ud. Konsekvenser af 
det, vi gør, ser ud til at komme hurtigere, og paradoksalt nok for- 
øges vores levealder, efterhånden som vi kan bekæmpe sygdomme, 
der engang var ensbetydende med døden. 

Disse tanker om virkningen af Pluto og de andre ydre planeter 
er kun begyndelsen. Astrologi synes at gå i retning af at afdække 

meget mere om betydningen af disse planeter. Jeg ville nyde at se 
en god historiker med baggrund i politisk videnskab og økonomi 
beskrive disse ting. Vi er ved et spændende punkt i udviklingen 
af astrologien, og vi kan se frem til at lære meget mere om betyd- 
ningen af og den historiske sammenhæng med de ydre planeter i 
tegnene. 


KAPITEL 2 


Plutonikerens 
personlighed og karakter 


Lad det være sagt med det samme - dette er ikke en bog om Skor- 
pioner, men om Pluto i os alle, om hvordan den skal forstås, og 
hvis Pluto ikke arbejder tilfredstillende for dig, hvordan du får 
den til det. Dette kapitel viser Plutonikerens bedste og værste 
sider, Indsigt og behandlingsmetøder præsenteres for de plutoni- 
ske typer. Da den Plutoniker, der har arbejdet sig gennem det 
negative, har det bedste udgangspunkt for at hjælpe os andre, skal 
der her gives særlig opmærksomhed og hjælp til Plutonikerne. 


Hvordan man genkender en Plutoniker 


Først vil det nok være en god idé at definere, hvad vi mener med 
Pluto-mennesker. Hvis du ser på deres horoskop - dvs. hvis de 
lader dig se på deres horoskop, så hemmelighedsfulde som de nu 
engang er - vil du se Pluto i aspekt med Solen, Månen, Ascendan- 
ten eller MC. Sædvanligvis mere end ét af disse og oftest svære 
aspekter som konjunktion, halvkvadrat, kvadrat, sesquikvadrat, 

quincunx eller opposition. Somme tider aspekterer Pluto også 
andre planeter, eller personen har nøgleplaceringer i Skorpionen, 
som Pluto hersker over. Mange planeter i 8. hus kan give nogle af 
de samme virkninger. 

Hvis du ikke har horoskopet, eller hvis du ikke ved så meget 
om astrolgi, hvordan kan du så genkende den negative Plutoni- 
ker? Der er visse personlighedstræk, som synes at følge med disse 
horoskopmønstre, selv om alle selvfølgelig ikke gælder for den 
enkelte. Hvis du selv er Plutoniker og nogle af de beskrevne træk 
bestemt ikke passer til dig, så lad dem være og tag det, der er nyt- 
tigt og oplysende for dig personligt. Det der her skal fremlægges, 
er et sammensat billede baseret på erfaringer med ret så mange 
Plutonikere gennem årene. 

Plutonikere, som er negativt påvirkede, er ofte meget vagt- 
somme og rigide, bange for at lade andre komme tæt på. De af- 
slører aldrig ret meget om sig selv, men ikke desto mindre ved de 
alt om dig. De har trukket det ud af dig under dække af at ville 
hjælpe. Plutonikere har ofte et intenst og sørgende udtryk, som 
skubber andre væk. Mange er bitre og krænkede, plaget af fortiden 
og udsender attituden “Se hvad de har gjort mod mig”. De er ofte 
mistroiske - det var til dem, man lavede T-shirts med teksten “De 
paranoide er ude efter mig” eller “Jeg bliver ikke vred, jeg slår 
bare igen”. Eller sorte T-shirts uden tekst, for Plutonikere er ofte 
klædt i sort. Selv deres humor er sort. Hvor mange Skorpioner 
skal der til at skifte en pære? Ingen, de sidder hellere i mørke. 

Der findes Plutonikere, som fortrinsvis arbejder på det posi- 
tive niveau med at hjælpe, ændre, omdanne sig selv og dem, de 
har omkring sig. De er aldrig tilfredse med det overfladiske og ser 
dybt ind i livet og andre mennesker med deres naturlige talent for 
at forstå, hvad der får mennesker til at handle, som de gør. Nogle 
få har medfødte evner, som bekræftes gennem forældre, der var 
positive Plutonikere. Men oftere er den positive Plutonikers evne 
til at hjælpe et resultat af selv at have bearbejdet virkningerne af 
en vanskelig barndom eller andre livsvilkår. Mange har overlevet 
en overordentlig barsk og traumatisk baggrund, som ville have 
smadret en svagere sjæl, men som gav disse ukuelige sjæle dia- 
mantens styrke. 

Plutonikere har en gave, såvel som en trang, til at finde meto- 
der til at håndtere smertefulde begivenheder fra deres fortid og vil 
således arbejde på at forløse dem. Kort sagt så begyndte mange 
positive Plutonikere som negative Plutonikere, der arbejdede sig 
op ved hjælp af en vedholdende indsats. Det meste af dette kapi- 
tel er helliget en forståelse af den negative Plutoniker, og resten af 
bogen beskriver metoder til afhjælpning af de Pluto-problemer, vi 
alle møder. 

Plutonikere er fødte rådgivere, så de har en tendens til at til- 
trække mennesker med problemer. Men Plutonikere i den mere 
negative udgave gør sig selv uundværlige ved på en spidsfindig 
måde at overbevise dig om, at du er hjælpeløs uden dem. Du kan 
ikke forstå, hvorfor du bliver vred på dem og føler dig skyldig, 
når de nu gør så meget for dig. Somme tider kan magtbalancen 
i et forhold være skæv, så du hele tiden gør ting på deres måde 
og føler dig skyldig, hvis du ikke gør. Kvinder søger oftere end 
mænd tilflugt i denne form for manipulation for at få magt. Magt 
og kontrol er underliggende temaer for planeten Pluto, klart og 
enkelt. Men da Pluto-mennesker hverken er klare cller enkle, kan 
deres forsøg på at kontrollere ske i forklædning - endda ofte for- 
klædt for dem selv. Kontrollen bliver udført med så subtile midler 
som manipulation, følelsesmæssig afpresning, “hjælp” og skyld- 
følelse. 

Et andet karakteristisk træk ved negative Plutonikere er deres 
måde at håndtere følelser på. At beherske følelser er at beherske 
situationen, eller sådan ræsonnerer Plutonikere. De viser sjældent 
følelser og slet ikke dem, hvor kontrollen kunne trues — vrede, 
behov eller sårbarhed. Plutonikere anerkender ikke vrede, selv om 
de koger indvendig. Du mærker det og tager dig af det, men de 
insisterer: “Nej, nej, der er ikke noget galt”. 

Og pludselig en dag fortæller Plutonikeren dig, at du har gjort 
X i månedsvis, og hun bliver vanvittig, når nogen gør X, hvordan 
kan du være så ufølsom, og hun vil aldrig se dig igen. Du har det 
frygteligt, fordi du ingen anelse havde om, at X var fy-fy, og fordi 
hun har fået dig til at være så dybt afhængig af sig; du mener ikke, 
du kan klare dig alene. For hendes skyld kan du gå hen og dø, 
der er ingen redning for forholdet. Du er ikke den eneste - denne 

forestilling er gennemspillet igen og igen i Plutonikeres liv. Og 
det er måske den eneste måde, de kan forholde sig til andre på. 


Hvordan Plutonikeren blev sådan 


Det er ikke min mening at antyde, at Plutonikere bevidst har- valgt 
disse smertefulde mønstre. Det er vigtigt at huske, at det forsvar, 
der forårsager så megen smerte for de voksne, engang gjorde det 
muligt for dem som børn at overleve i et vanskeligt og ofte fjendt- 
ligt miljø. Disse børn har været udsat for død, krænkelser, at blive 
forladt, skyld, hemmeligheder, sex eller hævn. Ofte har der været 
traumatiske tillidsbrud eller trusler på livet ~ dårlige familiefor- 
hold. Som vi vil se i Kapitel 5, er en stærk Pluto almindelig hos 
børn af alkoholikere, mishandlede børn og incestofre. Andre har 
mistet en forælder ved en bitter skilsmisse, en forælder er død, 
eller de har som børn lidt meget under magtfulde voksnes domi- 
nans. 

Ofte var der en overvældende mor, som misbrugte sin natur- 
lige magt over barnet enten ved at være åbenlyst dominerende 
eller skjult manipulerende. Somme tider er den ene forælder barsk 
og straffende, mens den anden, tilsyneladende svagere, faktisk er 
mere kontrollerende. "Det er dig og mig mod det uhyre, så du 
må hellere holde dig i nærheden og gøre, som jeg siger.” Den 
“gode” forælder kan gå hen og blive det største problem, fordi 
vrede mod den dominerende forælder er klar nok, mens helgen/ 
martyr-forældren skaber skyld og tilsyneladende ufortjent vrede. 

Ofte er Pluto-børn uønskede, hvilket forældrene overkompen- 
serer for og dækker over ved at forkæle dem. Somme tider har 
forældrene selv så mange problemer og er så infiltrerede i magt- 
kampe med hinanden, at barnet simpelthen bliver et ekstra irri- 
tationsmoment. Eller graviditeten var i sig selv et spil. Det sker 
feks. i "tvungne ægteskaber”, eller når et ægteskab er ved at falde 
fra hinanden, og kvinden "tilfældigvis” går hen og bliver gravid 
på et kritisk tidspunkt. Sådanne spil har ikke særlig stor succes i 
vore dage, og selv om de får forældrene klistret sammen, opstår 


47 


der vrede. Barnet skal måske bære toppen af den ene forælders 
vrede, især hvis det ligner ægtefællen. 

Et andet forhold, der kan skabe en Plutoniker, er sorg i famili- 
en, mens barnet er helt lille. Der er måske et dødsfald indenfor et 
år før eller efter, barnet bliver født. Familien er i sorg, og babyen 
suger sorg til sig som en del af sin karakterstruktur. Et sådant barn 
er måske undfanget som erstatning for tabet af en nærtstående. 
Det ser næsten ud som instinkt, hinsides al sund fornuft. Selv om 
jeg aldrig selv har ønsket at få børn, har jeg oplevet mig selv græde 
over babyer på gaden, da min mor lå for døden. Som vi vil se i 
Kapitel 6 er en efterladt vred. Vreden mærkes af babyen og opfat- 
tes som en personlig besked, der angår den selv og omverdenen. 
Desuden efterlader sorg meget lidt energi til engagement i livet, 
og babyens følelsesmæssige behov bliver taget ilde op, ikke mødt 
eller kun mødt engang imellem. Omvendt kan moderen, hvis den 
afdøde var vigtig for hende (f.eks. en forælder eller et barn) klynge 
sig symbiotisk til det plutoniske barn som erstatning for tabet. 

Et eller flere uforløste, dybt sørgelige dødsfald eller tab er 
også sandsynlige. Plutonikere synes at være udsat for urimeligt 
mange dødsfald og hver gang der sker et nyt, vækker det rester af 
gammel sorg. Som Dylan Thomas sagde: "Efter det første døds- 
fald er der ikke andre”. Sorgarbejdet må gøres for at tillade Pluto- 
nikeren at give slip på tristheden. 

Somme tider er det kun en tilbagevendende trussel om tab eller 

at blive forladt, en trussel som skader barnet lige så meget som 
et faktisk tab. Jeg mindes min kortvarige gruppe med mødre og 
døtre, i hvilken hver af de syv medlemmer havde et Måne/Pluto- 
aspekt, og jeg var "tilfældigvis” på vej gennem en Måne/Pluto- 
transit, Ivrigt undersøgte vi, hvad vi havde til fælles. Alle kvinder 
var uafbrudt blevet truet af deres mødre, mens de voksede op — 
enten ville hun dø, eller også ville hun være væk, når de kom hjem 
fra skole. Gruppen levede ikke længe - under vort andet møde rin- 
gede telefonen, og jeg fik at vide, at min mor var død. Denne cho- 
kerende konfrontation med det, de var blevet truet af hele deres 
liv, var så traumatisk, at ingen kunne fortsætte. (Men jeg formo- 
der, at de havde brug for at se virkeligheden i øjnene omkring deres 
mødres eventuelle død, og at det var gruppens sande formål.) 


Familiehemmelighedens styrke 


En familieterapeut, som jeg arbejdede sammen med, Dr. Dick 
Auerswald, talte om den "hemmelighed”, der altid er kernen i et 
familieproblem. Den hemmelighed, der forvrænger familiemed- 
lemmernes opfattelse af deres indbyrdes forhold og af omverde- 
nen. Plutonikeren er ofte fra en familie fuld af hemmeligheder, 
skrækkelige lig i lasten. En sådan baggrund har fået Plutonikeren 
til at føle sig besmittet, og accept uden for familien kan kun fås 
gennem fortsat hemmeligholdelse. 

Hvilken slags hemmeligheder? Du må huske, at vi nu er i en 
tid med meget mere åbenhed end for bare tyve år siden, hvor de 
voksne Plutonikeres selvværdsfølelse blev formet. For ikke så 
mange år siden var tuberkulose en skandale næsten som spedalsk- 
hed, epilepsi var dødens kys, hvis man havde karriere eller ægte- 
fælle, og hvis der var en sindssyg eller en udviklingshæmmet 
slægtning, måtte det skjules. Med Pluto i Skorpionen vil mange 
flere tabuemner, f.eks. incest og børnemishandling, blive diskute- 
ret åbent, men det cr stadigvæk frygtelig svære hemmeligheder at 


leve med. 

En stærk Pluto er almindelig for børn af alkoholikere, og denne 
sygdom er stadig en skamfuld hemmelighed. Forældrene vil ikke 
indrømme, at de er alkoholikere, selv om deres adfærd er iøjne= 
faldende, og det er ikke engang tilladt at tale om det inden for 
familien. Familiemedlemmerne fornægter problemet og indgår en 
stiltiende aftale om at holde omverdenen i uvidenhed. Især teen- 
agers, der så inderligt ønsker at være som alle andre, skjuler det 
faktum, at deres forældre drikker. Når børnene bærer rundt på 
denne byrde, bliver de bange for at lade udenforstående lære dem 
at kende - også når de bliver voksne. (Bøger for børn af alkoholi- 
kere er nævnt i litteraturlisten.) 

Mens barnet vokser op har familiehemmeligheden sit greb i 
det, og den isolation det skaber gør, at Plutonikeren er tilbøjelig 
til at udvikle andre hemmeligheder. Det er oftest desperate forsøg 
på at finde kærlighed og slippe af med den forfærdelige følelse af 
at være alene. Da Pluto har en hel del med sex at gøre, er nogle af 
hemmelighederne seksuelle. Dyb krænkelse kan føre til fjendtlige 

handlinger, som også bliver skyldbetyngede hemmeligheder. (Ka- 
pitel 4 fortæller mere om disse handlinger og veje til at udrense 
skyldfølelsen, så du kan komme til at elske dig selv.) 

Hos Anonyme Alkoholikere siger de, at vi kun er så syge som 
vore hemmeligheder, og det er sandt, at hemmeligheder kan gøre 
os syge. De kan medføre kræft, hvis de er ondartede nok. Hvis du 
har en hemmelighed, som plager dig, og som du gerne vil fri af, er 
der kun et at gøre, nemlig at finde de rigtige mennesker at betro 
dig til. Du skal selvfølgelig bruge din sunde fornuft, men fortæl 
den! Hemmeligheder mister deres styrke, når de bliver fortalt. 
Jeg har professionelt lyttet til folks hemmeligheder i næsten tyve 
år, og af alle de hemmeligheder har der kun været ÉN, der har 
chokeret mig. Jeg fortæller ikke, hvad det var, men jeg garanterer 
for, at dine er intet sammenlignet med den. Hvis dine er så slem- 
me, vil der blive lavet et TV-program om dem, inden der er gået 
et år, Det er, hvad Pluto i Skorpionen handler om ~ at offentlig- 
gøre hemmeligheder! 


Følelser som hemmeligheder, 
der bidrager til isolation 


Plutonikere er ofte enspændere, og selv om de er omgivet af man- 
ge mennekser, føler de sig alene. En hovedårsag er, at de gemmer 
deres følelser for ikke at blive svigtet på grund af dem. Ved at gøre 
det kommer de til at tro, at deres følelser er fjernt fra andre men- 
neskers, de foler sig fremmede. Nogle bekender sig til en tro på, 
at de nok kommer fra en anden planet. 

Alle plutoniske træk er udviklet med god grund. I hjemmet 
var der ulmende, smertefulde emotionelle understrømme, som af 
og til flammede op. Barnet måtte bestandig være klar til at springe 
væk, når slaget kom. Det var ikke altid fysisk. Somme tider var 
det verbalt, somme tider psykisk. Måske var det en trussel om at 
blive forladt, forkastet eller om ikke at blive elsket. Men truslen 

var der, og barnet måtte konstant have antennerne ude. Nogle af 
de antenner, barnet brugte for at holde øje med situationen, var: 
konstant opmærksomhed på kropssprog, stemmeleje, ændringer i 
ansigtsudtrykket og endda psykisk indføling. (Som voksne kan 
Plutonikere være meget indfølende rådgivere. En sådan sensitivi- 
tet kan ikke læres på et psykoanalytisk institut.) Antennerne var 
nødvendige, fordi sandheden var tabu, og overlevelse afhang af 
viden om, hvad der foregik. Barnet havde måske allermest brug 
for at opfange moderens følelsesmæssige tilstand, så det var bedst 
ikke ar løbe for langt væk. Det barn, som ser ting, bliver ofte 
straffet, hvis det vover at fortælle, hvad det ser. 

Det, der foregår ligner historien om Kejserens nye Klæder. 
Nogle bedragere overbeviste kejseren om, at de vævede klæder til 
ham af et materiale så fint, at kun de mest dannede og sensitive 
mennesker kunne se det, men de vævede overhovedet ingenting. 
Både kejseren og alle hans undersåtter faldt i svime over hans vid- 
underlige klæder, mens han i virkeligheden var helt nøgen. Der 
var bare en lille dreng i mængden, som talte sandheden - kejseren 
havde ingen klæder på. Har du nogensinde tænkt på, hvordan 
historien virkelig endte? Da jeg selv er Plutoniker, vil jeg vædde 
på, at ingen takkede ham. Mere sandsynligt er det, at den lille 
dreng fik varmet sin bagdel, da han kom hjem! Den lille dreng var 
uden tvivl Plutoniker, og han lærte hurtigt at holde mund med, 
hvad han så. Hvis dine forældre lyver om, hvad der foregår, bliver 
du mistroisk og vred på dem. 

Når Plutonikeren vover sig uden for familien og dens farlige, 
emotionelle undertoner, følger sensitiviteten med. Uudtalte følel- 
ser opfattes som truende og farlige, også i situationer, hvor advar- 
selslampen er unødvendig. En anden slags mistillid starter, fordi 
mennesker konstant lyver om deres følelser - det betyder ikke 
noget, at de primært lyver for sig selv. Barnet opfatter modstriden 


mellem det, der siges og det, der føles, og hvis det vover at tale 
om det, bliver det straffet eller frosset ud. Når det er sket tilstræk- 
kelig mange gange, vil den unge Plutoniker opdage, at man ikke 
følelsesmæssigt kan stole på folk. Samtidig vil han føle sig frem- 
med, fordi han har disse åbenbart uacceptable fornemmelser. Da 
løgnene fortsætter i sociale sammenhænge livet igennem, bliver 

den voksne forsigtig med at udtale sig. Bevidstheden om løgnene 
og at være anderledes skaber smertefuld isolation. 

Endnu et bidrag til ensomhedsfølelsen er, at mennesker ikke 
kun reagerer negativt, når du afslører, hvad DE føler - du kunne 
vel respektere privatlivets fred - men de reagerer også negativt, 
når du fortæller, hvad DU føler. Hvis det er en vanskelig følelse, 
foreslår de straks, at du undertrykker den. Og hvis det er en plu- 
tonisk følelse, f.eks. sorg, jalousi eller vrede, er det tabu at tale om 
den; én gang er måske i orden, men folk er tilbøjelige til at række 
sig væk fra dig, hvis du er for intens. Prøv at fortælle dine new 
age, spirituelle eller transformerede arbejdspartnere, at du mest af 
alt har lyst at myrde din kone, som lige har forladt dig og lyt så til 
lyden af telefonen, der ikke ringer. Eller hvis dine venner selv er 
Plutonikere, vil de fortælle dig, hvad du skal gøre for at komme 
over det, og de bliver irriterede, hvis du ikke gør det, Du skal nok 
lære at holde mund, og følelserne bliver endnu mere forfærdelige, 
fordi de ikke kan fortælles. 

Gruppeterapi er meget velegnet til uudtalte følelser. Du kan 
vel forestille dig, at det sidste en Plutoniker vil gøre er at afsløre 
sig selv over for en gruppe fremmede. Over for en enkelt, som bli- 
ver betalt for at lytte, er det ikke så slemt. Den situation er ganske 
nem at kontrollere - under alle omstændigheder siger terapeuter 
ikke ret meget, og vi kan jo altid fyre dem, hvis vi ikke kan lide 
deres reaktioner. Jeg hadede gruppeterapi hver eneste uge i over 
et år, og alligevel er det en af de mest forløsende oplevelser, jeg 
nogensinde har haft. Ved at være sammen med mennesker, jeg 
ikke selv valgte og ikke kunne kontrollere, blev jeg rystet ud af 
min stolte/vrede følelse af at være fremmed. De var så forskellige 
fra mig og mine værdier, at jeg aldrig ville have valgt at komme 
tæt på dem. Da jeg hørte dem udtrykke de samme reaktioner, som 
jeg havde, var jeg nødt til at konkludere (du aner ikke hvor mod- 
stræbende!), at jeg faktisk var et menneske og ikke så speciel end- 
da. Selvhjælpsgrupperne afslørede også, hvor meget jeg ligner 
andre, men man kan være stille i sådanne grupper, undlade at af- 
sløre ret meget og gå, hvis det bliver for intimt. 

Plutonikeren i parforhold 


Ensomhed er en mærkelig ting, og så skræmmende den er. Vi 
tillader aldrig os selv at komme tæt på den; og hvis vi tilfæl- 
digvis gør det, løber vi straks væk fra den igen.” 


På et tidspunkt, hvor jeg var fascineret af transaktionsanalyse, 
blev jeg klar over, at alle Venus-positioner kan identificeres ud fra 
de spil, folk spiller for at undgå intimitet. Særlig slående var det, 
hvis de var knyttet til Pluto og husene for forhold til andre (5., 7. 
og 8. hus). Dette angår Venus i Skorpionen, Pluto-aspekter til 
Ascendant/Descendant-aksen og måske alle Plutonikere. Den 
type mennesker har to hovedspil, og det ene skifter med det andet 
så hurtigt, at det er svært at behandle dem adskilt. 

Det første er “Til døden os skiller” med alle dets mulige 
skæbnesvangre forgreninger. Plutonikere skaber ikke parforhold, 
de tager gidsler! De er så intense i deres kærlighed, at de virkelig 
tror, det er på liv og død. De er ikke hævet over en engangsaffære, 
de kan være ganske lidenskabelige; men næste morgen vurderer 
de dig, som om du var en livslang partner og tager en uigenkalde- 
lig beslutning. Hvis de kan lide dig, er du inde. Ikke noget med at 
føle sig ind og opdage hinanden og derefter tage stilling. Med 
deres skarpe indsigt i mennesker varer det måske ikke længere at 
foretage en velbegrundet psykologisk vurdering, men ikke desto 
mindre kan det skræmme mennesker, som behøver mere tid, 
inden de bestemmer sig. Når de går ind i et forhold, er det så stor 
en befrielse efter lang tid alene, at de bliver omklamrende og be- 
siddende. Deres frygt er at blive forladt, og de forsøger at binde 
partneren med de mekanismer, der blev beskrevet tidligere. På 
grund af denne desperate frygt skaber de ofte tragisk nok den 
afvisning, de arbejder så hårdt på at undgå, fordi de ender med at 
blive kvælende. 

Efter det svigt bliver det andet spil sat i gang: “Jeg er tidligere 
blevet brændt af”. De går ind i endnu dybere isolation, fordi det 
giver dem fuldstændig kontrol over deres liv. Nogle prøver aldrig 


> J. Krishnamurti: Commentaries on. 

igen, men spiller spillet om "elsket og mistet” eller “sjæleven”. De 
hænger ved den gamle, døde kærlighed og besøger kirkegården 
jævnligt. Bitre beskyldninger kører om og om igen mod dem, som 
undslap deres greb, selv om den elskede i virkeligheden blev skub- 
bet væk. 

Mønstret kan være selvforstærkende. Et Pluto-menneske kan 
have oplevet et svigt, som han ikke kan glemme og forventer at 
blive svigtet igen. Han vælger ofte samme type igen og ignorerer 
andre mennesker — “Jeg tænder simpelthen ikke på dem”. Med 
ord, adfærd og kropssprog bliver kæresten nærmest tvunget til at 
opfylde disse omhyggeligt plejede forventninger. Efter et stykke 
tid vil enhver blive irriteret over anklagerne og konkludere: "Hvis 
det er det, du mener, jeg kan bruges til, vil jeg gøre det!” 

Efter at have spillet "Jeg er tidligere blevet brændt af” et styk- 
ke tid vokser ensomheden igen til et smertefuldt niveau. Hvis 
nogen puster til den ild, der nærer lysten til intimitet, har den nye 
udkårne et problem, idet hun må stå på hovedet for at bevise, at 
hun ikke er som den tidligere. Når Plutonikeren begynder at have 
en lille smule tillid, er vi præcis tilbage ved “Til døden os skiller!” 
Øvelsen i Kapitel 3 til åbning af hjertecenteret kan lette denne 
intensitet omkring parforhold. 


Plutonikeren og sex 


Plutonikere kan være meget lidenskabelige mennesker, somme 
tider næsten besat af sex. Som alle deres andre følelser kan sek- 
suelle begær og fornemmelser være intense - en af fordelene ved 
at være Plutoniker! De kan være talentfulde elskere og har en dyb 
følsomhed for, hvad der foregår med andre. Af og til kan mediale 
evner endda hjælpe dem til at stille ind på, hvad de kan gøre, som 
tilfredsstiller deres partner allermest. Deres lidenskabelige, inten- 
se, mystiske udseende kan også gøre dem meget efterstræbte. Kort 
sagt, Plutonikeren er en varm sag! 

Det er de gode nyheder. De dårlige er, at sex er et meget kom- 
plekst emne for Plutonikere, fuldt af følelsesmæssige faldgruber. 

Behovet for magt og kontrol er en del af grunden til, at sex kan 
blive en tvang. "At score” er at vinde, og Plutonikere er opsat på 
at vinde for enhver pris — selv hvis den seksuelle sejr ikke er til 
deres fordel hverken personligt, socialt eller professionelt. Jo mere 
risikabelt, jo mere hemmeligt det er, jo mere tænder de på det. 
Plutonikere vil ofte være meget tiltrukket af nogen, der socialt står 
lavere end dem selv, for at nyde følelsen af at være på toppen. 
Eller modsat, gå efter folk med magt og penge og se det som et 
pirringsmiddel. De kan også blive tiltrukket af farlige mennesker 
og engagere sig i slagsmål om kontrol ved hjælp af sex. Seksuelle 
erobringer kan være en form for hævn over en nuværende eller 
tidligere partner eller en forælder. 

Kort sagt, sex tjener mange andre formål end fysisk udløsning 
= og en vigtig ting, de føler sig ikke alene mere. Og dog er Pluto- 
nikerens grundlæggende følelse af isolation af en sådan karakter, 
at ensomheden hurtigt kommer tilbage, så sex kan blive et kon- 
stant behov. Sex kan bruges som et værn mod at blive forladt. 
Plutonikere kan også bruge intimitet som et forsvar mod intimitet 
- så længe I elsker, er der kun lidt tid til samtale, og Plutonikeren 
sørger måske for, at du har så travlt, at du ikke bemærker manglen 
på verbal kommunikation. 

Alligevel er der måske noget i dig, der faktisk bemærker; en 
del af dig, der gør oprør mod at være sexobjekt - du opdager, at 
du bliver kontrolleret. Du begynder at føle dig alene midt i al den 
intimitet, og du føler dig sat udenfor. Du bliver måske vred over 
altid at skulle gøre det på hans/hendes måde eller føler dig udnyt- 
tet, fordi du altid er tilfredsstillet og fuldstændig udleveret, mens 
Plutonikeren aldrig mister kontrollen eller lader dig tilfredsstille 
ham eller hende. På det tidspunkt er du enten fanget i andre af 
Plutonikerens spil, f.eks. gjort afhængig, eller du må gå. Plutoni- 
keren bliver igen forladt. 

Årsagerne til seksuel tvang og kontrol går tilbage til oprindel- 
sen til den plutoniske personlighed. Incest eller børnemishandling 
er måske en del af historien, så sex og magtmisbrug har eksisteret 
side om side i barnets tidligste oplevelser. Måske var atmosfæren i 
hjemmet ladet med seksuel energi, og barnet blev overstimuleret 
tidligt ved at være vidne til voksen seksuel aktivitet. (Kom Freud, 

den gamle Plutoniker, ikke frem med teorien om primal scenen 
som delvis oprindelse til neuroser?) Den ene eller begge forældrene 
har måske være promiskuøse eller utro, og det faktum formede 
Plutonikerens billede af parforhold og seksualitet. Lige så ofte var 
seksualiteten ikke åbenlys, akkurat som andre ulmende emotioner 
i hjemmet, men barnet absorberede de frustrerede seksuelle under- 
strømme, måske ved at være tæt bundet til en ubevidst forførende 
forælder. Når barnet følte sig uønsket eller uelsket, har det af 
mangel på ægte intimitet taget det, der var at få og er måske blevet 
seksuelt aktivt tidligere end de fleste unge mennesker, Kombineret 
med en eller flere af disse omstændigheder er intimitet forbundet 
med seksualitet for Plutonikeren, som måske ikke kender nogen 
anden måde at være tæt på mennesker på. 

Hvis du er Plutoniker og undrer dig over, hvorfor du ikke er 
sådan en varm sag, hvorfor du har levet i cølibat i alle disse år, 
eller hvorfor du, når du siger ja til sex, ikke nyder det, så går sva- 
ret måske tilbage til nogle af de svære situationer, der gjorde, at 
du oprindelig blev Plutoniker. Tillidsbruddene, overgrebene på 
din krop og følelser eller at blive forladt kan have været så smerte- 
fuldt, at du har virkelig svært ved at åbne op og give slip på kon- 
trollen. Måske har du stadig bunker af vrede mod din ægtefælle 
eller et tidligere forhold, den fastlåste vrede fastlåser også seksua- 
liteten. Arbejdet med vrede i Kapitel 4 kan hjælpe og nogle af 
metoderne i Kapitel 3 kan åbne for seksualiteten. Du kan blive 
lige så sexet som de Plutonikere, jeg beskrev tidligere, tro mig! 


Det hævngerrige offer 


Lad mig starte med at sige, at der er VIRKELIGE ofre. Som du 
vil se i Kapitel 5 vil mennesker føle sig magtesløse, hvis der er 
brugt overvældende magt imod dem, og de vil bringe deres offer- 
holdning med ind i parforholdet. Disse ulykkelige mennesker for- 
tjener intet mindre end vores medfølelse. 

Der hvor vi har Pluto i horoskopet, kan vi alle somme tider 
spille det, jeg kalder det hævngerrige offer, men negativt indstillede 

Plutonikere kan bruge år og enorme mængder energi på det. Det 
sker i situationer, hvor de føler sig forurettede, men også beretti- 
gede til at sende forurettelsen videre til andre. De kan være hade- 
fulde over noget en forælder gjorde for tyve, tredive eller fyrre år 
siden og hævne sig på hvem som helst, der prøver at komme tæt 
på. Der er selvfølgelig ingen mening i det, men den slags menne- 
Sker er selvretfærdige og føler sig moralsk korrekte. 

Naturligvis er alt dette ubevidst - alt hvad Plutonikeren er 
opmærksom på, er bitterhed over, hvad der blev gjort. De holder 
fast i krænkelsen, og så længe de gør det, fortsætter mønstret som 
i eksemplet med partneren, som blev tvunget til at svigte på grund 
af den evindelige mistænksomhed. Udfaldet er, at Plutonikeren 
siger: "Se, jeg havde ret! Mennesker er ikke til at stole på. Svigtet 
igen!” Dette siges med slet skjult fryd, som viser, at de på en eller 
anden måde mener, at de har vundet spillet. Faktisk er den bedste 
hævn at have et godt liv. 

Offerspillet kan være en del af hævnen. Forurettelsen bliver 
drevet helt ud til kanten, så andre føler sig skyldige og ansvarlige, 
som om de burde bøde for den skade, der er sket. Og ve den, der 
prøver at hjælpe det hævngerrige offer - og disse typer er fristen- 
de for mange af os, der har brug for at redde! Det er som at for- 
søge at tage en torn ud af løvens pote. Når du først er røget på 
krogen, og når du er allermest ked af det, opdager du, at du er 
blevet ladt i stikken, udmanøvreret, brugt. New York er f.eks. fuld 
af sultende kunstnere, der føler sig som ofre, fordi samfundet ikke 
anerkender deres talent (Pluto i Løven), og som er bitre over, at 
de ikke kan tjene til livets ophold ved deres kunst. De får hævn 
ved altid at spille ofre og finder kærester, som har ondt af dem, og 
som tvinges til at betale huslejen. 


Plutonikere og dødsdriften 


Sigmund Freud, som havde Skorpion-Ascendant og Pluto på 
Descendanten, opfandt begrebet dødsdrift som en universel men- 
neskelig drift. Måske er ideen rigtig nok, eller måske tiltrak Freud 

hovedsagelig andre Plutonikere - Ascendantens tegn siger noget 
om, hvad vi tiltrækker og Descendanten en hel del om vort part- 
nerskab. Var Freud plaget af en dødsdrift, som han projicerede ud 
på resten af menneskeheden, eller har vi den alle? (Freud, hvis 
horoskop vises senere, havde også Neptun i 8. hus, hvilket viser 
en tendens til at se døden som en udvej.) Negative Plutonikere har 
ikke desto mindre ofte en stærk dødsdrift. Nogle er ambivalente i 
forhold til livet, vrede over at være her, har ikke accepteret at være 
tvunget til at leve og går rundt med selvmordsfantasier. 

Som beskrevet i bogen Livet inden Liver hypnotiserede Helen 
Wambach mange hundrede mennesker, hvoraf en del ikke troede 
på reinkarnation eller et liv efter døden. Næsten alle huskede 
episoder fra perioden før fødslen, inklusive viden om livsopgave 
og valget af forældre, som de deltog i. Der var nogle, tilsyneladen- 
de Plutonikere, som ikke ønskede at inkarnere igen, og som mere 
eller mindre blev født mod deres egen vilje og var vrede over det. 
Nogle huskede aborter deres mødre havde haft tidligere, hvor de 
skulle have været født, men trak sig tilbage. Jeg spørger Plutoni- 
kere, som viser ambivalens i forhold til at leve, om der var sådan 
en begivenhed i deres familie, inden de blev født, og de svarer ofte 
overraskede: "Hvor ved du det fra?” (Moderens fornemmelse af 
barnets manglende lyst til livet kan være én grund til, at moderen 
omklamrer barnet - en af de tidligere beskrevne drivkræfter bag 
udviklingen af en Plutoniker.) 

Ambivalens over for livet stammer måske fra en tidlig ople- 
velse af sorg. Uforløst og ubevidst sorg over f.eks. at miste en for- 
ældrefigur kan ligge bag et ønske om at dø. Hvis forældrene selv 
var i sorg, har de måske være ambivalente over for det nye barn, 
og barnet, som kom til at føle sig uønsket, konkluderede, at det 
havde været bedre, om det aldrig var blevet født. Hvor forholdene 
har været traumatiske, kan barnet tidligt have indtaget den hold- 
ning, at livet ikke er værd at leve. F.eks. har antallet af selvmord 
blandt teenagers, der er født fra midten til slutningen af 1960'erne, 
hvor Pluto var i konjunktion med Uranus i Jomfruen, været ek- 
stremt højt; uden tvivl fordi det aspekt repræsenterer meget van- 

skelige hjemlige forhold, hvis det er fremtrædende (f.eks. i aspekt 
med Solen, Månen, Ascendanten eller MC). 

Uanset oprindelsen må Plutonikerne slippe deres ambivalens 
for at komme til at leve fuldt og helt. Bøger om reinkarnation og 
livet efter døden synes at hjælpe, da Plutonikerne kan begynde 
ar forstå, at der er en mening med livet, at der, selv om livet er 
vanskeligt, er et formål med det. Disse bøger omtaler også efter- 
virkningerne af selvmord og muligheden for at være nødt til ar 
gentage dette livs lektie, hvis den udvej vælges. (Se Kapitel 6 med 
en beskrivelse af, hvordan den viden fik en Plutoniker til at opgive 
sine selvmordstanker.) Udrensning af dybtliggende krænkelser 
fra fortiden ved hjælp af anvisningerne i Kapitel 4 hjælper også 
Plutonikeren til at føle, at livet er værd at leve. 


Pluto - eneboeren, 
den studerende, forskeren 


Det er ikke sådan, at vi elsker at være alene, men vi elsker at 
hæve os, og når vi så hæver os, bliver omgangskredsen mindre 
og mindre, indtil den er helt væk . . . Vi bør ikke desto mindre 


stræbe efter toppen, selv om flertallet ikke når derop. 
- Henry David Thoreau 


Thorcau's ord minder mig om ørn/Fønix-siden af Skorpionens 
natur, fordi Plutonikere også er enegængere i en mere positiv be- 
tydning. De fokuserer al opmærksomhed på at udføre noget med 
et bestemt formål, så de har meget lidt tid til overfladiskhed. De 
ligner tarokkortet Eneboeren (se fig. 1). Et af de første og modig- 
ste mennesker, der "hævede sig” var Amelia Earhart, hvis soloflyv- 
ninger gjorde hende til en legende. Som du kan se af Horoskop I 
har hun Pluto i konjunktion med Månen, Venus og Neptun i luft- 
tegnet Tvillingerne, plus en konjunktion i Skorpionen mellem 
Uranus (den planet, der relaterer til flyvning) og Saturn (planeten 
for udførelse og selvdisciplin). Hendes horoskop er plutonisk, og 
hendes død var en mystisk forsvinden under en flyvning, som 
rygtet vil vide var en spionmission. 

I I et stykke tid havde jeg brugt Madame Curie, der møjsom- 
i meligt sigtede tonsvis af begblende for at få et lille kvantum uran, 
som billede på det hårde, engagerede, ensomme arbejde, Pluto- 
nikere er i stand til, da jeg endelig fik lejlighed til at se hendes ho- 
roskop (Horoskop 2). Hun har fire planeter i Skorpionen - Solen 
er i 8. hus i opposition til Pluto, og der er en tæt konjunktion med 
Mars, Saturn og Venus. Mars/Saturn-konjunktioner har et dår- 
| ligt ry, og i Skorpionen er ingen af dem særlig eftertragtede, så jeg 
kan forstille mig, hvad en dommedagsastrolog ville have fortalt 
j Madame, hvis hun havde været så uvidenskabelig at konsultere 
en. “Glem det. Alle dine anstrengelser vil være forgæves!” 
Jeg spurgte engang den samvittighedsfulde, astrologiske for- 
| sker Michel Gauquelin, hvilken beskæftigelse der følger med 
Pluto på Ascendanten eller MC. Han sagde, at det er et forsker- 
aspekt, og at han selv havde det. Madame Curie’s Pluto er ikke 
samme sted som Gauquelins, men hun er Plutoniker og forsker 
af højeste karat. Atomenergi synes i sig selv plutonisk, idet den 
bruges til helbredelse specielt til den plutoniske sygdom kræft, og 
den har også styrken til at ødelægge Jorden. Som det sømmer sig 
for en med det horoskop, fik Madame Curie efter sin død stor 
indflydelse, idet hendes opdagelser har ændret historiens gang. 


Fig. 1. Eneboeren, fra Rider-Waite Tarok 
a c sættet. Genoptrykt med tilladelse fra U.S 
THE HERMIT. | Games Systems, New York. 


ORE 


Horoskop 1. Amelia Earhart. Født i Atchison, Kansas, 24. juli 1887, kl. 
23,30 CST, tropisk, Placidus. Data er hentet fra Lois Roddens Profiles of 


Women. 


Det er også vigtigt at tage i betragtning, at den isolation, som 
udleves af Plutonikere, kan være karmisk nødvendig. Straf anty- 
des ikke her. Isolation kan være et vilkår, som nogen har brug for 
til at udvikle deres evner til det yderste eller for at nå et selvvalgt 
livsmål. Det kan være nødvendigt at fokusere på en enkelt aktivi- 
tet i stedet for at være optaget af en families daglige behov eller 
andre sociale relationer. Livsmålet kan være så krævende og 
noget, som verden har så inderligt brug for, at anselige personlige 

Horoskop 2. Marie Curie. Født i Warszawa, Polen, 7. november 1867, 
Kl. 13.06, tropisk, Placidus. Data er hentet fra Lois Roddens Profiles of 
Women. 


ofre er nødvendige. For det offer fortjener Plutonikerne vores 
kærlighed og støtte. De fleste af os har kun ringe opmærksomhed 
på vore karmiske livsopgaver, så Plutonikeren bliver ladt alene til- 
bage kun med smerten over at være alene. Berømmelse efter 
døden synes at være følgen af en sådan langtrækkende stræben, 
men det er kun en ringe trøst. 

Sely om det er smertefuldt, giver isolation dig også mulighed 
for at gå dybt ind i dig selv. Det er ikke så let at gemme sig for sig 

selv, når man er alene, og det er heller ikke så nødvendigt at hykle, 
som når man er sammen med andre. En af mine kæreste venner - 
med en Sol/Pluto-konjunktion - fortalte, at han i 12-års alderen 
havde erkendt, at den livsvej han valgte ofte ville blive ret ensom. 
Det er ikke for almindelige mennesker at dykke dybt ned, og det 
får ikke megen social anerkendelse. Det fordrer også ensomhed at 
foretage de samvittighedsfulde analyser af sig selv og livet, som er 
typiske for både psykologen og den spirituelt søgende. 

Det er svært at være ude på et sidespor, men det giver dig et 
perspektiv, så du bedre kan forstå din kultur, hvorfor den er, som 
den er, og hvad der kan gøres for at løse problemerne. Psykologer, 
reformatorer og andre, som har en indre tilskyndelse til at gå ind i 
at løse verdens problemer, er ofte Plutonikere. Ved ikke at være så 
optaget af de kulturelle strømninger, som almindelige mennesker 
er, bliver Plutonikeren ikke kontrolleret af dens værdier, men kan 
udforske mange nye dimensioner. Som Dag Hammarskjöld sag- 
de: "Bed til, ar din ensomhed må spore dig til at finde noget at 
leve for, noget der er stort nok at dø for.” * 


Plutonikeren som healer, 
terapeut og reformator 


Plutonikere kan blive fortrinlige terapeuter. De er intenst opmærk- 
somme på alt, forstår hver en nuance i tonefald, bevægelse, ord- 
valg, og hvad der siges eller ikke siges. Svære forhold i hjemmet 
har været øveplads for årvågenhed, og selv om det blev udviklet 
som en overlevelsesmekanisme, gør denne færdighed Plutonikeren 
til en eminent diagnostiker. Gennem den smerte de har oplevet, 
gør Plutonikerne en stor indsats for at helbrede sig selv og udvik- 
ler samtidig modet til at konfrontere ubevidste følelser og motiver. 
Gennem selvanalyse kan de også udvikle evnen til at analysere 
andre. Hvis vi virkelig selv vælger vort horoskop og vore forældre, 


4 Dag Hammarskjöld: Markings. 


Horoskop 3. Sigmund Freud. Født i Freiburg, Tyskland, 6. maj 1856, kl. 
18.21, tropisk, Placidus. Fødselstidspunktet er noteret i faderens dagbog 


,. Lois Roddens American Book of Charts. 


hvilket studier af reinkarnation tyder på, så vælger Plutonikere 
måske sådanne barske omstændigheder for at tilskynde sig selv til 
at hjælpe andre. 

Som resultat af baggrund og erfaringer har Plutonikere et 
naturligt talent for psykologi. Horoskopet for Elisabeth Kübler- 
Ross, de døendes advokat, er vist i Kapitel 6 (Horoskop 17, side 
150). Hun er psykiater med Solen og Månen i konjunktion med 
Pluto. Et andet eksempel er Sigmund Freud (se Horoskop 3 på 


Horoskop 4. Ellen Yoakum. Født i Hillsboro, Texas, 2. august 1903, kl. 
1.20, CST, tropisk, Placidus. Data fra Lois Roddens Profiles of Women, 


side 63), hvis horoskop der refereres til i flere kapitler på grund af 
hans indflydelse på vores tænkning. Freud er klart Plutoniker, 
idet han har Skorpion-Ascendant og Pluto direkte på Descendan- 
ten. Plutos drivkraft kan ses i hans karriere både i den positive 
betydning, psykoanalytikeren, og i den negative, magt og kontrol. 
Psykologi er ikke hele grundlaget for Plutonikeres evner som 
terapeuter. De, som renser vrede og andre “giftige” tilstande ud, 
kan udvikle en evne til at bruge healingsenergier af en mere for- 


Horoskop 5. Gandhi. Født i Porbandar, Indien, 2. oktober 1869, kl. 
7.11.48 LMT, tropisk, Placidus. Fødselsdata er tvivlsomme iflg. Lois 
Rodden i The American Book of Charts. Selv med et tvivlsomt fødsels- 
tidspunkt bør læseren bemærke, at den T-kvadrat, som Pluto er en del 
af, er virksom, og at det er denne T-kvadrat, der indikerer hans stærke 
motivation for reformer. 


finet art, f.eks. teknikkerne, der er beskrevet i denne bog. Magt i 
sin reneste form, når der ikke er noget behov for kontrol, kan bru- 
ges til at omdanne materie eller energi, så Plutonikere kan udvikle 
evner til at arbejde med sind, krop og ånd — forhåbentlig en kom- 
bination af de tre. Ellen Yoakum (se Horoskop 4) er et eksempel 
på en terapeut, hvis evner var accepterede og anerkendte i den 

medicinske verden. Hun havde en stor-kvadrat (en belastende, 
men dynamisk kvadrat) med Pluto i 1. hus, Jupiter i det mystiske 
Fiskene, Venus i det helbreds- og serviceorienterede Jomfruen og 
ukonventionelle Uranus i Skytten, som er de spirituelle læreres 
tegn. 

Da Pluto er tæt knyttet til det kollektive, kan Plutonikere også 
have et stærkt ønske om at arbejde for det kollektive; mange refor- 
matorer har en stærk Pluto. Et eksempel er Gandhi, hvis indsats 
for at befri Indien indbefattede store personlige ofre, og som havde 
den plutoniske evne til at blomstre under pres (se Horoskop 5). 
Hans horoskop har en T-kvadrat (en dynamisk trekant) med en 
Pluto/Jupiter-konjunktion i Tyren, Månen i Løven i 10. hus, som 
viser hans evne til at inspirere folket - og en Venus/Mars-kon- 
junktion i Skorpionen. Han har også Merkur i Skorpionen nær 
Ascendanten. 


Fra negativ til positiv 
brug af Pluto 


Hvis du er Plutoniker, spekulerer du måske på, hvordan du kan 
gå fra den negative og smertefulde brug af Pluto til den positive 
og konstruktive. Psykoterapi vil selvfølgelig hjælpe dig til at forstå 
dig selv bedre, og forhåbentlig vil denne bog give dig mere ind- 
sigt. Men som det vigtigste vil Kapitel 3 introducere praktiske 
metoder, som kan bruges til at udrense skyld, krænkelse, kontrol 
og andre negative Pluto-træk. 


Bøger for voksne børn af alkoholikere 


Black, Claudia: [t Wil! Never Happen to Me. En bog af en pioner 
inden for behandling af voksne børn af akoholikere. Den lægger 
vægt på de personlighedstræk og problemer, som følger med dette 
familieproblem. 

The NACOA Network, Box 421691, San Francisco, CA 94142. 
Nyhedsbrev om det voksende antal netværksgrupper og tjenester 
for voksne børn af alkoholikere. 


Seixas, Judith S. og Geraldine Youcha: Children of Alcoholism: A 
Survivor’s Manual. Skrevet af to forfattere, som har ydet betyde- 
lige bidrag til uddannelse af mennesker, der arbejder med alko- 
holikere. Seixas har også skrevet fine bøger for teenagere og større 
børn med alkoholiske forældre. 


Woititz, J. G.: Voksne børn af alkoholikere. 


Andre nyttige bøger for Plutonikere 


Friday, Nancy: Min mor/Mit jeg. En stærk bog om symbiosen 
mellem mor og datter, meget velegnet til at give indsigt i den om- 
fattende indflydelse vore mødre har på vore liv. 


Hoffman, Bob: No One Is to Blame: Getting a Loving Divorce From 
Mom and Dad. Fyldt med gode indsigter og øvelser til at blive fri 
af programmering, gamle sår og vrede mod forældrene. 


Keyes, Ken: A Conscious Person's Guide to Relationships. En trans- 
formativ bog, som ser på afhængighedsmønstre i forhold til andre, 
inklusive kontrol og at have ret. Hjælper dig til omprogramme- 
ring til bedre forhold. 


Kushner, Harold: Når ondt rammer gode. Et forsøg på at se på 


spørgsmålet om, hvorfor der sker tragedier for mennesker, hvis 
der er en Gud. 


booo 


KAPITEL 3 


Teknikker til behandling 
af Pluto-problemer 


Vi har lige beskrevet en række problemer, som er almindelige for 
Plutonikere, og som før eller senere vil ramme os alle på en eller 
anden måde. Det kan være nyttigt at forstå, hvor problemerne 
kommer fra, men indsigt uden at kunne gøre noget kan være de- 
primerende. Øget selvindsigt uden øget styrke til forandring kan 
føre til selvhad. Nogle siger: "Hvis jeg forstår, hvorfor jeg gør det, 
hvorfor kan jeg så ikke lade være?” Dette kapitel vil præsentere 
dig for de teknikker, du kan bruge, hvis du ønsker forandringer. 
Da Pluto, Skorpionen og 8. hus alle har med helbredelse at gøre, 
er et sekundært mål at inspirere flere Plutonikere til at blive tera- 
peuter. Ved at helbrede dig selv, lærer du håndværket at kende, 
og det kan måske føre til et ønske om at hjælpe andre. Med Pluto i 
Skorpionen må helbredelseskunsten genopstå som en normal og 
naturlig del af livet. 


Healingskriser 


Begrebet healingskrise er vigtigt og betyder, at du, mens du arbej- 
der med problemer som skyld, krænkelse eller sorg, til tider vil 


70 


vække netop de følelser, fordi du prøver at bearbejde dem. Når 
du ser ærligt på det område, du ønsker at ændre, vil problemet se 
ud til at vokse. I virkeligheden bliver det ikke værre, du har bare 
taget bindet fra øjnene og ser, hvor galt det har stået til, mens du 
har ignoreret problemet. Din bevidsthed om det er øget, men ikke 
problemet. Den reaktion dukker op ved forskellige former for 
terapi. En Pluto-transit er i sig selv en healingskrise, også hvis der 
ikke gøres nogen særlig indsats for at arbejde sig gennem det 
tema, den aktiverer. 

Mange af vore “problemer” er forsøg på at holde vore følelser 
i ave. Jane Roberts siger i en af sine Seth-bøger (se litteraturli- 
sten), at al sygdom er et forsøg på at flygte fra sandheden. For at 
løse et problem må de følelser, du holder fast i nødvendigvis ud. 
Du vil nok synes, at tingene midlertidigt bliver værre, mens un- 
dertrykte følelser kommer op til overfladen. Hvis du f.eks. har 
været vred over din ægtefælles adfærd i lang tid, er et stort skæn- 
deri måske det, der skal til for at rense luften og ændre situationen. 
(Bemærk venligst, at jeg ikke taler for storstilede følelsesudladnin- 
ger alle vegne uden hensyn til andre. Der er masser af måder at 
behandle dem på uden hverken at undertrykke dem eller genere 
andre.) 

Både bestræbelser på at bearbejde problemerne og Pluto-tran- 
sitter i sig selv kan betyde en midlertidig intensivering af kampen, 
næsten som om problemet opdager, at dets tag i dig er truet. Det 
rejser sig så stort og truende som muligt for at få dig til at under- 
kaste dig igen. Det “DET”, som handler på den måde, er ikke 
adskilt, men en del af dig, som handler automatisk. Den del er 
udviklet, fordi den var nødvendig for at overleve under tidligere 
trusler. Den er temmelig vedholdende, men i nye situationer er 
den uanvendelig. Til arbejdet med den del er teknikken NLP 
(Neuro-Lingvistisk Programmering — se litteraturlisten) anvende- 
lig. Som et eksperiment kan du prøve at tale med din egen Pluto- 
del. Sæt dig f.eks. ned og skriv et brev, der starter “Kære Pluto” 
og spørg, hvorfor du bliver ved med at gentage et bestemt møn- 
ster. Svaret kan komme, mens du skriver eller på anden måde, 
f.eks. ien drøm. 

Jeg tror, vi alle har et Højere Selv (eller en Sjæl), som guider 

os gennem livet, og som bringer os bestemte erfaringer og menne- 
sker, som skal fremme vores udvikling. Under en healingskrise 
(eller Pluto-transit) tvinger denne indre visdom os til ekstreme 
versioner af noget, vi prøver at afklare. Lad os sige, at én har Pluto 
i 6. hus og et mønster, der gør, at han altid har konflikter med 
sine kolleger. Under en bestemt transit får han et nyt job og mø- 
der de værste Plutonikere af alle — chefen, sekretæren og alle kol- 
legerne, som tilmed bagtaler ham, er alle sammen Skorpioner. 
Han bliver simpelthen overgået, og i det efterfølgende slagsmål 
må han lære at handle på en helt ny måde, idet han afklarer sin 
egen del af processen. Det kan også ske i venskaber eller kærlig- 
hedsaffærer, at vi må gå ind i en sidste infam situation for at blive 
så lede og kede af det, at vi stopper op. Dette sker under healings- 
kriser hele tiden. Det er ikke morsomt, men det er begyndelsen til 
forandring. 

Healingskrisen er vigtig at huske, når du arbejder med dine 
egne Pluto-problemer. De teknikker, vi vil bruge, kan meget vel 
bringe smertefulde følelser og minder op. F.eks. må du, når du 
arbejder med skyld, opleve nøjagtig hvor megen skyldfølelse, du 
bærer rundt på. Men at opleve det igen og se, hvor det kommer 
fra, er en del af at give slip, og slutresultatet er, at du ikke længere 
er tynget af den. Fortiden skal ikke bare trækkes frem, formålet er 
at bearbejde det, der kommer frem. Smerten er midlertidig - hel- 
bredelsen er permanent. 

Når du laver øvelserne i slutningen af kapitlet, vil følelser fra 
fortiden ofte dukke op - vrede, krænkelse, sårethed - og du prø- 
ver måske at hægte dem på noget i nutiden. "Det er ikke logisk”, 
siger du til dig selv, "at være så vred over noget, der skete for så 
længe siden”. Du bliver måske pludselig rasende på en partner, 
som forlod dig for ti år siden, men du lader fejlagtigt vreden gå ud 
over din nuværende partner, et familiemedlem eller en god ven. 
Du tilskriver måske raseriet noget en nuværende partner har gjort, 
så du kan sige, at du har en årsag til vreden — men bare ikke i det 
omfang. Vær opmærksom på denne tendens til at fortrænge følel- 

ser og ret dem i stedet mod det rigtige mål. 

Lad også være med at bortrationalisere følelser. "Det skete alt 
sammen i fortiden; der er ikke nogen mening i at græde over det 

nu.” Lad være med at dække over sårede følelser med falsk pæn- 
hed og lys. Virkelig tilgivelse og accept kommer efterhånden, som 
du bearbejder dem, men ikke før du har tilladt dig at mærke al dit 
raseri og al din sårethed. At drikke, spise eller ryge for meget eller 
bruge narkotika eller beroligende midler vil dæmpe processen 
eller sløre virkningerne, så undgå disse ting. Ved hverken at hand- 
le impulsivt ud fra følelserne eller gøre noget for at dæmpe dem 
ned, kommer du hurtigere igennem og har større mulighed for at 
få det bedre. 

Medfører transformation altid healingskriser? Måske ikke - 
dine problemer kunne forsvinde på et øjeblik, hvis du ændrede 
bevidsthed. Men Pluto-problemer er dybt rodfæstede, tvangs- 
prægede og indeholder ofte et element af Skorpionens stik, så det 
er måske ikke så nemt at slippe dem. De fleste af os tager ikke 
fingrene væk fra ilden, før det brænder. De fleste af os holder ikke 
op med det, vi er trætte af, før vi er dødtrætte af at være dødtræt- 
te, Men du kan vælge ikke længere at slå hovedet mod muren, Og 
ofte kan astrologi hjælpe dig til at se den mur, du slår hovedet 
imod, og at der er andre måder at komme forbi den på. En astro- 
logisk konsultation - eller at læse om dig selv i denne bog - kan i 
sig selv være en healingskrise. 


Astrologi og metafysik 


Et problem må have en indre base at operere fra - Problemer 
starter ikke ude i verden. De opstår i sindet, inden de kommer 
til syne i verden. En mental tilstand går altid forud for en 
handling.> 
Metafysik er læren om, hvordan vi alle skaber vort eget liv gen- 
nem tankemønstre. Mange Plutonikere er magikere, idet de har 
et særligt talent for at manifestere ting gennem deres tanker og 
trossystemer. Når deres trossystemer er negative, bekræfter de 


$ Raymond Charles Barker: Barkerisms. 

manifesterede ting denne negativitet. Når disse tendenser viser 
sig, bør destruktive og selvopfyldende udsagn undgås. Hvis klien- 
ten f.eks. accepterer en astrologs tro på, at hans Pluto-transit vil 
blive et helvede, så bliver den det, i stedet for at blive brugt som 
en mulighed til at ændre smertefulde, gamle mønstre. Mange Plu- 
tonikere kunne have glæde af at læse om metafysik med henblik 
på at afskaffe negativiteten (anbefalelsesværdige bøger er nævnt i 
litteraturlisten). Der tilbydes mange kurser, hvor du kan arbejde 
med de negative trossystemer og skabe en mere positiv virkelig- 
hed for dig selv. 

Mange astrologer studerer metafysik og indarbejder denne 
filosofi i deres praksis. Det er særlig velegnet i arbejdet med Plu- 
tonikere, fordi det forhindrer enhver overbevisning om, at vores 
virkelighed er skabt af Pluto, Neptun eller Saturn. En forståelse 
af, hvordan mennesker skaber deres egen virkelighed, kan skaffe 
os af med den magtesløshed, vi ofte føler på de livsområder, som 
Pluto påvirker - det område, hvor det berygtede DE ofte tårner 
sig op. Horoskopet kan være en hjælp til at opdage holdninger, 
der bidrager til uheldige tilstande relateret til vores Pluto-position. 


Behandlingsmetoder 


To af metoderne til ændring af stive tankemønstre er visualisering 
og affirmationer. Vi kan bruge dem til at erstatte den negative 
tænkning, som Plutonikerne lider af, såvel som den negativitet, 
som alt for ofte videregives af astrologibøger og astrologer. Affir- 
mationer er erklæringer, som du gentager mange gange om dagen, 
eller når som helst en negativ tanke kommer op. De bliver altid 
formuleret på en positiv måde, fordi erklæringen “Jeg vil ikke 
gøre X” i sig har tanken “Jeg vil gøre X“ og derfor kan forstærke 
den gamle programmering. Nogle mennesker skriver affirmatio- 
nerne på kort og læser dem i ledige stunder i løbet af dagen, f.eks. 
når de venter på at blive stillet om i telefonen eller står i kø. Du 
ønsker måske at udforme dine egne affirmationer for at få mere 
specifik hjælp i din personlige situation. Som eksempel er der her 

foreslået affirmationer for de Pluto-træk, der er beskrevet i Kapi- 
tel 2. 


AFFIRMATIONER FOR PLUTONIKERE 
Jeg erstatter krænkelse med upartiskhed og medfølelse. 


Jeg tillader denne situation at udvikle sig naturligt til alles 
bedste. 


Jeg lader gå og lader Gud. 
Jeg giver slip på min fortid og har tillid til min fremtid. 


Jeg åbner mit hjerte og mit liv for de rigtige mennesker. 


Visualiseringer er små tankelege, hvor du forstiller dig en situation 
forløbe på en måde, som du synes om. Det er svært her at foreslå 
visualiseringer, som passer til dig i din specielle situation, men du 
kan lave dem selv. Lad os sige, at du er vred på din chef, fordi 
han altid tager æren for dit arbejde. Du kan skrive affirmationer, 
som vil hjælpe til at ændre dette, f.eks. "Jeg får anerkendelse og 
æren for min indsats. Min arbejdsgiver og jeg respekterer gensi- 
digt hinanden”. Desuden kan du visualisere, at du med fuldendt 
taktfølelse taler med din chef om urimelighederne. Forestil dig 
ham eller hende reagere positivt og anerkendende på et personale- 
møde. Det er ikke nødvendigt, at du “ser” noget, når du arbejder 
med disse tankespil. At forestille sig dem er kraftfuldt nok. 


BLOMSTERESSENSER OG ANDRE REMEDIER 


Bachs Blomster Remedier, California Blomster Essenser og ædel- 
stensessenser er homøopatiske remedier for følelsesmæssige og 
spirituelle vanskeligheder. De hjælper ved skyld, krænkelse, kon- 
trol og andre gamle personlighedsmønstre. Det er hverken narko- 
tika eller kemi, men flydende essenser, der er meget fortyndede og 
helt naturlige. De arbejder på subtile vibrationsniveauer på lig- 
nende måde, som homøopatiske midler gør ved fysiske tilstande. 

De renser auraen, udbedrer skader efter års følelsesmæssigt over- 
tryk og giver mærkbare ændringer både i adfærd og velvære. Jeg 
har brugt dem både til astrologiske og terapeutiske klienter i mere 
end fire år, og jeg ser reelle og vedvarende ændringer finde sted i 
løbet af få måneder. 

Hvis det lyder mærkeligt, kan jeg fortælle, at blomsteressen- 
sernes effektivitet er blevet påvist med omhyggelige forsøg, hvor 
der blev anvendt moderne, videnskabelige forskningsteknikker. 
Som Dr. Michael Weiglas beskriver i sin afhandling, gav han 
præparater til tre grupper - én gruppe fik en blanding med fire 
remedier, en anden syv og den tredje noget af samme type flasker 
uden remedier. Hverken de, der tog remedierne eller de, der gav 
dem, vidste hvem der fik hvad, så det var det, der kaldes dobbelte 
blindforsøg. Psykologiske tester blev foretaget seks og tre uger 
inden forsøget. De mennesker, som fik af flaskerne uden remedi- 
er, skete der intet med, så det var ikke et spørgsmål om tro. For 
de andre viste testen bagefter, at remedierne havde øget deres 
selvaccept, fremmet personlig vækst, øget velvære, kreativitet, 
humor, selvforståelse og seksuel tilfredsstillelse. 

Der er tre hovedtyper af remedier, og flere er under udvikling. 
Du kan sikkert finde behandlere i dit område, som har remedier- 
ne, ligesom nogle helsekostbutikker og new age-boghandlere sæl- 
ger enten koncentrater eller fortyndinger. 

De ældste og mest testede er Bachs Blomster Remedier. De 
blev udviklet i England i 1930'erne under depressionen og reflek- 
terer behovet på den tid, da de virker på frygt, depression, vrede 
og andre intenst smertefulde følelser og mønstre. De mere van- 
skelige problemer, som Plutonikere må se i øjnene, synes at passe 
ind i Bach-systemet. Specifikke remedier til de problemer, der 
beskrives i de enkelte kapitler vil blive nævnt efterhånden. De 
generelle for Plutonikere er Guldpil for bitterhed og krænkelse, 
Vinranke for behovet for kontrol og dominans, Vandrøllike for 
enspænderen, som ikke bryder sig om at blande sig med andre 
mennesker og deres affærer, Cikorie for besiddende martyrtyper, 


6 Michael Weiglas, Ph.D.: "Bach Flower Essence Research: A Scientific 
Study,” The Flower Essence Journal, v.1:1, 1980. 


76 


som konstant irettesætter andre, Lyng for ensomme, som sidder 
fast i egne problemer og Hestekastanie for bekymrede, tvangs- 
prægede tanker. 

California Blomster Essenserne blev udviklet i løbet af 1970'- 
erne og reflekterer også deres tid, da bevægelsen for menneskets 
vækstmuligheder var på sit højeste, og har derfor mere at gøre med 
kreativitet, spirituel vækst og selvudfoldelse. Nogle af California 
Blomster Essenserne er rettet mod de smertefulde problemer, det 
giver at føle sig fremmed og isoleret: Dogwood for at modtage 
kærlighed, Shooting Star for følelsen af, at du ikke tilhører denne 
verden, Mariposa for følelsen af adskilthed.” Den tredje hovedtype 
Pegasus har de samme remedier som de to andre grupper plus 
mange andre. Pegasus-remediet Mallow hjælper til at finde venner. 

Remedierne findes koncentrerede i flydende form. To til fire 
dråber af hvert koncentrat kommes i en ounce (ca. 30 ml, 0.8.) 
rent vand, helst i en mørk flaske. Ryst flasken, så alle essenserne 
blandes godt. Mange bruger en teske cognac eller æbleeddike som 
konserveringsmiddel.* 

Det er bedst ikke at overdrive, så brug højst fire remedier ad 
gangen. Når de foreskrives, er det klogt at teste med pendul eller 
muskeltest for at se om et bestemt remedie er godt på det givne 
tidspunkt. Du tager fire dråber af fortyndingen fire gange om 
dagen. Det er god praksis at tage dem om morgenen som en på- 
mindelse til sindet i løbet af dagen, og som det sidste du gør, inden 
du sover, så de arbejder med i drømmene. Selv om forskningen 
viste, at troen ikke får remediere til at virke, synes brugen af 
visualiseringer og affirmationer sammen med dem at forstærke 


resultatet. 
Ligesom alle de øvrige metoder, der beskrives, kan remedierne 


7 Len anden bog, Gurudas: Flower Essences, erklæres det, at Shooting 
Star er velegnet ved astrologistudier. Dette lyder måske mærkeligt, men 
astrologer føler sig ofte fremmede og ikke af denne verden. 

£ Tidligere alkoholikere ønsker selvfølgelig at undgå cognac. Koncen- 
traterne er konserverede i cognac, så til alkoholikere reducerer jeg dosis 
til kun en dråbe af hvert koncentrat og bruger æbleeddike som konserve- 
ring. Det synes ikke at aktivere trangen til at drikke. 

give en midlertidig opblomstring af de følelser, de afhjælper. Fø- 
lelserne bliver ikke værre, du er bare mere opmærksom på dem og 
på tankemønstrene bag dem. Større opmærksomhed er en del af 
processen ~ til sidst vil tankerne være så latterlige og irriterende, 
at det er drivkraften til forandring. Healingskrisen synes kun at 
vare nogle få dage. Når du fortsætter med at tage remedierne, 
klinger den af. Du har måske brug for at tage to eller flere flasker 
af blandingen for at ændre en dybt rodfæstet vane, men den dag 
kommer, hvor du opdager, at du har det anderledes, at en situation, 
som engang ville have fremkaldt vrede, skyld eller tvangsprægede 
tanker, ikke længere gør det. 

Remedierne er et fantastisk redskab for astrologen. De er ikke 
svære at lære at kende og sætter dig i stand til at give klienten 
mere end blot indsigt. Viden om hvilke transitter, der er i gang, 
hjælper til at udpege de mest presserende områder at arbejde på 
med remedierne, fordi transitteme laver deres egne healingskri- 
ser, såvel som de øger motivationen til at arbejde med et bestemt 
problem. Hvis du f.eks. har Venus og Pluto i aspekt kan vrede over 
for gamle partnere måske stå i vejen for at komme ind i et nyt for- 
hold. Hvis en transiterende planet laver et aspekt til Venus eller 
Pluto, vil det være et godt tidspunkt at tage Guldpil for vrede og 
Kaprifolie for at give slip på fortiden. California-essensen Bleeding 
Heart (for at forløse smertefulde følelsesmæssige forbindelser) er 
også ganske virkningsfuld. Eller hvis horoskopet antyder, at mis- 
tænksomhed og jalousi truer en persons ægteskab (også et Pluto- 
problem), kan Kristtorn (for mistanke og jalousi) være velegnet til 
at ændre dette mønster. 


9 Jeg har indspillet et bånd med titien “Astrological Correlations to the 
Bach Flower Remedies,” som beskriver remediere, og hvordan de bru- 
ges i det astrologiske arbejde, både i forhold til fødselshoroskopet og 
transitterne. 

HEALING MED LYS OG FARVER 


I forskellige bøger, psykologiske eller okkulte, kan du læse om de 
forskellige farvers egenskaber. Selv industrifolk og designere er 
ved at blive opmærksomme på, at farverne i vores omgivelser og 
det tøj, vi har på, har betydning. I bøger om farvepsykologi kan 
du læse, at blåt dæmper frygt eller ængstelse og gør dig mere rolig, 
rødt hæver energiniveauet, modet og selvsikkerheden, pink bløder 
op og fremmer kærlige følelser, og grønt stimulerer sundhed og 
økonomisk velbefindende. Da Pluto gik ind i Skorpionen, faldt 
det sammen med, at violet blev en af hovedfarverne i moden - 
nærmest grundfarven. Ikke så overraskende har violet at gøre 
med forædling af vrede, og det ser ud til, at vi som menneskehed 
tiltrækkes af violet nu for at acceptere vore forskelligheder. 

Healere arbejder også med farver, og somme tider med lys, 
men ikke altid på et fysisk niveau. Oftere arbejder de med den 
slags lys, der er i auraen. Ved f.eks. at forestille sig violet bliver 
klientens højere bevidsthed stimuleret til at begynde at forløse og 
forædle gammel vrede. De meditationer, der er givet forskellige 
steder i denne bog, gør brug af den slags lys. Det er ikke nødven- 
digt for dig at se det, for at det har en virkning - ikke alle menne- 
sker er visuelt begavede. Stol simpelthen på, at den højere del af 
dig, det Højere Selv, ved hvordan dette lys skabes. Arbejdet med 
lys og farver (enten i form af det tøj du har på, eller de forestillin- 
ger, du gør dig) kan medføre en healingskrise. Det stimulerer for- 
løsningen af opsparede følelser - det kan være ubehageligt, men 
det er en del af processen. 


CHAKRAERNE OG DERES HEALENDE VIRKNING 


Mange spirituelle traditioner anerkender eksistensen af auraen eller 
energilegemet, der indeholder energicentrene eller chakraerne, 
som regulerer indtaget og udstrømningen af livskraft. Blokering 
af denne vigtige energi stammer ofte fra traumatiske livssituatio- 
ner som dem, der vises af vanskelige Pluto-forbindelser eller tran- 
sitter. Blokering i hjertecentret kan forårsage problemer med at 

give og modtage kærlighed, og i solar plexus kan det resultere i et 
behov for konstant opmærksomhed eller i ringe selvværdsfølelse. 
Øvelserne i dette kapitel åbner op for energistrømmen, og det er 
en effektiv behandling, som vi alle kan give os selv. 

Det første center, rod-chakraet, findes ved basis af rygsøjlen. 
Blokeringer medfører dårlig jordforbindelse og utryghed med kon- 
stant fokus på overlevelse. Pluto-aspekter (i radix eller ved tran- 
sit) til Månen, 1. eller 4. hus kan resultere i opbrud eller andre 
traumer, der kan skade rod-chakraet. (Vi fokuserer på Pluto her, 
men svære aspekter fra andre planeter kan skabe lignende bloke- 
ringer i chakraerne.) 

Det andet center, sacral-chakraet, har at gøre med reproduktion 
og strømmen af seksuel energi. Ubalance her kan betyde for stor 
eller manglende interesse for scksualitet eller frygt eller vrede 
over for sit eget køn. Forskellige skoler angiver forskellig place- 
ring for dette center, nogle siger, det er et par centimeter under 
navlen, andre mener, at mænd har det ved testiklerne. En stærk 
Pluto i almindelighed, radix eller transitaspekter fra Pluto til Mars 
eller Venus samt et belastet 8. hus kan skabe problemer i dette 
center gennem traumatiske seksuelle oplevelser eller i forbindelse 
med fødsler. 

Det tredje center er i solar plexus-området, lige over taljen. 
Dette center hersker over selvudtryk og selvopfattelse, og bloke- 
ringer kan skabe lav selvværdsfølelse og manglende selvtillid 
eller den mindre indlysende modsætning egoisme, narcissisme og 
selvoptagethed. Det relaterer astrologisk til Solen, så Sol/Pluto- 
aspekter, i radix eller ved transit, skaber ret ofte besvær her, men 
Pluto/Saturn-aspekter kan også give problemer. 

Det fjerde center er hjerte-chakraet i området ved det fysiske 
hjerte. Det er et vigtigt center, der regulerer vores evne til at give 
og modtage kærlighed, så blokeringer kan skabe problemer i par- 
forhold og en følelse af manglende udveksling af kærlighed med 
den omgivende verden. Et Venus/Pluto-aspekt i radix eller ved 
transit kan også forårsage problemer her og ligeledes Pluto i 1. hus, 
da det menneske ofte har følt sig isoleret og alene siden den tidlig- 
ste barndom. Og modsat kan et symbiotisk forhold til en af foræl- 
drene have krævet for megen energi fra et umodent hjerte-center. 


Det femte center, placeret ved struben, hersker over kommu- 
nikation og andre måder at udtrykke sine evner på, og hvordan 
man omgås penge. En stærk Pluto-placering kan generelt skabe 
blokeringer i hals-centret, men det drejer sig især om Merkur/ 
Pluto-aspekter i radix eller ved transit eller Pluto i 3. hus. Det 
sjette center, pande-centret, som er mellem øjnene, har at gøre 
med mental klarhed og intuitiv kommunikation. Blokeringer kan 
medføre mental forvirring, tvangstanker eller problemer med 
skelneevnen. Igen kan et Merkur/Pluto-aspekt være indblandet, 
Krone-centret på toppen af hovedet har at gøre med inspiration 
og meditation, dér hvor man er i berøring med det guddomme- 
lige; blokeringer kan føre til spirituelle dyk, følelsen af at have 
mistet forbindelsen med Universet. Pluto i 9. eller 12. hus kan 
forårsage denne blokering. 


EN HVIRVELSTRØM 
TIL RENSNING AF CHAKRAERNE 


1. Gå ned på et dybere bevidsthedsniveau ved hjælp af en medi- 
tationsteknik, du allerede kender, eller simpelthen ved at 
trække vejret dybt og tælle til tre igen og igen. 


2. Forestil dig en beskyttende boble omkring dig og fyld den 
med lys i en farve, du intuitivt vælger. Hvidt lys er altid godt, 
da det indeholder alle andre farver. Forestil dig chakraerne og 
mærk dem i kroppen. 


3. Begynd med rod-chakraet. Forestil dig her en hvirvelstrøm 
eller en tragt af lys, som peger ind mod kroppen, og som er 
inden for din beskyttende boble. Bed hvirvlen lyse op og op- 
sluge det mørke, den måtte møde. Lyset vil rotere så længe, 
det er nødvendigt - også efter at du er gået videre til andre 
centre. Her kan ubalancer komme af problemer med jord- 
forbindelsen og fra gamle traumer relateret til overlevelse. 


4. Fortsæt til seksual-chakraet og forestil dig en ny hvirvelstrøm, 
som også lyser op og fjerner blokeringer. Her er hensigten at 
skabe en balanceret og sund udstrømning af seksuel energi. 

5. Når de to foregående chakraer føles nogenlunde klare, fortsæt- 
ter du til solar plexus og starter en hvirvelstrøm der. I dette 
område vil lyset blusse op og udrense det, der forhindrer en 
sund, realistisk selvværdsfølelse samt sår på egoet og følelser 
af uduelighed. 


Lad de foregående hvirvler rotere og gå videre til hjerte-cen- 
tret og start én der. Hjerte-centret, som er så vigtigt og sår- 
bart, kan have brug for megen udrensning efterhånden som 
gamle, dybe hjertesår kommer op til overfladen. Her vil lyset 
fjerne forhindringer for at elske og blive elsket. 

7. Start dernæst en hvirvelstrøm ved hals-centret, hvor blokerin- 
ger for kommunikationen og den frie strøm af penge udrenses. 


Fortsæt til pande-chakraet, hvor forhindringer for kreativitet 
og den psykiske energistrøm brændes væk. 

Endelig en hvirvelstrøm ved krone-chakraet og udrens bloke- 
ringer for meditation og inspiration. 

10. Mærk efter ved hvilke af chakraerne hvirvelstrømmene stadig 
roterer, da de måske har brug for en særlig indsats. Lad lyset 
blusse klart op i de områder et øjeblik, før de alle standses og 
opløs så den beskyttende boble. 


11. Gentag denne øvelse de næste par dage, indtil alle chakraerne 
synes klare. Gentag eventuelt senere med de tilhørende farver, 
som er beskrevet andre steder i bogen, eller som din intuition 
fortæller dig. Og når du er færdig, så gentag alligevel øvelsen 
af og til for at undgå at opbygge følelsesmæssig eller psykisk 
overbelastning i dagligdagen. 


ig 


æ 


. 


ÅBNING AF HJERTETS BLOMST 


Denne øvelse kan tilpasses ethvert af chakraerne, men den er her 
giver til hjerte-centret, som er så vigtigt, når vi skal åbne op for 
mere kærlige forhold, og når vi skal bearbejde gamle sår og tab. 
Mange mennesker har lidt skade i hjerte-centret, specielt da Pluto 

passerede gennem Vægten. Når den bruges til at åbne andre chak- 
Taer, bør affirmationerne laves til det pågældende chakra. Det er 
vigtigt at åbne og rense alle centrene, dvs. ikke koncentrere sig om 
et enkelt, da det vil skabe ubalance. 


1. Sæt dig i en boble. Forestil dig dit hjerte-center som en smuk 
mangebladet blomst — endnu ikke udsprunget. En god farve 
til blomsten er lys pink, da det er kærlighedens farve. 


2. Start udefra med at åbne kronbladene, ét for ét. Bekræft for 
hvert blad din villighed til at give og modtage kærlighed. Du 
kan gøre det ved at sige indvendig: “Jeg er åben for kærlighed”, 
eller hvad som helst der virker rart for dig. Hvis du bevæger 
hænderne gennem dit energifelt, som om du virkelig åbner 
blomsten, vil effekten forøges betydeligt. 


3. Bliv ved med at åbne kronblade, åbne kronblade og åbne kron- 
blade og gentag affirmationen, mens du gør det. 


4. Bemærk, når du nærmer dig midten, at kronbladene bliver 
mere og mere lysende pink og varme at røre ved. 


5. Når centret er åbent, stråler pink ud fra det og pulserer udad, 
ud gennem din boble. Sig til dig selv: "Dette lys fra mit hjerte 
er et pejlemærke for dem, som oprigtigt vil dele kærlighed med 
mig”. Træk pink lys ned fra dit Højere Selv og send det ud. 


Denne øvelse er stærk. Mens du laver den, synes du måske i før- 
ste omgang, den er svær, fordi den smerte du har i hjerte-centret 
kommer op. At tillade den at komme, at opløse og give slip på 
sorgen er en vigtig del af helbredelsesprocessen. Når du har arbej- 
det med den et stykke tid, vil du opleve bevægelse og energi ì den 
del af kroppen. Når nogen, du synes om, kommer forbi, vil der 
være en udstrømning af energi fra hjertet, som føles opløftende. 
Dette chakra er ganske sensitivt, og det lukkes måske let, hvis 
nogen omkring dig er ufølsomme eller gør noget, som sårer dig. 
Måske lukker det også, hvis du har brug for at beskytte dig. Når 
det er lukket, vil du mærke den manglende energistrøm og vide, 
at det er på tide at arbejde med øvelsen igen. 

VÆR BLID MOD DIG SELV 


Når de plagede og tvangsprægede Plutonikere finder en teknik, 
som kan hjælpe dem gennem deres vanskeligheder, vil de være til- 
bøjelige til at overdrive den i deres iver efter at få det bedre. Det 
er vigtigt ikke at overdrive, da gamle sår skal hele langsomt. Du 
bør ikke arbejde med for mange emner på én gang, selv om det kan 
være fristende, nu da du endelig har fundet noget, der virker. En 
god regel er kun at arbejde med meditationerne fem dage om ugen. 

Du kan bruge flere teknikker på én gang for at gøre det mere 
effektivt: f.eks. kan du bruge blomsterremedier og meditationen 
for vrede samtidig, men hvis du gør det, kan du også risikere at 
øge omfanget af healingskrisen. Hvis det bliver for intenst, så stop 
et stykke tid. Det er en god regel at give dig selv fuldstændig fri 
fra alt det indre arbejde -~ undlad f.eks at tage remedierne i seks 
uger engang imellem. 

Disse teknikker er spændende bidrag til den astrologiske prak- 
sis, og det er mit håb, at flere astrologer vil blive tiltrukket af dette 
arbejde. Astrologi er et uforligneligt diagnosticeringsredskab, og 
når du lærer at se, hvor problemerne er, er der et stort behov for at 
finde måder at lindre dem på. Dette kapitel er kun en introduktion. 
I litteraturlisten foreslås bøger, som uddyber de enkelte teknikker. 


Bøger om blomsterremedier 


Bach, Edward: Helbred dig selv. 
Bach, Edward: De tolv helbredere og andre remedier. 
Chancellor, Dr. Phillip M.: Handbook of the Bach Flower Remedies. 


The Flower Essence Journal. Fire store numre og periodiske ny- 


hedsbreve om de fortsatte opdagelser af betydningen og brugen af 
blomsteressenserne med bidrag fra mennesker fra forskellige fag- 


grupper. 


C 

Gurudas: Flower Essences. En bog om de forskellige blomster- 
essenser. Interessante tanker om sammenhængen mellem plantens 
form og dens behandlingsmæssige virkning. 


Gurudas: Gem Elixirs and Vibrational Healing. Kombinationer af 
krystaleliksirer og blomsteressenser, og hvordan disse kan bruges 
i arbejdet med chakraerne og de finere legemer for at helbrede 
sygdomme. 


Jones, T.W. Hyne: Fortegnelse over Bachs Blomsterremedier. 
Murray, Nicky & John Ramsel: Spørgsmål og svar. 
Petersen, Jens-Erik Risom: Blomstermedicin. 

Scheffer, Mechthild: Bachs Blomserterapi. 

Wheeler, J.C.: Fortegnelse over Bachs remedier 


Metafysiske bøger 


Gawain, Shakti: Visualisering. En af de bedre selvhjælpsbøger om 
at bruge visualisering og affirmationer. 

Roberts, Jane: Den personlige virkelighed. Den mest dybtgående 
fremstilling af metafysik som fås; meget langsommere i tempoet 
end populær-metafysiske bøger. En vigtig og stærk beskrivelse af 
den måde, hvorpå vores personlige virkelighed er formet af vore 
tanker. Én af en serie bøger kanaliseret af mediet Jane Roberts fra 
væsenet Seth. 


Andre bøger om behandling 


Bandler, Richard, and John Grinder: Frogs Into Princes. En grund- 
læggende bog om Neuro-Lingvistisk Programmering, en hurtigt 
virkende terapeutisk metode udledt fra nogle af vor tids største 
terapeuters arbejde. Den indeholder nogle af principperne fra 
hypnose og sprogvidenskab. Den er del af en undervisningsserie 

om denne metode, omfatter også den fantastiske Trance-Forma- 
tions, af samme forfatter. 


Clark, Linda: The Ancient Art of Color Therapy. En udmærket 
paperback om farveterapi som den praktiseres i andre lande. Den 
fokuserer mere på de fysiske og følelsesmæssige virkninger af syn- 
ligt lys og farver end de auriske farver, som vi arbejder med her; 
men de to metoder kan supplere hinanden. 


Wallace, Amy and Bill Henkin: The Psychic Healing Book. En 
enkelt skrevet guide til at lære om psykisk healing, jordforbindel- 
se og beskyttende teknikker. Følsom, nede-på-jorden, på ingen 
måde mystisk. Den bedste guide af sin slags, meget tilgængelig. 


KAPITEL 4 


Skyld, krænkelse og Pluto 


Skyld og krænkelse er så tæt forbundne, at de kan kaldes siamesi- 
Ske tvillinger - man kan ikke få den ene uden, at den anden følger 
med. Hvis skyld eller krænkelse gør dit liv svært, vil dette kapitel 
hjælpe dig til at forstå, hvad der skaber disse følelser, og hvad du 
ved at se på planeten Plutos dynamik kan gøre for at slippe af med 
dem. Vi vil finde de familiemønstre, som handler om symbiose, 
kontrol, hævngerrighed og at holde fast. Den sidste del af kapitlet 
består af øvelser og forslag til udrensning af skyld og krænkelse. 

Vi har alle Pluto og Skorpionen et sted i vore horoskoper, og 
vi har alle lidt under disse smertefulde, fremmedgørende følelser. 
Den ubehagelige følelse af skyld eller den brændende, tvangs- 
prægede, rugende følelse af krænkelse, der kører rundt i maven, 
er alt for velkendt for de fleste. Krænkelse skaber afstand til vore 
medmennesker, mens vi med skyld skaber afstand til os selv. 
Plutonikere er plagede af disse følelser, som fastlåser dem i stive 
forsvarsmekanismer og dominerende forhold. Lad os se på for- 
bindelsen mellem skyld og krænkelse, så du kan forstå og slippe 
dem. For at få mest muligt ud af dette afsnit, kan du bruge et øje- 
blik på at lave en liste over situationer, hvor du personligt føler 
dig skyldig eller over mennesker, du føler dig skyldig overfor. 


Lad dig ikke bedrage af skyld 


Af de siamesiske tvillinger, skyld og krænkelse, vil vi begynde med 
skyld. Sandheden er, at skyld er en krukke. Ordene bedrag og 
skyld (eng.: guile - guilt, o.a.) har samme rod, og der er en stor 
del bedrag iblandet. Mennesker, som prøver at få dig til at føle 
dig skyldig er vildledende i deres motiver. Bag de højlydte forsik- 
ringer om kærlighed og omsorg er det virkelige ønske at manipu- 
lere, så du gør det, de vil have dig til. “Hvis du elskede mig, ville 
du . . .” Det er følelsesmæssig afpresning maskeret som kærlig- 
hed. Skyld virker - det får dig til at lystre hurtigere end trusler og 
ydre dominans. Skyld handler om kontrol. Et skyldtrip er et 
magttrip. Spørg dig selv når som helst, du føler dig oversvøm- 
met af skyld, om det menneske prøver at manipulere dig. 

Skyld opstår ofte, hvor mennesker deltager i den falske afhæn- 
gighed, der kaldes symbiose, dvs. én har krammet på dig - det er 
et Pluto-mønster. Oftest når folk gør for meget for os, giver for 
meget, gøres det ikke af et rent hjerte. De gør det, fordi de vil 
bestemme. Er det reel godhed at berøve nogen muligheden for at 
lære og vokse til større uafhængighed? Er det venlighed at få dig 
til at tro, at du er ude af stand til at gøre noget uden dem? På ét 
niveau ved du, at du bliver bestjålet, og du bliver vred over sym- 
biosen. Hvis du forsvarer dig eller “selvisk” ønsker at gøre det, du 
finder rigtigt for din egen lykke og videre udvikling, trækker din 
såkaldte velgører i trådene for at få dig til at føle dig skyldig. End- 
nu engang er det plutoniske motiv kontrol. Det er selvfølgelig alt 
sammen meget subtilt, og det er derfor, det er så effektivt. 

Ja, et skyldtrip er et magttrip, og skyld er falskhed. Men du 
kan ikke snyde en ærlig mand, og en ærlig mand kender ikke 
skyld. Med andre ord så dækker du over noget, når du falder for 
et skyldtrip, f.eks. falsk afhængighed og uvillighed til at tage an- 
svar for dig selv, og giver styringen til Plutonikeren. Du narrer 
Plutonikeren til at være din mor. Spørg dig selv, om belønningen 
er prisen værd i selvagtelse og vækst. Uanset hvor længe du ud- 
sætter det, må du i sidste ende alligevel selv tage ansvaret. 

En anden måde du narrer dig selv (og andre) på er, at dit skyld- 
trip også er et magttrip. Du klynger dig til den illusion, at dine 

handlinger har så megen magt, at andres lykke afhænger af dig. 
Sandheden er, at vi er udødelige og uforgængelige, så bortset fra 
mord og lemlæstelse har ingen af vore handlinger så megen magt, 
at de kan skade nogen, medmindre de spiller egne Pluto-spil. 

Hvis du ærligt går efter din egen udvikling, og det gør et an- 
det menneske ulykkeligt, er der en falsk afhængighed. Når du går 
din egen vej for at vokse i uafhængighed, kan du ikke skade det 
andet menneske. Det tvinger ham eller hende til selv at vokse, så 
du gør vedkommende en tjeneste i sidste ende. Hvis du tillader 
dig at lade dig manipulere af skyld ind i undertrykkelse af din 
egen vækst, vil du blive vred på det menneske, som manipulerer 
dig. 

Der er endnu en måde, hvorpå du kan narre dig selv med 
skyldfølelse. En psykolog, hvis navn jeg har glemt, sagde, at skyld 
er den pris, vi er villige til at betale for at holde fast i en falsk selv- 
opfattelse, som vi fortsætter med at krænke. Hvor som helst der 
er et BURDE, er det sandsynligt, at denne falske selvopfattelse 
virker. Der hvor du har forventninger til dig selv om at være per- 
fekt og helgenagtig, er der to måder at slippe skyldfølelsen på: 
ændre adfærd eller forventninger. Skyld, som du hænger fast i, 
er adgangskort til at blive ved med at være forurettet, blive ved 
med at narre dig selv og andre til at tro, at du prøver at gøre frem- 
skridt. 


Skyld er krænkelse vendt indad 


Da udviklingen af en skyldbetynget karakter kommer af at 
undlade at bestræbe sig på at udvikle en sund, moden uaf- 
hængighed, repræsenterer det en tilbagetrækning til barnlig 
afhængighed . . . Dette afføder uklare fornemmelser af vrede 
og en generel følelse af skyld. 


De fleste af os er fortrolige med den psykologiske teori, at depres- 
sion er vrede vendt indad. Men meget få mennesker ved, at skyld 


19 Sue Mansfield: The Gestalt of War. 

er krænkelse vendt indad. Som børn synes vi, at voksne er almæg- 
tige, når det gælder vores overlevelse. Når de prøver at irettesætte 
os, når de prøver at have os under kontrol, bliver vi vrede, men 
der er meget lidt vi kan gøre. De har så megen magt, og vi har så 
lidt, Vreden vendes indad og ændrer sig til den følelse, vi kalder 
skyld, Selv som voksne beholder vi noget af denne barnlige af- 
hængighed. Ingen af os bliver nogensinde helt voksen, så ingen af 
os kan slippe fuldstændig af med skyld og krænkelse, men de mest 
skyldbetyngede mennesker er dem, som har søgt mest tilflugt i 
uhensigtsmæssig afhængighed. Hvor som helst der er skyld, er der 
også magtmisbrug. Når vi kommer i kontakt med Plutonikere, der 
kører magtspil, aktiveres følelsen af magtesløshed af deres mani- 
pulation. Vi bliver symbiotisk afhængige, og når de prøver at kon- 
trollere os, opfattes den medfølgende vrede som skyld. “Hvordan 
kan jeg være vred på hende, når hun er så sød mod mig? Jeg føler 
mig så skyldig. Hun ved, hvad der er bedst for mig.” Sheldon 
Kopp siger, at skyld ikke er andet end hemmelig vrede over uøn- 
sket taknemlighedsgæld. " 

Du har måske gjort nogle forfærdelige ting. Du er ingen hel- 
gen, og du har sandsynligvis begået et par dumheder. Men somme 
tider er sådanne handlinger selvforsvar. Utvivlsomt gør du det 
allerværste, som de slet ikke kan bære, det mest uvenlige af alt, 
tillidsbrud. Muligheden er, at du gjorde det for at slutte forholdet 
eller for at udligne regnskabet. Der var ikke andre måder at skære 
igennem på, ikke andre veje ud af det spil, der foregik i forholdet. 

Af og til er skyld ikke andet end et hævngerrigt spil i en magt- 
kamp. Det er et narrespil, som når Trine i Radiserne sværger igen 
og igen, at hun er ked af, at hun snuppede fodbolden for næsen af 
sin bror, og at hun aldrig vil gøre det igen. Derefter opildner hun 
ham til at sparke til bolden bare denne ene gang mere, kun for at 
tage den væk i sidste sekund, så han ryger på hovedet endnu en- 
gang. Åh, jeg ved, at dumme Trine ingen samvittighed har, hvor- 
imod du føler dig skyldig, men det er bare prisen for at være med 
i legen. Ved at bebrejde dig selv, købe en buket blomster og bede 
om tilgivelse, neutraliserer du deres vrede, skyder skylden på 


11 Sheldon Kopp: The Hanged Man, Science and Behavior Books. 

dem, og du kan udnytte dem igen. Det er over for den slags skyld, 
du skal føle dig skyldig. 

En sådan adfærd kommer ofte af Plutonikerens ønske om 
hævn. De mennesker, du behandler sådan igen og igen, gjorde 
dig måske overdrevent afhængige, og du prøver bare at give igen. 
Eller det kan være du handler ud fra vrede mod en forælder eller 
en anden autoritet. Uheldigvis er hævngerrighed ligeglad med 
hvem, den rammer (skorpionen er et glemsomt dyr), så du fort- 
sætter med at få alle kvinder eller alle mænd til at betale for det, 
din mor eller far gjorde for tyve eller tredive år siden. Men det er 
ikke pænt at handle på den måde, så du betaler for det med skyld. 
Når du har mærket skyldfølelsen længe nok, har du fribillet til at 
gøre det igen. 

At blive opdaget er en anden yndet beskæftigelse i dette spe- 
cielle spil. Hævn er ikke særlig sjovt, hvis ingen ved noget om det, 
Men at blive opdaget er virkelig et slag i ansigtet på det menneske, 
du hævner dig på. Du får din hævn til den pris, der må betales for 
konsekvenserne (skorpionens stik) og til den pris, der hedder skyld 
og selvhad. Men du har stadig fer din hævn. I en mere sygelig 
version af spillet er det alt, der tæller. 


En lakmusprøve af skyld 


Du kan gå tilbage til den liste, du lavede tidligere over mennesker 
eller situationer, hvor du følte skyld, eller du kan bruge tid nu på 
at lave en sådan liste. I betragtning af alt det, der er blevet sagt 
om skyld, er der mange spørgsmål, du kan stille dig selv, når du 
får et anfald af skyld: 


+ Er jeg involveret i symbiotisk og falsk afhængighed? 
+ Frasiger jeg mig ansvar for mit eget liv? 

+ Pålægger de mig et magttrip? 

+ Kører jeg selv magttrip eller narrespil? 

+ Begrænser de min vækst (eller omvendt) med skyld? 
* Hvad bliver jeg vred over i denne situation? 

* Bruger jeg skyld som adgangskort til at fortsætte? 

+ Prøver jeg at hævne mig på dette menneske? 


* Prøver jeg at hævne mig på den af mine forældre dette men- 
neske repræsenterer? 


Når du har besvaret spørgsmålene, vil du have en bedre forståelse 
af situationen. Når du ser den klarere, vil du have en fornemmelse 
af, om der virkelig er nogen grund til skyldfølelser. Hvis den 
handling, du føler skyld over, medvirkede til din vækst, var det 
sandsynligvis rigtigt for dig at gere det. Måske gjorde du det ikke 
på en venlig og hensynsfuld måde, og du har måske brug for at 
gøre det godt igen. Du kan aldrig gøre et andet menneske lykke- 
ligt ved at undertrykke din egen udvikling, fordi det uundgåeligt 
fører til vrede både for dit eget vedkommende og for den anden, 
der er involveret. 


Plutonikerens eksistentielle skyld 


Det, du ikke finder på din liste, er den skyld, der gik forud - skyld, 
der ventede på overtrædelser eller endda foregreb en overtrædelse 
at hægte sig på. Du går omkring med den, mens den spiser af dig, 
og da ingen synes om at føle sig skyldige uden grund, opfinder du 
en. "Jeg skulle ikke have talt så hårdt til hende. Jeg skulle have 
ringet og spurgt, hvordan hun havde det. Jeg skulle have forsøgt 
endnu mere. Jeg må være et fjols, når jeg har disse illoyale tanker. 
Faktisk ER jeg et fjols. Jeg kan slet ikke forestille mig, hvorfor 
andre skulle kunne lide mig. Det ville de heller ikke, hvis de vir- 
kelig vidste, hvordan jeg er.” 

Jeg kalder dette eksistentiel skyld. Hvis du lider af det, havde 
du det længe før, du var gammel nok til at gøre nogen som helst 
fortræd. Freudianere vil sige, at det har noget med pottetræningen 
at gøre. Jeg siger, det har noget med pottetrænerne at gøre og med 

den vrede, de havde over at skulle tage sig af en baby. Sådanne 
børn opfanger den kendsgerning, at mor ikke ser ud til at kunne 
lide dem, i det mindste ikke når de er sultne, trætte eller syge, så 
børnene konkluderer, at det er noget skidt at have behov, og at 
det er umuligt at elske dem. De får skyldfølelse over at tage plads 
op her på Jorden, over at have brug for noget, over overhovedet at 
eksistere. Og underneden ligger der vrede, som nærer skyldfølel- 
sen, vrede over ikke at blive elsket og passet ordentligt. 

Mennesker gør én af to ting med eksistentiel skyld. Den ene 
er at bruge livet til at udsone den, være så helgenagtig som muligt 
og vie sit liv til tjeneste for andre. (Og hemmeligt være meger vred, 
så det gennemsyrer atmosfæren rundt om dig.) I stedet for at bli- 
ve en helgen kan du også blive en synder, begå ulovligheder for at 
forklare skylden og blive straffet for at udsone den. Det er også en 
måde at hævne sig på forældrene på, at sværte deres gode navn til. 

Hvad jeg kender til eksistentiel skyld? Jeg havde den. Tidlige- 
re fik jeg det så dårligt, at jeg krøb sammen, når en politibil kørte 
forbi. Jeg har aldrig i hele mit liv gjort noget ulovligt, men jeg var 
overbevist om, at de ville arrestere mig og køre mig væk. Jeg kom 
over det ved hjælp af de processer, der er beskrevet i dette kapitel, 
og nu vil det være meget svært at manipulere mig med skyld. Det 
er dejligt at være fri af. 


Hvornår er skyld forsvarligt og godt? 


Sheldon Kopp siger: “Jeg tror ikke, vi straffes FOR vore synder, 
men AF dem.” 1? Nu har du måske lyst til at spørge, om der over- 
hovedet er grunde til at føle sig skyldig. Ja, jeg tror, at der er tids- 
punkter, hvor skyldfølelse er rimelig. Rimelig skyld kommer, når 
du misbruger din magt. Når du har kontrolleret, narret eller ma- 
nipuleret nogen til din egen fordel og ikke til gavn for hans/hendes 
vækst, da misbruger du din magt. Der er også en ægte skyld, når 
du ikke gør dit bedste for at mestre dig selv og vokse spirituelt. 
Men ægte skyld bør aldrig vare mere end et par minutter. Når du 


12 Kopp: The Hanged Man. 

bliver klar over, at du har gjort noget forkert, er der en anledning 
til vækst og et bevidsthedsmæssigt løft, der siger: "Jeg gør det 
aldrig igen”, som kan følges op af et oprigtigt forsøg på forandring 
- ikke et sløset “Jeg skal nok gøre det godt igen engang” fulgt af 
den ene gentagelse efter den anden. 

Som alle Plutos manifestationer er det sande formål med skyld 
transformation. Hvis du ikke holder fast i skyld, men bearbejder 
den, kan disse øjeblikke, hvor du ved, at du ikke har gjort dit bed- 
ste, styrke din karakter og integritet og hjælpe dig til at fungere i 
verden på en mere bevidst og kærlig måde. Men den slags god, 
sund skyld kommer kun, når du har givet slip på al krænkelse. 
Derfor er det tid at kigge på krænkelse og den rolle, den spiller i 
rækken af vanskelige følelser. 


Symbiose, magt og krænkelse 


For at få mest muligt ud af dette kapitel kan du bruge et øjeblik 
på at lave en liste over mennesker, du er vred på, dem du hader 
eller dem, du aldrig kan tilgive. Er det ikke besynderligt, at man- 
ge af dem også stod på din skyldliste? Det må nu være klart, at 
de mennesker, vi er mest vrede på, er dem, vi er mest afhængige 
af. Udenforstående kan gøre os vrede over tankeløse handlinger, 
men kun de, som har reel eller indbildt magt over os, kan gøre os 
harmfulde. Vi holder vreden tilbage, fordi vi er bange for svigt 
eller hævn. Jo mere falsk afhængige vi er af et menneske, og jo 
mere vi har afgivet vores egen magt, jo mere bange er vi for at vise 
vores vrede. Vi er bange for at miste deres tilsyneladende uund- 
værlige hjælp. 

Det skal siges, at begge parter i et symbiotisk forhold er Pluto- 
nikere, idet begge prøver at manipulere og kontrollere den anden 
for at fastholde symbiosen. “Mor” er afhængig af “barnets” af- 
hængighed for at føle sig magtfuld og have kontrol. Men når vi 
kontrollerer noget, ender det med, at det kontrollerer os. Kontrol 
bruger en enorm mængde energi og holder aldrig særlig længe. 

I et sådant undertrykkende forhold udvikles hurtigt vrede, 

der går begge veje. Den åbent afhængige person bliver vred over 
uligheden og manglen på vækst og frihed. Den åbent givende per- 
son bliver vred over at være nødt til at give så meget. Den gave, 
der ikke gives frivilligt, er ingen gave. Hver gang du er vred over at 
være nødt til at give, kan du mistænke plutoniske kræfter for at 
være på spil. Du frygter, at hvis du ikke giver, vil det betyde, at 
du bliver afvist. Da det at “give” gør modtageren mere og mere 
afhængig, bliver begge parter mere og mere harmfulde, hvilket 
leder til den slags ubehageligheder, som bley omtalt under skyld. 
I sidste ende kan den voksende vrede føre til et bittert og smerte- 
fuldt brud, som kan plage dem begge i årevis. 

Sandheden er, at virkelig nærhed - Venus-nærhed, ikke Pluto 

- er umulig uden jævnbyrdighed og frihed til at udtrykke og løse 
konflikter, som naturligt opstår i ethvert forhold. Tilbageholdt 
vrede vokser og skaber distance. Hvis du konstant gør noget, som 
irriterer mig, men som jeg er bange for at sige til dig, vokser den 
uudtalte vrede og forgifter forholdet. Kun ved åben diskussion 
om konflikten mellem to ligeværdige parter kan et forhold gro. 
Når forholdet er ulige, er der størst tilbøjelighed til at tilbagehol- 
de vreden på grund af frygt, og den kan udvikle sig til krænkelse. 
Når tilstrækkelig krænkelse er sparet op, ødelægges forholdet, og 
den frygtede følelse af forladthed dukker op. 

Somme tider bærer vi rundt på krænkelse i årevis efter disse 
smertefulde brud. Det er også et illusorisk magttrip - en måde at 
klynge sig til andre mennesker, selv om de måske har glemt os for 
længe siden. Vi fantaserer om at møde dem igen - eller “frygter” et 
møde. Vi fantaserer om at få hævn. Vi fantaserer om at blive rige 
og magtfulde ~ eller at dø - bare for at vise dem eller gøre dem 
kede af, at de forlod os. Præcis de mennesker, vi elsker at hade, er 
sædvanligvis dem, vi engang elskede højest. Det giver os ikke 
magt over dem, men det giver dem en enorm magt over os. Ved at 
holde fast i krænkelsen lang tid efter, at et forhold er slut, giver vi 
stadig magten til det andet menneske. Jo mere vrede vi er på én 
eller noget, jo mere magt afgiver vi, og jo mere lader vi os kontrol- 
lere. Disse mennesker bliver uhyre vigtige i vores liv, selv om vi 
er fuldstændig uden betydning i deres. Mens vi ruger over dem, 
vokser de i vores fantasi, bliver mindre og mindre de mennesker, 

vi elskede og mere og mere overdimensionerede uhyrer, Gå hen 
og besøg dragen; du finder måske kun en orm. 


Krænkelse som gift 


Et medlem af min terapigruppe for alkoholikere spurgte engang: 
“Hvad er forskellen mellem vrede og krænkelse? Er det ikke det 
samme? (De er ikke det samme i astrologi - vrede er Mars og 
krænkelse er Pluto.) Jeg svarede, at vrede og krænkelse kun er det 
samme, hvis druesaft og vin er det. De “starter” samme sted, men 
krænkelse er vrede, der er gæret og lagret ligesom vin og derfor 
blevet en giftigere substans. På det spirituelle plan er det leveren, 
der fordøjer vrede, og ingen har nogensinde fået skrumpelever af 
druesaft. 

Krænkelse er et enormt problem for de alkoholikere, jeg arbej- 
der med, så det er en faktor i afhængigheden og i andre pinagtige 
mønstre. Det er også gift for kroppen og forårsager problemer 
som galdesten (“Det hun gør, gør mig gal”) og kræft, hvor det, 
der slider i dig, begynder at æde din krop. Modsat har under- 
søgelser vist, at de kræftpatienter, der formår at mobilisere vrede, 
har de bedste chancer for at overleve. ” 

En af bivirkningerne ved krænkelse er selvhad. Det er som om 
vore kroppe er kar - når karret er fyldt, og krænkelsen ikke har 
nogen steder at gå hen, vender den tilbage til os selv. Had mod 
andre bliver til selvhad. Jo mere selvhad vi har, jo mere tilbøjelige 
er vi til at skabe symbiotiske “kærligheds”-forhold af den pluto- 
niske slags for at genvinde vores selvagtelse gennem andre. Og 
dog kan selvagtelse ikke komme fra nogen uden for os selv, og 
hvis vi hader os selv eller andre, vil vi få meget svært ved at finde 
kærlighed. 

De Plutonikere, som er parate til at finde kærligheden til sig 
selv gennem magt over andre, finder sjældent kærlighed, kun had. 


13 Fra en undersøgelse af Sandra Levy fra University of Pittsburg Me- 
dical School, citeret i USA Today, 29. august 1984, s. Li artiklen “Angry 
Patients Give Cancer Best Fight”. 

Hvis du går rundt og føler dig krænket, vil du med den holdning 
støde andre fra dig. Hvis du går rundt og hele tiden er på vagt, vil 
du møde masser af mennesker, som gerne provokerer dig. Du bli- 
ver utilfreds med dit liv, fordi dine forhold til andre er så dårlige, 
og du kommer måske til at bebrejde Gud dine vanskeligheder. 
Voksende bitter afvisning af Gud og mennesker er livshistorien 
for mange mennesker med en stærk Pluto. 


Hævn og trods-fælden 


Hævngerrige mennesker indhyller sorg i vrede. . . De er uvil- 
lige eller ude af stand til at acceptere, at de er den slags men- 
neske, der lider overlast. Hævn er altid et forsøg på at opret- 
holde et grundlæggende falsk billede af sig selv. 


Hævn er uden tvivl et upopulært ord for moderne mennesker. Vi 
taler om at give igen eller betale tilbage. Vendingen "give igen” 
antyder, at der er en ubalance i magtfordelingen. Hvis vi skal 
give igen, må det betyde, at vi var ulige i starten. Hvis vi ikke var 
skræmte over at skulle gøre os gældende, ville vi have været i 
stand til at gøre noget, og vi ville ikke blive ved med at nære nag. 
Nære er et afhængighedsord, og vi er mest vrede på præcis de 
mennesker, som vi er mest afhængige af. De største og bedst be- 
varede krænkelser efterlader os med et ønske om hævn. 

Når vi er magtesløse og afhængige i et forhold og mangler en 
måde at give igen på, gør vi ofte noget mod os selv i trods. Børn 
gør det, men mange voksne gør også trodsige ting mod sig selv for 
at hævne sig på forældrene for noget, de gjorde for lang tid siden. 
F.eks.: en forælder fortæller igen og igen sin søn, at han aldrig vil 
blive til noget, og som voksen bliver han fyret fra det ene job efter 
det ander. Eller en mor, der fortæller sin datter, at hun er fed og 
grim; pigen øger sin vægt i trods. Når du siger: “Jeg skal vise dem,” 
viser du dem det oftest ved at skade dig selv. Jeg kalder det hus, 
Pluto er i "mislykkes i trods”-huset (se Kapitel 1). 


14 Mansfield: The Gestalt of War. 

Theodore Isaac Rubin påpeger tillige, at vores søgen efter ste- 
der, hvor vi kan få hævn, ødelægger vores tilfredsstillelse på andre 
vigtige livsområder, hvis krav undgås. Han siger: "Søgen efter 
hævn sætter vores drivkraft og styrke uden for os selv, idet vi giver 
den person, vi vil have hævn over, magten over os . . . Det ser ud 
til at skubbe andre vigtigere områder af vore liv til side.”!5 

Både Plutonikere og tegnet Skorpionen er kendte for hævn- 
gerrighed, og når skorpionen stikker, dræber den ikke kun sin 
fjende, men også sig selv. Sådan er al hævn; ønsket om hævn for- 
gifter næsten altid din bevidsthed, og handling ud fra ønsket om 
hævn leder ofte til en destruktiv optrapning af konflikten. De 
fleste former for hævn er ekstremt plutoniske. Selvmord er ofte 
en hævnakt. At fortælle den dybe, mørke hemmelighed bliver ofte 
gjort på en hævngerrig måde, a la Christina Crawford.! 

Hovedproblemet med hævn er, at så længe du går efter den, 
er du kontrolleret af den og spilder energi, som du kunne have 
brugt på at gøre noget positivt for dig selv. Du sidder fast i for- 
tiden og kan ikke frit bevæge dig mod fremtiden. Men arbejdet 
med at give slip på krænkelse og at tilgive skal ikke gøres af hen- 
syn til nogen andre, kun af hensyn til DIG selv. Hvis du har brug 
for det, kan du adoptere Skorpion-versionen af Fadervor: “Forlad 
os vor skyld, som også vi forlader vore skyldnere - selv om de 
fjolser ikke fortjener det!” 


Behandlingsmetoder: 
Hvordan vi slipper af med krænkelse og skyld 
Hvis du identificerer dig med de her beskrevne mekanismer, hvad 


15 Theodore Isaac Rubin, MD: Reconciliation: Inner Peace in an Age of 
Anxiety. 

16 Ifølge sin bog Mommie Dearest, blev Christina født 11. juni 1939 om 
eftermiddagen. Hendes horoskop viser en T-kvadrat bestående af Mars, 
Pluto og Saturn, en kombination, der indikerer både misbrug og dyb 
vrede over det. 

kan du så gøre? Pluto har også sin positive side, og du kan hæve 
energien fra den fra destruktiv til konstruktiv. Pluto hersker over 
psykologi og selvanalyse, så du kan udrense fortiden ved at kigge 
dybt indad og være ærlig over for dig selv. Pluto er planeten for 
genfødsel, helbredelse og transformation. Du kan gøre krav på et 
nyt liv for dig selv, en glædesfyldt frihed fra skyld og krænkelse, 
hvis du retter opmærksomheden mod at erkende og ændre disse 
mønstre. 

Helbredelsen begynder i bevidstheden: jo mere opmærksom du 
er på mekanismerne bag skyld og krænkelse, jo mindre tilbøjelig 
er du til af falde i fælden. I første omgang kan opmærksomheden 
være smertefuld, som et lys, der pludselig tændes i mørket. Når 
du indstiller dig på at se ting i et nyt lys, vil du foretrække det 
frem for at snuble over dem i mørket. Det andet afgørende skridt 
er at holde op med at bebrejde DEM. Hvis du er et offer - dette 
gælder ikke for børn, eller hvis du blev udsat for vold - bidrager 
du til situationen ved at frasige dig din egen styrke, du nægter at 
tage ansvar for dig selv. Wayne Dyers bog, Lad dig ikke manipule- 
re, giver indsigt i offerrollen og hjælp til at komme ud af den.” 

Ved at skrive om det eller indtale det på bånd kan skyld og 
krænkelse udforskes og således hjælpe dig til at se klarere. Se på 
din liste over mennesker, du føler dig dybt krænket af eller dem, 
du føler dig skyldig overfor. Tænk nøjere over dem med særlig op- 
mærksomhed på situationer i barn- og ungdommen. Skriv detal- 
jeret om hver af dem og tag spørgsmålet om magt og afhængighed 
i betragtning. Overvej hvordan dine handlinger og karakterbrist 
spillede med i forholdet. Gjorde du f.eks. overdreven krav på 
opmærksomhed og omsorg, mislykkedes det, når du ville udtryk- 
ke dig, eller når du tog konflikter op? Lod du stolthed, frygt eller 
barnlige behov stå i vejen for en åben, ligeværdig, fælles udveks- 
ling? Overvej også, hvordan symbiotisk afhængighed gjaldt dig i 
det forhold. 

Prøv at forestille dig, at du er den anden person og skriv eller 
tal om hændelsen fra hans/hendes synspunkt. Hvordan så din egen 
opførsel ud? Hvilke var pressionsmidlerne, eller hvilke motiver 


17 Udgivet af Borgen, 1992. 

havde den anden? Ser situationen anderledes ud, når du ser den i 
lyset af disse spørgsmål? Det er i sig selv velgørende at tænke 
listen igennem, fordi du ser gamle situationer i et nyt lys, og det 
vil få dig til at give slip på nogle af dem. 

Listen over mennesker, du føler skyld over for, er nyttig på 
andre måder. Det trækker grænserne op omkring din skyldfølelse, 
sådan at den er specifik i stedet for grænseløs. Du kan derefter 
finde ud af, om din skyld var reel og fortjent, eller om den opstod 
af en magtkamp. Selv i situationer hvor du mere eller mindre fri- 
villigt sårede nogen, må du overveje, om ønsket om at såre kom 
sa a iae af vrede over magt- og afhængighedsmekanismer i for- 

Der er situationer, hvor skyldfølelse er rimelig, og i disse si- 
tuationer må du være i stand til at afhjælpe din skyld ved at tale 
med personen. Hvis du ikke kan lide tanken om at gøre indrøm- 
melser, må du overveje, om du også er vred på det menneske, 
der kom i vejen. Hvis det er tilfældet, må du først arbejde med 
vreden. !? 

I nogle tilfælde kan indrømmelser forårsage mere ondt end 
godt - lad os sige, at du føler dig skyldig, fordi du hemmeligt var 
din ægtefælle utro. En tilståelse kan gøre unødvendig skade, Eller 
lad os sige, at du har forgrebet dig på penge på din arbejdsplads, 
og en tilståelse kan betyde, at du mister dit job, hvilket vil give 
alvorlige økonomiske vanskeligheder for din familie. Du må også 
overveje dit motiv for en tilståelse under disse omstændigheder 
for at se, om det er en form for hævn. For den slags hemmelige 
skyldfølelser havde skriftestolen et udmærket forløsende formål. 
Hvis du ikke kan gå til bekendelse (og du behøver ikke være kato- 
lik for at benytte dig af denne mulighed), så find i stedet en skrif- 
tefader et andet sted. Astrologer har også tavshedspligt, og du har 


13 Kapitel 8 og 9 i Anonyme Alkoholikeres vejledning Tivelve Stept and 
Twelve Traditions (udgivet af Alcoholics Anonymous World Services, 
Ine, Box 459, New York, NY 10017) giver dig en øvelse, som hjælper. 
dig ul ar give slip på skyld og at tale ud med mennesker, du har sires 
i Danmark kan kontaktes på tlf. 31 81 81 92 


(Anonyme Alkoholikere i 
eller ved at skrive til Box 334, 1503 København V). 

måske lyst at tale til en, som kan høre dig. Ikke alle astrologer er 
gode rådgivere, men rådgivning af en humanistisk indstillet astro- 
log kan være meget velgørende. Plutonikere isolerer sig med deres 
hemmelige skyld, og isolationen skader dem. Du er kun så syg 
som dine hemmeligheder. 


BLOMSTERREMEDIER 


Udover de ovennævnte metoder er der også specifikke teknikker 
til udrensning af skyld og krænkelse - guidede meditationer og 
blomsteressenser. Disse teknikker blev skitseret i Kapitel 3. Af 
Bachs blomsterremedier er Skovfyr det specifikke remedie for 
skyld. Sødæble er for selvhad og følelsen af at være uren. Sun- 
flower fra California-essenserne hjælper til afbalancering af egoet 
og til at genvinde selvagtelse. Fuchsia og Scarlet Monkeyflower 
fra California-systemet hjælper med at integrere magtfulde følel- 
ser og kunne således være brugbart. For både skyld og krænkelse 
er Bach-remediet Ægte Kaprifolie godt, fordi det hjælper med at 
give slip på fortiden, og disse to følelser får din energi til at hænge 
fast i fortiden. 

Bach-remediet Guldpil hjælper mod bitterhed og krænkelse 
og følelsen af, at du har påtaget dig en hård opgave. Kristtorn er 
for had, jalousi, mistanke og ønsket om hævn, som alle er plutoni- 
ske godter. Kristtorn er vigtig, hvis du har problemer med nogle 
af disse følelser, fordi de er yderst giftige og kan ødelægge ethvert 
forsøg på selvhjælp. När krænkelse kommer op som resultat af 
ønsket om kontrol, kan Bach-remediet Vinranke bruges. 


AFFIRMATIONER FOR SKYLD 
Fortiden har kun betydning for, hvad jeg kan lære af den. 
Jeg ser på mig selv og min fortid med kærlig medfølelse. 
Jeg accepterer mit ansvar for. 


Jeg finder en måde, hvorpå jeg kan tale ud med. og 

hvis det skader for meget, giver jeg bare slip. 
Jeg stoler på min evne til at handle rigtigt. 
Jeg tilgiver mig selv for alle tidligere forseelser. 


GUIDEDE MEDITATIONER 


De følgende meditationer er lavet for at hjælpe dig til at arbejde 
dig gennem situationer, hvor skyld og krænkelse giver problemer 
- dem fra din liste, som endnu ikke er helt forløst ved hjælp af de 
processer, vi har lavet. Du har måske lyst til at læse de enkelte 
punkter op og optage dem på bånd, så du ikke behøver at kigge i 
bogen, mens du arbejder. Hvis du har nogle af de blomsterreme- 
dier, der er beskrevet ovenfor, er det godt at tage en dråbe af det 
relevante remedie i et glas vand, lige inden du begynder på medi- 
tationen. 


EN ØVELSE TIL UDRENSNING AF SKYLD 


Du kan lave den følgende øvelse mange gange for hver person på 
din liste. Den er særlig virkningsfuld at lave over for dine forældre 
og din ægtefælle. 

1. Gå ned på et dybt bevidsthedsniveau eller forestil dig, at du 
gor det. Bed dit Højere Selv om hjælp til at give slip på skyld. 

2. Skab en boble af dejligt, skinnende lavendelblåt lys rundt om 
dig. Forestil dig din krop som en tom skal og fyld den med en 
lavendelblå ild. 

3. På lidt afstand uden for dig selv skaber du en anden boble af 
lavendelblåt lys, og i den placerer du den person eller situa- 
tion, du føler skyld overfor. Gør det så detaljeret som muligt, 
genspil hændelserne og tillad skyldfølelsen at komme. 


4. Forestil dig, at den anden boble bliver en kraftig magnet, som 
trækker den skyld, du har ophobet, ud af din krop. Gå dybere 

i bevidstheden, hvis det er nødvendigt. Bed dit Højere Selv 

om hjælp til forløsning af situationen. 

Når du har givet slip på så meget som muligt, sætter du bob- 

len om bag dig, så den kan trække ubevidste og glemte skyld- 

følelser ud eller dem, du fysisk har taget på dig fra personen. 

Du vil måske opdage, at det om muligt er endnu stærkere 

bagfra. 

6. Når du har gjort så meget du kan, flyt så igen boblen om foran 
dig. Se på personen eller situationen igen. Hvis han eller hun 
ikke virker forandret, kan du lade boblen skrumpe ind for at 
reducere personens magt over dig. 

7. Lad den anden boble flamme op som en lavendelblå ild, der 

udsletter billedet og brænder resten af din skyldfølelse væk. 

Når ilden er strålende, klar lavendelblå, lader du boblen briste 

og spreder lyset i atmosfæren. 

Lad din egen boble flamme op og bed dit Højere Selv om at 

fjerne al tilbageværende fastlåst skyld og om at give dig klar- 

hed over, hvem du har brug for at tale ud med. 


Lad det lavendelblå lys forsvinde og erstat det med hvidt, Vend 
tilbage til din normale dagsbevidsthed. 

10. Gentag øvelsen af og til for alle personer på din liste, indtil du 
er fri af unødvendig skyld. 


Når denne øvelse gennemarbejdes fuldstændigt medfører den en 
berusende, glædesfyldt følelse og ændrer dine forhold til det bedre. 
Og én ting mere, det vil være sværere for andre at kontrollere dig! 
Desuden øger det din selvværdsfølelse betydeligt. 


æ 

AFFIRMATIONER FOR KRÆNKELSE 
Jeg anerkender min egen magt i denne situation. 
Jeg udtrykker mig klart og tydeligt. 

Jeg accepterer ansvaret for min del af konflikten. 

Jeg accepterer med sindsro de situationer, jeg ikke kan ændre. 
Jeg er villig til ar tilgive — for hans/ hendes handlinger. 
Velsign og forløs til hans/hendes bedste. 


EN ØVELSE TIL UDRENSNING AF KRÆNKELSE 


Du kan lave den følgende øvelse mange gange for hver person på 
din krænkelseliste. Den er særlig virkningsfuld at lave over for 
dine forældre og ægtefælle. 


1, Gå ned på et dybt bevidsthedsniveau eller forestil dig, at du 
gør det. Bed dit Højere Selv om hjælp til at give slip på kræn- 
kelse. 


2. Skab en boble af varmt dybviolet lys rundt om dig - som solen, 
der skinner gennem et violet glasmaleri. Forestil dig din krop 
som en tom skal og fyld den med en violet ild. 

På lidt afstand uden for dig selv skaber du en anden boble af 

violet lys, og i den placerer du den person eller situation, du 

føler krænkelse overfor. Gør det så detaljeret som muligt, 
genspil hændelserne så livagtigt som muligt og tillad følelsen 
af krænkelse at komme op til overfladen. 

Forestil dig, at den anden boble bliver en kraftig magnet, som 

trækker den krænkelse, du har ophobet, ud af din krop. Gå 

dybere i bevidstheden, hvis det er nødvendigt. Bed dit Højere 

Selv om hjælp til at forløse det. 

;. Når du har givet slip på så meget som muligt, sætter du bob- 
len om bag dig, så den kan trække ubevidst og glemt krænkelse 
ud. Du vil måske opdage, at det om muligt er endnu stærkere 
bagfra. 

. Når du har gjort så meget du kan, flyt så igen boblen om foran 
dig. Se på personen eller situationen igen. Hvis han eller hun 
ikke virker forandret, lader du boblen skrumpe ind for at re- 
ducere personens magt over dig. 


ES 

7. Lad den anden boble flamme op som en violet ild, der udslet- 
ter billedet og brænder resten af din følelse af krænkelse væk. 
Send boblen dybt ned i undergrunden til Jordens centrum. 

8. Lad den violette ild flamme op i din egen boble og bed dit 
Højere Selv om at fjerne al tilbageværende krænkelse. 

9. Lad det violette lys forsvinde og erstat det med hvidt. Vend 
tilbage til din normale dagsbevidsthed. 

10. Gentag øvelsen af og til for alle personer på din liste, indtil du 
er fri af krænkelse. 


EN ØVELSE FOR AT GIVE SLIP 


Hvis du stadig har svært ved at give slip på en person eller en 
situation, kan den følgende øvelse være ganske nyttig: 

1. Sæt dig i en boble af hvidt lys og gå ned på et dybere bevidst- 
hedsniveau. Kontakt dit Højere Selv og udtryk di iske og 
din intention om af blive fri af denne person eller situation. 

2. Forestil dig, at du er på bredden af en stor, stærkt stremmen- 
de flod. En lille båd er fortøjet her, strømmen rykker i båden, 
parat til at rive den med ned ad floden. 

3. Forestil dig personen så detaljeret som muligt. Erkend, at han 
eller hun også har et Højere Selv, som er fuldstændig adskilt 
fra dit. Tal gennem dit Højere Selv til den andens Højere Selv; 
forklar, at du har brug for at blive fri af de negative bånd, som 
binder jer to sammen. 

4. Tag nu en stor, skarp kniv, som ligger der og skær rebet, som 
båden er fortøjet med, over. Hold fast i enden af rebet. 


5. Hold rebet i hånden og fortæl personen gennem hans eller 
hendes Højere Selv: “Hermed giver jeg frivilligt slip på dig. 
Gå din egen vej i fred.” 

6. Giv slip på rebet, og se hvordan strømmen straks bærer båden 
og personen med sig. Sig farvel til den og se den blive mindre 

og mindre. Ønsk den alt godt. Husk, at floden ikke kan vende 
og gå mod sin egen strøm, så båden er væk for evigt, og du har 
opgivet dit tag i denne person eller situation. 

7. Græd over det, hvis du har brug for det i bevidstheden om, at 
noget bedre erstatter det. Du har ikke mistet det gode fra situ- 
ationen, kun smerten. 


Tilgivelse som den bedste behandling 


Når de foregående øvelser er gennemført, er du kommet meget 
tættere på frihed for krænkelse, had og bitterhed mod mennesker 
eller situationer i din fortid og i nutiden. Disse giftige følelser stjæ- 
ler din energi og vitalitet - de er tunge byrder, som forhindrer et 
glædesfyldt, rigt liv. Din uvilje mod andre, bevidst eller ubevidst, 
vender tilbage til dig følelsesmæssigt og spirituelt. Den afskærer 
dig ikke kun fra den person, du er kommet til at hade (og som du 
uden tvivl engang elskede), men også fra kærlig udveksling med 
andre, som mærker det had i dig og bliver holdt på afstand med 
det. Endelig afskærer det dig fra den frie strøm af livgivende 
energi fra spirituelle kilder, som fortrænges af negativ energi. 

Vi har udforsket, hvordan krænkelse forgifter dit liv. For at 
blive helbredt, må du være villig til at tilgive. Dette lyder måske 
vanvittigt, måske endda umuligt, men det er den eneste måde at 
blive fri af krænkelsen. Tilgivelse er mere en nødvendighed for 
din egen helbredelse end ud fra en skinhellig tilskyndelse over for 
det andet menneske. En stærk bog, som beskriver de trin, vi må 
igennem for at tilgive, er Doris Donnelly’s Learning to Forgive. 
Som Donnelly siger: “Når jeg bliver såret, fysisk eller spirituelt, 
har mine sår magt over mig, de fortæller mig, hvad jeg kan og ikke 
kan gøre . . . Tilgivelse er en kraft, der tjener som modgift mod 
energien i smerten, der dirigerer mig.”!? Donnelly anbefaler ikke 


aei Donnelly: Learning to Forgive, Festival Books Edition, Abing- 

en falsk hygge-nygge tilgivelse. Hun beskriver en dyb oplevelse, 
hvor krænkelsen og sårene først må opleves fuldstændigt. Jeg kan 
varmt anbefale bogen til dem, hvis liv er formørkede af krænkelse. 
For mig ser det ud til, at tilgivelse og forsoning af vore forskellig- 
heder kan blive et resultat af Pluto i Skorpionen. Vi vil først frem- 
lægge hemmelighederne, den langvarige misundelse og det usagte 
had og arbejde med det hele, indtil vi er igennem det, sådan at vi 
alle bliver gladere og mere frie. 


N ØVELSE FOR TILGIVELSE 


L. Sæt dig i en boble af hvidt lys. Skab kontakt til dit Højere Selv 
og bed om hjælp til at blive fri af denne byrde. 


2, Lav nu en anden lysboble og sæt den person, som du arbejder 
på at tilgive, i den. Forestil dig personen så detaljeret som 
muligt, specielt som han/hun var, da problemet opstod. Det 
kan også hjælpe, at bede personens Højere Selv om at samar- 
bejde med dig om at forløse jer begge fra dette negative bånd. 


Forestil dig, at du svømmer baglæns i tidens flod til den perio- 
de, hvor det skete. Genskab scenen så detaljeret som muligt 
og mærk de følelser, du havde. 


Lad følelserne vælde op, indtil de fylder din boble. Forestil 
dig så en varm, gylden regn, som skyller dem ud gennem bun- 
den af boblen, indtil de er helt væk. 


Bed endnu engang dit eget og den andens Højere Selv om at 
være til stede og forestil dig en svingdør mellem jeres bobler. 
Gå ind i den, mens den anden går ind i den anden side, og 
brug svingdøren for at skifte plads. 


Gå dybt ned i bevidstheden og oplev den andens følelser om- 
kring situationen. Oplev den periode fra hans/hendes syns- 
punkt, især hvilke pressionsmidler og behov, der spillede ind. 


7. Spil scenen ên gang mere, set fra den andens synspunkt. Hvor- 
dan føles det? Hvordan oplever personen din adfærd? 


s 


a 


» 

8. Gå nu tilbage til svingdøren og lad den anden gøre det sam- 
me. Gå tilbage til din egen boble og overvej, hvad du lærte af 
den situation. Kald på dit Højere Selv endnu engang, og bed 
om villighed til at give slip på situationen. Vend tilbage til 
dagsbevidsthed. 


9. Gentag øvelsen af og til, indtil du er i stand til at give slip. 


Er det umagen værd? 


Skyld og krænkelse er smertefulde og vedholdende følelser. De 
binder din energi til fortiden, forhindrer dig i at leve helt og fuldt 
i nutiden. Udrensning af disse gamle mønstre er som pludselig at 
miste tyve uønskede kilo. Du føler dig lettere, friere og mere som 
en del af menneskeheden. Kærlig udveksling med andre bliver 
mere og mere hyppig. Jo, der er en midlertidig smerte i at kon- 
frontere sig med sin del af disse oplevelser, men det er intet sam- 

lignet med den fremtidige glæde. Hvis du gennemarbejder de 
her beskrevne processer ærligt og omhyggeligt, vil du blive fri. 
Hvis tilstrækkelig mange af os gør et lignende arbejde, mens Pluto 
går gennem Skorpionen, vil tonsvis af dynamit i form af had og 
selvhad blive fjernet til alles bedste. 


Bøger om behandling af skyld og krænkelse 


Donnelly, Doris: Learning to Forgive. Et fremragende arbejde om 
nødvendigheden af tilgivelse og den healingsproces, som gør det 
muligt. Skrevet ud fra en religios ramme uden at fornægte smer- 
ten og vreden. 

Dyer, Wayne: Lad dig ikke manipulere. En nyttig bog, der giver 
indsigt i offerrollen og hjælper dig ud af den. Når du ikke føler 
dig lokket til at være offer, opbygger du mindre krænkelse. 


109 


Rubin, Theodore Isaac, M.D.: Compassion and Self-Hate. En ind- 
sigtsgivende bog om roden til vores skyld og selvhad - og med 
forvandlende effekt. 


Rubin, Theodore Isaac, M.D.: The Angry Book. En anden af 
Rubins mange fremragende selvhjælpsbøger; denne fokuserer på 
vrede og konsekvenserne af at fastlåse den. 


KAPITEL 5 


Incest og vold i hjemmet 


Mens Pluto går gennem Skorpionen vil incest, seksuelle overgreb, 
misbrug af børn og vold i hjemmet komme i søgelyset. Den uge, 
hvor Pluto gik ind i Skorpionen første gang, i november 1983, blev 
TV-filmen “Something About Amelia” sendt i luften - den første 
virkelig medfølende skildring af incest blev vist for hele landets 
seere, I året, der fulgte, var nyhedsmedierne fulde af teorier om 
årsagen til seksuelt misbrug. Den senere tids offentliggørelser om 
børnepornografi og børnemishandling i daginstitutioner har givet 
os alle kvalme. En kvinde vandt en stor retssag mod sin stedfar, 
som havde mishandlet hende, hvilket må blive et afgørende vende- 
punkt. En anden ung kvinde har anlagt sag mod nogle præster, 
som forulempede hende. En mand fik en kæmpeerstatning for de 
psykiske mén han fik, da han blev voldtaget, mens han var fæng- 
slet. En selvhjælpsgruppe for kvinder, der er blevet seksuelt mis- 
brugt af deres terapeuter, blev oprettet. 

T dette kapitel vil vi beskrive de psykologiske og astrologiske 
elementer af vold i hjemmet, inklusive incest, voldsramte kvinder 
og mishandling af børn, hvilke alle er af ekstremt plutonisk natur. 
Så smerteligt det end må være at læse om, er det hundrede gange 
mere smerteligt at være den, der har oplevet det. 

Udbredelsen af seksuelt misbrug 
og vold i hjemmet 
Flere og flere mennesker afslører, at de er blevet mishandlet enten 
fysisk eller seksuelt. Misbrug er sandsynligvis den mindst anmeld- 
te kriminelle handling af alle, fordi det er en så skyldbetynget 
hemmelighed for ofrene. Alligevel er statistikker over indberet- 
ningerne og de meget konservative vurderinger overvældende: 


1. Det antages, at 20-40% af alle piger i alderen 4-13 år vil blive 
seksuelle ofre for en voksen. 


2. 8% af drengene er også blevet forulempet, men det bliver sjæl- 
dent anmeldt af frygt for, at nogen skal tro, at de ikke er rig- 
tige mænd, eller at de er bøsser. 

j. Der er måske 35 mill. mennesker i USA, som er blevet sek- 
suelt misbrugt. 

Mishandling holdes hemmeligt. I 50-80% af tilfældene får 
ingen noget at vide. 

5. Forbryderne er mænd i 80-90% af tilfældene. 80% er tæt på 
familien på en eller anden måde, det er sjældent en fremmed. 
70% af unge prostituerede er ofre for incest eller seksuelt mis- 
brug. 80% af de kvindelige stofmisbrugere har været udsat for 

seksuelle overfald og bruger stoffer for at dæmpe følelserne. 

7. En undersøgelse viste, at 80% af beboerne på et ungdomshjem 

havde været udsat for seksuelle overgreb. 


8. Mindst 28% af alle kvinder bliver slået af deres mænd. 


FS 

Seksuelt misbrug og vold i hjemmet foregår i alle samfundslag og 
etniske grupper, og dog indberettes det meget mere blandt de 
lavere klasser, der er afhængige af offentlige kontorer og hospita- 
ler, som laver statistikker. Mennesker fra middel- eller overklassen 
har råd til privat medicinsk eller psykiatrisk hjælp, og statistikker 
er ikke tilgængelige. 

Hvorfor dette kapitel er nødvendigt 


Som du kan se er misbrug et stort problem, ikke bare noget, der 
sker for nogle få uheldige mennesker, du aldrig møder. Der er to 
grunde til at tage det med i en bog om Pluto. For det første er 
misbrug et plutonisk problem, og det skaber plutoniske menne- 
sker, For det andet er det tænkt som efteruddannelse til de astro- 
loger, som måtte rådgive ofre. 

Astrologer eller rådgivere, som regelmæssigt har klienter, bør 
kende den psykologiske effekt af at være offer og være bekendt 
med lokale tilbud til incestofre, voldsramte kvinder og voldtægts- 
ofre. Dine klienter vil afsløre deres hemmeligheder, mens Pluto 
går gennem Skorpionen, så du må være forberedt på at lytte ind- 
følende, forstå deres oplevelser og foreslå steder, hvor de kan få 
hjælp. Der vil også være dem, der ikke kan fortælle deres hemme- 
ligheder, fordi de endnu ikke ved, at det er forløsende at tale om 
dem. Når du ser mønstrene i horoskopet, kan du måske hjælpe 
ved blidt og nænsomt at rejse spørgsmålet, og således gøre klien- 
ten i stand til at søge den hjælp, han eller hun har brug for. 

Litteraturlisten indeholder bøger om misbrug, som er choke- 
rende at læse. Men smerten ved at læse om misbrug er intet sam- 
menlignet med smerten ved oplevelsen. Disse bøger vil give dig 
en indgående forståelse af, hvordan misbrug føles, så du kan rea- 
gere med medfølelse i stedet for dumme fordømmelser og antyd- 
ninger. Forfatterne kan beskrive oplevelsen bedre end de fleste 
ofre. 

Selv om du ikke er astrolog, er det godt at kunne forstå offe- 
ret, fordi der er stor sandsynlighed for, at en nabo, en ven eller 
endda et familiemedlem vil begynde at tale om misbrug, der hidtil 
har være holdt hemmeligt. Da én ud af tre kvinder og et ukendt 
antal mænd har lidt under en eller anden form for seksuelt mis- 
brug, kender du allerede mange ofre personligt, mennesker, som 
i stilhed har lidt under følgerne. 


114 


Vores tendens til at bebrejde offeret 


Vi har alle en tendens til at bebrejde offeret. Det sker ofte over for 
voldtægtsofre, da vi formoder, at kvinden må have haft provoke- 
rende tøj på eller på anden måde bedt om det. Det sker over for 
den voldsramte hustru, når vi leger “mini-Freud” og kommer til 
det resultat, at hun ubevidst må have provokeret og ønsket denne 
mishandling ud fra et eller andet sygeligt, masochistisk behov. 
Det sker for incestofre, når vi mener, at barnet må have forført 
forældren eller den sære onkel. Det sker for ofre for røveriske 
overfald, når vi mener, at de var så uforsigtige at være på det sted 
i det øjeblik. Vi ønsker alle at tro - nøjagtig ligesom ofrene — at 
han/hun på en eller anden måde selv var ansvarlig for det, der 
skete, Når vi kan bebrejde offeret, kan vi føle os stærkere, føle at 
vi har mere kontrol, som om noget lignende aldrig kunne ske for 
os. Af og til er de mest voldsomme anklagere dem, som har 
undertrykt minder om misbrug, som de selv har oplevet, eller 
som undertrykker deres egne voldelige eller asociale drifter. 

Der er masser af populære myter, alle med den holdning, at 
ofrene elsker at blive misbrugt, at de deltager og opfordrer til det, 
og at det er derfor, de bliver i det. Eksempelvis forstår ingen, 
hvorfor den hustru, der gentagne gange er blevet banket, ikke 
bare pakker sit tøj og forlader sin mand, eller hvorfor incestofferet 
ikke bare fortæller sin mor, hvad der foregår. Men hvis du har 
læst beretningerne eller lyttet til disse mennesker, vil du ofte 
opdage, at den gennembankede hustru faktisk prøvede at gå, og 
incestofferet faktisk prøvede at fortælle det til nogen, måske end- 
da mere end én gang. Reaktionerne fra familien eller nøgleperso- 
ner i omgivelserne, ofte “hjælperne” på socialkontoret, kirken 
eller hospitalet var alt andet end hjælpsomme og tvang i sidste 
ende kvinden tilbage i offerets rolle. 

Konsekvenserne af denne vane med at bebrejde offeret er, at 
det øger isolationen. Især voldtægtsofre og voldsramte kvinder 
klager over, at de mennesker, de beder om hjælp bagefter, blander 
den skade, der er sket, sammen med intensiteten i deres reaktion. 
Når folk siger, at det var deres egen skyld, skammer de sig endnu 
mere og bliver endnu mere rasende ~ og tier stille om det. Det 

bliver en skyldbetynget hemmelighed, som holder dem på afstand 
af resten af menneskeheden. Kort sagt, de bliver Plutonikere. 


Hvordan Ødipus-komplekset blev opfundet 


En anden af de hemmeligheder, som blev afsløret i løbet af det 
første år af Plutos transit gennem Skorpionen, har at gøre med 
oprindelsen til Ødipus-komplekset. Da Freud begyndte at under- 
søge neuroser, skrev han, at de opstod, når børn havde seksuel 
omgang med voksne. Dette blev ikke vel modtaget af hans vejle- 
dere og kolleger, så han "opdagede” dernæst, at dette kompleks 
udelukkende var en fantasi, som kvinder havde. Mens Freud ledte 
efter årsager til disse fantasier, besluttede han, at det var, fordi 
pigebørn ønskede at sove sammen med deres fædre (Voilà! Ødi- 
pus-komplekset!), og når de ikke kunne komme til det, havde de 
disse fantasier for at klare situationen. 

Senere er der kommet flere oplysninger ud om Freud og kred- 
sen omkring ham. Det viser sig, at Wien var et viktoriansk arne- 
sted for incest, børnemishandling og børnepornografi. Freuds 
egen betroede vejleder, som tvang Freud til at forlade sin første 
opdagelse om, at mishandling farer til neuroser, var faktisk selv 
indblandet i børnemishandling! Nøjagtig som de fleste andre 
mænd, som mishandler børn — hvis du læser nogle af bøgerne fra 
litteraturlisten - forsikrede han Freud om, at børn virkelig ønske- 
de sex med voksne, at de var forførende og “bad om det”. Enten 
det var på grund af ambitioner (Skorpion-Ascendant), eller fordi 
han for let lod sig påvirke af en forældrelignende skikkelse (Månen 
i kvadrat til Neptun), troede Freud på det, og Ødipus-komplekset 
blev født. Psykologi var og er en mandsdomineret verden, så 
mænds holdninger til seksualitet er dem, som har størst indflydel- 
se på vores tænkning. 


20 Hvis du er interesseret i at læse mere af den historie, se Jeffrey M. 
Massons The Assault on Truth: Freud's Suppression of the Seduction 


Theory. 

Freuds horoskop er vist i Kapitel 2 (se Horoskop 3 på side 63). 
Folks horoskoper fortæller os også, hvad der sker med deres arbej- 
de efter, at de er døde. Freuds transitter for 1983-86 er vanskelige, 
idet først Saturn i Skorpionen og derefter Pluto går i opposition 
til hans stærke Pluto på Descendanten. Den hemmelighed, der er 
forbundet med Plutos placering vil ud, selv efter personens død, 
og her var hemmeligheden, hvilken slags kolleger han havde. 
Disse svære transitter, som Freud skal igennem i 1980'erne, an- 
tyder, at han er kommet i vanskeligheder, og at hans popularitet og 
indflydelse vil dale. 

Problemer i, at Freud blev ført bag lyset, er hans vældige ind- 
flydelse - både på alle generationer af terapeuter siden da og på 
dem, der interesserer sig for populær-psykologi. Derfor placerer 
terapeuter og mange interesserede lægfolk skylden på offeret, som 
den forførende eller affærdiger det hele som fantasi. Når børn 
fortæller, at nogen rører dem, hvor de ikke burde, anklager en 
forælder eller anden voksen alt for ofte barnet for at digte. Og dog 
har ingen fire eller femårige børn rigtig adgang til de detaljer om 
seksualitet, som de unge ofre har beskrevet. 

Selv når børnene bliver taget alvorligt, holder teorien om det 
skyldige offer, dvs. både terapeuter og pop-psykologer møder 
offeret med det synspunkt, at barnet ubevidst ønskede misbruget 
og forførte gerningsmanden. Denne tendens er fremmedgørende 
og til at blive rasende over; den øger skyldfølelsen, krænkelsen og 
den isolation, som ofrene allerede føler. En anden kedelig tendens 
hos terapeuter er at bebrejde moderen. De siger, hun var frigid og 
tvang faderen til at mishandle døtrene på grund af hendes følelses- 
kulde. En af grundene til at Plutonikere holder på deres hemme- 
ligheder er, at det så ofte sker, at de mennesker, de går til for at få 
hjælp, ender med at få dem til at have det endnu værre — mere 
skamfulde, mere vrede og mere svigtede. 

Pluto, maskulin styrke 
og problemet misbrug 


Vi vil se en forhøjet og vanskelig Pluto i horoskoperne for ofre for 
misbrug. Seksuelt misbrug og vold i hjemmet er ekstremt pluto- 
nisk af natur og indebærer traumatiske tillidsbrud. Det er grund- 
leggende misbrug af magt, specielt den næsten totale magt, voksne 
har over børn. Ved hustruvold og voldtægt bruger gerningsmanden 
også sin overmagt - knytnæven. Ved de forskellige former for sek- 
suelt misbrug er det ikke et spørgsmål om rent begær, det kunne 
sagtens tilfredsstilles på cn anden måde. Det virkelige problem er 
den forkvaklede brug af magt. 

Ifølge interviews er et fordrejet magtkompleks en hovedingre- 
diens i psyken hos de mænd, der begår fysisk eller seksuelt mis- 
brug. De er meget fastlåste i den traditionelle forventning til 
mænd om at være dominerende, Men hvis der sker noget i deres 
liv, så de ikke kan leve op til disse kulturelle forventninger — fiasko 
på arbejdet eller andet, føler de sig magtesløse. Når de er totalt 
frustrerede over deres mangel på magt i verden, misbruger de 
deres koner eller børn for at føle sig magtfulde igen. Meget ofte 
blev de selv mishandlet som børn, et magtmisbrug, der går igen 
ned gennem generationerne. Plutonikere skaber Plutonikere. 

Således sætter magtforholdet mellem kønnene rammerne op 
for misbrug i vores kultur og gør det iøjnefaldende. Børn er op- 
draget til at adlyde voksne. Især små piger opdrages til at være 
føjelige, lydige, afhængige, samarbejdsvillige og at bøje sig for 
mænd. Så piger bliver socialiserede på en sådan måde, at de er 
mest tilbøjelige til at blive ofre, og et overvældende antal ofre er 
kvinder. Kvinder, som har lært at være afhængige af mænd, og 
som prøver at bevare et forhold for enhver pris, er også mest til- 
bøjelige til at blive hos en mand, der misbruger dem. 

Opgørelser af statistikker over voldsramte kvinder, misbrug af 
børn, voldtægt, ægteskabelig voldtægt og børnemishandling viser, 
at det er et stort socialt problem, hvor den overvældende majori- 
tet af forbryderne er mænd. Det kan ikke længere ses som et in- 
dividuelt problem, selv om disse individers liv er tragisk ødelagt. 
Det er et samfundsproblem og vort samfunds forventninger til 

mænd og kvinder bidrager til problemet på afgørende vis. Pluto 
handler lige så meget om masserne og om social kontrol som om 
den enkelte. 

Misbrug er også plutonisk på en anden måde, idet der ofte er 
inkluderet et hævnmotiv. F.eks. voldtægtsmænd, der hader alle 
kvinder på grund af deres mødres promiskuitet eller noget andet, 
som deres mødre gjorde. Når de, der misbruger, også selv er ble- 
vet misbrugt som børn, søger de hævn for det, der skete. Hvis 
man kigger nøje på incest, vil man ofte se, at faderen eller broderen 
søger hævn over konen eller forældrene og lader det gå ud over 
barnet. Ved voldelige handlinger får gerningsmændene afløb for 
det opsparede raseri, som går ud over nogen, der er magtesløse. 


Offerets psykologi 


Det siger sig selv, at der er brugt overvældende magt over for ofre 
på en måde, som de ikke var i stand til at undslippe. Ofre for væb- 
net røveri har f.eks. ingen sikker måde at gøre modstand på. Ofre 
for børnemishandling er ude af stand til at forhindre den gentagne 
vold mod dem. Ligeledes mister incestofre og voldsramte kvinder 
langsomt, men sikkert, deres evne til at modstå det, de udsættes 
for. 

Magtesløsheden gør noget ved ofrenes personlighed. Raseri 
eller frygt fastlåses i deres krop, og hvis misbruget fortsætter bli- 
ver de til sidst helt følelsesløse. De kommer til at mene, at de er 
ansvarlige, at de på en eller anden måde fremprovokerede det, så 
de føler sig frygtelig skyldige. (Fra Kapitel 4 husker du måske, at 
skyld vokser ud af ønsket om at føle, at du havde magt over en 
situation.) Apatien sætter ind, især når misbruget bliver gentaget, 
de føler sig ude af stand til at gøre noget ved det. Selvagtelsen fal- 
der drastisk; de føler sig inficerede, føler at ingen vil bekymre sig 
om dem, selv om de vidste det. Når de ikke bliver troet på eller 
hjulpet, bliver misbruget en frygtelig, beskidt hemmelighed. De 
kommer til at føle, at de ingen rettigheder har - retten til at sige 
nej, retten til at bestemme over sin egen krop. Ofre for incest og 

seksuelt misbrug føler heller ikke, at de har ret til at sige nej til sex, 
da volden mod deres krop blev udøvet af en voksen, en autoritet. 

Når du er offer i én situation, er der ikke langt til også at være 
det i andre. Følelsen af at have kontrol over dit eget liv og din 
krop er gået tabt, retten til at gere modstand eller sige nej er også 
væk, og du bliver let skydeskive for den næste voldelige person, 
der kommer forbi. Din holdning er underdanig; du er et nemt 
offer for et menneske med et forvrænget magtkompleks. Derfor 
kan en kvinde, som bliver slået af sin mand, let komme til at gifte 
sig med en anden mand, som også slår hende, hvilket tilskynder 
populær-psykologen til fjoget og selvretfærdigt at sige: “Se, ube- 
vidst elsker hun det!” Måske blev hun slået eller mishandlet som 
barn og lagde der grunden til et mønster som offer. 


Alkohol og misbrug 


Statistikkerne fra visse undersøgelser viser, at der er en tæt for- 
bindelse meliem en forælders alkoholmisbrug og andre former for 
misbrug i hjemmet. Hvis moderen er alkoholiker, er hun sand- 
synligvis ikke så opmærksom på, om hendes barn bliver misbrugt 
seksuelt. På grund af den irritation af nervesystemet, som kom- 
mer af overdrevent brug af alkohol, er forældre, der drikker, mere 
tilbøjelige til at misbruge deres børn, og mænd, der drikker meget, 
er mere tilbøjelige til at misbruge deres hustruer. Omkring 40% af 
sagerne i familieretten er følger af alkoholisme. 

En af grundene til det er, at der er et faktisk fysisk område i 
hjernen, som kontrollerer impulser. Ved massivt drikkeri lammes 
dette center, og folk kommer til at gøre ting, de ikke ville gøre un- 
der normale omstændigheder. Regelmæssigt overdreven drikkeri 
kan skade det center, så selv når disse mennesker er ædru, er de 
mere tilbøjelige til vold og upassende seksuel adfærd. De holder op 
med at skelne rigtigt fra forkert. Alkoholikeren kan også få black- 
out og gøre ting, som han overhovedet ikke kan huske den næste 
dag, hvilket er oprivende, invaliderende og forvirrende for offeret. 
Leveren er på energilegemets niveau det organ, der fordøjer vrede, 

så alkoholikere er vrede mennesker. Der kan også være nerveska- 
der, som gør dem irritable. 

Af alle disse grunde er alkoholikere tilbøjelige til at misbruge 
andre i familien. Igen er der et samspil mellem magt og magtes- 
løshed, da alkoholikeren føler sig magtesløs over for alkohol og 
vender sig mod andet misbrug for at opnå en følelse af at være 
magtfuld og have kontrol. Men selv hvor der ikke sker misbrug i 
hjemmet, kan børn af alkoholikere nemt blive ofre som voksne. 
De er blevet konfronteret med irrationelle autoritetsfigurer, som 
de måtte formilde for at overleve, og som ofte opførte sig under- 
ligt. Disse børn er tilbøjelige til at underlægge sig andre, som 
opfører sig på lignende vis; også nogen, som ikke drikker. Ligele- 
des gifter børn af alkoholikere sig i mindst 30% af tilfældene med 
alkoholikere, og at gifte sig med en alkoholiker kan øge risikoen 
for vold i hjemmet. 

Jeg har arbejdet en hel del med voksne, som er børn af alko- 
holikere og finder, at de har en stærk Pluto i deres horoskop, ofte 
stærkere end Neptun, den planet der mest forbindes med alkoho- 
lisme. Det viser, hvor vigtigt begrebet kontrol bliver, når man har 
en forælder, der regelmæssigt er ude af kontrol. Selv om der ikke 
har været misbrug, er der alligevel mange følelsesmæssige mén af 
at have sådan en baggrund, traumer, som har at gøre med pluto- 
niske temaer som mangel på tillid og frygt for at blive forladt. En 
vigtig selvhjælpsbevægelse for voksne børn af alkoholikere breder 


sig hastigt ud over lander. ?' 


Seksuelt misbrug: 
Den dybeste, mørkeste hemmelighed 


1 ca. 41% af alle incestsager har det seksuelle misbrug fundet sted 
i gennemsnitlig syv år. Det får folk til at spørge, hvorfor børnene 


2 Denne bevægelse har også grupper i Danmark - kontakt Anonyme 
Alkoholikere, Box 334, 1503 København V, tlf. 31 81 81 92, som kan give 


yderligere oplysninger. 

ikke bare fortalte det til nogen, hvorfor de ikke fik det til at holde 
op. Som de fleste eksempler med gentagne overgreb viser, er det- 
te et komplekst spørgsmål. Mange overlevende efter gentagne 
tilfælde af incest eller mishandling bliver ledt gradvist ind i den 
seksuelle akt af en voksen, som de har tillid til, og som de har lært 
at adlyde. Kontakten begynder måske ganske enkelt med kys og 
kæleri og udvikler sig kun langsomt til direkte berøring af køns- 
organerne og måske efter nogle år til samleje. Afhængig af den 
manipulation og de midler gerningsmanden bruger, kan der gå 
nogen tid, inden barnet helt forstår, at der foregår noget forkert. 
Når de opdager, at det ikke er noget, der sker for alle, føler de sig 
skyldige, bange og ude af stand til at standse det. 

Sædvanligvis er barnet tvunget til hemmeligholdelse med 
trusler om, at noget rædselsfuldt vil blive gjort mod dem eller 
nogen, de holder af. De kan også blive belønnet med gaver, penge 
eller andre fordele. Ofte får disse børn ikke ret megen positiv op- 
mærksomhed, så den hengivenhed og særlige opmærksomhed er 
en slags belønning i sig selv. Desuden er der altid en normal og 
naturlig kærlighed til faderen eller broderen, en kærlighed som 
selv alvorligt mishandlede børn føler, så det er forvirrende. 

Børnene kommer til at føle sig frygtelig skyldige og magtfulde 
på én gang. “Din mor vil ikke gøre det her for mig. Du er den 
eneste, som elsker mig. Du er alt, hvad jeg har.” Børnene må føle, 
at familien vil blive ødelagt, hvis de fortæller det - og ofte er det 
nøjagtig, hvad der sker. Hvis det er faderen, bliver han måske 
sendt i fængsel eller på en psykiatrisk afdeling, og familien får 
økonomiske problemer på grund af hans manglende indtægt. 
Somme tider bliver børnene sendt på børnehjem - endnu en af- 
visning. 

Alligevel giver den frygtelige hemmelighed disse børn en mær- 
kelig følelse af magt midt i deres magtesløshed. Det skaber også 

en følelse af total fremmedhed, at være sat uden for familien, om- 
verdenen og kammeraterne. I 10-11 års alderen når andre piger 
begynder at fnise om drengene, har piger, der har været misbrugt, 
måske oplevet samleje regelmæssigt. De føler sig alene i verden, 
ikke som andre mennesker, kan blive deprimerede og trække sig 
tilbage. Andre får deres vrede ud ved at blive oprørske, kriminelle 

eller promiskuøse. Andre igen bliver stof- eller alkoholmisbrugere 
eller får vægtproblemer for at undgå seksualiteten. 


Beretninger om incest 


Horoskoperne, som vises her, er gaver fra to overlevende efter 
incest, som jeg har arbejdet med i min private praksis. (I organi- 
sationen for kvinder, som har lidt under incestuøse overgreb, 
foretrækker man at kalde dem overlevende i stedet for ofre.) Hvis 
du kan forestille dig, hvor svært det var at afsløre den hemmelig- 
hed, som havde plaget dem det meste af deres liv, vil du påsken- 
ne, den modige handling det var for dem at tillade, at der blev 
skrevet om dem i en bog. Vær sød at sende dem en tak i tankerne. 

Horoskop 6 på side 123 viser en klient, som jeg gav en konsul- 
tation for adskillige år siden i New York. Hun fortæller, at jeg 
spurgte hende, om en del af hendes problemer i kærlighedsfor- 
hold ikke havde noget at gøre med et besværligt forhold til en 
broder, men på det tidspunkt sagde hun: "Ih nej, alt er helt fint,” 
Adskillige år gik, vi flyttede begge til San Francisco, og bun kom 
til mig igen i slutningen af 1983. Jeg så på hendes vanskelige Sa- 
turn i Skorpionen (i 3. hus og som del af en T-kvadrat med Venus 
og Mars) og så, at hun stod foran Saturns tilbagekomst. Uden at 
huske, hvad vi talte om ved den tidligere konsultation, gentog jeg, 
at et meget svært forhold til en broder lå bag de problemer, hun 
oplevede i parforhold og tilføjede, at Saturns tilbagekomst var 
tidspunktet at arbejde med det. På det tidspunkt fortalte hun mig, 
at hendes ældre broder havde misbrugt hende seksuelt fra hun var 
syv, til hun var femten. (Hendes broder er født 25.11.44, hvis du 
har lyst at arbejde med synastri.) 

Det er en vigtig ting for en astrolog at notere. Da jeg første 
gang tolkede horoskopet, var hun ikke parat til at komme frem 
med sin hemmelighed, som lyser ud af hele horoskopet, når man 
ved, hvordan man skal kigge efter det. Saturn i Skorpionen i 3. 
hus antyder i sig selv misbrug begået af en broder eller søster, 
men når det sammenholdes med Venus, hersker over 3. hus, og 


Horoskop 6. Kvinde. Født i New York, staten New York, 17. marts 1955, 
kl.16.18 EST, tropisk, Placidus. Dette horoskop tilhører en kvinde, som 
blev seksuelt misbrugt af sin broder gennem mange år, Trykt med tilla- 
delse. 


Mars, hersker over 8. hus, er indikationen, at misbruget var sek- 
suelt. (Venus og Mars relaterer til parforhold og seksualitet.) Des- 
uden er Pluto stærk, den er i 12. hus mindre end ti grader fra 
Ascendanten, hersker over Skorpionen, som er indelukket i 3. hus 
og i opposition til Merkur, en naturlig indikator for en broder 
eller søster. En anden indikator er Neptun på 3. husspids, hersker 
over 7. hus, og som uden de andre aspekter kan vise en tendens til 
idealiseret kærlighed til en broder. 

Hvis en klient ikke er parat til at tale om hemmeligheden, er 
det meget vigtigt ikke at skubbe på, omend en generel snak om 

hemmeligheder, og hvor giftige de er, i en anden forbindelse i 
tolkningen kan så et frø for fremtiden. Da denne kvinde kom til 
mig igen, var hun parat til at åbne op på grund af alvorlige pro- 
blemer i sit parforhold. Måske kom det også op, fordi jeg var parat 
til at høre om det. I mellemtiden havde jeg arbejdet meget med 
overlevende efter incest og havde mange erfaringer med behand- 
ling, så jeg havde noget at tilbyde. Desuden var klimaet det rette. 
Something About Amelia var blevet vist i TV; Pluto var gået ind i 
Skorpionen og var i trigon til hendes Merkur; og hendes egen 
stærke Pluto sansede, at det kollektive var mere parat til at hjælpe 
hende. 

Og hun helbredte sig selv. Vi arbejdede ikke bare med de gui- 
dede meditationer og blomsteressenserne, som præsenteres i denne 
bog; hun læste også bøgerne fra litteraturlisten, fik kropsterapi og 
deltog i en gruppe for overlevende efter incest. Hun gennemgik 
en dybtgående renselse, måneder med intenst kaos, som er typisk 
for denne proces, og i dag arbejder hun med at hjælpe andre over- 
levende efter incest. Hun har forladt et følelsesmæssigt dårligt 
parforhold og er i et nyt positivt. (Mere information om healings- 
processen kommer senere.) 

Det andet eksempel (se Horoskop 7 på side 125) handler også 
om en kvinde fra min egen praksis, som gjorde et stort arbejde for 
at helbrede sig selv ved at bruge meditationerne, blomsteressen- 
serne, kropsterapi og deltage i en gruppe for incestoverlevende. 
Hun var blevet seksuelt misbrugt af sin far fra hun var syv, til hun 
var fjorten år, da hun gik til sin mor og fortalte, hvad der foregik. 
Hendes far blev sendt på en psykiatrisk afdeling, og hun selv blev 
sendt på børnehjem. Misbruget ses på mange måder i fødselsho- 
roskopet. Pluto hersker over MC og er i 8. hus. Det antyder en 
seksuel forbindelse mellem en forælder og barnet, dog ville en 
astrolog ikke slutte, at der foregik incest ud fra dette alene. Pluto 
er i konjunktion med sydlig Måneknude i 8. hus og i en T-kvadrat 
med Venus (hersker over 4.) og Jupiter i 4. Dette aspekt binder 
seksualitet og en forælder tættere sammen. Man kan måske udle- 
de nogle smertefulde bedrag i forbindelse med forældrene med 
Solen, Månen, Neptun og Saturn i tæt konjunktion. Mars på 
Ascendanten er et tegn på seksuelle overgreb. (Du har måske også 


Horoskop 7. Kvinde. Født i Seattle, Washington, 18. oktober 1952, kl. 
12.23 PST, tropisk, Placidus. Denne kvinde blev seksuelt misbrugt af sin 
far fra hun var syv, til hun var fjorten år (se også Horoskop 8). Trykt 
med tilladelse. 


bemærket, at Chiron er i konjunktion med begge.) 22 Hendes fars 
fødselstidspunkt er ukendt, men hans solar-horoskop er med som 
Horoskop 8, hvis du har lyst at arbejde med synastri. 


2 Chiron er indtegnet på alle horoskoper i denne bog. Vi har endnu ikke 
-i skrivende stund - en klar forståelse af alle aspekter af denne asteroide, 
som befinder sig mellem Saturn og Uranus, men forskellige undersøgel- 
ser, som astrologer har lavet, tyder på, at begrebet den sårede healer er 
gyldigt. 


Horoskop 8. Solar-horoskop for faderen, som misbrugte sin datter sek- 
suelt (se Horoskop 7). Han blev født 22. april 1915. 


Misbruget begyndte i 1959, da Neptun gik frem og tilbage 
over hendes MC i Skorpionen. Hun var i stand til at standse mis- 
bruget i efteråret 1966, da transit-Neptun aspekterede T-kvadra- 
ten, og det var for smertefuldt at lade det fortsætte. I betragtning 
af begivenhederne i hendes liv, må MC være lidt tidligere end vist 
her, sandsynligvis 1730 Skorpion. Hun begyndte at arbejde aktivt 
med disse problemer hos mig i januar 1984, da Pluto gik over 
MC. (Individuelt og kollektivt har transit-Pluto en tendens til at 
gå tilbage og opklare, hvad transit-Neptun bragte for så mange år 
siden.) 

Behandlingsmetoder og hjælp 
til incestofre 


Pluto i Skorpionen får ikke kun hemmeligheder til ar komme frem 
i lyset, den fremmer også udviklingen af metoder til bearbejdning 
af disse traumatiske oplevelser. Under Pluto/Saturn-konjunktio- 
nen i 1982-83 startede oprettelsen af selvhjælpsgrupper for incest- 
overlevende, og impulserne til dette vil øges, mens Pluto går gen- 
nem Skorpionen. Incest er måske den giftigste af de dybe, mørke 
hemmeligheder, den, som indeholder mest skam og brændemærk- 
ning, og derfor den, hvor der er mest brug for grupper, hvor 
overlevende kan tale åbent om deres hemmeligheder. Støtten fra 
gruppen gør, at denne form for terapi er et af de mere effektive 
bidrag. 

I disse selvhjælps- og terapigrupper har de overlevende mu- 
lighed for at fortælle deres hemmeligheder og tale om forskellige 
aspekter af deres følelser med nogen, som har gennemlevet dem. 
Denne gruppeoplevelse er meget helende. Mange af grupperne 
anbefaler og støtter den overlevende i at bringe hemmeligheden 
frem i familien og i mange tilfælde en konfrontation med ger- 
ningsmanden. En sideeffekt er, at det åbner for, at andre familie- 
medlemmer også kan fortælle deres hemmeligheder - meget ofte 
er der misbrug i mere end én generation. 

En interessant skorpionsk tendens i denne bevægelse er at for- 
lange, at gerningsmanden betaler erstatning på en eller anden 
måde. Der er ingen pengesum, der kan kompensere for skaden, 
men ofte er kravet — som accepteres — at gerningsmanden skal 
betale for terapien, og de overlevende finder denne udveksling 
velgørende. Ofte insisteres der på, at gerningsmanden selv går i 
terapi. Begge kvinder (Horoskop 6 og 7) havde møder med fami- 
lien og insisterede på, at de fik deres terapi betalt, og ingen af dem 
følte, at de ville have været i stand til at forlange det uden grup- 
pens støtte. (Hvor det ikke er muligt at få penge til terapi på den 
måde, har støttegrupper for ofre for kriminalitet i forskellige byer 
betalt for det, også selv om incesten ikke blev anmeldt.) 

Kropsterapi er en anden væsentlig del af behandlingen af 
overlevende. Den gentagne vold har måske fået dem til at afskære 

kontakten med kroppen, ligesom de kan have ophobet følelser 
(frygt, raseri, tristhed) i muskler og væv. Kropsterapi forløser 
ophobede følelser og tillader dem igen at nyde deres egen krop. 
Selvfølgelig kan det være svært for dem at modtage hjælp fra 
mandlige terapeuter, og det kan være uklogt at få nogle af de mere 
smertefulde former for kropsterapi, f.eks. rolfing, hvor smerten 
kan oversættes følelsesmæssigt til en ny form for misbrug. 

Bøger kan også være velgørende, især for mennesker, som tror 
de er alene med deres frygtelige hemmelighed. Nogle gange er 
disse kvinder nødt til at læse bøger som dem i litteraturlisten for 
at forstå, at de ikke er så usædvanlige. Denne erkendelse baner 
vejen ud af isolationen, så de kan blive mere åbne for at arbejde i 
en gruppe og fortælle andre om det. Bøgerne tjener også et andet 
formål, idet de medfører en renselse af de fastlåste følelser om- 
kring oplevelserne. 

En periode med renselse synes at komme for de fleste overle- 
vende efter incest, når de bliver klar til at arbejde med problemet, 
en intens version af healingskriserne beskrevet i Kapitel 3. Gråd, 
raseri og frygt kommer op, følelser folk har lukket af for i årevis. 
(Det begynder at lyde som en Pluto-transit, ikke sandt?) Tingene 
bliver temmelig barske et stykke tid. Der er ingen flugtmulighed, 
men der er en forløsning i endelig at arbejde med det, og når den- 
ne skrækkelige hemmelighed er blevet fortalt, giver det en følelse 
af håb om, at fremtiden kan bliver bedre, når det er bearbejdet. 
Der er en periode, hvor hemmeligheden fortælles til hvem som 
helst, de føler er interesserede nok i dem til at lytte. Overlevende 
finder også andre egnede steder at fortælle det, f.eks. til en telefon- 
rådgivningslinie. At fortælle det igen og igen og endnu engang er 
en del af behandlingen, fordi følelsen af at være sat udenfor mind- 
skes for hver gang, det bliver fortalt. 

Selv om det hjælper at tale om det, må terapien foregå på 
mange forskellige planer. Således kan blomsterremedierne og de 
guidede meditationer i denne bog spille en vigtig rolle i at udbedre 
skaden. Bach-remedierne ser ud til at være vigtigst her. Fuglemælk 
for gamle traumer, Kaprifolie for at give slip på fortiden, Krist- 
torn for had og Guldpil for krænkelse er alle vigtige. Tusindgylden 
for passivitet og for at undgå at blive udnyttet hjælper på offer- 

holdningen. Af California-essenserne kan dem for seksualitet 
være nødvendige, når behandlingen er mere fremskredet. Sticky 
Monkeyflower kan være velegnet for frygt for nærhed og integra- 
tion af seksuel energi; andre kunne være Figen for tillid mellem 
to, Manzanita for ambivalens over for kroppen og for jordforbin- 
delse og Fuchsia for integration af stærke følelser. 


En sag om børnemishandling 


Den følgende sag om børnemishandling blev jeg gjort opmærk- 
som på for nogle år siden, da jeg havde rådgivningsspalter i nogle 
astrologiblade. På det tidspunkt var jeg Director of Social Service 
på et hospital, og mens jeg for personalet arrangerede en serie 
uddannelsesprogrammer om misbrug af børn, blev jeg slået af 
hvor plutoniske forholdene var - magtkampene, hævnmotivet, 
den dybe, mørke hemmelighed. Alle disse mekanismer kan ses i 
den triste sag, som her skal beskrives. Historien oser i sig selv af 
Pluto, også inden du kigger på de involverede horoskoper. 

Historien og fødselsoplysningerne fik jeg fra en bedstemoder, 
men navne og fødselsoplysninger vil blive holdt hemmelige af 
hensyn til fortroligheden. Alle oplysninger er fremlagt fra bedste- 
moderens synspunkt. Jeg mødte ikke personerne, da de boede i en 
anden stat. Men da jeg talte med bedstemoderen i telefonen, syn- 
tes hun at være en stabil og pålidelig kilde. 

Familien bestod af fire medlemmer; en voldelig far og mor, 
det mishandlede ældste barn og det forgudede yngste barn, som 
ikke blev mishandlet. Vi vil se på de individuelle horoskoper og 
kompositter. Denne sag repræsenterer en usædvanlig mulighed 
for at se alle horoskoper og ikke kun den mishandledes. Mishand- 
ling af børn er et familieproblem, som alle medlemmer spiller en 
rolle i, og i hvilket det misbrugte barn har fået en særlig rolle. Vi 
kalder drengen Jeremy III. Det er betegnende, at hans bedstefar 
hed Jeremy Sr. og hans far Jeremy II. Alene navnene indikerer, 

at noget fortrængt raseri over både bedstefaderen og faderen får 
afløb i konflikterne. 

Barnet var et produkt af et tvungent ægteskab, fordi moderen, 
som vi kalder Alice, blev gravid. Det er sandsynligt, også ifølge 
horoskoperne, at hun blev gravid med fuldt overlæg for at lokke 
faderen ind i ægteskab. (Pluto er i faderens 5. hus, hvilket ofte 
antyder ægteskab på grund af graviditet, og der er stærk indfly- 
delse fra Pluto og Skorpionen i moderens horoskop, som vi vil se 
på senere.) Ud fra hendes horoskop kan vi også formode, at hun 
gjorde det af desperation for at slippe væk fra sine egne voldelige 
forældre. Umiddelbart efter brylluppet søgte hun illegal abort. 
Den mislykkedes, og hun hadede barnet fra det øjeblik, han blev 
født. Faderen var indædt vred over ægteskab og forældreskab; han 
var ikke parat til ansvaret og ønskede at læse medicin. Han endte 
med at gå og var udstationeret som kirurg, da bedstemoderen skrev 
til mig. (Hvad med lægeløftet, menneske, spørger min Pluto!) 

Begge forældre slog barnet fra det var ganske lille. Han blev 
tilføjet alvorlige fysiske og følelsesmæssige skader, inklusive en 
brækket arm, så ilde tilredte testikler, at ct kirurgisk indgreb var 
nødvendigt og en periode, hvor han ikke engang kunne gå og 
måtte til at lære det igen. (Forhåbentlig vil ingen hospitaler obser- 
vere sådanne skader i dag uden at blive mistænksomme.) De følel- 
sesmæssige skader var åbenbare, idet drengen uafbrudt rystede, 
ofte trak sig ind i sin egen verden og sprang ned fra høje stede: 
Forældrene havde et underligt sadomasochistisk forhold. Mode- 
ren var promiskuøs, og barnet var ofte vidne til, at hun havde sex 
med andre mænd. Faderen overraskede hende engang i sengen 
med en anden mand, som truede faderen og børnene med våben. 
Efter den episode blev forældrene skilt, men de fortsatte med at 
bo sammen. 

Parret fik det andet barn tre år senere - ham kalder vi Charles. 
Som stærk kontrast blev Charles forgudet, overøst med opmærk- 
somhed og gaver. De ser ud til at have skåret deres ambivalente 
følelser over at være forældre midt over. Det er ikke usædvanligt i 
sådanne familier, at kun det ene af børnene bliver mishandlet - 
det mishandlede barn er specielt, har somme tider brug for mere 
omsorg, kommer på et kritisk tidspunkt, hvor forældrene ikke kan 

møde babyens behov eller ligner måske én, som en af forældrene 
hader. 

Bedsteforældrene var meget bekymrede for Jeremy III. På et 
tidspunkt da barnet besøgte dem, tog de ham med til en børnelæge, 
som anmeldte sagen til de sociale myndigheder. Deres anstrengel- 
ser var forgæves, fordi forældrene var i stand til at sætte en pæn 
facade op for dem, der skulle undersøge det; de var udadtil char- 
merende og ganske intelligente. Faderens position - han var på 
vej til at blive læge - beskyttede ham. Læger er uvillige til at se et 
mentalt problem hos en kollege og er almindeligt kendte for at 
dække over hinanden. Det eneste resultat blev, at bedsteforældre- 
ne ikke fik lov at se barnet i et år, og drengen blev om muligt 
endnu mere mishandlet som hævn. Forståeligt nok var bedste- 
forældrene uvillige til at gøre mere; de følte, det kunne bringe 
barnet og deres forhold til ham endnu mere i fare. På det tids- 
punkt, hvor bedstemoderen skrev til mig, var både fødselshoro- 
skoperne og de kommende transitter alarmerende, så jeg rådede 
hende til at søge juridisk hjælp for at få barnet fjernet. Slutningen 
kender jeg ikke. 

Begynderen inden for astrologi vil nok finde tolkningerne, 
som følger ret tekniske. De er desværre nødvendige for, at profes- 
sionelle astrologer ikke skal gå glip af vigtige oplysninger, de kun- 
ne få brug for en dag. Jeg vil derfor råde dig til at få så meget som 
muligt ud af den psykologiske redegørelse eller gå videre til de 
mere generelle kapitler. 


JEREMY Ill: DET MISBRUGTE BARN 


Horoskop 9 er ekstremt plutonisk, idet Pluto og Uranus er i kon- 
junktion i 8. hus og del af en T-kvadrat, i opposition til Mars/ 
Saturn-konjunktionen og i kvadrat til Jupiter. Mars/Uranus, 
Mars/Saturn og Mars/Pluto-aspekter kan alle vise en brutal for- 
ælder og at have dem alle tre er særdeles svært. Denne meget 
svære Pluto i 8. hus og hersker over MC viser også muligheden 
for seksuelt misbrug, da nogle incestofre har lignende placeringer. 
MC, der viser forældrene som autoritetsfigurer, er i Skorpionen, 

Horoskop 9. Jeremy II, et mishandlet barn. Fødselsdata er ikke tilgæn- 
gelige af hensyn til fortroligheden. 


og Neptun er i konjunktion med MC og i kvadrat til Solen. Nep- 
tun på det sted antyder følelsesmæssige forstyrrelser i forhold til 
forældrene, men også deres evne til at vise en falsk facade. Alko- 
hol og stoffer kan spille en rolle i volden i familien. 

De voldsomt svære aspekter i horoskopet vejer langt tungere 
cnd de mere positive, men Jupiter i 5. hus i trigon til Solen viser, 
at hjælpen kan komme gennem skolen og fra juridisk side. Venus i 
Stenbukken på Ascendanten og hersker over 4. og 9. hus antyder 
også, at juridisk indgriben via bedsteforældrene kan redde ham. 
Ikke desto mindre er de skader, der indikeres af T-kvadraten og 


Alle 


Horoskop 10. Alice, den voldelige mor, som fødte Jeremy III. Læseren 
kan sammenholde dette med Horoskop 9 og se de planetare bånd mellem 
mor og søn. Fødselsdata er ikke tilgængelige af hensyn til fortroligheden. 


en stærk Neptun i kvadrat til Solen betydelige. Som det så ofte 
sker, kan han selv blive grov eller voldelig som voksen, medmin- 
dre han gennemgår en hel del terapi. Pluto er stærk i horoskopet, 
så helbredelse er mulig, men der skal arbejdes meget for det. 


ALICE: DEN VOLDELIGE MODER 


Af forældrenes horoskoper er Alice's langt det mest voldelige (se 
Horoskop 10). Hun er født med en temmelig infam Pluto/Saturn- 
konjunktion i tæt konjunktion med hendes MC i Løven, hvilket 

viser hende som en person, der må dominere for enhver pris. 
Denne kombination tyder også på, at hun selv har haft en magt- 
begærlig og voldelig forælder, og at hendes mishandling af Jeremy 
kan have været en måde, hvorpå hun fik sit had og sin hævntørst 
mod den forælder ud. Kvadraten fra Jupiter i Skorpionen i 1. hus 
forøger kun magtbegæret. Hun har Ascendanten, Venus og Mer- 
kur i Skorpionen. Hendes stærkt seksuelle natur kan stamme fra 
denne koncentration af Pluto-energi, og dens fokus i 1. og 10. hus 
tyder på, at hun i en tidlig alder er blevet umådeholdent stimule- 
ret af hændelser, der har med hendes forældre at gøre. Af Jeremy 
II's forældres horoskoper illustrerer hendes klarest den kends- 
gerning, at et mishandlet barn kan vokse op og blive en voldelig 
forælder. (Bedstemoderen, som var hendes svigermoder, vidste 
intet om Alice's barndom.) 

Nøjagtig som sin søn har Alice en svær T-kvadrat, der invol- 
verer en Mars/Uranus-opposition fra 8. hus og danner kvadrat 
til en planet i 5. hus, huset for børn. I hendes tilfælde er 5. hus- 
planeten Månen i Fiskene, som kan betyde, at hun føler sig narret 
til og rasende over at være nødt til at passe andre. De samme grad- 
antal i bevægelige tegn er involveret i Jeremys og Alices horosko= 
per, og synastrien viser, at han nemt kan blive målet for hendes 
eksplosive vrede. Uranus i 8. hus aspekteret af Mars betyder for 
hende, at vold er blevet seksualiseret, så der kan være en betydelig 
seksuel understrøm i kløene, en sadomasochistisk komponent. 


KOMPOSIT-HOROSKOP: ALICE OG JEREMY III 


Det matematiske princip for komposithoroskoper er sådan, at når 
begge parter har et hvilket som helst aspekt mellem to givne pla- 
neter, vil kompositten også have et aspekt mellem disse to planeter. 
En Mars/Uranus-opposition fra 8. til 2. hus ses hos både Jeremy 
og Alice, så kompositten (Horoskop 11) har det samme aspekt, 
igen en T-kvadrat, denne gang til Neptun og med Månen i kon- 
junktion med Mars. T-kvadraten er i faste tegn, som er ret fast 
forankrede i deres adfærd og ikke særlig villige til forandring. 

Horoskop 11. Komposit-horoskop for Alice (Horoskop 10) og hendes 
søn Jeremy III (Horoskop 9). 


Månen er i Vandbæreren, til tider en ret eksplosiv Måne, især når 
Mars og Uranus danner sådanne svære aspekter. 

Pluto er også betydningsfuld, idet en tæt Jupiter/Pluto-kon- 
junktion danner en quincunx til Månen og Mars i Vandbæreren, 
sesquikvadrat til Solen og kvadrat til Saturn. Pluto/Saturn-kva- 
draten er en gentagelse af moderens Pluto/Saturn-konjunktion og 
Jeremys Pluto/Saturn-opposition. Da Pluto og Jupiter er i 9. hus, 
er der endnu et tegn på juridisk indgriben. 

JEREMY II: DEN VOLDELIGE FAR 


Jeremy II's far vises i Horoskop 12 på side 136. Han har også 
svære placeringer i de bevægelige tegn i nogle af de samme gra- 
der, men ingen T-kvadrat. Mars og Uranus er i konjunktion. Det 
faktum at Mars og Uranus er i Tvillingerne og på spidsen af 3. 
hus (brødre og søstre) i kvadrat til Månen antyder, at det der sker 
i hans vredesudbrud er en slags søskenderivaliseren med hans 


Horoskop 12. Jeremy II, den voldelige fader. Læseren kan sammenligne 
dette horoskop med Horoskop 9 og se båndene mellem far og søn. Fød- 
selsdata er ikke tilgængelige af hensyn til fortroligheden. 

søn. Dette ses også i det stærke 5. hus med bl.a. Solen. Mange 
mennesker med et stærkt 5. hus ønsker selv at være forkælede 
børn og ikke belemret med børn. 

Mars og Uranus er også i kvadrat til Månen i Fiskene i 12. 
hus, i opposition til Jupiter og nær ved Alices Måne i Fiskene. 
Der er således en mulighed for, at hun øver stærk negativ indfly- 
delse på ham, og at hans adfærd over for sin søn er et udslag af 
hans vrede mod hende. Ubevidst ses hun som moderfiguren, og 
hans raseri er rettet mod frustrerede afhængighedsbehov. Igen er 
der en stærk neptunsk indflydelse, som sandsynliggør, at stoffer 
og alkohol kan fremprovokere mishandlingen. 

Pluto er mindre fremtrædende i dette horoskop, men står dog 
i huset for børn, 5. hus. Den er praktisk talt uaspekteret, hvilket 
i sig selv kan vidne om vanskeligheder med at integrere denne 
energi i livet. (Paradoksalt nok kan en uaspekteret planet blive 
dominerende.) Der er en bred sesquikvadrat til Månen i Fiskene, 
som igen fortæller, at han hævner sig på sin kone eller måske end- 
da på sin mor. 


KOMPOSIT-HOROSKOP: JEREMY III OG HANS FAR 
Horoskop 13 er et komposit-horoskop og om muligt endnu svære- 
re end kompositten mellem Jeremy og hans mor. I stedet for en 
T-kvadrat er der en storkvadrat i faste og kardinale tegn. Igen er 
Månen, Mars, Uranus og Neptun deltagere, her i selskab med 
Venus. Det 8. hus og Pluto har atter hovedroller. Pluto er i tæt 
kvadrat til Solen i Skorpionen, danner en quincunx til Månen og 
er tæt på Descendanten. 


KOMPOSIT: FORÆLDRENE 


Da begge forældre har Månen i Fiskene med svære aspekter til 
Mars og Uranus, har deres komposit det også (Horoskop 14) og 


Horoskop 13. Komposit-horoskop for Jeremy II (faderen i Horoskop 12) 
og hans søn Jeremy II (Horoskop 9). 


danner endnu en T-kvadrat i bevægelige tegn sammen med Venus 
og Måneknuderne. 8. hus er vigtigt, da det indeholder en af spid- 
serne i T-kvadraten, med Pluto nær husspidsen i sesquikvadrat til 
Månen. Der er ingen tvivl om, at for dette par er volden seksuali- 
seret, og at de har et sadomasochistisk forhold. Med fire planeter i 
9. hus synes juridiske komplikationer sandsynlige, men Sol/Jupi- 
ter-konjunktionen viser også, at de kunne bruges til vækst. 

Horoskop 14. Komposit-horoskop for forældrene, Alice og Jeremy II 
(Se Horoskop 10 og 12). 


CHARLES: DEN FAVORISEREDE SØN 


Horoskop 15 er under ingen omstændigheder et let horoskop. Det 
er fuldt af quincunxer, inklusive en Guds Finger-formation med 
Solen i toppunktet. Quincunxer vidner om uoverensstemmelser 
og vanskeligheder med at forene det ene behov med det andet. 
Med Solen og Saturn i Vædderen i konjunktion med MC samt 
‘Ascendanten i Løven har Charles brug for og ønsker opmærksom- 
hed, men det er et tungt kors at bære. Quincunxerne til Neptun 


Horoskop 15. Charles, det favoriserede barn. Fødselsdata er ikke tilgæn- 
gelige af hensyn til fortroligheden. 


og Pluto viser understrømmene og det bedrag, der foregår, hvil- 
ket alt sammen giver ham en ubehagelig følelse af, at den kærlig- 
hed han får ikke er reel, og at han hellere må være perfekt for ikke 
at blive den næste. 

Med Ascendanten i Løven, Guds Finger med Solen og alle 
sine eleverede planeter har Charles fået et ophøjet syn på sig selv 
som en meget speciel person (han må bogstavelig talt føle, at Guds 
Finger peger på ham); men uden kvadrater og oppositioner til at 
sætte ham i gang, ved han ikke, hvad han skal gøre for at opnå 

Horoskop 16. Komposit-horoskop for Charles og hans far, Jeremy II (Se 
Horoskop 12 og 15). 


eller fortjene denne ophøjede position, som hans forældre lærer 
ham at forvente. Guds Finger gentages i Charles’ komposit med 
hans far (Horoskop 16). 

Vi har set alle fire familiemedlemmers horoskoper i en sag om 
alvorlig børnemishandling, såvel som komposit-horoskoperne, 
som illustrerer det komplekse forhold mellem de forskellige med- 
lemmer. Bestemte fælles temaer og endda fælles gradantal var 
bemærkelsesværdige. Især de, der var involveret i mishandlingen, 
havde svære aspekter i de bevægelige tegn, alle med Mars/Uranus 

og Mars/Måne. T-kvadrater med disse planeter ses i både fødsels- 
og komposit-horoskoperne. 8. hus var iøjnefaldende, det samme 
var Pluto, hvilket illustrerer vold i forbindelse med seksualitet og 
de forkvaklede behov for magt og kontrol. Vi må konkludere, at 
ingen af disse placeringer alene fører til børnemishandling, men 
den ekstreme koncentration af svære aspekter, som griber ind i 
hinanden i alle familiemedlemmers horoskoper, resulterede rent 
faktisk i alvorlig mishandling. 


Nogle behandlingsforslag 


Hvis du er blevet mishandlet, kan det have terapeutisk effekt selv 
at starte en gruppe. Nogle af metoderne i denne bog kan være 
nyttige, f.eks, øvelserne for skyld og krænkelse. Øvelsen for kræn= 
kelse, men med farven blå kan hjælpe til at fjerne rester af frygt. 
BLID kropsterapi, f.eks. massage, ikke noget smertefuldt som 
rolfing, kan hjælpe til at forløse ophobede følelser og give en be- 
hagelig kropsoplevelse. De Bach blomsterremedier, som kan hjæl- 
pe er Fuglemælk (for gamle chok og traumer), Kaprifolie (for at 
give slip på fortiden), Guldpil (for vrede og bitterhed), Kristtorn 
(for had, mistanke og ønsket om hævn) og Tusindgylden (for ikke 
at være offer længere). 


Nogle afsluttende ord om misbrug 


Du har uden tvivl fundet dette kapitel ganske deprimerende, men 
hvis du er praktiserende astrolog, kan du løbe ind i lignende alvor- 
lige sager, og du vil have brug for at forstå både astrologien og 
psykologien i misbrug og mishandling af børn. Hvis det er depri- 
merende for dig, kan du forestille dig, hvor mareridtsagtigt det 
må være for de involverede, så din forståelse og medfølelse, din 
evne til at høre, hvad personen har at sige uden at blive hylet ud 

af den, er meget vigtig. Med Pluto i Skorpionen vil flere og flere 
ofre for forskellige former for mishandling afsløre deres hemme- 
ligheder for dig og for andre terapeuter og hjælpere. Bøgerne i 
den efterfølgende oversigt kan gøre dig parat til at forstå og være 
til hjælp samt til at vide hvilken behandling, der er til rådighed 
for at behandle eftervirkningerne. 


Bøger om incest og mishandling 


Armstrong, Louise: Kiss Daddy Goodnight. En række incestover- 
levendes historier, samlet af en overlevende. Stærk og smertelig. 


Brady, Katharine: Father’s Days: A True Story of Incest. Én kvin- 
des historie om incest og hvad der skete, da hun som voksen 
besluttede at se det i øjnene. 

Butler, Sandra: Conspiracy of Silence: The Trauma of Incest. En 
fremragende bog om emnet - interviews med overlevende, deres 
mødre og gerningsmændene. Fejltagelser begået af professionelle 
behandlere, der arbejder med disse problemer. 

Morris, Michelle: If I Should Die Before I Wake. En fantastisk vel- 
skrevet roman om en, som var incestoffer i teenagealderen, meget 
detaljeret! 

Rush, Florence: The Best Kept Secret: Sexual Abuse of Children. 
En smertefuld, velskrevet bog om forskellige psykologiske, sociolo- 
giske og historiske facetter af seksuelt misbrug af børn. 


Bøger om voldtægt 


Brownmiller, Susan: Against Our Will: Men, Women, and Rape. 
Klassisk feministisk tekst om voldtægt som et udtryk for mænds 
fjendtlighed mod kvinder og magtubalancen mellem kønnene. 


Bøger om vold i hjemmet 


Martin, Dell: Battered Wives. Den første bog om hustruvold, som 
gav stødet til et bevidsthedsløft og en bevægelse for at hjælpe dis- 
se ofre, 


McNulty, Faith: The Burning Bed. Historien om Francine Hug- 
hes, som dræbte sin voldelige mand og blev frikendt ved en 
opsigtsvækkende dom. (Filmatiseret til TV i løbet af 1984 mindre 
end et år efter, at Pluto gik ind i Skorpionen.) Francine var født i 
Løven i 1947 under Pluto/Saturn-konjunktionen i Løven, men 
bogen angiver ikke hendes eksakte fødselsdag. 


Walker, Lenore E.: The Battered Woman. Case-stories og offerets 
psykologi samt forslag til behandling. 


KAPITEL 6 


Død og sorgens 
forvandlende kraft 


De ideer, der skal afprøves i dette kapitel, angår ikke kun sorg på 
grund af dødsfald, men også et brudt parforhold, modgang kar- 
rieremæssigt, en evne, der ikke længere er der og især tabet af en 
drøm eller et håb, som var en del af grundlaget for at leve. Døden 
er en klar sag, lettere at fatte, men det er lige så vigtigt at sørge 
over de andre tab. Ved at se på disse svære områder, vil vi forstå, 
hvor plutonisk sorg er. Det involverer ofte skyld, krænkelse, en 
hængen fast, ønsket om kontrol og hævn. Pluto hersker over både 
død og transformation, og en betydningsfuld persons død er ofte 
en tid, hvor der sker forandringer, men kun hvis vi tillader os selv 
at sørge. Teknikker til behandling af sorgen vil blive præsenteret i 
slutningen af kapitlet. 

Med Pluto på Ascendanten er det mod min naturlige beske- 
denhed at offentliggøre det, men - jeg er medium. Ikke blot er 
noget af mit materiale kanaliseret, men jeg kan også kommunikere 
med afdøde, en uundgåelig konsekvens af at have været omkring 
døden. Jeg fungerer ikke som medium for mennesker i alminde- 
lighed; de der er nysgerrige og ønsker at vide, hvad bedstemor 
synes om livet efter døden, men jeg har stillet mig til rådighed, 
når det var hensigtsmæssigt i behandlingen — hovedsagelig af 


146 


Plutonikere, der som følge af et dødsfald led betydelig smerte, 
som de var ude af stand til at give slip på. I sådanne tilfælde er 
medialitet en form for behanding, et valg af terapi. Et eksempel 
vil blive beskrevet senere. 

T lyset af dette afgjort uprofessionelle standpunkt er mine er- 
faringer som medium dog begrænsede, men egentlig ret pålidelige. 
Husk, at det er ét menneskes oplevelse blandet med studier og 
samtaler med professionelle medier. Det var nok ikke helt tilfæl- 
digt, at Universet, mens dette kapitel var undervejs, samarbejde- 
de ved at arrangere et møde i London med et berømt europæisk 
medium, som tog mig med rundt for at se spiritistkirker og lærte 
mig en hel del om klassisk medialitet. Universet sørgede også for 
et par dødsfald, mens dette blev skrevet, omend det var svært at 
være taknemlig for den specielle hjælp- 


Hvordan sorg blev upassende 


Med Månen i Vandbæreren i USA's horoskop ved vi ikke, hvor- 
dan vi skal sørge. Det forventes mere og mere, at vi løsriver os og 
lader som om, et tab er ligegyldigt. “Han tager det så pænt” er 
mere tænkt som en kompliment end et udtryk for omsorg. Hvis 
du er så galt på den, at du sørger mere end et par måneder over 
dit tab vil transformations-junkier spørge dig direkte eller indi- 
rekte: “Hvad får du ud af at holde fast i det?” Nu da vi alle er en 
smule spirituelt bevidste, føjer vi overfladisk viden om livet efter 
døden til vores liste over grunde til at sorg er passé. “Kære ven, 
du holder hende kun tilbage ved at fortsætte på den måde. Kan 
du ikke se, du må give slip på hende, så hun kan komme videre?” 
Disse erklæringer er ikke visdom, men tænkte spidsfindigheder, en 
måde hvorpå de nedgør det, psykoterapeuter kalder sorgarbejde. 
Et andet påskud til at bagatellisere et tab (især en andens) er 
en glorificering af døden som en øjeblikkelig forløsning og en vid- 
underlig oplysning. “Hvor vidunderligt, at han blev befriet.” De 
afdøde er ofte nøjagtig så uoplyste, som de var i livet, selv flere år 
senere. Deres forløsning er IKKE øjeblikkelig — det kan tage op 

til to år at forme en astralkrop. I dødsøjeblikket er det muligvis, 
som det beskrives i undersøgelserne, med lys, ærbødigt spirituelt 
nærvær og den slags, men efter hvedebrødsdagene vil tilpasningen 
til at være gået over tage tid især for nogen, der er så lidt forbe- 
redte som mennesker i vores kultur. 

Engang var det sædvane at bære sorg, hvilket hjalp den efter- 
ladte til at gennemleve sorgen, og hvilket utvivlsomt hjalp den 
døde til at forstå og acceptere det, der var sket. Mange af disse 
vaner var, også inden for rammerne af traditionelle religioner, 
intuitivt baserede på sunde okkulte principper og viden om, hvad 
der sker efter døden. F.eks. virker sort som et psykisk skjold og 
beskytter den sørgende mod at blive overvældet af medial kontakt 
med den afdøde. Det synes at tage et år for en afdød at løsrive sig 
fra vores plan og komme til det næste. Den traditionelle sørge- 
periode varede et år; der blev bedt, og den efterladte blev beskyt- 
tet og skånet for sociale forpligtelser. Den mest intense del af en 
Pluto-transit varer et år eller to, og ofte er en Pluto-transit led- 
sager, når nogen eller noget vigtigt forsvinder (ikke alle Pluto- 
transitter betyder dødsfald, men de betyder altid afslutningen af 
noget betydningsfuldt). 


Døden og generationen med 
Pluto i Løven 


Pluto sætter ofte fokus på temaet om at blive forladt, og vi moder- 
ne mennesker (holdet med Pluto i Løven) forlader selvisk de dø- 
ende, efterlader dem alene i stedet for at beskæftige os med vores 
følelser omkring døden. Selvcentrerede forlader vi den døde og 
dem, som sørger. I det mindste i begyndelsen kan de døde savne 
os lige så meget, som vi savner dem, og de kan føle sig isolerede, 
når vi ikke giver dem vores kærlige sorg. Hvad nu hvis din kære, 
gamle mor eller din yndlingsonkel Bill er der på den anden side 
for at byde dig velkommen, når du dør? Det erstatter ikke helt 
den tærte kontakt, du havde med dine kære, som du forlod, og 

som ikke længere taler til dig, fordi de ikke ved hvordan eller - 
værre — de ved ikke engang, at du fortsat eksisterer. At dø er som 
at flytte et andet sted hen, men du får ikke så mange breve fra 
vennerne. 

Generationen med Pluto i Krebsen var bedre til at tage sig af 
dem, der var i sorg, men generationen med Pluto i Løven lægger 
kun mærke til, hvor træls det er at være i nærheden af dem, “Det 
tapper mig simpelthen. Jeg må passe på mig selv.” Generationen 
med Pluto i Jomfruen og Neptun i Skorpionen vil uden tvivl, når 
det bliver dem, der står for omsorgen i vores kultur, blive entusia- 
stiske og dygtige hjælpere for de døende og deres efterladte. Da 
Neptun har at gøre med psykiske evner og Skorpionen (ligesom 
Pluto) med medialitet, kan det blive en generation af naturlige 
medier, det tidspunkt i historien, hvor kommunikation med livet 
efter døden bliver naturligt og accepteret. 

Til forsvar for mennesker med Pluto i Løven er det godt at 
huske, hvorfor de er så hjerteløse i forbindelse med døden. Det er 
uden tvivl, fordi de har set for meget af den. De blev født under 
den ødelæggende anden verdenskrig eller i dens kalvand, umid- 
delbart efterfulgt af Korea-krigen. Oven i det kom den konstant 
nærværende trussel om atomar tilintetgørelse kort efter, at de blev 
født. I deres ungdom, eller da de var teenagere, blev de konfron- 
teret med Vietnam og de meningsløse massedrab i en krig, de ikke 
troede på. De mange brutale mord, der blev vist i TV hver eneste 
time, formidlede budskaber, at liv er værdiløse. Der kommer en 
tid, hvor vi ikke kan tage mere, vi har mistet eller følt truslen om 
tab så mange gange, at vi lukker af. Som La Rochefoucauld sagde: 
“Døden og solen kan vi ikke se på konstant”. Denne konstante 
trussel om udslettelse er også en del af grunden til Pluto i Løven- 
generationens motto: “Spis, drik og vær glad, i morgen er du 
måske død”. 

Den generation vil få transit-Pluto i Skorpionen i kvadrat til 
radix-Pluto i 42-års alderen. Det er en generation med et usædvan- 
ligt raseri mod forældrene, og når deres forældre begynder at dø, 
skulle det give anledning til en vigtig transformativ krise. Den nar- 
cissisme, som denne såkaldte "jeg-generation” er kendt for, kan 
ændre sig ved mødet med døden til en større interesse for helheden. 

Elisabeth Kübler-Ross 
og befrielsen af de døende 


1960'erne var bemærkelsesværdige ved en konjunktion mellem 
Uranus og Pluto i Jomfruen, en konstellation, der medførte man- 
ge sociale reformer og frihedsbevægelser. En af de smukkeste var 
den Elisabeth Kübler-Ross startede til sikring af døendes ret til 
en medfølende og forstående behandling. Ligesom de fleste af 
Plutos livsområder er døden ofte tabu, men hendes arbejde åbnede 
vejen for kommunikation med dem, som er døende. Som mange 
Plutonikere led Elisabeth under undertrykkende og ufine angreb 
fra det etablerede system, som prøvede at opretholde status quo. 
Den medicinske verden prøvede hele tiden at grave skandaler 
frem, prøvede at sige, at hun var vanvittig. Læger, som også er 
healere, er Plutonikere og har som sådanne besvær med dødens 
påmindelse om deres egen grundlæggende magtesløshed. 

Selv på nuværende tidspunkt går Kübler-Ross gennem perio- 
diske konflikter med de eksisterende autoriteter. Den psykiske og 
mediale åbning, hun har været igennem de sidste år, har endnu 
engang resulteret i rygter om en sindssygdom. Gennem sine ople- 
velser med døende patienter og med patienter, som kommunike- 
rede efter døden, har hun fået en dyb tro på et liv efter døden og 
reinkarnation. I epilogen i sin biografi siger hun: 


Jeg har haft alle de mystiske oplevelser, som mennesker 
overhovedet kan få. Jeg har oplevet de højeste tinder uden 
nogensinde at have taget stoffer. Jeg har set lyset, som mine 
patienter ser i deres nærdøds-oplevelser, og jeg har været 
omgivet af den fantastiske betingelsesløse kærlighed, som 
vi alle oplever, når vi foretager den overgang, der hedder 
døden. % 


Som du kan se af Horoskop 17 på side 150 er det rimeligt at kalde 
Elisabeth Kübler-Ross Plutoniker. Pluto er i Krebsen i konjunk- 


2 Derek Gill: Quest: The Life of Elisabeth Kübler-Ross. 


Horoskop 17. Elisabeth Kübler-Ross. Født i Zürich, Schweiz, 8. juli 
1926, KI. 22.45, tropisk, Placidus. Data leveret af Lois Rodden. Dette 
fødselstidspunkt er af nyere dato end det, der er brugt i hendes bog Pro- 
files of Women. 


tion med Solen og den nordlige Måneknude og i en vid konjunk- 
tion med Månen. Hvilket smukkere udtryk kunne denne konstel- 
lation få end hendes pasning af og omsorg for de døende? Hvis du 
gav mig hendes horoskop uden at fortælle hendes identitet, ville 
jeg gætte på, at hun er medium, så stærke er indikationerne på 
medialitet. Den tætte kvadrat fra Mars i Vædderen i 1. hus til 
Pluto og Solen er svær, men hun bruger den i dens fornemste ud- 
tryk som forkæmper og leder for døendes rettigheder. (Det er dog 

meget muligt, at hun selv fremprovokerer nogle af de konflikter, 
hun kommer ind i, med det etablerede system.) Solen og Pluto er 
i trigon til Saturn i Skorpionen i 8. hus, hvilket viser, at hun vil 
tage det som et professionelt ansvar og arbejde på det område. 


Hvad vi kan forvente af sorg 


Det kunne måske være på sin plads at beskrive, hvad sorg er, så 
du ved det, hvis du møder nogen, der sørger. Det er en meget 
plutonisk tilstand; sørgende kæmper for ikke at vise deres følelser 
udadtil, fordi andre har en tendens til at undgå dem, hvis de går 
for intenst ind i det. Det er ofte forbundet med en god portion 
isolation: f.eks. opdager enker ofte, at tidligere vennepar ikke læn- 
gere ønsker en enlig kvinde i nærheden. Der er ofte tvangspræge- 
de tanker i forhold til den afdøde og, som vi vil se på senere, en 
del skyld og bitterhed. Somme tider er der et stort ønske om at dø. 
Personen føler sig forladt og svigtet af den, som døde, af venner 
og af Gud. 

Der kan være en indledende periode af lammelse og chok, et 
menneske i sorg kan gå gennem begravelsen og ugerne derefter i 
en robotlignende tilstand. (“Hun tager det så pænt.”) Læger med 
velforsynede medicinskabe og venner med private gemmer bidra- 
ger til lammelsen ved at insistere på at berolige den sørgende. Man 
kan få den tanke, at det ikke så meget er af omsorg for den efter- 
ladte (som har brug for at mærke sine følelser for at gennemleve 
sorgprocessen), men for ikke at være i nærheden af sådanne ube- 
hagelige følelser selv. Denne praksis er meget uklog, da sorgen let 
bliver fortrængt til underbevidstheden. Hvis den efterladte er i 
stand til at føle sorgen på det tidspunkt, hvor tabet opstår, betyder 
det også, at den sørgende får mere social accept end uger, måneder 
eller år efter, når følelserne eventuelt kommer op til overfladen. 
(Nogle mennesker kan have svært ved at få nogen social accept 
overhovedet, hvis forholdet var af plutonisk art, hemmeligt eller 
ikke socialt anerkendt - en homoseksuel elsker, et langvarigt 

forhold til en gift mand eller din alkoholiske far, som alle andre 
udstødte for længe siden.) 

Sorg er en stærk følelse, måske den mest intense. Intensiteten 
kan variere afhængig af styrken af båndene (positive eller negative), 
hvor plutonisk forholder var, hvor forberedt du var på dødsfaldet, 
eller hvor acceptabelt eller plutonisk det var (selvmord, kræft og 
mord er de mest plutoniske). I den akutte sorg vågner du måske 
op midt om natten, nat efter nat, i en tilstand af pine, og hvem 
kan du ringe til på det tidspunkt? (Søvnproblemer synes at led- 
sage mange Pluto-transitter, måske fordi der sørges over en død 
eller en genfødsel.) 

I tilgift til søvnløsheden og den dybe sorg kan der være fysiske 
Problemer som appetitløshed, svimmelhed, smerte eller en knu- 
gende følelse i brystet. Fornemmelsen i brystet kan skræmme 
mennesker til at tro, at de også skal dø, men den kommer fra det 
sår i hjertecentret, som ledsager et stort tab. Hjertecentret (eller 
chakraet) er den del af auraen, som har at gøre med at give og 
modtage kærlighed. Når hjertecentret er såret, er det lukket for en 
tid, så selv om andre praver at give kærlighed, kan den sørgende 
ikke tage imod den, hvilket øger følelsen af isolation. Brug øvelsen 
i Kapitel 3 til at genåbne hjertechakraet. (Hvis døden var forårsa- 
get af hjerte- eller lungeproblemer, kan den efterladte også samle 
symptomerne op medialt.) 

Følelsen af sorg synes at komme og gå. Til tider glemmer vi 
den og deltager i livet. Men den mindste ting - noget, der tilhørte 
den afdøde, en sang de elskede, en udsigt de nød -~ bringer det 
hele tilbage med ét lammende slag. Det sværeste er at tage sig af 
de personlige effekter, men at gøre det og mærke sorgen over hver 
en lille fælles ting er faktisk healende. Ferier og andre særlige be- 
givenheder kan bringe sorgen tilbage med fornyet styrke. Særlig 
velkendt for psykoterapeuter er reaktionen på årsdagen, depres- 
sioner kan dukke op år efter år på det tidspunkt, hvor den elskede 
døde, og ofte er vi ikke opmærksomme på, at vi sørger. (Pluto er 
måske tilbage i næsten samme position et år efter.) 

Værst af alt er isolationen, fordi ingen rigtig forstår, og ingen 
rigtig ønsker at aflægge mere end et symbolsk beseg for at lette 
deres egen samvittighed. Sørgende har brug for at blive rørt og 

holdt om, og hvis den elskede var en ægtefælle, er de måske næg- 
tet den trøst, medmindre andre medfølende mennesker tilbyder 
det. Der kan være tidspunkter, hvor vi er seksuelt trængende; 
døden øger vores ønske om at holde os til det fysiske, og vi føl 
skyld og illoyalitet over at ønske denne forløsning. (Alle betydnin- 
ger af Pluto synes at dukke op ved smertelige tab, ikke sandt?) 
Når et tidligere dødsfald eller andet tab ikke er blevet bearbej- 
det kan et nyt tab aktivere den fortrængte sorg. En Pluto-transit 
kan falde sammen med et tab, men ikke altid. Nogle mennesker 
kan under en Pluto-transit genopleve en dyb sorg over et tidligere 
tab, som aktuelle livsvilkår tvinger dem til at se i øjnene. Selv om 
disse perioder kan være ulideligt smertefulde, betyder de også en 
mulighed for at forløse et tab eller dødsfald, så livet kan begynde 
igen, hvor det slap. I den proces kan vi mennesker have brug for 
at opleve afvisning, svigt, krænkelse, skyld - alle de følelser, vi 
ikke kunne håndtere, da tabet eller dødsfaldet faktisk skete. 
Harvard University har lavet en omfattende undersøgelse om 
sorg, beskrevet i bogen Recovery From Bereavement. Undersøgelsen 
øgede forståelse af Pluto, idet den viste, at ekstrem afhængighed 
af den symbiotiske slags gjorde tabet meget sværere at håndtere. 
Rapporten sagde også, at nogle mennesker var ude af stand til at 
fungere uafhængigt, og at de havde en fornemmelse af håbløshed 
over for fremtiden. Desuden havde den efterladte fra et dårligt 
ægteskab en meget svær periode med at komme over sorgen - ofte 
fortsatte den lammende sorg i årevis. Døden betyder ikke bare et 
mistet håb om, at forholdet nogensinde kan blive bedre; også en 
overvældende følelse af skyld og krænkelse kan blive blandet med 


sorgen i sådanne situationer.” 


Krænkelse som en del af sorgen 


Psykoterapeuter mener, at sorg medfører vrede over for den afdøde 
på grund af svigtet. På et vist plan opfatter vi, at den individuelle 


24 Som beskrevet i artiklen, “Grief: Young Spouse’s Death Brings Last- 
ing Sorrow.” 

sjæl har valgt tidspunktet og måden at dø på, og vi er rasende over, 
at de har valgt at forlade os, også selv om valget for det meste ikke 
har noget med os at gøre. Vi har ikke lov at føle dette raseri - det 
er ikke pænt! Vreden over at blive svigtet bliver udtrykt, ikke mod 
den afdøde, men mod vore medefterladte. Vi flytter vreden mod 
den døde over på de levende. Dødslejer er en frugtbar yngleplads 
for familiefejder - somme tider bliver de efterladte så vrede på 
hinanden, at de ikke taler sammen før ved næste begravelse. Fej- 
den kan også bruges til at holde fast i den afdøde, en manglende 
accept af dødsfaldet. Jo mere central en person (mor, far), jo mere 
sandsynlig synes konflikten at være. Vi ønsker at beskylde nogen 
for tabet og kan hade dem, vi finder ansvarlige. Vi slås om ejende- 
le og arv, ikke på grund af simpel grådighed, men for at holde fast 
i den afdøde. Hvis jeg ikke kan få Mor, kan jeg i det mindste få det 
kaffestel, hun fik i bryllupsgave. (Det er alt sammen så 8. hus'sk!) 

Vi ønsker at få ram på nogen - hvem som helst - for at få rase- 
riet ud af systemet, så vi sagsøger lægen, som på en eller anden 
måde skulle have sørget for, at vores kære havde levet evigt, og vi 
skælder Gud ud for ikke at gøre mennesker udødelige. Sådanne 
anklager opstår af ønsket om hævn over den afdøde, fordi vi ikke 
erkender det reelle mål for vores raseri - den døde. Mange men- 
nesker oplever måske ikke denne type vrede, men rådgivere bør 
vide, at det kan spille en rolle i det kompleks af følelser, som hed- 
der sorg. Det kan hjælpe til fuldstændig helbredelse at anerkende 
denne form for smerte og tillade den sørgende at føle og udtrykke 
den. Som enhver anden følelse, der opleves fuldt ud, forvandles 
den til noget andet - f.eks. kærlighed - mens den ubearbejdet 
stivner og varer ved. 

Vi kender alle mennesker, som blev bitre på grund af en elsket 
persons død. De er vrede på Gud, på livet, på dem, som vover at 
leve videre og være glade. Livet bliver surt for dem, og de synes 
selv at vente på at dø. Det er en plutonisk reaktion, som kan ud- 
vikle sig af to plutoniske grunde. Den vigtigste er at undlade at 
gennemleve sorgen, hvilket resulterer i fortrængt vrede. Jo mere vi 
elsker, jo mere kan vi også hade vore kære, fordi de forlader os, og 
hvis vi ikke har lov til at føle dette raseri, vendes det til bitterhed. 
Hvis én, som vi har været misundelige på, dør, kan det ligeledes 

medføre et voldsomt raseri sideløbende med et udefrakommende 
pres om at give slip og tilgive nu, da vedkommende er død. 

Selv hvis mennesker ved, hvordan de skal sørge, kan der opstå 
bitterhed af mangel på viden om (eller tro på) et liv efter døden. 
Hvor anderledes livet er, når vi ved, at døden ikke er slutningen! 
Denne tro kommer lettest efter at have haft mediale oplevelser - 
direkte eller gennem et medium — som giver overbevisende ud- 
sagn om overlevelse. I den forstand er et medium med til ar lindre 
sorgen og i nogle situationer kan medier virkelig hjælpe. Selv når 
vi ved, at en elsket person overlever, selv når vi har direkte kom- 
munikation er der stadig sorg og vrede, nøjagtig som der er i et- 
hvert brudt forhold, men døden har mistet noget af sin magt. 


Skyld over for den afdøde 


Skyld er langt mere acceptabelt over for den afdøde end vrede, og 
derfor opleves den langt oftere igen og igen og igen … Vi føler os 
skyldige, fordi vi ikke behandlede dem bedre, fordi vi ikke ringe- 
de eller skrev, fordi vi ikke var der til sidst, fordi vi ikke levede op 
til deres forventninger osv., osv. En lignende skyldfølelse hænger 
ved et brudt parforhold eller et andet vigtigt forhold. “Hvis jeg 
bare havde . . .” Skyld og krænkelse er siamesiske tvillinger - så 
længe vi ikke kan føle og bearbejde vreden, er skylden der. 

Beskrivelserne i Kapitel 4 kan hjælpe mennesker, der er plaget 
af skyldfølelse over en eller andens død. Skyld hænger ofte sam- 
men med ønsket om at føle, at vi havde kontrol over situationen, 
at vi havde magt til at påvirke dens resultat med vore handlinger 
eller mangel på handling. I dette tilfælde holder vi fast i den illu- 
sion, at hvis vi bare havde gjort eller sagt noget andet, kunne vi 
have forhindret døden. 

Et ekstremt eksempel på en efterladts skyld var en klient, jeg 
havde i terapi gennem et par måneder. Hendes far havde begået 
selvmord, og to år efter var hun stadig plaget af skyldfølelse. Selv- 
mord, dvs. nogen har aktivt valgt at forlade os, synes at intensivere 
skyld/krænkelse-forbindelsen med sorg. Denne klient torterede 

dagligt sig selv med beskyldninger (hvis hun bare havde været 
mere kærlig, hvis hun bare havde været der mere, hvis hun bare 
havde besøgt ham den dag). Hendes faktiske adfærd, da hun be- 
skrev det, var ganske selvopofrende, men hendes far var tilsyne- 
ladende overbevist om, at han havde kræft og valgte at gøre en 
ende på sit liv i stedet for at lide. Jeg har ikke længere forbindelse 
med hende og kan derfor ikke få tilladelse til at bringe hendes 
horoskop her. Men hun havde en meget stærk Pluto i 8. hus, dø- 
dens hus, i tæt kvadrat til Solen og Venus i Tyren i 5. hus. Men- 
nesker med Solen i 5. hus ønsker ofte at forblive forkælede børn 
for evigt, så tabet af faderen ville også have været et stort traume 
for hende under normale os 

Hendes skyldfølelse synes at relatere til to grundlæggende 
reaktioner på døden: raseri over at blive forladt og et behov for at 
føle, at hun havde magt til at forhindre det, der skete. Der var 
også tegn på, at hun delvist sørgede over sit forfejlede ægteskab 
med en dominerende Plutoniker (Solen i konjunktion med Pluto). 
Hendes mand var en magtfuld og succesrig mand, der behandlede 
hende som et barn, mere irettesættende end kærlig. Hun var meget 
vred under overfladen, men for bange til at overveje ændringer. 
Hos alle kan faderens død provokere en krise i forhold til mænd 
og autoritetsfigurer og få os til at blive voksne på en ny måde. Vi 
er ikke længere den lille dreng eller pige, og vi får følelsen af at 
have ret til at bestemme over vore egne liv, tage vore egne beslut- 
ninger. Med denne indre vækst, som blev fremskyndet af faderens 
død, var min klients ægteskab blevet utåleligt. Men hun ønskede 
for enhver pris at opretholde status quo. Således var skyld, vrede 
og sorg bundet tæt sammen, og det holdt hende i gang. 

Vores arbejde bestod i at opdage de underliggende følelser 
mod hendes far og hendes mand, både ved hjælp af horoskopet 
og ved samtale. Vi arbejdede med meditationerne for skyld og 
krænkelse (se Kapitel 4), og optog bånd, hun kunne bruge mellem 
sessionerne. Hun fik også blomsteressenser, f.eks. Bach-remedi- 
erne Fuglemælk (eftervirkninger af chok), Skovfyr og Sødæble 
(for skyld) og Guldpil (krænkelse). På det tidspunkt havde jeg 
ikke Pegasus-remediet Eucalyptus for sorg og California-essensen 
Bleeding Heart for smertefulde følelsesmæssige bånd, men begge 

ville hun have haft glæde af. Vi havde også medial kontakt med 
hendes far, hvor han bad hende om ikke at holde sig selv ansvarlig 
for hans død, men komme videre med sit eget liv. Slutresultatet af 
vores arbejde var ingen mirakelhelbredelse, men hun var i stand 
til at lette på skylden og blev opmærksom på, at hun måtte se på 
de virkelige problemer i sit ægteskab og sin egen livsvej. 

For dem, som bærer sorg over et dødsfald, vil processerne i 
kapitlet om skyld og krænkelse og de ovennævnte remedier være 
en stor hjælp. Efterladtes skyldfølelse er almindelig, især ved 
traumatiske dødsfald og unge menneskers død. Vi føler, det skulle 
have været os i stedet. Nogle mennesker beslutter at blive levende 
ofre, soner den andens død ved at spilde deres eget liv, f.eks. ved 
at blive afhængige af alkohol. Det er en ekstremt destruktiv mani- 
festation af skyld (som derfor indbefatter en stærk underliggende 
vrede), men den kan afhjælpes med de metoder, som er blevet 
omtalt. 


Konsekvenser af at undgå sorg 


Sorg er faktisk brændstof for transformation og kun ved at over- 
give sig til den, kan vi ændre os. Fastlåst sorg er som en isklump i 
sindet. Hvis vi ikke sørger, giver vi hverken slip på personen eller 
begivenheden, og noget af os vil sidde fast her. Når sorg fastlåses, 
er der også andre dele af os, der fastlåses, f.eks. glæde og evnen til 
at have dyb omsorg for andre. Uforløst kan den let blive til en 
kronisk, trist, depressiv tilstand, som tapper energien. Da vores 
kultur tilbyder mindre og mindre støtte til smertelige tab, vokser 
antallet af deprimerede mere og mere. 

Det er ikke noget tilfælde, at statistikkerne - efterhånden som 
ritualerne omkring sorg bliver mere og mere afstumpede og min- 
dre og mindre acceptable - viser, at tilfældene af kræft og andre 
dødelige sygdomme stiger og stiger. Ved at undersøge kræftpatien- 
ters reaktionsmønstre fandt man, at mange havde lidt et stort tab 
eller anden modgang seks måneder til to år, inden kræftsygdom- 
men brød ud. Disse mennesker har uden tvivl undladt at sørge 

over deres tab og i stedet oversat det til sygdom. Pluto hersker 
både over sorg og degenerative sygdomme, f.eks. kræft, og min 
fornemmelse er, at det stigende antal kræfttilfælde her i landet 
ikke så meget skyldes tilsætningsstoffer i maden og kemiske for- 
ureningskilder som den kulturelle fordømmelse af sorg. 


Den efterlevendes forvandling 
som resultat af et dødsfald 


Sorg er en proces, der ikke kan fornægtes, afvikles hurtigt eller 
gøres ikke-eksisterende med beroligende midler. Den varer cirka 
lige så længe som den Pluto-transit, der indvarslede processen. Vi 
må sørge fuldstændigt for at komme videre til næste trin i udvik- 
lingen. Jeg har set mange stærke og positive forvandlinger med 
mennesker som resultat af en nærtstående persons død. Jeg vil 
ikke benægte sorgens smerte, men ofte følger den mest intense 
forandring efter den mest intense smerte. Måske vil vi alle, når 
Pluto går gennem Skorpionen, lære lektien om sorg, og det vil 
ende med, at vi alle vil opleve en dyb healing. 

Vi har alle oplevet, at et fjernt dødsfald en klassekammerat, 
en nabos barn, en TV-helt - kan få os til at tage livet mere alvor- 
ligt. De to plutoniske overgange, fødsel og død, er indgange til 
livet, og en direkte oplevelse af begge kan lære os mere om for- 
pligtelsen over for livet end noget som helst andet. Når vi bliver 
stillet over for døden, beslutter vi at få mest muligt ud af de år, vi 
har, og vi begynder at arbejde med de ting, der hæmmer os. Hvis 
et fjernt dødsfald kan påvirke os på den måde, hvor meget stærke- 
re vil et nært dødsfald så ikke være. At være tæt på at dø selv kan 
have samme resultat. Faktisk oplever Dr. Kenneth Ring, præsi- 
dent for International Association for Near-Death Studies, at 
mennesker ændrer sig dramatisk til det bedre efter nærdøds-ople- 
velser; det giver dem selvtillid og følelsen af at have fået en ny 
chance. 

Ved en forælders død er der særlig stor mulighed for at ændre 
sit liv. Jeg har arbejdet med en del alkoholikere, som blev ædru, 
da en alkoholisk forælder eller en drikkebroder døde. Noger af det 
er psykisk, idet forældrene binder os meget tæt psykisk, uanset 
hvor langt væk de er, eller hvor målbevidst vi har fortrængt dem. 
Når en forælder dør, brydes dette psykiske bånd, og vi er fri til at 
give slip på deres frygt, neuroser og tvangstanker. Min mor var 
amatørastrolog, og jeg tolkede aldrig et horoskop uden et anfald af 
uro indtil efter hendes død. En forælders bortgang er en smerte- 
fuld krise, som de fleste af os må igennem, men den kan gøre os fri 
til at bestemme over vore egne liv, hvis det har været én af vores 
opgaver. 

Når en elsket forælder eller ægtefælle dør, er tabet betydeligt, 
og hvis der er had, kan sorgen/raseriet være overvældende. De 
fleste mennesker har svært ved at give sig selv lov til at sørge, hvis 
de føler had, fordi den bevidste reaktion er: "Jeg er glad for, at 
det fjols er død!” Vennerne forstår heller ikke vores sorg, når en 
hadet forælder dør. Men vi sørger over at have mistet håbet om 
nogensinde at få, hvad vi havde brug for; vi sørger over det fak- 
tum, at vi aldrig vil blive i stand til at forene vore forskelligheder. 
Når alt kommer til alt, hvor der er had, var der i de fleste tilfælde 
engang kærlighed. Folk, der arbejder med børns velfærd, fortæl- 
ler, at selv alvorligt mishandlede børn elsker deres forældre og 
ønsker at blive hos dem; de ønsker bare, at mishandlingen holder 
op. Hvis vi nægter at affinde os med tabet af en hadet forælder 
eller ægtefælle, kan vi skabe alvorlige problemer som kronisk de- 
pression eller et bittert, sørg modigt livssyn. 

Når en plutonisk forælder eller ægtefælle tages væk fra scenen, 
kan vejen faktisk banes for en meget positiv forandring. To søstre, 
som var blevet seksuelt udnyttet af deres alkoholiske far, var begge 
meget overvægtige. De begyndte begge at tabe sig meget et år 
efter, at faderen døde. De boede i hver sin verdensdel og havde 
ikke forbindelse med hinanden, men deres reaktioner var identi- 
ske, da truslen repræsenteret af faderens eksistens og den psykiske 
påvirkning af hans bitre, forstyrrede personlighed, forsvandt. Når 
en forælder ikke længere er der til at reagere, opgiver mange men- 
nesker den selvdestruktive adfærd, der tjener som hævn over den 

forælder — disse “mislykkes i trods”-mønstre, som nogle menne- 
sker udvikler. Ikke alle påvirkes på den måde, men rådgivere bør 
huske, at det er endnu en mulighed for forandring. 


At være ven med en efterladt 


Der er ikke et sæt let forståelige regler for, hvordan man reagerer 
over for en efterladt, og manglen på socialt accepterede vaner gør 
det svært at vide, hvad man skal gøre. Vi føler os forlegne om- 
kring død og sorg, at det er svært at være i nærheden, så ubehaget 
kommer i vejen for at reagere ordentligt. Vi er selvoptagede snare- 
re end optagede af den efterladtes behov (igen Pluto i Løven). Vi 
ønsker ikke at blive mindet om, at det kan ske, at det uundgåeligt 
sker for os. 

De mennesker, som er bedst til at være venner med en efter- 
ladt, er uden tvivl dem, der selv har sørget. Indtil vi mister en 
forælder eller en ægtefælle, er det abstrakt, noget der kun sker for 
andre. Efter et vigtigt dødsfald forstår vi andre efterladte bedre. 
Hvis vi ikke har tilladt os at sørge fuldstændigt, kan det stadig 
være svært at være i nærheden af sørgende, men vi forstår dog. 
Hvis vi tillader os at huske, hvordan vores sorg var, kan vi deltage 
i vigtige dele af processen. (Gå ikke i detaljer om din egen smerte, 
den sørgende kan ikke reagere på dine behov, mens han eller hun 
gør sit sorgarbejde.) Det er meget trøstende, når en anden siger: 
“Ja, det kom og gik også for mig. Somme tider glemte jeg det 
næsten, og så pludselig blev jeg oversvømmet af det igen, lige så 
slemt som den dag han døde. Det fortsatte mere end et år.” Side- 
gevinsten er, at vi kommer til at gøre lidt mere af vores eget sorg- 
arbejde - en proces, som synes at fortsætte i årevis, men i mindre 
og mindre omfang. 

Hvordan kan vi hjælpe, hvis vi ikke har lidt et vigtigt tab siden 
barndommen? Husk det mest smertefulde tab, du nogensinde har 
lidt (et brudt forhold, en forfejlet drøm) for at få indsigt i sorgens 
smerte. At være der, oprigtigt og ligefrem, og lytte er det bedste 
middel. Bøger om sorg og døende (se litteraturlisten) kan hjælpe 

os til af forstå sorgprocessen bedre. Spørg, hvordan den sørgende 
har det. Lyt. Lad være med at tale. At røre er meget bedre end at 
tale; mennesker, der sørger har brug for den trøst, det er at blive 
holdt om. Hvis de har mistet en ægtefælle, har de især brug for at 
blive rørt, fordi den naturlige del af livet er væk. 

Lad være med at føle det nødvendigt at komme med svar; der 
er ingen. Banaliteter ophidser efterladte. Husk, at de efterladte er 
fulde af vrede over deres tab, så de kan hurtigt vende deres vrede 
mod de levende. De er måske konstant på vagt, så tag det ikke 
personligt, vend den anden kind til. Og som alle plutoniske følel- 
sesmæssige tilstande kan sorg være tvangspræget, så vær forberedt 
på at høre de samme smertefulde tanker og følelser igen og igen. 
Nogle mennesker har det behov for at kunne behandle og give 
slip på konflikterne og følelserne. Det er også nødvendigt for at 
virkeliggøre døden, som er så ubegribelig. 

Lad være med at komme med psykologisk indsigt, metafysiske 
spidsfindigheder eller råd om, hvad de bør gøre med deres liv. De 
ønsker ikke at høre, at Charlie virkelig var dum, eller at det var 
godt han døde, så han ikke skulle lide længere. Måske vil de selv 
sige disse ting, men de har ikke brug for at høre dem fra andre. 
Bliv ved med at komme tilbage til det faktum, at de er kede af det, 
og at du føler med dem. Det er alt, du kan give dem. Og regn ikke 
med, at de er ovre det, eller at de tager det pænt, selv om de ikke 
taler om det mere; der er åbninger i sorgen. De går måske dybt 
ned i den seks måneder eller et år senere og har virkelig brug for 
nogen, der vil lytte. Det er en proces, der ikke kan standses uden 
at gøre fortræd. Det er deres proces, og den vil være individuel 
afhængig af, hvem de mistede og alle omstændighederne omkring 
tabet, såvel som andre tab de har haft. De har ikke brug for me- 
ninger om, hvordan processen bør gå, eller hvornår den bør være 
ovre. 

Og endelig, hvad kan du gøre for dine kære, som er døde? De 
har også brug for din kærlighed og omsorg, så du må behandle 
dem som gode venner, der er flyttet og er ensomme. Tal med dem 
i tankerne af og til, og fortæl at du savner dem. Sig alle de ting, du 
ville have sagt, hvis du havde vidst, at døden ville skille jer. Bliv 
ikke overrasket eller bange, hvis de svarer, eller hvis du drømmer 

om dem; den kommunikation er nøjagtig så venskabelig og natur- 
lig som den I havde, da de var i live. Bliv heller ikke frustreret, 
hvis du ingen svar får; den døde kan gå ind i en helbredende søvn i 
en periode i løbet af de første par år. 

Det plan, den døde lever på, er mentalt/emotionelt, måske en 
del af astralplanet, så tanker er materie her. Derfor giver jeg ofte i 
tankerne blomster til mine kære på den anden side. Cirka ni må- 
neder efter min fars død fik jeg besked fra ham om, at det var 
Decoration Day, og at han gerne ville have sin grav pyntet. Når 
jeg ved, det var autentisk og ikke min egen ønsketænkning, skyldes 
det, at Memorial Day (mindedag for dem, der var faldet i krigen, 
0.a.) på det tidspunkt kun betød skovtur for mig. Det ville ikke 
falde mig ind at kalde Memorial Day dens gammeldags navn 
Decoration Day, men det var selvfølgelig en del af ordforrådet 
hos en gammel veteran som min far og på hans ønskeseddel. Da 
jeg var 1500 miles fra hans grav, og vi ingen familie havde der, var 
det ikke muligt at opfylde hans ønske, så jeg bandt kærligt en 
kæmpe buket pæoner i tankerne og satte dem på hans grav. (Sådan 
gjorde vi på Decoration Day i Iowa; vi sarte pæoner på gravene og 
overværede derefter, at veteranerne og spejderpigerne ærede de 
døde ved en parade.) Dette syntes tilfredstillende for min far, og 
det føltes også rart for mig. 

Det kunne også være, at nogle af dine kære afdøde ville synes 
om nogle af de gamle ritualer og finde dem trøstende. Jeg er ikke 
katolik, men jeg har tændt lys i kirken for afdøde. De er i virkelig- 
heden ikke så forskellige fra levende mennesker, eller fra hvordan 
de var, da de var i live. Det, de har mest brug for, er at blive husket 
som enhver anden, så du kan gøre et eller andet, som de syntes 
om og gøre det til deres minde. Husk, at de er astrale, så det er 
bogstavelig talt tankerne, der tæller. Det er egentlig ikke så svært 
- det er bare at være en ven. 

Eksempel: 
At dø med værdighed på trods af alt 


Mange af de psykologiske og astrologiske principper, som er blevet 
beskrevet er illustreret i Horoskop 18, som tilhører en ung mand 
ved navn Philip, der døde af AIDS. Sygdommen blev diagnosti- 
ceret i april 1984, fem måneder før Philip døde af en lungebetæn- 
delse, som han havde haft en måned, og som kun forværredes. 


Horoskop 18. Philip. Han døde af AIDS den 29. august 1984. Transit- 
terne på han dødsdag er indtegnet i den yderste cirkel. Data for hans 
fødselshoroskop er ikke tilgængelige af hensyn til fortroligheden. Horo- 
skopet er trykt med tilladelse. 

Han havde uden tvivl haft ATDS i nogen tid, da han fik underlige, 
uforklarlige hudproblemer og andre symptomer. Philip og hans 
kæreste var flyttet til den unge mands hjemby to år tidligere, og 
lægerne dér forventede ikke AIDS, ligesom mennesker dér heller 
ikke forventede homoseksualitet. 

Da lungebetændelsen startede (9. april 1984) havde Saturn 
været stationær i Skorpionen et stykke tid på hans radix-Saturn 
(Saturns tilbagekomst). Neptun var gået frem og tilbage over hans 
Ascendant i flere år, hvilket kan indikere en fremadskridende 
svækkelse af hans modstandskraft, og var næsten stationær der, da 
han døde. I hans fødselshoroskop er Uranus på spidsen af hans 
hus for sex og død, og transit-Pluto er gået i kvadrat til den flere 
gange og var temmelig tæt på i dødsøjeblikker. (Radix-Pluto er i 
8. hus, så både dens egen betydning og dens betydning i Philips 
horoskop peger i retning af død.) Uranus havde været stationær i 
cirka en uge før dødsfaldet. Den lavede en meget tæt kvadrat til 
Mars i 8. hus og var opstigende i dødsøjeblikket. Mens folk kan 
have og har mange af disse transitter uden at få AIDS, viser kom- 
binarionen af dem plus den stærke fokus på 8. hus i fødselshoro- 
skopet muligheden for hans død. 

Jeg deltog i de sidste fem måneder af Philips liv via regelmæs- 
sige telefonsamtaler. Der var aldrig nogen bedring, kun en stadig 
forværring. Parret led en del under at blive afvist af og isoleret fra 
mennesker i deres kreds, som ikke kunne acceptere konsekvenser- 
ne af sygdommen. Mere kærlighed og praktisk hjælp til den om- 
fattende pasning af ham kom fra relativt fremmede, f.eks. folk fra 
en AIDS-støttegruppe. Philips familie benægtede i starten syg- 
dommens alvor og skjulte sandheden for andre. Hans broder og 
ældre søster besøgte ham aldrig på hospitalet, og ingen i familien 
gav nogen støtte følelsesmæssigt eller hjalp med de praktiske pro- 
blemer. Under hele sygdomsperioden blev Philips kæreste udsat 
for hævngerrige angreb og var skydeskive for forældrenes vrede 
over, at Philip var bøsse og på vej til at dø på en for dem skanda- 
løs måde. Ved begravelsen nægtede forældrene at tale med Philips 
kæreste og forbød andre at gøre det. De sørgede også for at få 
elektriciteten afbrudt en eller to dage efter begravelsen, fordi reg- 
ningerne stod i Philips navn. 

Det var en dybt bevægende oplevelse at se dette par arbejde 
sig gennem de forskellige faser af dødsprocessen med en høj grad 
af bevidsthed. Philips kæreste havde arbejdet som professionelt 
medium i England, og de havde begge tidligere studeret Kabba- 
laen - også den del, der handler om døden. Således var kæresten i 
stand til at lære Philip, hvad han kunne forvente og at hjælpe ham 
kærligt gennem de forskellige stadier. De var også i stand til at 
tale om og løse forskellige konflikter, der havde været i forholdet, 
så der var en kærlig atmosfære. 

Da Philip døde, så hans kæreste Dødens Engel, et mægtigt 
lysvæsen, ikke skræmmende, men en mild nærværelse. En af hans 
elever på et kursus i medialitet så også englen i en drøm og mod- 
tog klare, specifikke meddelelser fra Philip, som omhandlede ting 
kun de to kendte til. I ugen efter dødsfaldet, som skete den 29. 
august 1984, havde et antal mennesker inklusive jeg selv oplevel- 
ser af hans fortsatte nærvær som åndeligt væsen. På trods af de 
tragiske omstændigheder voksede Philip og hans kæreste og alle, 
som havde været tæt på dem, af denne oplevelse. At dø med en 
sådan bevidsthed er endnu temmelig sjældent, men Pluto i Skor- 
pionen må blive en periode, hvor mere og mere opmærksomhed, 
viden og medfølelse er til rådighed for både de døende og de efter- 


ladte. 


Indikationer på mediale evner 


Mediale evner antager mange former. Nogle mennesker kan op- 
fatte eller kommunikere med mennesker, som er døde. Mange 
drømmer, at de har samtaler med deres kære, som er døde. Nogle 
har en fysisk fornemmelse af den sygdom, personen døde af og 
ofte er det et tegn på, at personen er i nærheden og vil kommuni- 
kere. Andre igen har forbindelse med åndelige guider snarere end 
med den afdøde. Dette sker helt naturligt, dog ofte uden bevidst 
opmærksomhed, f.eks. som inspireret skrift. Den sidstnævnte 
form for medialitet er meget almindelig, men erkendes bare ikke 
af hovedparten, som hjælpes af deres guider. 

I vores kultur er mange mennesker medier uden at vide det, 
fordi kirken ikke erkender et liv efter døden og reinkarnation, 
sådan som den gjorde i kristendommens barndom. Mange ver- 
densreligioner erkender sandheden om overlevelse efter døden og 
sørger for strukturer og ritualer, som fremmer kommunikationen. 
F.eks. startede spiritistkirkerne i USA i 1848 under Pluto/Ura- 
nus-konjunktionen i Vædderen, hvilket tilkendegav en stærk og 
spændende ny fase. Dette var indledningen til en periode, hvor 
seancer, talende ånder og materialisationer af ånder var almindeli- 
ge. Nogle af disse manifestationer var ægte, men de var meget 
udmattende for medierne, så bevægelsen blev skadet meget af en 
bedragerisk praksis. Størsteparten forsvandt igen i USA, men den 
overlever i England. 

Engelske medier er under indflydelse af videnskabelige under- 
søgelser af British Society for Psychical Research. De er veltræne- 
de og kritiske i deres søgen efter beviser på et liv efter døden. De 
accepterer ikke en vag påstand, som hvem som helst kan vende til 
at have den ønskede betydning, men forlanger konkrete udsagn, 
som kan efterprøves. Spiritismen er også stærk i de latinameri- 
kanske lande i en meget mere følelsesbetonet form og iblandet 
handlinger og ritualer fra indianske og afrikanske religioner. 

De astrologiske tegn på mediale evner har at gøre med en 
stærk Pluto, Skorpion eller 8. hus. Det er i modsætning til en 
stærk Neptun, som er mere beslægtet med clairvoyance. Jeg har 
inkluderet horoskoper for to af Englands mest fremtrædende me- 
dier, Andreas Vasilou og Jesse Mason som eksempler. Som du vil 
se har Andreas Vasilou (Horoskop 19 på side 167) en stærk Pluto i 
6. hus. Jesse Mason (Horoskop 20 på side 168) har Pluto tæt på 
MC, det mest magtfulde sted ifølge Gauguelin-undersøgelsen. 
Den er i konjunktion med både MC og Solen. Det menneske, 
som bliver professionelt medium vil sandsynligvis have Pluto i 6. 
eller 10. hus, ofte nær en akse, eller et af disse huse i Skorpionen. 

Alle mennesker med en fremtrædende Pluto i deres horoskop 
vil imidlertid have mediale evner, enten de er bevidste om det 
eller ej. Faktisk kan disse evner være medvirkende til, at Pluto- 
nikere trækker sig tilbage fra samfundet. Enten du udvikler din 
gave eller ej, vil det være godt at vide, hvad du kan forvente, 

Horoskop 19. Andreas Vasilou, et af Europas mest berømte medier. Født 
i Famagusta, Cypern, 9. februar 1943, ca. kl. 6.50, tropisk, Placidus. 
Vasilou har selv leveret fødselsdata; horoskopet er trykt med tilladelse. 


hvordan du beskytter dig og bevarer jordforbindelsen, da du når 
som helst du er i nærheden af døden kan opleve følelser eller symp- 
tomer fra den afdøde eller de efterladte uden at være bevidst om, 
hvad der sker med dig. Det er vigtigt at erkende det, når afdøde 
prøver at kommunikere, eller når deres følelsesmæssige tilstand 
har indflydelse på dig fysisk, så du både kan beskytte dig og vide, 
hvad du kan gøre for dem. En fremragende bog om dette emne er 
Joey Crinitas The Medium Touch (se litteraturlisten). 


Horoskop 20. Fru Jesse Mason, et kendt medium i England gennem 
mange år. Født i London, England (5IN31, OW06), 1. juli 1914 ved 
middagstid. Fru Mason har selv leveret fødselsdata; horoskopet er trykt 
med tilladelse. Fru Mason døde i december 1984. 


Medialitet som terapi 


Som antydet i begyndelsen af kapitlet er jeg medium, selv om jeg 
dog kun bruger denne gave, når det er absolut nødvendigt. For- 
nylig er det blevet klart, at medialitet kan bruges i terapi. Somme 
tider når et tab har været meget traumatisk eller svært at acceptere 

Horoskop 21. Linda. Født i Encino, Californien, 14. februar 1957, kl. 
6.55 PST, tropisk, Placidus. Horoskopet er trykt med tilladelse. 


er medialitet det eneste middel til at forløse problemet. Visheden 
om, at ens kære har overlevet efter døden kan være en enorm trøst, 
fordi mange mennesker føler sig endnu mere forladte, når de tæn- 
ker på, at der kun er “ingenting” bagefter for det menneske, de 
savner så meget. 

For bedre at kunne forstå de helbredende egenskaber i me- 
dialitet og forbindelsen til planeten Pluto vil vi se på et eksempel. 
Linda var en 25-årig tidligere alkoholiker og stofmisbruger, som 
kom hos mig i gruppeterapi. Hun kom til en individuel session på 

grund af sin identifikation med en højt elsket tante, som ikke var 
særlig gammel, da hun begik selvmord fire år tidligere. Linda 
havde ikke følt nogen kærlighed fra sine alkoholiske forældre eller 
fra sine kammerater, og denne tante var et af de få mennesker, 
hun havde følt sig tæt på. Et selvmordsforsøg, da hun var 19, var 
lige ved at lykkes. Det bragte hende ind i et narko- og alkohol- 
behandlingsprogram, og hun har været fri af disse stoffer siden. 
Hun arbejder hårdt på at genopbygge sig selv gennem Anonym- 
ous programmer (Anonyme Alkoholikere, 0.2.), psykoterapi og 
ved at hjælpe andre alkoholikere. Ikke desto mindre havde hun 
fortsat selvmordstanker og en dyb overbevisning om, at hun ville 
dø på samme måde som sin tante, 

Linda (Horoskop 21) er ekstremt plutonisk, et mønster, der er 
temmelig almindeligt for børn af alkoholikere. Pluto er nøjagtig 
på hendes Descendant i konjunktion med Månen og i opposition 
til Solen i Vandbæreren og Ascendanten. Mennesker med plane- 
ter i Vandbæreren i opposition til Pluto er mere fastlåste og selv- 
destruktivt oprørske end gennemsnits-Vandbæreren, fordi de er 
fast besluttede på, at ingen skal få lov at kontrollere dem på den 
måde, som deres forældre forsøgte. Neptun i Skorpionen er i 8. 
hus - kan være en selvmordsposition. Denne kombination antyder 
brugen af stoffer som et middel til at udfordre døden, og at døden 
kan opfattes som en flugt. Uranus i kvadrat til Neptun kan sam- 
menlignes med Vandbærer/Pluto-temaet om oprør på bekostning 
af Selvet. Efter at have studeret hendes horoskop, følte jeg, at 
hendes selvmordstanker måtte tages alvorligt, da de vidnede om 
en ensom plutonisk isolation. 

Vi besluttede at arbejde med Lindas identifikation med tan- 
ten, der begik selvmord. I dette tilfælde tøvede jeg ikke med at 
fungere som medium, for behovet var ganske stort. Jeg regnede 
også med, at et blik ind i eftervirkningerne af selvmordet ville 
afholde Linda fra at handle ud fra sine egne fantasier om døden. 
Vi tegnede en imaginær beskyttende cirkel rundt om os, og jeg gik 
i trance, Inden for cirklen viste tanten sig, ligesom hendes dybe 
sorg og anger var ganske håndgribelig. Linda selv var helt i stand 
til at opfatte sin tantes følelser. (Lindas stærke Pluto indikerer, at 
hun selv havde uudviklede mediale evner.) 

Vi fik at vide, at tantens selvmord var begået af en helt anden 
grund end Lindas forsøg; det var to helt forskellige temaer. Linda 
var lesbisk og havde trukket sig ud af den traditionelle kvinderolle. 
Tanten havde kun giftet sig for at leve op til normerne; hun havde 
aldrig ønsket at blive mor, men hendes opfattelse var, at hun 
ingen valgmulighed havde. Da barnet var født, blev hendes raseri 
over babyens krav og at være narret ind i denne rolle overvælden- 
de. Hun begik spontant selvmord for at undgå at slå barnet ihjel. 

Selv om det var fire år siden, hun var død, var det klart, at 
hun fortsat led af dyb anger. Hun var stadig tæt knyttet til jord- 
planet, og en del af Lindas smerte og optagethed af selvmord kan 
meget vel have været en medial opfattelse af tantens tilstand. Som 
troende katolik og derfor endnu mere skyldbetynget på grund af 
kirkens forbud mod selvmord, bad tanten Linda om at gå til kirken 
og tænde et lys på hendes vegne. Linda, som var en falden katolik, 
gjorde derte og fandt det trøstende. (Læseren må ikke konkludere, 
at den slags forlænget lidelse nødvendigvis sker for alle selvmor- 
dere - det kan meget vel være anderledes for andre.) 

Skønt denne session afgjort var “tung”, var Linda mindre 
påvirket af den, end gennemsnitsmennesket ville være, men Plu- 
tonikere viger ikke tilbage for at møde barske ting. Oplevelsen 
betød store fremskridt. Gennem den kunne Linda give slip på sin 
identifikation med tanten. Og som noget endnu vigtigere for hea- 
lingsprocessen kunne hun se, at selvmord ikke gjorde hende i stand 
til at flygte fra en ulykkelig fase i livet; hun lærte, at det faktisk 
kunne fastholde hende i længere tid. Selvmord var ikke længere 
en udvej for hende. Lindas liv har ændret sig på grund af hendes 
mod; hun så ikke bare sin sorg i øjnene, men hun opnåede også 
viden om sine iboende mediale evner. 

Selv om vi ikke kan være sikre på den endelige effekt af vores 
session med Lindas tante, kalder mange medier denne form for 
kontakt “nødhjælpsarbejde”, fordi tanten ved at fortælle sin histo- 
rie kunne slippe sin skyldfølelse og begynde at tilpasse sig sin nye 
tilstand mere helt. Tilståelsen af en hemmelighed, der angår skyld, 
er stærk plutonisk helbredelse, uanset hvilket plan du tilfældig- 
vis bebor i øjeblikket. Afdøde kan have svært ved at give slip på 
jordplanet, når deres død har en særlig plutonisk kvalitet, f.eks. 

selvmord, mord, svigt eller en medbragt hemmelighed om skyld. 
1 sådanne tilfælde kan deres uro give problemer for de efterladte, 
som har mediale evner, der ikke er blevet trænet. Et trænet medi- 
ums indgriben kan hjælpe til at forløse dem. 


Behandlingsmetoder i sorgarbejde 


Det bedste middel mod sorg er at sørge; der er intet, der kan er- 
statte en aktiv konfrontation med sine følelser omkring tabet. At 
finde minderne frem, personlige ejendele eller yndlingssange vil 
bringe smerten frem, og det er vigtigt at tillade sig at føle sorgen. 
Andre vil måske sige, at du skal prøve at glemme og ikke svælge i 
det, eller at du er blevet syg, men de sørger ikke, eller måske kan 
de ikke håndtere deres egne følelser. Sorg tager tid; det lader sig 
ikke gøre at skynde sig igennem den, så hav tålmodighed med dig 
selv. 

Oversigten efter dette kapitel angiver et antal bøger, som jeg 
varmt kan anbefale, men husk, at du måske ikke kan læse dem alle 
på én gang. Da mennesker i vores kultur har en tendens til at lade 
de sørgende alene, kan det være en stor trøst at læse bøger skrevet 
af nogen, som ved præcis, hvordan du føler, at vide at du ikke er 
alene i dine intense og somme tider uforklarlige reaktioner. Bø- 
gerne om livet efter døden og reinkarnation kan også være til trøst, 
også selv om du allerede tror på det, fordi det er en tid, hvor den 
indre, yngre del af dig har brug for denne påmindelse til lindring. 

Anvendelige blomsterremedier til denne proces er nævnt tid- 
ligere. Eucalyptus er specifik til sorg ligesom Helleborus og Hys- 
sop (alle fra Pegasus). Du kan finde ud af, hvilke der er de rigtige 
til dig ved hjælp af pendul eller muskeltest. Bleeding Heart (fra 
California Blomster Essenser) er til forløsning af smertefulde 
følelsesmæssige bindinger. Healingskrisen for Bleeding Heart kan 
være ganske smertefuld, så hold pause, hvis der kommer for megen 
smerte op. Hvis skyld og krænkelse er en del af billedet, vil Bach- 
remedierne Skovfyr og Guldpil være velegnede. Hvis du havde 

meget negative følelser over for det menneske, der døde - f.eks. en 
plutonisk forælder - prøv om Kristtorn kan bruges. Bach-reme- 
diet Kaprifolie for nostalgi og ar give slip på fortiden kan være en 
mulighed på et tidspunkt, også selv om en del af processen er at 
genopleve den fortid, du havde fælles med den person. 

Hvis skyld, krænkelse eller besvær med at give slip på fortiden 
er dele af den sorg, du må arbejde med, så prøv at følge øvelserne 
i Kapitel 4. Øvelsen i Kapitel 3 til åbning af hjertecentret kan 
hjælpe til at læge det sår, du har i hjertet som følge af tabet, Åb- 
ning af hjertecentret er en smuk og kærlig ting at gøre for dig selv, 
fordi det renser dig for sorg og gør dig parat til at holde af menne- 
sker omkring dig og at modtage kærlighed fra dem til gengæld. 
Det er en vej ud af den isolation, der kommer med sorgen. 


AFFIRMATIONER FOR SORG 
Jeg har styrke til at sørge så meget, som jeg har brug for. 
Jeg er omgivet af kærlige mennesker, som forstår mit tab. 


Den kærlighed, som og jeg har, fortsætter hinsides 
døden. 
Både — og jeg er omgivet af kærlighed og højere vej- 


ledning, mens vi arbejder på at acceptere vores adskillelse. 
Jeg velsigner og forløser til hans/ hendes bedste. 


's liv bidrog til min vækst, det samme gør hans/ 
hendes død. 


Min sorg forvandler mig og giver mit liv ny mening. 


EN HYMNE FOR SORG 


Hvis du har besvær med at få sorgen op til overfladen, er der en 
hymne, der kan hjælpe. Det er en hymne for Pluto, en del af et 
system af kanaliserede hymner for planeterne. 

Hymnen for Pluto er speciel, idet den kun bruges ved sorg, 
ikke ved de andre betydninger af planeten. 

Den bedste måde at bruge dem på er at synge for Solen for at 
blive centreret, for Jorden for at etablere en beskyttende ring 
rundt om dig og dernæst for Pluto. Tænk ikke på, om lydene er 
rigtige. De er stavet fonetisk, og hvis du synger dem fra hjertet, 
kan du ikke synge forkert. Brug først nogle af de meditative anvis- 
ninger, som tidligere er beskrevet, for at komme ned i en dyb be- 
vidsthedstilstand. Du kan eventuelt gøre det foran et lys og bede 
dit Højere Selv om hjælp til at arbejde dig ud af sorgen. 


Sol Hymnen: 
OH HAY YAH 
OH HAY YAH 
OH HAY YAH 
OH HAY YAH 
OH. 


Jorden/Månen: 
SI IDRIAH 
SI IDRIAH 
SI IDRIAH 
SI IDRIAH 
NEH HEH MAH SET. 


Pluto: 
TI YAH 
TI YAH 
TI YAH 
TI YAH 
OH. 


ini Information om hele serien kan fås på bånd og som bog med titlen Æ 
Solar System of Healing Chants, af Donna Cunningham og Andrew 


Ramer. 

Hvis du føler det mærkeligt at synge på denne måde, er du ikke 
alene. Jeg var selv modstræbende og genert i begyndelsen, men 
lydene synes at give genlyd i vigtige dele af hjernen og energilege- 
met. Pluto-hymnen synes at udskille ophobet sorg, også meget 
gammel sorg. Du behøver ikke at synge dem højt, for at de virker. 


] Kan - og bør - vi 
forudsige døden astrologisk? 


Det debatteres til stadighed blandt astrologer, om vi bør forudsige 
døden, Den moderne holdning synes at være, at vi ikke skal - det 
er noget af et tabu at gøre det. Hvis en klient spørger, viger vi 
sædvanligvis uden om spørgsmålet ved at sige, at vi ikke er spå- 
koner, og at det ikke er den slags forudsigelser astrologi er god til. 
Eller vi kommer med en sludder for en sladder om, at Pluto bety- 
der både død og helbredelse, så en Pluto-transit kan lige så vel 
betyde helbredelse. Der er også frygten for selvopfyldende profe- 
tier. Hvis vi forudsiger døden, underminerer vi måske klientens 
vilje til livet. 
Når det kommer til stykket har en almindelig vestlig astrolog 
ikke teknikker til at forudsige døden med særlig stor præcision. 
) Astrologer fra andre traditioner kan forudsige døden med stor 
nøjagtighed - og gør det. Michael Lutin fortæller historien om en 
inder, som kom til ham. Klienten startede med at sige: “I Indien 
går vi til astrolog for at få tre bestemte oplysninger. Vi beder om 
datoen for barnets fødsel, datoen for brylluppet og datoen for dø- 
den. Jeg kender allerede min fødselsdag. Jeg kender allerede min 
bryllupsdag. Kan du forestille dig, hvorfor jeg er her?” 
Hindu-astrologer er kendte for stor præcision ved forudsigel- 
ser, og selv om vi amerikanere ivrigt tager imod alt andet, der vir- 
ker, så har vi ikke taget disse forudsigelsesteknikker i brug, og 
faktisk ser vi ned på spådomsastrologi. Jeg tror, det har med vores 
kultur og dens værdier at gøre. Vi ønsker inderligt at tro på den 
frie vilje, ofte stik imod alle beviser på, at mennesket fungerer som 
en robot i de fleste af sine handlinger. Desuden har de færreste i 

vores kultur lyst til at se døden i øjnene — vi benægter, at det vil 
ske for os eller dem, vi elsker, og stikker hovedet i busken. Vi har 
svært ved at tale om døden med uhelbredeligt syge mennesker og 
anser den generelt for at være et tabuemne. Det er derfor ikke 
noget under, at amerikanske astrologer kvier sig ved at forudsige 
døden. Vi ønsker at beskytte vore klienter mod dårlige nyheder, 
og vi selv bryder os ikke om at udfordre døden, heller ikke på 
afstand. 

Elisabeth Kübler-Ross’ arbejde har imidlertid vist, at hvis man 
fortæller sandheden til en uhelbredeligt syg patient, der aktivt har 
søgt den, kan denne viden hjælpe dem i gang med at bearbejde 
vigtige uløste problemer og bringe orden i deres forhold. Hvis en 
astrolog var i stand til at forudsige døden med nogen nøjagtighed, 
ville det så ikke også være en hjælp til en klient, som spørger, for- 
di én, de holder af, er døende? For mig tjente det et vigtigt formål 
ar få en astrologisk bekræftelse af den rent faktiske sandsynlighed, 
at min mor ville dø. (Pluto var i opposition til min Måne.) Denne 
viden om det omtrentlige tidspunkt fik mig til at arbejde med 
vores forhold - plutoniske temaer som skyld og krænkelse - så da 
min mor døde, var det ikke så overvældende, som det kunne have 
været, hvis jeg ikke havde bearbejdet disse ting. Forudsigelse eller 
ej - døden er kompleks, men jeg tror på, at sådanne forudsigelser 
til tider kan være en hjælp. Vi astrologer må være opmærksomme 
på, at vores forbud mod forudsigelse af døden kan være opstået 
mere ud fra vore egne problemer med at indse og acceptere dø- 
den, fra uviljen mod at give en klient muligvis chokerende oplys- 
ninger, end fra en ægte forståelse af en klients behov for at kende 
og se sandheden. 

Lad os f.eks. antage, at du har en klient, som har Solen og 
Månen i Krebsen i 7. hus, hvilket angiver, at det første kærlig- 
hedsforhold angik forældrene. Forestil dig endvidere, at klienten 
(som 35-årig) stadig bor hos forældrene, som er i 70'erne og ikke 
raske. Du bemærker, at transit-Pluto og Saturn går i konjunktion 
med MC og i kvadrat til Solen og Månen, som begge er i Krebsen, 
inden for et år. Sandsynligheden for at en eller begge forældre dør 
er ganske stor, og du kan forestille dig, at denne klients tab vil 
blive en følelsesmæssig katastrofe. 

Ville det ikke være tilrådeligt blidt at spørge klienten for at se, 
hvor forberedt han eller hun er på en sådan mulig begivenhed? 
Selv om jeg ikke vil komme med en præcis og kategorisk erklæ- 
ring — jeg kan jo tage fejl - kan jeg stadig fortælle klienten, at der 
er en mulighed for at miste en af forældrene inden for de næste 
par år, og at det måske er på tide at tænke over, hvordan det vil 
være at bo alene. En samtale af den art vil selvfølgelig være meget 
rystende for klienten, så du må være meget forsigtig og føle dig 
frem. Hvis klienten på den anden side ikke engang kan tænke på 
det, kan du forestille dig, hvor chokerende det vil være, når for- 
ældrene rent faktisk dør. Somme tider siger jeg, at jeg ikke kan 
være fuldstændig sikker, men ikke desto mindre vil det tidspunkt 
komme, hvor forældrene dør, så det er bedst at begynde at tænke 
over det. Ved at tale om det har jeg sået et frø, skabt et forum, 
hvor det usagte kan siges, og klienten er blevet lidt mere forberedt 
på det uundgåelige. Ville det ikke være kujonagtigt af astrologen 
at se en sådan mulighed og undlade at tage den op på en eller an- 
den måde? 


At komme videre... 


Måske er det, hvad de mener med en langtrukken død. Døden er 
et endeløst emne, som vi i dette lange kapitel kun har berørt over- 
fladisk. Der er ikke plads til de plutoniske måder at dø på, selv- 
mord, mord eller kræft, men den negative plutoniske energi, der 
slippes løs under sådanne omstændigheder er ganske betydelig. 
For dem, som er blevet interesserede efter at have læst dette, eller 
for dem, der har et trist personligt behov for at vide, kan bøgerne 
i litteraturlisten om død, sorg og livet efter døden være kilde til 
mere viden. Hvis det ikke lykkes dig at finde dem, kan du måske 
finde andre på det lokale bibliotek. 

Når du bearbejder sorgen over et elsket menneskes død, er det 
bedst ikke at gøre det alene, men læs hvad andre, som kender pro- 
cessen, har at fortælle. Det kan gøre meget til ikke at ligge under 
for udefrakommende pres om at afskære disse følelser. Allerbedst 

vil det være med en sorggruppe, som kan give støtte og forståelse. 
Sorgen over andre tab, f.eks. skilsmisse eller fjernelse af et bryst, 
kan være lige så smertefulde at gå gennem, og nogle af bøgerne 
kan give dig indsigt i sorgprocessen. 


Bøger om sorg 


Brothers, Dr. Joyce: "How We Face Sorrow and Grief.” Nogle 
gange har populær-psykologi sine gode sider. Hvis du kun vil læse 
én ting om sorg, er denne god. 

Caine, Lynne: Widow. En velskrevet historie om en ung mors før- 
ste år som enke, om de stadier og vanskeligheder hun gennemgi 
Meget flot og der er en fortsættelse, som beskriver de efterfølgen- 
de år. 

Kreis, Bernadise, and Alice Pattie: Up From Grief: Patterns of 
Recovery. En kærlig guide til genoptagelse af livet efter sorgen; 
skrevet af to enker, som har arbejdet med mange efterladte. 
Shepherd, Martin, MD: Someone You Love Is Dying. En guide for 
slægtninge til en døende og for de efterladte. Psykologiske og 
praktiske overvejelser om sorgarbejdet. 


Bøger om at dø og livet efter døden 


Crinita, Joey: The Medium Touch: A New Approach to Mediumship. 
En af de få moderne selvhjælpsbøger om medialitet, interessant 
og velskrevet af et velfunderet medium. 


Ebon, Martin: Death and Life After Death (1977) og The Evidence 
for Life After Death. To letlæste bøger, der gennemgår talrige sager 
og undersøgelser om livet efter døden. Et kapitel om Elisabeth 
Kübler-Ross’ oplevelser med medialitet og overlevelse efter døden. 

Kübler-Ross, Elisabeth: Døden og den døende. Et pionerarbejde 
om de stadier, som døende og deres kære må igennem som forbe- 
redelse til døden og i sorgarbejdet. Hun accepterer nu overlevelse 
efter døden som et faktum. Forfatter til adskillige bøger om at dø 
og grundlægger af Shanti Nilaya, et projekt for uhelbredeligt syge 
og deres familier. Du kan skrive til Box 2396, Escondido, CA 
92025. 


Moody, Raymond: Liver efter livet og Mere om liver efter livet. En 
omhyggelig undersøgelse med interviews af 150 personer, som 
døde, og som blev kaldt tilbage til livet. Viser en bemærkelsesvær- 
dig ensartethed i deres oplevelser. 


Ossis, Karlis and Haraldsson Erlandur: Ar the Hour of Death. Un- 
dersøgelse af oplevelser ved dødslejet fra mere end 15.000 læger 
og sygeplejersker med 35.000 døende patienter. Interviews med 
120 mennesker, som kom tilbage efter nærdøds-oplevelser. 


Bøger om reinkarnation 


Cerimara, Gina: Many Mansion. En fremragende og læseværdig 
bog baseret på Edgar Cayces arbejde. Den definerer principperne 
for reinkarnation og giver talrige eksempler på, hvordan tidligere 
liv påvirker dette. 

Montgomery, Ruth: A World Beyond. Forfatter til talrige bøger 
om livet efter døden og de spirituelle planer. I denne er den ånde- 
lige guide Arthur Ford, som var medium og alkoholiker gennem 
hele sit liv. Det er historien om hans afhængighed og dens ind- 
virkning på hans liv efter døden. 

Steiger, Brad and Loring Williams: Orher Lives. En dejlig bog for 
mennesker, der fornylig har mistet nogen. 


KAPITEL 7 


Transitter: 
Hvorfor gør transformation 
så ondt? 


Dette kapitel kan betragtes som en håndbog i at overleve Pluto- 
transitter, fordi vi ikke kun vil beskrive vanskelighederne, og hvor 
de kommer fra, men også nogle forslag til at afhjælpe dem. Du op- 
lever måske, at praktisk talt hvert eneste plutonisk karaktertræk, 
tema og følelse vil komme op, når Pluto transiterer et bestemt 
område af dit liv. Når du har transit-Pluto i aspekt til en fødsels- 
planet eller akse, vil du midlertidigt opføre dig, som om du havde 
aspektet i dit fødselshoroskop. Du føler dig måske plaget af for- 
tiden, vred, rugende, dybt sørgmodig eller tilbagetrukket. Hæn- 
delser, der involverer de grundlæggende 8. husområder, penge, 
død, sex og fødsel kan komme op. Der kan være magtkampe i gang 
der livsområde, nu hvor du pludselig er omgivet af Skorpioner. 

h ja, der kan meget vel ske en transformation — er der noget valg? 
Formålet med dette kapitel er at hjælpe dig til at forstå, hvad der 
foregår og at finde veje til at arbejde med energien i stedet for imod 
den. 
Det er en proces, mens Pluto går frem og tilbage, direkte, re- 
trograd og direkte over et punkt. Du kan ikke bedømme resulta- 
tet af transitten ved dens første passage, som nogle gange er den 
mest intense. Du kan bedømme det endelige resultat to eller tre år 

senere. Mennesker, som er sensitive og opmærksomme, kan me- 
get vel mærke transiten tre til fem grader, inden den er eksakt, 
men på et mere subtilt plan. Når en klient kommer til en konsul- 
tation, og du ser, at Pluto er 10 grader væk, siger du: “Denne som- 
mer må du føle dig x, y og z.” De overrasker ved at svare: “Jeg 
har allerede arbejdet med det i to år”. Plutonikere, som stiler efter 
udvikling, siger ofte sådan; de retter blikket indad, er indsigtsfulde 
og synes på forhånd at sanse retningen. 


“Der må være en pony et eller andet sted” 


Selv om en metafysisk indstilling kan være ganske værdifuld, ser 
selve metafysikken ud til at være blevet misbrugt, urealistisk og 
uden jordforbindelse i den sidste tid, hvor Neptun var i Skytten. 
Jeg er blevet temmelig træt af, hvad jeg kalder “Mirakelkurs-meta- 
fysikere”, dem, som har optaget nok af "den positive tænknings 
kraft”-energi til at fortælle dig, at der ingen dårlige transitter er, 
kun udfordringer og muligheder for vækst. Tillykke, du har en 
Pluto-transit, og det betyder, at du er på vej til fuldstændig at for- 
vandle den del af dit liv. Denne holdning minder mig om histo- 
rien om optimisten, som kommer ned i helvede og befinder sig i 
møg til halsen. Henrykt dykker han ned i det og begynder at 
svømme rundt. Pessimisten standser ham og spørger, hvorfor han 
er så lykkelig, og optimisten siger: “Med alt det møg må der være 
en pony et eller andet sted!” 

Klienten, som får en tolkning, der kun lægger vægt på de 
muntre, transformerende aspekter af en Pluto-transit, kan komme 
til at føle, at han gør noget fuldstændig forkert, fordi det han føler 
slet ikke passer til den positive, vækstorienterede oplevelse, som 
astrologen sagde, han ville få. Mirakelkurs-metafysikere fortæller 
ikke, at du somme tider under en Pluto-transit vil føle det, som 
om du fik en knoglemarvs-transplantation uden bedøvelse. De 
nævner ikke, at du sandsynligvis vil være plaget af mennesker og 
begivenheder fra fortiden, som du håbede, du aldrig behøvede at 
tænke på igen. Du kommer måske til at sørge over nogen, som 

forlod dig for ti år siden og er rasende over, hvad din første chef 
gjorde for år tilbage. De sagde ikke, at du måske ender med at 
bryde med dem, du elsker højest, fordi de ikke forstår, hvorfor du 
ikke kan give slip på det, som de føler ikke har nogen relevans i 
nutiden. 

Der er måske en pony et eller andet sted, men under en Pluto- 
transit må du flytte det ene lag møg efter det andet for at finde den. 
En del af problemet er møget - de fleste af os skaber en masse af 
det for at gemme os for vore følelser. En Pluto-transit betyder, at 
du ikke kan gemme dig mere, men at du nu har hele bunken at 
arbejde med. Du graver dig gennem den smertefulde fortid på det 
område, hvor du har Pluto-transitten og udrenser de følelser, du 
aldrig så i øjnene. Opgravningen, den pinagtige gentagelse af det, 
der skete, og udrensningen af de fortrængte følelser fra for længst 
afsluttede begivenheder, er nødvendig for, at du kan få det bedre, 
men morsomt er det ikke - heller ikke for dem, der er i nærheden. 

Under en Pluto-transit vil aktuelle begivenheder eller omstæn- 
digheder ofte afspejle noget fra fortiden og bringe alle de følelser 
op, som ikke blev afklaret dengang. Mens du klarer det, der sker 
lige nu, må du også bearbejde den tidligere periode for at standse 
en gentagelse af mønstrene. Somme tider er den eneste vej ud af 
et mønster at gå dybt ind i det - få en overdosis. Du møder den 
allersidste kæreste, der mishandler dig, du kommer ind i en næsten 
katastrofal magtkamp på dit arbejde eller laver den allersidste fejl 
på det livsområde, hvor Pluto er i transit. Du gør der én gang til 
på en sådan måde og med en sådan intensitet, at du endelig bliver 
opmærksom på, at nu går den ikke længere. Og som følge af den 
efterfølgende smerte begynder du at gøre noget for at ændre det. 

Nej, ikke alle er nødt til at gå så langt i selvdestruktiv adfærd 
under en Pluto-transit. F.eks. er en trigon sædvanligvis lettere at 
integrere og for mennesker, der er opmærksomme på dem, kan 
arbejdet med kvadrater og oppositioner startes, inden det bliver 
så ekstremt. Du vil enes langt bedre med Universet, hvis du for- 
står et vink og lærer lektien ud fra et lille problem i stedet for at 
gøre modstand og derfor få et større. En horoskoptolkning af en 
humanistisk indstillet astrolog kan give dig et forvarsel om, at en 
indsats er nødvendig på det livsområde, hvis du ønsker at undgå 

problemer. En velfunderet metafysisk indstilling kan hjælpe dig 
til at se, hvordan du skaber dine egne problemer, og hvordan du 
kan bruge denne mulighed til at ændre gamle, uønskede mønstre. 
Teknikkerne og anvisningerne til de forskellige transitter kan 
fremme forløsningen af gamle følelser, som har holdt dig fastlåst. 
Terapi kan have stor virkning under en Pluto-transit. Dit horo- 
skop kan vise, hvor det vil have størst mulig effekt. 


Hvad i alverden er transformation? 


Folk taler så meget om transformation, og alligevel er det et noget 
udefineret udtryk. En af personerne i en Star Trek roman svarer, 
da han bliver spurgt om forandring og transformation er det sam- 
me: "Nej, forandring er én-dimensionel, forandring af form alene 
- som at slå en sten i stykker med en hammer. Transformation er 
to-dimensionel, forandring af substansen — at ændre en ikke- 
levende sten til en levende blomst.” 2 Vi forventer transformation, 
men er vi parate til at ændre os fra sten til blomster? Eller bliver 
vi bare knuste sten, når vi bliver ramt af det ene slag efter det 
andet? Sundhed kommer af en villighed til at opgive den sten- 
agtige tilstand - solid, men utilnærmelig. 

Pluto repræsenterer genfødselsprocessen, den fuldstændige 
forandring vi foretager, når vi når vores eget personlige funda- 
ment på et bestemt livsområde. Den markerer disse lev-eller-do 
perioder, hvor vi siger aldrig mere til dybe, destruktive hand- 
lingsmønstre. Vi har haft masser af smerte, men selv smerten 
opgiver vi ikke uden kamp, så vi fortsætter indædt, også når vi 
kæmper for at give slip. Vi fortsætter med at banke hovedet mod 
muren, alt imens vi siger: “Jeg har fået nok!” Men vi ender med 
under den to-årige transit at standse bankeriet og komme videre 
med livet. Vi bliver aldrig som før, fordi vi har udrenset adfærds- 
mønstre og følelser, som har hæmmet os hele livet. 


2 Diane Duane: The Wounded Sky. 

Nogle af os har meget, meget svært ved at lære på visse områ- 
der, Vi har brug for gentagne transitter i et område af horoskopet, 
gentagne begivenheder, som kan få os til at opgive et smertefuldt 
adfærdsmønster. Når jeg f.eks. ser nogen, som har haft den ene 
transit efter den anden til Venus, en slags vedholdende angreb 
over en periode, får jeg den følelse, at en højere del af den persons 
Selv prøver at nedbryde forsvaret mod nærhed. Pluto-transitten 
er det tidspunkt, hvor forandringen må ske; Pluto siger: "Så er 
det nu!” 


Hvorfor gør det så ondt? 


Alan Watts sagde: “At modstå forandring, at prøve at klynge sig 
til livet, er som at holde vejret; hvis du fortsætter, slår du dig selv 
ihjel.” ? Spørgsmålet om, hvorfor transformation gør så ondt, går 
tilbage til den gamle adskillelse mellem det personlige og det spi- 
rituelle plan. På det personlige plan kan en Pluto-transit være et 
helvede at gå gennem. Men på sjælsplan kan den være det bedste, 
der nogensinde er hændt dig. Vi må lære at se med vort indre øje, 
ikke med det ydre. Der er et formål med smerten, men vores ud- 
syn er meget begrænset, især når vi er midt i problemet. Den ydre 
verden dømmer disse transitter og finder dem dårlige, fordi de gør 
ondt. Vi lider på grund af spirituel og følelsesmæssig nærsynethed 
og er ude af stand til at se langt nok til at begribe grunden til smer- 
ten, og hvilken forandring den medfører. Vi går efter sundhed, 
men vi ser ikke vendepunktet. Det er som at blive opereret; vi 
fjerner den syge del, som har tæret på helbredet. Lige efter ope- 
rationen gør det forbandet ondt, men kroppen er allerede i gang 
med at læges. Sådan er Pluto også. 

Jeg har bemærket, at helbredelsen ofte sker, når vi synger 
“Aldrig-sangen”. Med det mener jeg, at vi når til et punkt af fuld- 
stændig fortvivlelse over et gammelt, stivnet mønster og siger: 


21 Alan W. Watts: The Wisdom of Insecurity. 

“Det bliver ALDRIG bedre. Jeg giver op!” Når vi føler, at tinge- 
ne ALDRIG vil ændre sig, så sker det, før vi opdager det; noget 
er anderledes, og på en eller anden måde får vi det bedre. Højst 
sandsynligt fordi vi opgiver vores forseg på at kontrollere situatio- 
nen og indrømmer, at vi har tabt; vi accepterer endelig, at det er 
uden for vores kontrol, og at der skal et mirakel til for at løse pro- 
blemet. Der er noget i denne tilstand af totalt nederlag, som sti- 
mulerer tankerne, og som hjælper os igennem. 

Når vi endelig indrømmer nederlaget, har vi slået grunden 
væk under det uønskede mønster, ligesom den smertelige, fuld- 
stændige opgivelse alkoholikere må igennem, før de er i stand til 
at opgive alkoholen. Og ligesom alkoholikeren må vi indse, at vi er 
magtesløse over for det vilkär i vores liv, og vi må overgive os til 
en magt, der er større end os selv. Både Pluto og Neptun-tran- 
sitter bringer os i berøring med planer af vores væren hinsides 
personligheden. Som Edward Gloeggler engang sagde: "Når et 
menneske bliver presset helt ud til kanten, kommer det til begyn- 
delsen af Gud.” 

En stor del af smerten under transitter er virkning, ikke årsag 
- ikke straf, men korrektion. Det er en konsekvens; konsekvens 
betyder det, der følger med. Dvs. det følger med en adfærd, som 
vi har, og som medfører smerte. Vi har lukket i, og Pluto-transit- 
ten har til formål at få os til at lukke op, men vi vil ikke at opgive 
den adfærd. Vi vil holde fast i det gamle mønster, som slår os ihjel 
- måske ikke bogstaveligt, men med Pluto er det nogle gange så 
desperat. Når vi sidder fast og nægter at bøje os, er en Pluto-tran- 
sit som at få en tand trukket ud uden bedøvelse, inklusive det 
indre kaos og de ydre konfrontationer. 

Meget af det smertefulde udenfor er et spejl af, hvad der er 
indeni, og vi hader at indse, at problemerne skabes i det indre. 
'Som en af mine alkoholiske elever sagde: "Ingen ønsker at læse 
skriften på væggen, før de har ryggen mod den.” Under en Pluto- 
transit har du definitiv ryggen mod muren og er nødt til at læse, 
hvad der står — og det er ikke noget fan-brev! Pluto-transitter 
betyder en tid med at se sandheden i øjnene - med laserstrålens 
klarhed. I en af Seth-bøgerne af Jane Roberts, siger Seth: ”Al 
sygdom er et forsøg på at flygte fra sandheden” (se litteraturlisten 

i Kapitel 3, o.a.). Pluto får dig til at se sandheden, og det er del- 
vist grunden til, at det gør ondt. Sandheden skal befri dig - men 
først vil den gøre dig dårlig. Men at se sandheden og lade dine 
handlinger blive ledet af den er en del af helbredelsen. 

En stor del af den smerte, vi føler, er forårsaget af vores egen 
vrede over ikke selv at kunne bestemme. Vi er styret af viljen - vi 
vil, det vi vil, når vi vil det. Vi tror, vi ved, hvad der er godt for 
os. Mange gange har vi det dårligt over ikke at få noget, som ville 
have været ødelæggende for os, hvis det var kommet på den ønske- 
de måde. Nogle mennesker bliver forbitrede over ikke at kunne gi 
deres egne veje eller ikke at have kontrol. Jeg har lavet en hymne, 
som hjælper mig til at undgå at tvinge tingene igennem på den 
måde, jeg ønsker i stedet for, hvad der er godt for mig. “Din vilje 
ske, ikke min, åh Herre.” Det hjælper mod min vilje og frustration 
over ikke at kunne bestemme selv. En stille bøn er også god ved 
Pluto-transitter: “Gud giv mig klarhed til at acceptere ting, jeg 
ikke kan ændre, mod til at ændre dem jeg kan og visdom til at 
kende forskel.” 


Begrebet terapeutisk isolation 


Pluto-transitter kan medføre perioder af, hvad jeg kalder terapeu- 
tisk isolation. I vores underholdningskultur betragtes mennesker, 
som holder sig alene som underlige og asociale, men ofte er en- 
somhed det, der er brug for under en Pluto-transit. Vi slipper for 
at handle efter det gamle mønster, som vi nu oplever som utåleligt. 
Vi beslutter, at vi aldrig vil gøre det mere, men vi ved ikke, hvad 
vi ellers skal gøre og trækker os tilbage. Det giver os mulighed for 
at finde ud af, hvordan vi skal gøre det anderledes, hvilket vi vil 
gøre i slutningen af transiten. Som Dr. Theodore Isaac Rubin 
siger: “Hvis nogen er syg og må trække sig tilbage, så er tilbage- 
trækningen ikke sygelig, den er sund. Tilbagetrækning kan være 
et tegn på at føle sig rigtig dårligt tilpas, men tilbagetrækningen i 

sig selv er kun et forsøg på at bearbejde de dårlige følelser og på at 
samle styrke til at komme op at stå igen.” 

En tid alene er særlig værdifuld i symbiotiske forhold. Tera- 
peutisk isolation er især vigtig for dem, der ikke kan holde ud at 
være alene og derfor kommer ind i alle slags indviklede spil, der 
involverer kontrol og magtkampe. De oplever, at de kan have det 
godt alene; de dør ikke, hvis de ikke har nogen omkring sig hele 
tiden. Hvis de ikke har et forhold i en periode under en Pluto- 
transit, er det smerteligt ensomt i starten, men de får en ny ople- 
velse af deres evne til at overleve, hvilket ændrer deres forhold 
dybt, Forholdet er ikke længere på liv og død, men kan baseres på 
kærligt kammeratskab. Den lektie, der læres undervejs er: "Hvis 
jeg kan klare mig uden dig, har jeg en meget større chance for at 
klare mig med dig.” 

Vi kan se isolation fra en anden synsvinkel, elendighed elsker 
ikke altid selskab - somme tider hader den det. Der er tidspunk- 
ter, hvor det er så pinagtigt at være sammen med andre og mærke 
deres mangel på forståelse (værst af alt deres underliggende lige- 
gyldighed), at du kan have brug for at være alene for at slikke dine 
sår, For at blive alene kan du næsten skubbe mennesker væk med 
vilje med din vrede og intensitet, fordi du kun i ensomhed kan 
give dig selv tilstrækkelig opmærksomhed til din egen proces 
uden at skulle tage hensyn til andres behov. 

Engang var tilbagetrækning fra samfundet anset som normalt 
og forventet i Pluto-tider, dvs. i de mere afgørende livsafsnit. 
Feks. blev efterladte fritaget for forpligtelser. De forventedes at 
være væk fra samfundet i et år efter et nært dødsfald. Traditionelt 
havde kvinder en barselsperiode på fyrre dage efter, at de havde 
født, hvor de ikke gik ud eller så ret mange mennesker. Gevinsten 
var ikke kun, at de kom sig fysisk, men det gav den nødvendige 
tid til, at båndene mellem mor og barn kunne udvikle sig. Hos 
mange stammefolk blev kvinderne sendt afsides sammen under 
menstruation, ikke så meget på grund af deres "urenhed”, men 
mere på grund af deres behov for hvile og deres øgede psykiske 
åbenhed på det tidspunkt. 


7 Theodore Isaac Rubin, MD: Through My Own Eyes. 

Vi anser nu disse perioder med terapeutisk isolation for for- 
ældede og ufrie, og dog har de et helbredelsesmæssigt formål. 
Hvis vi ikke giver os selv tid til regeneration og til udvikling af 
nye trin i livet, kan bitterhed og sorg vokse til giftige niveauer. 
Pluto er med i alles horoskoper, og derfor har vi alle brug for en- 
somhed til at tænke tingene igennem for at transformere vore pro- 
blemer. Tiden alene kan give os vejledning fra vores Højere Selv, 
men vi tager os ikke altid tid til at modtage denne vejledning på 
grund af vores hektiske liv. I gamle dage havde vi refugier og 
Klostre. Gennemsnitsmennesket i dag har ikke disse muligheder 
og kun lidt opmærksomhed på behover for det. I dag har vi kræft. 

Hvis en klient beklager ønsket om at være eneboer i et stykke 
tid, så fortæl ham, at det ikke er et problem, men en beslutning. 
Hvis du fokuserer på tidligere mønstre under en tolkning, kan du 
hjælpe klienten til at forstå meningen med denne trang til ensom- 
hed, så ugleset den end er i vores kultur. På den anden side har 
plutoniske mennesker almindeligvis et behov for at være meget 
alene, men somme tider kan en Pluto-transit ændre dette ensom- 
hedsmønster og gøre det muligt for dem at have det bedre med at 
være sammen med andre bagefter. 


Pluto-transitter, magt og 
den genvundne styrke 


Et tema, der ofte kommer op under en Pluto-transit er magt, og 
hvordan vi bruger den. Mange af os er bange for magt og med 
Tette, da meget få ved, hvordan de skal bruge den konstruktivt. 
Hvis nogen har misbrugt magt — givet den væk i et symbiotisk 
forhold eller taget for meget fra andre — så er Pluto-transitten ofte 
tiden, hvor magtbalancen skal ændres. Det kan resultere i magt- 
kampe med plutonisk manipulation og hævn - den “svage” bider 
fra sig. Somme tider ønsker vi at hævne os over den behandling, 
vi har fået af den person, vi har overladt magten til. Vi tager ikke 

ansvar for det faktum, at de ikke kunne have gjort de ting, hvis vi 
selv havde brugt vores egen magt. 

Mennesker, som har en Pluto-transit, oplever ofte en forøget 
styrke, og en del af problemet er at lære at håndtere den. Når Pluto 
f.eks. aspekterer MC, er der problemer med magtfordelingen på 
ens arbejde. Nogle gange er det en forælder eller en forælderlig- 
nende persons død, der indvarsler forandringer. Jeg lagde engang 
horoskop for en freudiansk analytiker, og da jeg så et nylig over- 
stået aspekt fra Pluto til MC, spurgte jeg, om nogen tæt på hende 
var død. Hun svarede, at Anna Freud, som både var hendes vejle- 
der og leder inden for psykoanalysen, var død for nylig. Selv om 
hun følte sorg, følte hun sig nu også fri til at udvikle sit arbejde af 
veje, som hun ikke havde været i stand til, mens Anna levede. 

Nogle gange indvarsler Pluto-transitten en personlig forvand- 
ling og ved at deltage på en workshop eller gå i terapi oplever folk 
deres egen styrke på en ny og vidunderlig måde. Mennesker, der 
er involveret i EST (en terapiform, o.a.) taler f.eks. ofte om gen- 
vunden styrke, hvilket betyder at befri sig selv (eller andre) fra 
det, der hæmmer selv-udtrykket og blive så stærk, som man over- 
hovedet kan blive. “Hvordan gør du det?” er jeg sikker på, du vil 
spørge. Mens alle de her beskrevne teknikker kan hjælpe, ville jeg, 
hvis jeg havde redskabet til det specifikke behov, sandsynligvis 
lave workshops om magt — ikke skrive om den! Jeg tror, der er 
brug for en gruppes styrke til at hjælpe os til at genfinde vores 
egen. Der er så mange nedgarende kræfter i vores samfund, så 
mange på-plads mekanismer, især for kvinder, at vi har brug for 
fortsat opmuntring for at modvirke dem. Hele temaet omkring 
magt er så indviklet, at vi faktisk har brug for tilladelse til at 
opdage og udvikle det i vort nuværende samfund. 


Pluto og graviditets-fælden 


Der er ikke noget, der hedder en tilfældig graviditet. Det var den 
konklusion jeg nåede efter fem år som socialrådgiver på fødsels- 
klinikker. De fleste kvinder, alene eller gifte, som “blev fanget”, 

gjorde det tilfældigvis med vilje. De har muligvis ikke været be- 
vidst opmærksomme på det, men for de fleste tjente graviditeten 
et vigtigt formål. Astrologisk har graviditet og reproduktion med 
Pluto at gøre, og mange graviditeter opstår under vigtige Pluto- 
transitter i forbindelse med akserne, Månen eller planeter i 5. 
eller 8, hus. Pluto hersker også over skjulte motiver, manipulation, 
hævn, magtkampe, spidsfindige måder at kontrollere andre på og 
besiddertrang. Hos mange af kvinderne med "uønskede gravidi- 
teter” synes et eller flere af disse plutoniske motiver at dukke op. 
Formålet med graviditeten ville blive undermineret, hvis kvinden 
var opmærksom på sådanne motiver. De er derfor for det meste 
undertrykt, så hun er kun vred over at være gravid. 

Hævn over moderen, ægtefællen eller en anden ses jævnligt. I 
et tilfælde levede en lettere udviklingshæmmet ung kvinde under 
en ældre søsters dominans. Søsteren nedgjorde hende konstant og 
tillod hende ikke at fungere nær så godt, som hun faktisk kunne, 
hverken som voksent menneske eller som kvinde. Søsteren, som 
var en from katolik med mange børn, måtte have livmoderen fjer- 
net. Nogle måneder senere blev min klient gravid. Dette var en 
slet skjult hævn, som sagde: "Du har aldrig tilladt mig at være 
kvinde; nu da du ikke længere selv er det, skal jeg vise dig, at jeg 
er!” (Ikke alle disse følelser var ubevidste.) 

Hun skjulte graviditeten i fire måneder, og det lykkedes næsten 
at vente, til det var for sent, men søsteren fandt ud af det og tvang 
hende efter en stor religiøs konflikt til at få abort. Min patient gav 
fosteret sin søsters navn. Er det ikke bemærkelsesværdigt, hvor 
plutonisk denne situation er? Den blev også plutonisk på en posi- 
tiv måde, fordi hun via vort samarbejde fik lov at komme ind i et 
erhvervsmæssigt genoptræningsprogram og endte med at få job 
og sin egen lejlighed. Det sidste jeg hørte om hende var, at hun 
var blevet gift. Hvor drastisk hendes graviditet end var, havde 
den det formål at standse søsterens kvælende dominans, så hun 
kunne starte på et liv for sig selv. 

Et andet element i denne forbindelse er kunsten at være oven- 
på, som også er et plutonisk træk. Jeg har ofte set disse graviditeter 
sprede sig i familier. Et bemærkelsesværdigt eksempel var tre 
ugifte teenagesøstre, som alle blev gravide inden for få måneder. 

Det så ud, som om den anden var jaloux på den opmærksomhed, 
der blev vist den første, da hun blev gravid, så hun besluttede at 
følge efter. Den tredje kunne ikke klare den opmærksomhed, de 
to første fik og besluttede at deltage. Til slut blev moderen (som 
også var ugift) også gravid, for ikke at stå tilbage for døtrene. Ingen 
af dem var selvfølgelig bevidste om den konkurrenceprægede side 
af det forhold, men det var ret klart for dem, som arbejdede på 


Graviditet kan også være en vej til at få kontrol over et ægte- 
skab. Jeg har set mange gifte kvinder blive gravide, da de var ved 
at blive presset til at gå på arbejde eller til at udvikle sig på en ny 
måde. "Jeg kan ikke; der er et barn på vej.” Somme tider er det 
manden, hun søger kontrol over. En kvinde, som var vred over 
ofte at blive ladt alene, da hendes mand startede på en uddannelse 
om aftenen, oplevede pludselig, at en præventionsmetode, der 
havde virket i årevis, svigtede. 

Det plutoniske tema om at blive forladt kommer også ind her, 
Mange børn er undfanget for at forhindre separation. "Jeg kan 
ikke forlade min kone nu, skat, hun er gravid.” I de gode gamle 
dage blev mange børn undfanget for at tvinge et ægteskab igen- 
nem. Selv i dag prøver nogle kvinder på det, men tiderne har æn- 
dret sig, og det virker ikke længere. Og alligevel er det en måde, 
hvorpå du kan binde én, som vil forlade dig, fordi du kan pålægge 
dem underholdsbidrag. Selv hvis det ikke virker, og du aldrig får 
en øre, har du alligevel et lille stykke af dem under kontrol i al 
fremtid, og de ved det. 

Som ung idealistisk socialrådgiver var jeg tilbøjelig til at se 
kvinden som den forurettede, forførte og forladte. De sidste rester 
af mit ideal på det område blev knust, da en af mine egne klienter 
blev narret af en gammel veninde, som tiggede ham om at komme 
på weekend hos hende for gammelt venskabs skyld, forsikrede 
ham om, at hun ikke kunne få børn, og en måned senere skrev til 
ham “Gæt, hvad der er sket!” 

Hvis denne metode til at få fat på en mand virker, vil det men- 
neske, som bliver narret ind i ægteskabet, ofte være meget vredt og 
vil sørge for, at hans kone — og uheldigvis barnet — kommer til at 
betale for det. Hvad enten det virker eller ej, er moderen også til- 

bøjelig til at være vred på barnet, især hvis det ligner faderen. 
Barnet bliver ofte kastebold mellem to mennesker, som er viklet 
ind i plutoniske magtkampe. Hvad der sker med barnet? Tja, det 
bliver en Plutoniker, det er det hele. 

Michael Lutin har for nylig fortalt mig, at mange af hans kli- 
enter blev gravide, da Pluto forlod Vægten - en metode til at holde 
fast i et forhold, der allerede var dødt. Der var en Pluto/Saturn- 
konjunktion i slutningen af Vægten og ved en undersøgelse fandt 
jeg» at både Pluto/Saturn-konjunktionen i 1982 og den i 1947-48 
blev ledsaget af en bemærkelsesværdig forøgelse i antallet af føds- 
ler, måske af plutoniske grunde. Konjunktionen i 1947 indvarslede 
det store baby-boom, men fulgtes et år senere op af den højeste 
stigning i antallet af skilsmisser i vort lands historie. Selv om 
fødslerne kan have være et forsøg på at undgå at blive forladt, så 
lykkedes det ikke. Det er ikke helt tilfældigt, at kvinder for første 
gang arbejdede uden for hjemmet under første og anden verdens- 
krig. Da mændene kom hjem, var kvinderne tvunget til at opgive 
den lille smule magt, de havde opnået. Baby-boom'et var uden 
tvivl en reaktion på problemet omkring kvinders magt; graviditet 
er ofte det sidste våben i en magtkamp mellem kønnene. Hold 
dem gravide og barfodede er en gammel mandevittighed (ha ha), 
som indeholder en sandhed om forholdet mellem kønnene. 

Jeg har også set problemet med magt og graviditet vise sig, når 
kvinder (alene eller gifte) blev gravide nøjagtig på det tidspunkt, 
da de havde mulighed for at blive forfremmet. Et sådant tilfælde 
på klinikken var en sød, ung kvinde, som ikke bare var den første, 
der fik studentereksamen i sin store og problematiske familie, hun 
fik også tildelt en friplads ved universitetet. Det var trist at se 
hende lade de lyse udsigter bag sig og blive enlig mor på bistands- 
hjælp. Måske vil hun en dag tage revanche, men det bliver meget 
svært med hendes baggrund og omgivelsernes krav. For sådanne 
kvinder, for hun var kun en af mange, betyder en uddannelse 
følelsesmæssig afvisning af familie og venner, og hun risikerer, de 
bliver vrede og jaloux, når hun lader dem bag sig og bevæger sig 

ind i et skræmmende og ensomt territorium. 

Risikoen for fremgang var meget klar i hendes tilfælde, men 
alle kvinder må se en sådan risiko i øjnene, hvis de vover at være 

stærke. Kvinder lærer at være afhængige, og at gå efter succes er 
truende for andre — især for mændene i deres liv. I tilfælde af at 
du tror, at kun kvinder deltager i graviditetsfælden - mænd har 
også vidst at manøvrere kvinder ind i graviditet for at forhindre 
dem i at blive forfremmet. Mange mænd har svært ved at forhol- 
de sig til en kvindes succes. 

Når kvindelige klienter har Pluto i transit til MC, fortæller de 
mig ofte, at de er på kanten af en forfremmelse, eller deres forret- 
ning er lige ved at komme godt i gang, og pludselig føler de, at de 
MÅ have et barn, fordi det biologiske ur er ved at løbe ud (jeg har 
haft 30-årige, der har fortalt mig det). Når vi taler videre om det, 
er problemet, at disse kvinder mi se frygten for at blive stærke og 
succesfulde i øjnene, og den vidunderligt acceptable kvindelige 
grund bliver deres udvej, så de ikke behøver at blive stærke. Min 
fornemmelse er, at et barn undfanget af denne grund, lige når 
moderen er begyndt at skabe sig en god karriere, som hun kan lide, 
enten vil være udsat for hendes vrede eller vil blive moderens 
erstatning for den magt, hun mistede. (I hvert fald vil det barns 
Pluto altid danne et aspekt til moderens MC.) 

Lige nu har du måske lyst til at spørge, om der overhovedet er 
gode grunde til at blive gravid. Ja, to mennesker kan være enige 
om, at de elsker hinanden, og at de ønsker et barn. Jeg har talt om 
ubevidste beslutninger taget af de forkerte grunde. Når beslutnin- 
gen er taget af de rigtige grunde (og somme tider når den ikke er), 
kan det at blive forældre, ligesom mange andre plutoniske fore- 
tagender, blive en kilde til forandring. Jeg kan ikke huske forfat- 
terens navn, eller hvor jeg læste følgende, men ordene slog mig: 
“Miraklet er ikke, at voksne producerer børn, men at børn produ- 
cerer voksne.” Det tager omkring et års hårdt arbejde at vænne 
sig til at være forældre, så graviditeten og det første år af barnets 
liv passer med den mest intense del af en to-årig Pluto-transit. 

Et andet citat, der illustrerer dette princip, fandt jeg i en avis. 
John Carroll skrev i San Francisco Chronicle: “Jeg glæder mig 
over faderrollens forvandlende ratur. Bivirkningerne ved at være 
forælder er overraskende og tilfredsstillende; jeg oplever for første 
gang min egen dødelighed - disse væsener vil overleve mig - og 
min egen udødelighed - disse væsener bærer blandt andet mindet 

om min eksistens med sig. Og deres eksistens og mit forhold til 
deres eksistens hjælper mig til at forstå mine egne forældre. Åh ja, 
sagde jeg til mig selv, jeg forstår. Jeg fattede den, mor. Det er ikke 
altid lige let, Ja.” 


Pluto-transitter til fødselshoroskopet 


I appendixet er der en tabel over Plutos bevægelser de sidste ti år. 
Tabellen kan fortælle læserne om tidligere og kommende Pluto- 
transitter i forhold til deres eget fødselshoroskop. Når en Pluto- 
transit danner aspekt til en planet i fødselshoroskopet, kan et hvil- 
ket som helst af de beskrevne temaer komme op. Du kan føle dig 
forfulgt af tanker fra fortiden, konfronteret med magtkampe på 
det livsområde, hvor transitten opererer, tvangsprægede forhold 
til plutoniske mennesker, en fødsel eller et dødsfald. Disse ydre 
begivenheder er blot manifestationer af — og katalysatorer for — 
den indre proces, du skal igennem. Det endelige resultatet af den 
proces, hvis du arbejder med personlig udvikling, er en forvand- 
ling af, hvordan du handler på det livsområde. Lad os se på Plutos 
individuelle transitter til planeterne. 


PLUTO TIL SOLEN 


Den proces, der foregår her, er en renselse af Selvet. Først bliver 
du måske intenst selvoptaget og oplever til overmål dit soltegns 
negative træk, som du giver slip på, efterhånden som du udvikler 
dig i retning af de positive. Falske selvopfattelser bliver skrællet af 
og begrædt og afslører til sidst det sande Selv. Gamle opfattelser 
af selvværd, både ufortjent negative og ufortjent egoistiske bliver 
udlevet og bibringer dig til sidst en mere realistisk selvaccept. 
Somme tider vil et vigtigt maskulint forbilledes død indlede denne 


2 John Carrol: San Francisco Chronicle, 2. august 1983. 

Omfattende fornyelse af identiteten. At have magt og indflydelse 
kan også blive en tvangstanke, og der kan være vrede mod dem, 
som ikke værdsætter dine talenter. 

California blomsteressensen Sunflower er meget velegnet til 
afbalancering af ego'et og fremmer sand selvaccept, og Sagebrush 
hjælper til at finde dit sande Selv ved at give slip på falske iden- 
tifikationer. Det vil være godt at rense solar plexus-chakraet. 
Forestil dig en kugle af hvid ild og lad den brænde tvivl på dig 
selv og problemer med ego'et væk. Lavendelblå ild for skyld kan 
være god for dem, som er plaget af selvhad, brug eventuelt den 
rensende hvirvelstrøm fra side 80. Øvelsen til åbning af Hjertets 
Blomst (se side 81) kan også bruges, hvis du forestiller dig blom- 
sten i solar plexus i steder. Lav affirmationer om selvværd og 
kærlighed til dig selv. 


PLUTO TIL MÅNEN 


Områder som afhængighed og omsorg kommer op til overfladen 
på dette tidspunkt. Forholdet til din mor bliver nøje undersøgt, 
og gamle konflikter og krænkelser lige så stærke som i barndom- 
men kommer op. Ved at analysere dem grundigt og genopleve 
dem, bliver du i stand til at give slip på dem. Symbiose- eller 
afhængighedsmønstre, udledt af hvordan din mor tog sig af dig, 
bliver udlevet med centrale kvinder i dit liv og ændret, eftersom 
der sker et skift i de indre afhængighedsmønstre. Sædvanligvis 
bliver billedet af, hvordan en kvinde bør være, også udfordret, 
hvilket kan resultere i vrede og konflikter omkring kvinderollen. 
Det kan ske, at disse forandringer sættes i gang af et dødsfald, 
moderens eller en anden central kvindes. Moderen selv går også 
ofte gennem en vældig forvandlingsproces, som tillader hendes 
børn at ændre deres forhold til kvindelighed. En anden begiven- 
hed, der kan skabe ændringer, kan være at blive forælder, omend 
graviditeten kan startes af manipulative grunde, f.eks. for at for- 
blive afhængig eller at have kontrol over forholdet eller for at 
undgå at blive mere magtfuld i den ydre verden. 

Det kan anbefales at læse Nancy Fridays bog Min mor/mit jeg 

under denne transit. (Jeg har også skrevet en bog om Månen, 
Being a Lunar Type in a Solar World, som kan hjælpe dig med at 
udforske Måne-relaterede områder.) Rebirthing i denne periode 
kan være meget kraftfuldt. Et passende remedie vil være Califor- 
nia-essensen Pomegranate til lindring af tunge følelser som følge 
af utilstrækkelig omsorg i barndommen, og Red Clover er for en 
overbekymret og overbeskyttende mor. 

En anden mulig proces under denne transit opstår, når følel- 
ser, du har været uvillig til at beskæftige dig med, kommer op til 
overfladen og kræver opmærksomhed. De bliver tygget igen og 
igen til stort ubehag for dig selv og dem, du er i nærheden af. Der 
kan komme en renselse af uforløste følelser fra fortiden eller af 
områder, du har undgået i nutiden. Det går ikke at gemme sig 
længere - følelserne er helt oppe ved overfladen, og du kommer 
til at lære nye måder at forstå og håndtere dem på. Du vender 
blikket indad og føler måske trang til at studere psykologi for at 
forstå, hvor disse følelser kommer fra. Resultatet er større følelses- 
mæssig sundhed og opmærksomhed i stedet for undertrykkelse. 
Disse følelser ville ikke være blever begraver i farste omgang, hvis 
du havde vidst, hvad du skulle gøre med dem, og det kan blive ret 
ubehageligt i starten. California blomsteressenserne Fuchsia og 
Scarlet Monkeyflower er til integration af undertrykte følelser. 
Primalterapi eller lignende kan fremme den intensive renselse, 
som denne transit beder om. Det kan også være et godt tidspunkt 
for rolfing eller anden kropsterapi, hvor tilbageholdte følelser i 
kroppen kan forløses. 


PLUTO TIL MERKUR 


Her uddybes evnen til at tænke og analysere, og du vil være til- 
bøjelig til at begynde at beskæftige dig med psykologi, okkultisme, 
reinkarnation eller terapi. Gamle trossystemer bliver udfordret, 
og du må tilpasse dig nye ideer. Din stræben hen imod disse nye 
interesser kan blive tvangspræget, og du finder det måske vanske- 
ligt at tale med tidligere nære venner, som ikke har de samme 
interesser. Kommunikation er i det hele taget vigtig - du har må- 

ske trang til at tale om ting, du engang syntes var umulige at tale 
om, eller du har en følelse af slet ikke at være i stand til at kommu- 
nikere om noget som helst, der er vigtigt. Tal gennem dit Højere 
Selv til den anden persons Højere Selv og sig, hvad du har på 
hjerte. Forhold til søskende kan komme til et stadium, hvor der in- 
gen vej er tilbage, den gamle måde at være sammen på må ændres, 
temaer fra fortiden må slippes, eller I må bryde forbindelsen. 

Det kan være en god idé at skrive, f.eks. dagbog, og bruge 
dette til udrensning af følelser. Ira Progoff har udviklet en proces, 
hvor man skriver dialoger med dele af sig selv for at integrere og 
bilægge indre stridigheder. Det kan være en tid, hvor du udvikler 
dine skrivefærdigheder og har evnen til at koncentrere dig om 
noget, der er vigtigt at skrive, forske i eller studere. 


PLUTO TIL VENUS 


En Skorpion eller anden Plutoniker kan komme ind i dit liv, og 
du kan opleve et intenst kærlighedsforhold, og/eller et længere- 
varende forhold gennemgår en krise, under hvilken vrede og andre 
godt gemte følelser kommer op til overfladen og må opløses. For- 
holdet til andre bliver det forum, hvor magtbegrebet bliver afprø- 
vet, og der er også et behov for at undersøge den seksuelle dimen- 
sion af dine forhold. En del af dig har måske lyst til at være alene 
eller leve i cølibat et års tid eller længere for at bryde destruktive 
mønstre i forholdet, så du er temmelig alene. I slutningen af den 
periode vil du imidlertid opdage, at du ikke dør uden en partner, 
og forholdet bliver meget sundere og ikke så tvangspræget. 

En vej til ændring af de gamle mønstre er at se tilbage på 
smertefulde brud, bearbejde sorgen fuldstændigt, udrense vrede 
over dem og analysere, hvad der i virkeligheden skete. Regel- 
mæssig brug af øvelsen til åbning af Hjertets Blomst er kraftfuld. 
California blomsteressenser, som kan anbefales, er Bleeding Heart 
(for at give slip på smertefulde gamle bindinger) og Mariposa Lily, 
Shooting Star og Dogwood (alle for at kunne modtage kærlighed). 
Pegasus og andre firmaer sælger krystalessenser, og her kan an- 

befales Turkis og Rubin, som begge er gode til heling af hjerte- 
centret. Bach-remedierne Kaprifolie (at give slip på fortiden) og 
Fuglemælk (forløse gamle chok og traumer) kan hjælpe, hvis du 
har haft et traumatisk brud. 


PLUTO TIL MARS 


Problemer omkring vrede og selvhævdelse kommer nu op til over- 
fladen og må konfronteres. Du vil ende med at ændre din måde at 
håndtere disse ting på, men i mellemtiden kan de blive tvangs- 
prægede og ubehagelige. Du oplever måske dig selv rugende over 
igangværende forhold, hvor du har givet din magt væk. Du gen- 
oplever måske intenst tidligere situationer, hvor vreden blev gemt 
af vejen - for at få vreden renset ud. Til sidst kan du ikke længere 
bære at tie stille, når du har bekov for at udtrykke dig. Du lærer 
at åbne munden, uanset hvor svært det altid har været. 

For dig, som håndterer vrede på en umådeholdent aggressiv 
måde, vil billedet vende og de mennesker, som var tæt på dig tid- 
ligere kan begynde at sige fra og sætte grænser, så du må lære at 
være mindre fremfusende. Hvis vrede er blevet behandlet de- 
struktivt, kan afspilningen af de gamle mønstre være farlig, og så 
er det tilrådeligt at få hjælp udefra. Der kan også blive sat spørgs- 
mål ved din opfattelse af manderollen, eventuelt ved en konfron- 
tation med en mand, som tvinger dig til at vise, hvem du er. 

Øvelsen for krænkelse i Kapitel 4 og øvelsen med den violette 
kugle vil have effekt her. The Angry Book af Theodore Isaac Rubin 
er god, hvis du vil forstå, hvad der sker, når vreden ikke bruges 
rigtigt. Bøger og grupper om selvudtryk kan du have stor glæde 
af. Der er et antal remedier for vrede i Bach-systemet, f.eks. Bal- 
samin (for utålmodighed og irritabilitet), Guldpil (krænkelse), 
Kristtorn (for had), Jernurt (for mennesker, som bliver ophidsede 
over uretfærdigheder) og Kirsebærblomme (for dem, som frygter, 
at de ikke kan styre deres temperament, og at de kan komme til at 
skade andre). 

PLUTO TIL JUPITER 


Denne transit indvarsler en krise i din tro, hvor du ikke længere 
finder tidligere svar og trossystemer dybe nok til at forklare livets 
store spørgsmål. F.eks. kan du begynde at undre dig over, hvorfor 
det at være en god lille dreng eller pige ikke giver de forventede 
belønninger. Uforstandig given eller generøsitet kan give bagslag, 
og du må lære at give uden at skade dig selv eller andre, Du kan 
også blive noget skeptisk eller endda kynisk og opfatte det, du tid- 
ligere kaldte optimisme, som naivitet. 

Du konkluderer måske, at Gud er død og bruger resten af 
transitten til at finde ud af, hvad du nu skal tro på. Du vil komme 
til at indse den skjulte mening med livets større spørgsmål, og at 
den Gud, der er død, mere er ham, du mødte i søndagsskolen end 
den sande guddom. Din bevidsthed øges, og du begynder at lede 
efter dine egne svar i stedet for blindt at acceptere dem, du lærte 
hos de ortodokse. Jo mere opsat du er på at VIDE og VÆRE 
RIGTIG, jo mere smertefuld vil denne søgen efter sjælen være. 
California blomsteressenserne St. John’s Wort er for tro på Gud 
og Shasta Daisy for at sammenfatte viden fra din spirituelle 


søgen. 


PLUTO TIL SATURN 


Der hvor Saturn er i vores horoskop, har vi tendens til at blive 
stive og lade frygt og usikkerhed presse os ind i ufleksible struk- 
turer eller adfærdsmønstre. Ligesom et skaldyr får det for trangt i 
sin hårde, ydre skal, når det vokser og må skille sig af med den, 
således må vore strukturer også af og til kastes af, hvis vi fortsat 
vil vokse. Da denne skal repræsenterer tryghed, er vi ofte frygtelig 
bange for at give slip og somme tider må den flås af. Pluto er den 
slags transit, hvor det sker, uanset om vi samarbejder eller ej. Et 
tema, der også kan komme op med en Pluto-transit, er autoritet. 
Svære, endog destruktive magtkampe kan opstå med chefen eller 
andre autoriteter, medmindre individet lærer at forholde sig til 
chefen og virkeligheden på en ansvarlig og disciplineret måde. 

Transitten er også tidspunktet for revurdering af mål og ideer 
omkring succes, og forandringer er nødvendige for at flytte det, 
som forhindrer din succes. 

Nogle af forslagene til rensning af solar plexus, som blev givet 
for Pluto/Sol-transitter kan bruges, da der er brug for både selv- 
tillid og klarhed om dine sande evner. Både violet (for bitterhed) og 
blå (for frygt) kan være gode farver at bruge i Spiral-rensningen. 
To California blomsteressenser, Sunflower og Saugero, for pro- 
blemer med faderen kan bruges. Goldenrod Bud (for at beholde 
din egen styrke) er en anden relevant California-essens, Hvis behov 
for at dominere eller kontrollere er en del af problemet, er Bach- 
remediet Vinranke en mulighed, og som sædvanlig kan Kaprifolie 
(for at give slip på fortiden), Guldpil (for bitterhed) og Kristtorn 
(for ønsket om hævn) være tiltrængt i en svær konflikt med magt 
og autoriteter. 


PLUTO TIL URANUS 


Rebellen, der vil kæmpe til det sidste, gør måske netop det. Resten 
af os vil forhåbentlig lære, hvordan vi kan bevare vores individua- 
litet uden at være nødt til at skændes med autoriteterne. Det men- 
neske, der altid har gjort alting på sin egen måde og haft sine egne 
love, kan pludselig finde sig selv ubærligt alene og vil begynde at 
lære at styre sin individualisme for at tillade mere intimitet. Det, 
der her skal ændres, er behovet for at bevise, hvor anderledes og 
hvor meget bedre end resten af verden vi er. Og modsat vil men- 
nesker, der hele livet har været veltilpassede, pludselig gøre oprør 
og række ud efter individualitet. 

Det vil være gavnligt at arbejde med solar plexus for at lære at 
elske og have tillid til din individualitet uden at skulle starte en 
revolution. Bach-remediet Jernurt (for dem, som ophidses af uret- 
færdigheder) vil være god her og Guldpil (for bitterhed), Califor- 
nia-essenserne Saugero og Sunflower vil hjælpe på konflikter med 
faderen. En anden mulighed kan være California-remediet Sage- 
brush (for at være tro mod sig selv) og Mullein (for at finde sin 
egen sande vej). 


202 


PLUTO TIL NEPTUN 


I vores tid kommer konjunktionen for os alle cirka på samme tids- 
punkt som Saturns tilbagekomst. Det betyder ofte opgivelse af 
ens ungdommelige idealisme, ødelæggelse af visse illusioner og 
nedbrydning af masochistiske mønstre på de områder, Neptun 
berører. De negative neptunske aspekter af din personlighed kan 
midlertidig intensiveres, dvs. du er offer for det sidste selvbedrag, 
det sidste redderjob eller den sidste masochistiske handling. Gen- 
nem denne intensivering lærer du, at det gør for ondt, at du ikke 
længere har lyst til at såre dig selv, og du begynder at ændre dig 
og starter måske på åndsvidenskabelige studier for at finde svar. 

Selv om alle får denne transit i omtrent samme alder er den 
vigtigst, når Neptun er en stærk planet i horoskoper, I disse til- 
fælde synes transitten at blive håndteret på en af to måder: enten 
begynder du at bruge Neptun på den positive måde, f.eks. tjeneste 
og spirituel udvikling eller den negative, som er stof- og alkohol- 
misbrug. (På grund af Plutos uregelmæssige bane vil denne kon- 
junktion til andre tider ske på et andet tidspunkt i menneskers 
liv.) 

Meditation og åndsvidenskabelige studier er den bedste anven- 
delse af denne transit og kan betyde en vældig stor hjælp for den 
enkeltes sjæl. Du kan bruge de Neptun-relaterede Bach-remedier 
Tusindgylden (for ikke at blive gjort til offer) og Klematis (for 
drømmeri og uopmærksomhed). Generelt er California blomster- 
essenserne mere spirituelt rettede. F.eks. kan California Poppy 
hjælpe dig til at komme i forbindelse med evner fra tidligere liv, Da 
denne transit ofte er ledsaget af en psykisk opvågning, er Yarrow 
god til beskyttelse mod skadelig psykisk indflydelse. Star Tulip er 
for psykisk opvågning, men Yarrow bør altid tages samtidig som 
beskyttelse. Meditationerne til åbning af pande- og krone-chakra- 
erne kan bruges, men lad være med at koncentrere dig om dem 
alene, for du har brug for at være velfunderet i de nederste cha- 
kraer for at kunne bruge dem godt. 

PLUTO TIL PLUTO 


Dette er en stør chance til at løse dine Pluto-problemer, hvad de 
end består i. Du vil konfrontere og nedbryde blokeringer. Emner 
som magt, kontrol, tillid og isolation er af største vigtighed, nu 
hvor transitten opfordrer dig til at løse dem, eventuelt gennem 
den opblomstring af problemerne, som er beskrevet tidligere. 
Generationen med Pluto i Løven får kvadraten mellem transit og 
radix-Pluto i 42-års alderen, men da Plutos bane er meget uregel- 
mæssig, sker det senere for andre generationer. Måske har denne 
generation brug for at se på Pluto-problemer tidligere, så vi kan 
redde Jorden og os selv fra destruktion. 

For kvinder kan denne periode beryde overgangsalderen og 
det tidspunkt, hvor børnene er fløjet fra reden; det skaber foran- 
dringer, fordi der må findes en anden grund til at være her end 
den traditionelle kvinderolle. (Uanset om du lever i den rolle, vil 
menstruationens ophør skabe en krise, hvor du efterprøver din 
kvindelighed.) Mænd kan også få en “tom rede”-krise, og de kan 
få sat spørgsmål ved grænserne for deres magt. Alle teknikker 
nævnt i denne bog for forskellige Pluto-problemer kan med held 
bruges. 


Transitter til akserne 


Jeg ser mere og mere akserne i fødselshoroskopet som et hele. 
Feks. er MC/IC-aksen ikke to, men én linie, og det samme kan 
siges om Ascendant/Descendant-aksen. Som du vil se i de følgen- 
de tolkninger, fungerer de som en enhed. Når balancen er truet 
på grund af begivenheder eller ændringer det ene sted fremskyn- 
des tilsvarende ændringer det andet sted. Brug de teknikker, der 
har forbindelse med det, der kommer op, da det er her forandrin- 
gerne skal ske. 

PLUTO TIL MC/IC 


Under en Pluto-transit til MC/IC nødvendiggør forandringer på 
arbejdet ofte en større ændring i boligforholdene og af magtstruk- 
turen i hjemmet. En forælders død, som kan ske under denne 
transit, medfører store ændringer i afhængighed og forholdet til 
fortiden (begge er sider af IC) og et skift i ens karriere eller livsvej 
kan påbegyndes. Magtbegrebet er en væsentlig del af denne tran- 
sit og ligeledes rødderne eller forbindelsen til fortiden. Kvinder 
kan blive gravide under dette aspekt, men det er desværre alt for 
ofte relateret til et ønske om at slippe for succes. 


PLUTO TIL ASCENDANT/DESCENDANT 


Ascendanten er vores kontaktflade til omverdenen og viser, hvor- 
dan vi sædvanligvis giver udtryk for os selv. Så en ændring i vores 
udtryk udadtil vil medføre en tilsvarende ændring i vores mest 
intime forhold, som er relateret til Descendanten. Pluto-transitten 
tilbyder en gennembrydning af vore blokeringer over for intimi- 
tet, smerten over ensomheden som følge af den tidligere beskrevne 
terapeutiske isolation kan tvinge os til at være mere åbne over for 
sand intimitet. Det kan også blive et tidspunkt, hvor terapi kan 
medføre store ændringer i forholdet til andre. 

Ascendanten reflekterer den fysiske krop, og der kan opstå 
sygdom på grund af ophobet bitterhed eller andre fortrængte 
følelser. Konfrontation med døden gennem en sundhedsmæssig 
krise for dig selv eller en, du holder af (Descendanten) kan gøre 
dig mere åben end sædvanligt over for nærhed. Sygdom kan have 
et spirituelt formål, idet isolationen brydes gennem behovet for 
omsorg. Desuden kan det være nødvendigt med en udrensning af 
fortrængte følelser for at blive rask, og den større evne til at ud- 
trykke følelser kan i sig selv få dig til at åbne op for mere nærhed. 

Behandlingsmetoder: 
Gør Pluto-transitter nemmere for dig selv 


Der er teknikker, vi kan bruge - fakler, som kan oplyse vores pas- 
sage gennem denne dybe, indre tunnel, hvis vi rækker ud efter 
dem. Psykologi og okkultisme er plutoniske beskæftigelser og kan, 
hvis de bruges rigtigt, hjælpe os til en bedre forståelse af os selv, 
vore følelser og vores selvdestruktive forhold til omverdenen, Hvis 
psykoterapi på noget tidspunkt i livet er gavnligt, vil en periode 
med en stor Pluto-transit indikere, hvornår vi er mest modtage- 
lige og mest villige til at se på os selv. Naturligvis kan bøgerne og 
teknikkerne foreslået i denne bog bruges optimalt under en Pluto- 
transit. 

Overgiv dig til din Pluto-transit, og dit liv vil blive meget 
bedre bagefter, også selv om den aktuelle proces til tider kan være 
smertefuld. Hvis du kan lære af et lille skub i stedet for at blive 
sparket, vil processen ikke være så svær. Arbejd hårdt på den før- 
ste Pluto-transit til en planet; arbejd hårdt mellem dem. Hvis du 
fuldstændig forstår dit horoskop, kan du blive opmærksom på, 
hvad der er i gang og begynde at tackle det. Arbejd med dig selv 
på disse områder - brug de foreslåede teknikker til de forskellige 
aspekter og læs de anbefalede bøger. 

Min egen personlige holdning til astrologi er, hvad jeg kalder 
homøopatisk, specielt det homøopatiske princip, der siger, at lige 
kurerer lige. Hvis du har en Pluto-transit, så gør Pluto-ting. Lav 
en nøje analyse af, hvad din Pluto betyder eller af den planet i dit 
fødselshoroskop, som får en Pluto-transit. Prøv andre former for 
plutonisk terapi som f.eks. rebirthing — det vil være særlig godt 
for Plutonikere, som er ambivalente over for livet. Terapi er selv- 
følgelig i sig selv plutonisk. Måske vil det være lige så stærkt at 
tage sig tid til at trække sig tilbage, tage tid alene og gennemtænke 
sit liv. Joan Negus anbefaler, at du rydder op i skabe, garage og 
lagerrum under en Pluto-transit, fordi ting er ladede med minder, 
som lænker dig til fortiden og at slippe af med dem, hjælper dig 
til at give slip på følelser og minder, der er knyttet til disse ting. 

Somme tider vil fortiden bogstavelig talt stirre dig i øjnene. 

Jeg ser ofte klienter med Pluto-transitter gå fysisk tilbage til den 

konkrete situation, der forårsagede så megen smerte i første om- 
gang — f.eks. er en masse flyttet tilbage til deres familie. Venner, 
som går ind for populær-psykologi, ser måske dette som et neuro- 
tisk kollaps, men somme tider er det det eneste, som tillader dig at 
se fortiden med tilstrækkelig klarhed til at give slip på den - f.eks. 
at se, at de mennesker, som engang var så overvældende, da du 
var yngre, nu er blevet ældre og måske endda svagelige. 


AFFIRMATIONER FOR PLUTO-TRANSITTER 
Jeg møder det uundgåelige med accept. 
Jeg har tillid til, at når denne dør lukkes, åbnes en anden. 
Jeg giver slip på fortiden til fordel for en bedre fremtid. 
Jeg møder fremtiden med tillid. 
Jeg tror på min udvikling mod det højere. 
Jeg er helbredt for mit gamle mønster af — ~ 
Jeg accepterer et mirakel. 


Slå tonen an tilen 
“Farvel gamle mønster”-blues 


Sri Chinmoys ord kan hjælpe os til at forstå Pluto-transitter. "Hvert 
eneste minut dør og genfødes vi. Hvert øjeblik ser vi en ny be- 
vidsthed, en ny tanke, et nyt håb, et nyt lys dukke op i os. På det 
tidspunkt, hvor det nye dukker op, ser vi, at det gamle er blevet 
forvandlet til noget højere, dybere, mere meningsfyldt.” % Når 
Pluto-transitter er bedst, kan de blive det, som Richard Idemon 
kalder højdepunktsoplevelser, et tidspunkt så styrkende, at vi bryder 
gennem gamle mønstre, som smertefuldt har holdt os tilbage hele 


> Sri Chinmoy: Death and Reincarnation: Eternity's Voyage. 

vort liv. Således kan Pluto-transitter altså også blive en tid med 
stor glæde. Ikke desto mindre er et gennembrud på et bestemt 
område kun begyndelsen af arbejdet, ligesom det at få et barn kun 
er begyndelsen. Mennesker, som ikke forstår dette, kan få en ned- 
tur bagefter, som ligner den depression, der kan følge efter enhver 
adskillelse. I Californien, hvor jeg boede, talte mennesker om sig 
selv som workshop-junkier, der af og til måtte tilbage og have 
deres fix. 

Psykoterapeuten Sara Strand fra San Francisco skriver om at 
tage afsked med et gammelt mønster, en tilstand, som ser ud til at 
være det kosmiske modstykke til tilfældig sex: 


Da sådanne oplevelser kan være så intense, uimodståelige 
eller næsten af en anden verden, resulterer de ofte i skabel- 
sen af overmenneskelige idealer eller et sæt regler, som 
ingen kan leve op til. Det er først, når vi opgiver idealet, at 
den sande, transformerede person viser sig: inspireret og 
uinspireret, sikker og usikker, munter og højtidelig, klog 
og dum, uafhængig og afhængig, stadig ufuldstændig, men 
transformeret igen og igen og endnu engang. ?' 


Det er godt at vide, at du vil få Pluto-transitter hele dit liv og 
endda efter, at du er død, så du vil fortsat have mulighed for for- 
andringer. Vi synes at have behov for at tage det samme emne op 
igen og igen, idet vi får transitter af en eller anden slags til de 
samme områder i vores horoskop. Der er ingen grund til at skyn- 
de sig; vi har evigheden for os. 


Er det muligt at spå om Pluto transitter? 


Jeg tror ikke, vi ved nok til at forudsige præcist. For hvert menne- 
ske, der får magt under en Pluto/MC-transit, vil en anden falde i 
unåde. For hver, der finder kærligheden under en Pluto/Venus- 

transit vil en anden miste den. For hvert menneske, der fødes un- 
der en Pluto-transit vil en anden dø. For hver, som kommer ud af 
isolation, tilgiver og åbner op under en Pluto-transit, vil en anden 
blive eneboer, forbitret og lukke af på grund af følelser af svigt og 
forladthed. 

Måske udgør niveauet af spirituel bevidsthed og indsigt en 
forskel - det er et fristende let svar. Hvor fjernt er du fra dig selv? 
Nærmer du dig eller undgår du konflikter og at se dig selv i øjne- 
ne? Hvis Neptun er stærk i fødselshoroskopet, fornægter du må- 
ske mange ting, og Pluto-transittens laserstråleklarhed bliver 
smertefuld. Hvis Pluto er stærk i horoskopet, gemmer du dig 
måske ikke FOR smerten, men I den. Men måske er spirituel 
udvikling ikke det eneste, der gør forskellen. Måske går én, der er 
lige så bevidst som du ind i en negativ Pluto-adfærd ved et virke- 
ligt tragisk tab. Eller måske bliver en spirituelt uvidende forædlet 
under presset af en tragedie. Tidligere optræden er ingen garanti 
for noget som helst. 

Men bevidsthed er noget af det, der gør forskellen, og astrolo- 
gi er et enestående og magtfuldt redskab til øget bevidsthed. En 
tolkning af horoskopet kan hjælpe dig til at se situationen i et nyt 
lys, kan hjælpe dig til at arbejde med transitterne i stedet for imod 
dem. Hvis du er astrolog, kan du bidrage til forskellen ved at 
arbejde som underviser. Men for at undervise må du kende andet 
end astrologi. Du må vide noget om psykologi og alle de forskel- 
lige plutoniske forhold, som er beskrevet i denne bog - sorg, incest, 
vold i hjemmet osv. Det følgende kapitel er en indføring i de sær- 
lige vilkår for rådgivning, når du arbejder med Plutonikere. 


KAPITEL 8 


Rådgivning af mennesker med 
Pluto-problemer 


Dette kapitel er tænkt som en vejledning i arbejdet med Plutoni- 
kere. For at lette den smerte, de er i, arbejder Plutonikere på at 
ændre sig, så det er sandsynlig, du får dem som klienter. Kapitlet 
er ikke kun for astrologer, men også for de rådgivere, der bruger 
astrologi som diagnosticeringsredskab, så noget af teksten er mere 
relevant til et længere forløb end til en enkeltstående konsultation. 

Samarbejdet med Plutonikere er imidlertid sådan, at selv en enkelt 
konsultation eller en årlig tolkning kan have den samme intensitet 
som et længere forløb og derfor kræve den samme varsomhed. 
Husk de plutoniske mekanismer, så du har et klart billede af deres 
problemer, og hvor de kommer fra. Her vil vi udforske, hvordan 
disse træk spiller med i en rådgivningssituation. 


En sidebemærkning til den plutoniske læser 


Først en bemærkning til Plutonikeren: Jeg ved, du læser det her, 
fordi du vil vide, hvad jeg har at sige om dig. Der vil uden tvivl 
være ting i teksten, som gør dig opbragt, fordi du aldrig har hand- 
let sådan, og hvis du alligevel kom til det en enkelt gang eller to 

over for din astrolog eller rådgiver, var dine motiver bedre og 
højere, og du gjorde det kun, fordi du var nødt til det. Slap af, det 
handler ikke om dig. Jeg taler om de andre Plutonikere, dem, som 
ikke arbejder med sig selv og ikke er bevidste om, hvorfor de 
handler efter disse tvangsprægede, rigide, smertefulde mønstre, 
Du er selvfølgelig langt inde i en forvandlende proces, hvis du har 
købt (eller lånt) denne bog og har læst hertil. 

Men nøgle af de andre Plutonikere har virkelig brug for hjælp, 
så dette kapitels formål er at lære astrologen eller rådgiveren at 
hjælpe dem til at begynde arbejdet med at ændre smertefulde, 
plutoniske mønstre. Okay? Vil du ikke foretrække, at de ved, hvad 
de gør? Husk, at jeg selv er Plutoniker og såmænd har gjort alt 
det, der beskrives i kapitlet, og jeg har også tiltrukket et stort antal 
Plutonikere i mit rådgivningsarbejde. 


Plutoniske forsvarsmekanismer 
under en session 


Som astrolog ved du, at du har en plutonisk klient, når armene er 
stramt krydsede over brystet, og hagen er skudt frem i en “fortæl 
mig noget”-attitude. Plutonikere siger (direkte eller indirekte), at 
de ikke vil fortælle dig noget, de betaler dig for at fortælle dem. 
Du vil sandsynligvis ikke få så meget som et bekræftende nik, når 
du kommer med dine iagttagelser, og hvis du spørger om det, du 
siger er sandt, siger de: “nogle gange”. Mennesker med Skorpion- 
Ascendant er særlig utilbøjelige til at fortælle dig, at du gennem- 
skuer deres forsvar. Hvis du selv kan forblive rolig og undlade at 
forsvare dig og undlade at banke din mening igennem, er de me- 
get bedre i stand til at lytte, uanset om de anerkender dig eller ej. 
Når det viser sig, at det går den vej, trækker jeg på skuldrene 
og bruger en ti minutters tid på at fortælle om deres horoskop, 
nok til at lade dem vide, at jeg faktisk kender mit stof. (Hvis de 
blev henvist af en ven, er du virkelig i vanskeligheder, fordi de vil 
være overbevist om, at vennen har fortalt alt om dem.) Vi tager 

ikke fat på det tunge stof straks, men går gradvis ind i det, efter- 
hånden som armene begynder at blive afslappede, og hagen kom- 
mer tilbage i en mere normal position. På det tidspunkt taler jeg 
om Pluto, og hvad den betyder i retning af hemmeligholdelse og 
mangel på tillid, nogle af de plutoniske personlighedstræk, og 
hvordan plutonikeren er blevet sådan. De forstår, at jeg ved noget 
om dem på en måde, som ingen udenfor ved, og at de bliver accep- 
teret, Dette kan for nogle være en stærk og enestående oplevelse. 
“Du synes, det er i orden at tale om følelser her?” Derefter gør 
jeg opmærksom på, at en dialog ville være meget mere givende, og 
på det tidspunkt er de ofte meget mere åbne. 

Men ikke helt. Du skal stadig ikke opfordre dem til at aner- 
kende, at du er på rette vej, eller at der kan være noget om det, du 
siger om at ændre mønstre. En båndoptagelse af sessionen er af 
største vigtighed for Plutonikere, fordi de kan afspille den alene, 
når de ikke længere behøver at være på vagt - de skal ikke slås 
med dig - de kan være åbne og høre, hvad du har at sige. Lad 
være med at forvente eller insistere på en bekræftelse af dine tolk- 
ninger cller på en aftale om at ændre noget som helst. Det vil mere 
være dit eget ego- og magtbehov og skaber straks en magtkamp, 
som Plutonikeren kender alt for godt. Du bliver den overvælden- 
de, påtrængende forælder, der snager i deres liv. 

De har måske brug for at kontrollere situationen - vi skal sidde 
her, ikke der, vinduet skal være åbent, jeg vil selv passe båndopta= 
geren, jeg ønsker disse spørgsmål i den orden. Hvis du kan gøre, 
hvad de beder om uden for meget ubehag, hvorfor ikke acceptere 
det behov for at have kontrol, så de har det rart og er mere mod- 
tagelige. De er prædisponerede til at se alt som en kamp om kon- 
trol, men du kan måske sætte dig selv til side et par timer for at 
gøre det behageligt for dem. Du kan naturligvis påpege, hvis de er 
ekstremt rigide og krævende, at deres handlinger i sessionen er 
nøjagtig den slags adfærd, som vanskeliggør deres forhold til andre 
udenfor. 

Erkend og accepter, at de ikke har tillid til dig. Hvorfor skulle 
de? Du er fremmed, en uprøvet vare, og de har oplevet gentagne 
tillidsbrud. Du har uden tvivl en eller anden brist — det har vi 
alle, og Plutonikere er mestre i at pege dem ud. At tale fortroligt 

med dem - og derefter anerkende det - er ganske vigtigt på grund 
af de hemmeligheder og den skyld, de sandsynligvis bærer rundt 
på, og som forgifter deres liv. Tag det ikke for givet, at de ved, at 
sessionen er fortrolig; og hvis de gør, er det godt at få det bekræf- 
tet, det skaber mere åbenhed til at diskutere ting, som de ikke føler 
sig frie til at tale om andre steder. Når du kommer til området for 
barske realiteter, er det en god idé på et eller andet tidspunkt at 
forklare, hvordan hemmeligheder skaber afstand. 


Fordele og ulemper 
ved at arbejde med Plutonikere 


Hvis du har at gøre med stærkt negative Plutonikere, vil du hurtigt 
opdage ulemperne ved at rådgive dem. De er på vagt, mistroiske 
og langsomme til at åbne op. De har så megen vrede mod deres 
overvældende forældre, at de kan forsøge at fange dig i en magt- 
kamp, enten om betalingen, tiden, hvor I skal mødes eller mest af 
alt, om at få det bedre. Under sessionen vil de uden tvivl ønske 
den slags intense, symbiotiske forhold til dig som beskrevet under 
personlighedstræk, og hvis det ikke opstår, er de overbeviste om, 
at du ikke bryder dig om dem. 

De kan være frygtelig kede af det, bitre, fulde af selvhad og 
vrede på andre. Din tolkning kan forøge deres selvhad. "Nu da 
jeg forstår, hvorfor jeg gør sådan, hvorfor kan jeg så ikke ændre 
det?” Deres følelser og de forhold, de er involveret i, er altid in- 
tense, så vær klar og veludhvilet, når de kommer. Som det senere 
vil blive beskrevet mere detaljeret har nogle et stærkt ønske om at 
dø og selvmordsfantasier. De er fanget i deres mønstre, deres livs- 
syn er pessimistisk. De er ofte manipulerende, véd hvilke strenge 
der skal spilles på og mister respekten for dig, hvis du falder for 
deres manipulation. De er også gode til at træde på dine ømme 
tæer og angribe. Du må vælge dine ord omhyggeligt - Plutonikere 
vil opfange hver en uovervejet bemærkning, du kommer med og 
vende den mod dig i et sårbart øjeblik. 

Plutonikere ønsker og forlanger intensitet. Når de endelig har 

åbnet op, vil de have dig til at fortsætte i timevis, diskutere alle 
deres problematiske områder, hele fortiden, men det skal du ikke 
acceptere. Du må give dine sessioner en længde, der er rimelig for 
dig og bede dem komme igen senere (f.eks. en session om det for- 
hold, der giver dem så megen smerte). Når horoskopets økonomi- 
Ske huse er inde i billedet, vil nogle Plutonikere have mere end de 
kan få for pengene, men lad dig ikke manipulere. (“Den anden 
astrolog, jeg var hos, gav mig en meget længere session. Jeg havde 
ventet at få mere for pengene her.”) Det er heller ikke nogen god 
idé at forhandle med dem eller lade dem skylde dig penge, da 8. 
husforbindelsen betyder, at penge er en del af spillet. 

Plutoniske forsvarsmekanismer kan også spille med på den 
måde, at rådgivningen opfattes som at være underlagt en andens 
magt, så de gør hårdnakket modstand, næsten som om overlevelse 
afhænger af ikke at blive kontrolleret af nogen som helst, (Husk, 
at det på et tidspunkt i deres fortid var sådan!) Husk også, hvad 
der blev beskrevet om at mislykkes i trods - Plutonikere kan også 
finde på at mislykkes i terapi. Det vil ikke alene irritere dig, men 
hvis de får det bedre, vil du også afvise dem. Tillige er bitterheden 
og selvhadet så destruktivt, at indtil det er bearbejdet (f.eks. af 
Bach-remedierne Guldpil og Kristtorn), vil Plutonikere ikke til- 
lade sig selv nogen glæde. 

På trods af alle ulemperne er der mange fordele ved at arbejde 
med Plutonikere. De har modigt overlevet ting, som ville have 
knust svagere mennesker, og de tager det samme mod med ind i 
terapien. De motiverer sig selv og kan gøre det alene. De er dybe, 
indsigtsfulde, indadskuende mennesker, som ikke løber fra at se 
sig selv i øjnene. Jo dybere du går, og jo mere præcis du er, jo 
bedre synes de om det. Selv om de måske protesterer højlydt og 
siger, at du slår dem ihjel, elsker de faktisk, når du går ind og roder 
op i tingene. Deres store intensitet er en fordel; jo “tungere” en 
session er, jo mere mener de, den er værd. 

Plutonikerens store, ubrugte styrke til at helbrede og regene- 
rere sig selv bringes med ind i jeres samarbejde. Derfor har de 
mulighed for dybe forandringer, hvis du viser dem en vej til 
vækst. Det er de mennesker, du troede, du slet ikke havde nogen 
indvirkning på overhovedet (i hvert fald sagde de ikke et eneste 

ord), og som kommer tilbage for at få endnu en konsultation et år 
efter og siger: "Jeg hadede det, du sagde, men da jeg hørte båndet 
igen, var jeg nødt til at indrømme, at du havde ret. Siden da er jeg 
gået i den retning, du foreslog.” De vil arbejde hårdt på at ændre 
sig, tage det du siger alvorligt og aldrig slippe et mål, der én gang 
er sat. (Her er den plutoniske tendens til at holde fast vendt til at 
blive brugt positivt.) Selv deres tvangsprægede træk kan bruges 
positivt, for hvis arbejdet omfatter meditationer, skriftligt arbejde 
eller andre øvelser vil de gøre det igen og igen, indtil de opnår det 
ønskede resultat, Dr. Maria Fagnan, en californisk psykolog, som 
bruger astrologi, mener, at Plutonikernes sørgmodighed kommer af 
den konstante død/genfødsel-proces i deres liv, når de til stadig- 
hed arbejder på at forvandle sig. 

En afsluttende bemærkning skal være, at hvis du arbejder 
med psykologi eller terapi, er du sandsynligvis selv temmelig plu- 
tonisk, Derfor er det vigtigt, at du er meget opmærksom på dine 
egne plutoniske træk, og at du der, hvor de giver dig problemer, 
selv arbejder for forandringer. Ellers kan du, direkte eller indirek- 
te, udsende et budskab om håbløshed omkring klientens problemer 
og bekræfte deres mere negative synspunkter som ønskværdige. 

Ligeledes kan du, medmindre du er meget klar omkring be- 
grebet kontrol, have lejlighedsvise anfald af plutonisk hang til 
kontrol og insisteren over for klienten: Du vil ændre dig. Du kan 
også blive involveret i negative plutoniske spil med din klient, 
f.eks. magtkampe eller symbiotiske bånd. Det er godt at huske, 
hvad J. Krishnamurti sagde: 


Kan nogen, uanset hvor store de er, hjælpe til at fremskyn- 
de en transformation i dig? Hvis han kan, er du ikke trans- 
formeret; du er snarere domineret, under indflydelse. 
Denne indflydelse kan vare et betragteligt stykke tid, men 
du er ikke transformeret. Du er blevet besejret; og enten 
du er besejret af misundelse eller af en såkaldt positiv ind- 
flydelse er du stadig slave, du er ikke fri. 2 


1 J, Krishnamurti: Commentaries on Living. 

På den anden side er den Plutoniker, som har bearbejdet et bestemt 
problem, i en stærk position, når andre Plutonikere har brug for 
hjælp på grund af deres fordomsfrie forståelse af, hvor problemet 
kommer fra, hvordan det føles at være i det, og hvad der skal til 
for at komme ud af det. Så hvis du selv er Plutoniker og rådgiver 
eller astrolog, vil den indsats, du selv yder for at blive fri af de 
plutoniske problemer, som er beskrevet i denne bog, lige så meget 
hjælpe dine klienter. 


Astrologens magt 


Plutonikere er først og fremmest fascinerede/skræmte af magt. 
Astrologer har en særlig magt, fordi deres viden om mennesker 
synes mystisk, næsten overnaturlig. Når du har denne særlige evne 
til at påvirke klienten, på en god eller dårlig måde, må dine tolk- 
ninger fokusere mere på det metafysiske og transformerende end 
det negative og bedømmende. Der kan let opstå magtkampe, da 
Plutonikerne må forsvare sig imod, hvad de opfatter som din 
overnaturlige magt. Som følge af de overvældende magtfulde for- 
hold de var underlagt som børn, har de en dyb tro på magiske 
kræfter, og selv om du kan overbevise deres bevidste sind om, at 
det du gør ikke er overnaturligt, vil deres underbevidsthed stadig 
hænge fast i den tro, at det er. 

I arbejdet med Plutonikere er astrologens eller rådgiverens 
holdning af største vigtighed. Disse mennesker lader sjældent 
nogen komme ind i deres private sfære, så stor er deres følelse af 
at være fremmed, deres mistillid og deres overbevisning om, at de 
er så mærkelige, at ingen kan acceptere dem. Du er der på grund 
af den hemmelige viden, som horoskopet giver om dem. Derfor 
virker det, du siger og det, du gør meget stærkt. Når Plutonikere 
oplever, at nogen ved noget om deres indre, deres hemmeligheder, 
og at DET ER I ORDEN, kan det blive et vendepunkt, som kan 
åbne andre veje til helbredelse for dem. Din overbevisning om, at 
de er okay, ikke underlige og håbløse, er afgørende. Din medfø- 
lende anerkendelse af, at de havde gode og fyldestgørende grunde 

til deres plutoniske adfærdsmønstre hjælper dem til også at have 
medfølelse med sig selv. 

Erkendelsen af, at den adfærd, der nu giver Plutonikerne så 
megen smerte, engang hjalp dem til at overleve et belastet, endog 
farligt og fjendtligt miljø er vigtig. Det er vigtigt at forstå, at det 
stadig hjælper dem i visse situationer — at de ikke kan stole på alle. 
Det letter byrden at påpege de positive evner, som kom ud af 
deres træning. F.eks. har de en ganske særlig evne til at forstå 
menneskers motiver, at se hvorfor de handler, som de gør og at 
vide, hvad der er usagt i en bestemt situation. (Andre konstrukti- 
ve plutoniske træk beskrives i Kapitel 2.) Vis dem, at disse træk 
ikke behøver at blive brugt på en fastlåst og tvangspræget måde, 
men at de kan være positive, somme tider endda nødvendige. 

Din tillid til, at de kan få det bedre, at der er en anden vej, kan 
afhjælpe Plutonikerens eget fundamentalt pessimistiske syn på sig 
selv, andre mennesker og livet. Hvis du selv har haft problemer, 
der ligner dem, du beskriver og er kommet over dem, kan det 
være en hjælp, hvis du er villig til at fortælle om dig selv og din 
egen proces, kortfattet - ikke i blodige detaljer, men nok til, at de 
ved, at du faktisk forstår. Det får dem til at føle, at I har noget til 
fælles, at de ikke er fremmede, forkerte og fordømte; at der er håb 
for dem. (Det hjælper dem også til at slappe af, at de kender nogle 
af dine hemmeligheder!) Jeg tror på, at man skal fortælle klienter 
om sig selv og være et menneske, ikke en neutral, mystisk freudia- 
ner. (Med Skorpion-Ascendant fandt Freud tryghed - og kontrol 
- ved at gemme sig. Freud VAR Plutoniker.) 


Plutonikere og vigtigheden af 

at være ærlig med sine følelser 
Det er vigtigt, at du erkender dine egne følelser, hvis der kommer 
noget op under arbejdet med Plutonikere. De kan være ganske 
provokerende eller kontrollerende, og det er bedre at sige det, 
hvis du fornemmer, at det sker, og hvis du føler det ubehageligt. 


| 

De vil respektere dig mere, hvis du ikke falder for spillet. De vil 
også respektere og stole mere på dig, hvis du ærligt siger, hvad du 
føler, f.eks. hvis de gør dig vred. Du husker måske, at en af grun- 
dene til at Plutonikere blev hemmelighedsfulde er, at mennesker i 
deres barndom løj om deres følelser og også prøvede at forhindre 
Plutonikerne i at udtrykke deres. Stor opmærksomhed på din 
egen del er nødvendig i alt rådgivningsarbejde, men især med 
Plutonikere. 

Du bør være taktfuld og diplomatisk, når du udtrykker, hvad 
du føler over for disse sensitive mennesker - f.eks. kan du sim- 
pelthen sige: “Jeg kan ikke lide, at du altid kommer for sent til 
vore sessioner.” Hvis du siger sådan, viser du dem en model for, 
hvordan man kan udtrykke sig og håndtere vrede. Hvis du intet 
siger, opfatter de din uudtalte vrede og finder dig uærlig; de vil 
måske endda provokere endnu mere for at få en reaktion. Men 
VÆR FORSIGTIG, Plutonikere er skrækslagne for konflikter, 
fordi de føler det hele vil løbe af sporet, eller at det betyder enden 
på forholdet, Det er bedst at tale ud i tide, inden du bliver virke- 
lig vred. Du kan eventuelt lave øvelsen for krænkelse, når disse 
følelser kommer op, og blive mere klar over, hvad der foregår. 


Behandlingsmetoder og deres specielle 
anvendelse til Plutonikere 


Inden du selv kommer med forslag, bør du spørge, hvad Plutoni- 
keren allerede har gjort for sig selv, for jeg vil vædde på, at de har 
gjort et eller andet, måske prøvet mange forskellige ting i et forsøg 
på at stoppe den smerte, de føler. Giv dem anerkendelse for det, 
Äe allerede har gjort og tal om, hvad de kunne lide og ikke lide 
ved den form for hjælp. På den måde afværger du: “Hvorfor gør 
du ikke … ja, men ….”-spillet, hvor du foreslår det ene efter det 
andet, mens Plutonikeren bliver mere og mere nedladende på 


grund af din manglende forståelse. 

Selvhjælpsbøger er gode for Plutonikere, som ofte ønsker at 
gøre arbejdet alene inden for deres egne private rammer. De kan 
koncentrere sig og tænke dybt nok til at have glæde af at læse selv- 
hjælpsbøger og bliver som følge deraf ofte interesserede i psykolo- 
gi. Når de, som har en traumatisk baggrund, læser om andre, der 
har de samme dybe, mørke hemmeligheder, kan det have yderli- 
gere den fordel, at de opdager, st de ikke er alene, at andre har 
været gennem lignende oplevelser. Det kan bane vejen for delta- 
gelse i en selvhjælpsgruppe. Jeg vil anbefale dig at læse de bøger, 
der er nævnt efter de enkelte kapitler, så du kan anbefale brugbart 
materiale og selv få mere indsigt i plutoniske problemer. Bøgerne 
om livet efter døden kan måske hjælpe dem, der har ønsker om at 
dø, på andre tanker, og metafysiske bøger kan være ganske gode 
mod negative tanker. 

I et vist omfang kan traditionel samtaleterapi være velegnet, 
da det giver Plutonikeren mulighed for at fortælle om sig selv til 
en, som har et andet perspektiv og som lytter uden at tvivle på 
det, de opfatter så klart. Men selv om ord kan give indsigt, skaber 
de ikke nødvendigvis forandring. En undersøgelse viste, at samtale 
om vrede ikke nødvendigvis frigør den, vreden genkaldes måske 
kun. For at slippe af med følelsen af isolation og deres væren på 
vagt over for afsløring kan gruppeterapi virke stærkt, men det er 
dog en løsning Plutonikere ofte har svært ved at acceptere. Selv- 
hjælpsgrupper, hvor mennesker med ensartede oplevelser støtter 
hinanden, er muligvis den stærkeste gruppeoplevelse. 

Det vil være godt at arbejde med nogle af denne bogs meto- 
der, fordi de især er tilegnet Pluto-problemer. Fortæl om nogle af 
ideerne, affirmationerne, meditationerne, blomsterremedierne 
eller andre teknikker - måske endda denne bog. Men vær op- 
mærksom på, at hvis du tilbyder en Plutoniker en guidet medita- 
tion, kan den mindste lighed med hypnose true deres behov for at 
føle kontrol hele tiden. Det er også vigtigt at fortælle så meget 
som muligt om metoderne, og hvordan de virker for at undgå, 
at de ubevidst ligestiller at få det bedre med magt og misbrug af 
den. 

Metafysik i en astrologisk session 


Astrologer kan have glæde af at studere og bruge metafysik i deres 
arbejde på forskellige måder. For det første modvirker det den 
fatalistiske tro, at Pluto, Uranus og Mars forårsager klientens pro- 
blemer. Selv om dette synspunkt heldigvis har været upopulært 
blandt astrologer i ganske lang tid, vakler vi stadig omkring det, 
svinger frem og tilbage i vort sprog. Desuden har mange af vore 
klienter kun mødt populær-astrologi, som stadig advarer dem om, 
at nu er Store Stygge Pluto i 10. hus i deres solar-horoskop, og 
det betyder bagvaskelse på deres arbejde. Vi må konstant fortælle 
klienter om den rolle, de selv spiller i skabelsen af deres egne pro- 
blemer som følge af deres holdninger og forventninger til livet, sig 
selv og andre. 

Den metafysiske holdning er særlig vigtig over for Plutonikere 
med hang til lettere paranoia og som ønsker at projicere grunden 
til deres vanskeligheder ud på de allestedsnærværende DEM. De 
har ikke tillid til mennesker, de forventer at blive afvist eller for- 
ladt, de VED, at chefen er ude efter dem. Derfor kan de let tage 
det, du siger og oversætte det til en følelse af, at Pluto er ude efter 
dem. Det er alt for let at bekræfte deres desperation og dødsdrift, 
for hvis de føler, at deres fødselshoroskop eller transitter er så 
svære, betyder det, at livet altid vil være sådan, så hvorfor fort- 
sætte med det. 

Når du ved det, er det vigtigt at hjælpe klienter til at forstå, 
hvordan de skaber deres egne vanskeligheder på de livsområder, 
hvor Pluto er. Det kan være en stor hjælp at få et andet perspektiv 
ved at bruge horoskopet til at vise præcis, hvordan deres holdnin- 
ger og forventninger bidrager til problemerne. Lad os sige, at 
Pluto er i 10. hus, og individet har gentagne selvdestruktive kampe 
med sin chef, hvilket har ført til en stime af bitre nederlag karriere- 
mæssigt. Når transit-Saturn går i kvadrat til Pluto, kan mønstret 
tænkes at blive gentaget i en ekstrem udgave. Med denne indsigt 
har astrologen en ansvarsfuld position og bør hjælpe klienten til at 
se transitten som en lejlighed til at udvikle sine evner til at omgås 
overordnede. 

Den metafysiske tilgang i denne særlige situation vil være at 

udforske de autoritetsfigurer, klienten havde som barn, og hvilke 
rester af bitterhed og trods, der kommer fra de tidlige oplevelser. 
Påpeg, hvordan han eller hun skaber det samme negative forhold 
til chefen, som han eller hun oplevede i barndommen ved at bruge 
en provokerende, vred, mistroisk attitude og måske af den grund 
går ind i magtkampe. Chefen ser, at klienten er udfordrende eller 
koger indvendig når som helst og beslutter at holde øje med ham; 
en medarbejder, som ikke er åben, og som har knive i ærmet, kan 
man ikke stole på. Når vi er på vagt, vil der altid være nogen, der 
lever op til mistilliden, fordi den holdning vi tilkendegiver beder 
om problemer, f.eks. med chefen og kollegerne. Derfor er tanke- 
mønstre og forventninger i arbejdsforhold effektive til at give van- 
skeligheder. 

Astrologen med den metafysiske tilgang vil måske sige, at 
Saturns transit til Pluto betyder, at det er tid at blive voksen, at 
tage et mere realistisk, selvdisciplineret kig på, hvordan man bæ- 
rer sig ad på arbejdet og at forholde sig til chefen som et voksent 
menneske. Det er også tid at se på de blokeringer, man sætter i 
vejen for at have indflydelse på sin omverden, selvdestruktiv 
færd, som har afholdt en fra at have den ønskede magt på arbejdet. 
Mens en fortsættelse af de gamle mønstre kan gøre det til en sær- 
lig barsk konfrontation med chefens faktiske magt, kan virkelige 
fremskridt gøres ved at indse, at det er på tide at sætte seriøse mål 
og løse de autoritetsproblemer, der hidtil har været. Ved at ændre 
de tankemønstre og forventninger, som følger med Pluto i 10. hus, 
har klienten mulighed for at manifestere en stærkere position. 

Sammenhold det med virkningen af, at en astrolog siger: “Med 
Pluto i 10. hus kan du forvente at blive svigtet af overordnede 
igen og igen. Når transit-Saturn danner en kvadrat til din Pluto 
vil din nuværende chef vise sig at være nøjagtig som dem i forti- 
den”. Klienten vil blive rystet og konkludere, at Pluto og karma 
har rottet sig sammen mod ham, og at der ingen håb er om succes 
i hans liv. Da astrologen har bekræftet hans mistanke mod den 
nuværende chef, begynder han at udforske hver eneste af chefens 
handlinger eller rode og snage i hans gemmer for at finde ud af, 
hvor hammeren vil falde næste gang. Måske begynder han at 
indynde sig hos chefens rival eller overordnede og tænker, at det 

kan redde hans skind. Chefen bemærker alle disse manøvrer, bliver 
vred på medarbejderen, fordi han går bag hans ryg og begynder at 
skælde ud. 

Magtkampen optrappes lige indtil det tidspunkt, hvor Saturn 
laver den eksakte kvadrat, og klienten bliver fyret på gråt papir. 
Bittert beslutter han, at det skal vare meget længe, inden han igen 
har tillid til en overordnet. Det, der kunne være blevet en lærerig 
oplevelse ved at vende mønsteret, bliver et endeligt nederlag. Selv 
om astrologen havde ret i sin forudsigelse, faktisk med dags nøj- 
agtighed, så kommer klienten ikke tilbage. Hvem har brug for flere 
dårlige nyheder? 

Jeg er sikker på, at ingen af jer, som læser dette, ville tolke 
horoskoper så negativt, men vi siger uden tvivl alle somme tider 
ting, som bekræfter klienters livsbegrænsende overbevisninger. 
Derfor er det vigtigt at blive ved med at tale om de metafysiske 
principper. Du kan også give klienten affirmationer, som modvir- 
ker negativiteten, enten dem fra denne bog, nogle fra metafysiske 
skrifter eller nogle, som du og klienten finder, og som passer til 
den enkelte situation. 

Den astrolog, som ønsker at lære mere om de metafysiske 
principper kan starte med at læse nogle af Seth-bøgerne fra litte- 
raturlisten i Kapitel 3. Den personlige virkelighed er måske den 
mest avancerede præsentation af metafysiske principper på tryk i 
dag. En anden stærk bog er Ron Smotherman’s Winning Through 
Enlightenment. 


Kundalini rejsning: 
Sex og den enlige astrolog 


Det er lige meget, hvilken Ascendant du har; alt for ofte, når du 
har en session med en klient, får du en Kundalini-rejsning. Har 
du nogen sinde følt dig meget tændt efter - eller under — en 

ssion? Hvis det er tilfældet, kan det meget vel være, at kundalini- 
energien har rejst sig op gennem rygsøjlen, mens du arbejdede, 

og at du faktisk udførte healing, bevidst eller ubevidst. Hvis du 
ikke forstår det, kan du tolke det som en energikilde, der hovedsa- 
gelig er seksuel og føle dig meget tiltrukket af klienten - og mulig- 
vis omvendt, da kundalini-energien også rejser sig i ham eller 
hende. 

I traditionel psykoterapi er det forbudt at have et seksuelt for- 
hold til en klient, og det må siges at være et klogt forbud. Jeg har 
mødt alt for mange kvinder, som er blevet forført af deres tera- 
peuter, og for dem alle var oplevelsen rystende. Det er misbrug af 
terapeutens tilsyneladende magt over klienten, og da terapeuten 
kommer til at repræsentere en forælderfigur på et vist niveau, er 
det et tillidsbrud, der meget ligner incest. Jo, klienten har jævnligt 
seksuelle følelser og fantasier om terapeuten, men det ser ud til at 
være ganske destruktivt for dem, der lever disse fantasier ud. Fak- 
tisk er der fornylig dannet en selvhjælpsgruppe i staten Washing- 
ton for kvinder, som er blevet misbrugt af deres terapeuter. 

Astrologi er en flertydig beskæftigelse, da den ikke er så regel- 
ret og oftest foregår som en enkelt konsultation og ikke som en 
fortløbende proces. Gælder forbudet mod at sove sammen med 
en klient også ham, du kun ser én gang og siden beslutter at have 
et forhold til? Her midt imellem er forholdet mellem lærer og 
elev. Når en gruppe er lille, intim og selvafslørende kan følelsen af 
nærhed vokse og kræve at blive kigget nærmere på. Men hvis du 
underviser i et så kosmisk, transformerende emne som astrologi, 
kan du som individ forsvinde i den styrke og spænding, der er i 
det, du videregiver, så dine studerende mere bliver påvirket af det 
end af dig som menneske. (Hvad jeg mener? Tja, jeg vil - øh, ikke 
tage stilling.) 

Efter en enkelt konsultation er det fristende at komme til at 
kende dette magnetiske, intense plutoniske menneske, som sidder 
over for dig. Sessionen var så stærk, så intim, og du følte virkelig, 
der var en forbindelse, at du havde betydning. Selv om Plutonike- 
re kan udstråle seksuel energi, vil det være en meget dårlig idé at 
blive involveret i din plutoniske klient i betragtning af Plutonike- 
rens måde at håndtere forhold på. Måske ville det ikke være så 
slemt at gøre et forsøg med en Uranus-præget klient - hvis du kan 
håndtere den kendsgerning, at han eller hun vil elske - og forlade 

dig; men det ville være en frygtelig bjørnetjeneste for en Plutoniker 
og under alle omstændigheder, du er der vel for at hjælpe? 

Og én ting mere, den session har måske været den stærkeste 
oplevelse af fællesskab og intimitet, som den plutoniske klient har 
haft i lang tid, og mange har problemer med intimitet, medmin- 
dre den er seksuel. Sex kan bruges til at skabe distance, at afvæb- 
ne dig, så din viden er harmløs. Som tidligere beskrevet handler 
sex oftere om magt end om intimitet og lyst, så ved at involvere 
dig på den måde kontrollerer klienten forholdet, og du mister din 
evne og styrke til at hjælpe til forandring. (Hvis du selv er Pluto- 
niker, bør du også undersøge dine egne grunde til at ønske at vende 
den følelsesmæssige intimitet i sessionen til fysisk intimitet.) 

For mange Plutonikere er al nærhed seksualiseret måske på 
grund af tidlige ulykkelige oplevelser, f.eks. incest eller mishand- 
ling. De kan være forførende, men en side af dem vil blive rasende, 
hvis du af alle mennesker ikke forstår, og hvis du behandler dem 
som sexobjekter på samme måde som resten af verden. Selv hvis 
du gør ingenting udover at mærke tiltrækningen, kan det stadig 
blive betragtet som et tillidsbrud. Plutonikere er så sensitive over 
for nuancer i kropssproget, og dine tanker er lige så virkelige som 
noget mere åbenlyst. Når kundalini-kraften rejser sig under en 
session, kan du sige til dig selv, at det er healingsenergi, du har 
brug for, ikke seksuel energi, og bed dit Højere Selv om hjælp. En 
enkel bøn eller affirmation vil forvandle den. 

Jeg har lyst til at benytte lejligheden til at sige noget, som 
aldrig nævnes i undervisning om personlig udvikling. Jeg og andre 
terapeuter har bemærket, at når man begynder at arbejde med 
disse teknikker, synes der at være en periode, hvor ens libido er 
dæmpet. Dette sker tilsyneladende, fordi energien delvis kommer 
gennem seksual-chakraet. Uden denne viden ville du måske kon- 
kludere, at der er noget galt med dig seksuelt, at du er blevet frigid 

eller impotent. En af mine kolleger var parat til at gennemgå et me- 
get dyrt kursus i sexterapi, fordi det var sket for ham, da vi tilfæl- 
digvis diskuterede fænomener. Øvelsen til åbning af hjerte-chakra- 
et (se side 78) kan bruges på hvilket som helst af chakraerne. Du 
kan lave den for seksual (sacral) chakraet, som er fem centimeter 
under navlen, og måske have glæde af den i disse situationer. 

Rådgivning af selvmordstruede 
og andre med alvorlige problemer 


Du må være opmærksom på, at nogle Plutonikere har ekstremt 
destruktive og endda farlige adfærdsmønstre, f.eks. selvmordstan- 
ker eller engagement i sado-masochistiske forhold. Du må også 
være opmærksom på, at Plutonikere er særlig dygtige til at dække 
over deres problemfyldte områder, så du får måske kun et svagt 
tegn på, at noget ud over det sædvanlige er i gang. For at være en 
god rådgiver må du også være en god detektiv, finde spor i den 
mindste nuance i kropssproget, den mindste ændring i stemme- 
lejet og først og fremmest i, hvad der IKKE bliver sagt, eller det, 
som er iøjnefaldende ved sit fravær. Hvis du selv er Plutoniker, er 
det en god forberedelse til den slags opklaringsarbejde. 

Mit første råd til astrologer om rådgivning af selvmordstruede 
Plutonikere er: GØR DET IKKE. Du gaber over for meget; til 
den slags mennesker må du simpelthen kende de lokale psykiatri- 
ske tilbud, især den nærmeste telefonrådgivningslinie. Det vil 
også være vigtigt at have forbindelse med en terapeut, helst en 
psykiater, som du kan vende dig mod i nødstilfælde. Hvis du gør 
noget som helst andet, følger du dit eget behov for at føle dig 
magtfuld og have kontrol. Du kan meget vel få at høre den smig- 
rende sætning: "Men jeg har ikke lyst at gå andre steder hen. Du 
er den eneste, som forstår mig.” 

Det er velkendt, at mange selvmordstrusler og -forsøg er ma- 
nipulation. Det er muligvis sandt, men du skal være opmærksom 
på, at selvmorderiske Plutonikere ikke har noget at miste. Enten 
gør den anden, som de ønsker, så de har kontrol, eller deres selv- 
mordsforsøg lykkes, og de får det, de har ønsket hele livet — døden. 
(Læs endnu engang afsnittet om Plutonikere og dødsdriften.) 

Når du rådgiver stærkt plutoniske mennesker med meget bar- 
ske transitter, især Pluto-transitter, kan du prøve at spørge, om de 
har selvmordstanker. Et almindeligt menneske vil flippe ud over 
en sådan forespørgsel, men ikke Plutonikere. For dem er døden 
det stof, livet er lavet af. Alligevel er en forsigtig tilnærmelse nød- 
vendig. “Har du nogensinde ønsket, at du ikke var i live?” kunne 
være det første spørgsmål. Hvis de siger ja til det: “Hvor stærkt er 

det ønske? Har du nogensinde tænkt på at begå selvmord?” Hvis 
de siger ja til dette, spørg: "Hvor er du henne i forhold til det 
ønske lige nu?” (Mange har studeret livet efter døden, reinkarna- 
tion og karma -~ studier, hvor de uden det var hensigten har ind- 
set, at selvmord ikke løser deres problemer.) Endelig er det godt 
at være præcis, hvis nogen overvejer selvmord eller vold. Har du 
en metode i tankerne? Er den metode en mulighed? Har du plan- 
lagt, hvordan du vil gøre det? Har du en dato eller et tidspunkt i 
tankerne? Jo mere præcise svar jo større er risikoen for, at de fak- 
tisk vil udføre deres plan. 

Vær også opmærksom på hændelser i deres liv, som kan øge 
muligheden for selvmord, såsom et symbiotisk forholds ophør 
eller en anden begivenhed, der medfører øget skyld, bitterhed 
eller sorg. Undersøgelser har f.eks. vist, at mænd, der fornylig har 
mistet deres mødre, er meget mere tilbøjelige til selvmord. Det er 
sandsynligvis ikke godt at forudsige, at de kunne komme til at 
begå selvmord, fordi det griber så meget ind i deres egen frygt/ 
ønske, at det kan blive en selvopfyldende profeti. Men du kan 
lægge mærke til perioder, hvor de er mere deprimerede eller under 
mere pres som følge af en Pluto-transit og måske derfor har særligt 
behov for terapeutisk støtte. 

Du spekulerer måske på, om der er nogle endegyldige indika- 
tioner på selvmord i horoskopet. For nogle år siden ledte Research 
Commitee fra New York-afdelingen af National Council for Geo- 
cosmic Research en omfattende undersøgelse. Et antal velkvalifi- 
cerede professionelle astrologer (inklusive jeg selv) arbejdede med 
to horoskoper ad gangen (et fra en selvmorder og et fra en ikke- 
selvmorder uden at vide, hvilket der tilhørte hvem). Vi brugte 
både fødselshoroskop og transitter eller progressioner for at se, 
om det var muligt at gætte hvem, der havde begået selvmord. 
Ingen af os havde særlig meget succes, heldigvis eller uheldigvis. 
Når du ser svære transitter til Pluto eller 8. hus er det bedst at 
spørge klienten. 

Bach-remediet Kirsebærblomme er godt mod selvmordsønsker 
eller følelsen af at kunne komme til at skade nogen. Bach-kombi- 
nationen, kendt som Nødhjælpsremediet, er et alment remedie til 
kriser. Alle astrologer og rådgivere burde have det ved hånden. 

Guldpil eller Kristtorn kan være velegnet til at fjerne underlig- 
gende had/selvhad, men du må være forsigtig, når du giver dem, 
fordi den efterfølgende healingskrise kan tippe balancen. Det er 
meget bedre at have dine klienter under professionel omsorg, 
bruge Nødhjælpsremediet indtil truslen har lagt sig, og først da 
bruge Kristtorn og Guldpil, hvis pendulet eller en anden test 
viser, de er egnede. 

Når sandsynligheden for voldelig adfærd skal vurderes, er der 
også behov for specifikke oplysninger. Hvis du beskæftiger dig 
med et eksplosivt ægteskabeligt forhold, kan du spørge, om der 
allerede har været slagsmål, om de er blevet optrappet, eller om 
partneren nogensinde har været voldelig mod andre. Igen bør du 
kende de tilbud, der er for voldsramte kvinder og børn. Hvis du 
har klienter, som overvejer at gøre nogen fortræd, kan du spørge, 
om de har en plan i tankerne, om de har valgt et våben, om våbe- 
net er til rådighed, om de har et endeligt tidspunkt eller en dato, 
hvor de planlægger at gøre det, om de allerede har prøvet på at 
skade det menneske, eller om de tidligere har været voldelige. 
Ligesom ved spørgsmålene om selvmord vil faren for, at volden 
sker være større jo mere specifikke svar og jo mere præcis en plan, 
der er. Nødhjælpsremediet er også godt at have ved hånden her, 
og Kirsebærblomme har vist sig virkningsfuldt for et menneske 
med et voldeligt temperament. 


Plutonikere og adskillelse 


Først vil jeg sige, at traditionel psykoterapi har et ejendommeligt 
sæt trossystemer og skikke om adskillelse. Hvis jeg f.eks. som 
socialrådgiver udvikler et godt samarbejde med en klient, som gør 
fremskridt, forventes det, at jeg afskærer den forbindelse helt og 
fuldstændigt, hvis jeg forlader jobbet, eller hvis klienten flytter 
uden for vores område - som om jeg var død, eller klienten var 
død. En del af denne psykoterapeutiske tradition, kommer fra den 
freudianske model, som er dens evangelium, men som vi har set, 
var Freud selv ekstremt plutonisk, hvad angår forhold til andre. 

Så vi må formode, at han havde mere end rigeligt med problemer 
omkring adskillelse og at blive forladt, f.eks. at afskære mennesker 
fra sit liv, hvis de forlod ham. Jeg selv har meget kærlige og gi- 
vende forhold til mennesker, som har afsluttet terapi hos mig, og 
dog føler jeg altid, at jeg måske ikke er terapeutisk korrekt, ikke 
den neutrale fuldstændig lukkede freudianer - når det kommer til 
stykket, ikke så plutonisk som Freud selv. 

Bortset fra disse terapeutiske overvejelser har Plutonikere sær- 
lige problemer med adskillelse fra deres rådgivere, fordi følelsen 
af forladthed er et centralt tema. Meget ofte var en afgørende af- 
visning eller den gentagne trussel om det en del af det, der gjorde 
dem til Plutonikere i første omgang. De har haft tillid til dig, 
åbnet op for dig på en måde, som de sædvanligvis ikke gør, så hvis 
du forlader dem, kan det gå meget dybt og være meget smerte- 
fuldt, også selv om de ikke vil indrømme det. Det er dem, der 
pludselig midt i juli beslutter sig for at stoppe med terapien og 
benægter, at terapeutens ferie i august har noget med det at gøre, 
benægter nogen som helst vrede over adskillelsen. De fleste Plu- 
tonikere i et hvilket som helst forhold vil gå først for at undgå selv 
at blive forladt. 

Plutonikere vil ofte nægte at indrømme intensiteten i deres 
hengivenhed, og medmindre adskillelsen håndteres ordentlig (og 
somme tider også hvis den bliver håndteret ordentligt), kan de 
meget vel nægte at gå til en anden rådgiver eller astrolog. For dem 
kan det simpelthen være for svært at skulle åbne sig for endnu et 
menneske, lære at have tillid og fortælle alle deres smertefulde 
hemmeligheder. Hvis du er astrolog og har arbejdet med en plu- 
tonisk klient gennem et stykke tid, kan du måske tilbyde en mu- 
lighed for telefonkonsultationer, hvis du eller klienten flytter. 
Kære rådgiver, hvis du kan lade Freuds ånd hvile i fred, hvorfor 
ikke lade den moderne telekommunikations mirakel tillade dig at 


række ud og røre nogen? 


APPENDIX 


Hjælp til begynderen 


Få og forstå dit eget horoskop 


Dette afsnit er tænkt som en hjælp for begynderen eller den stude- 
rende, som finder nogle af de astrologiske forklaringer for tekni- 
ske. Hvis du ikke allerede har dit eget horoskop, er det nemmeste 
og billigste at få en computerudskrift, da du så vil få nøjagtige 
matematiske beregninger; desuden kan det være en god idé også 
at få en udskrift af transitter. 

Når du har dit horoskop, kan det være svært at læse, hvis du 
ikke er vant til symbolerne, tallene og tegningen. Det første, du må 
blive fortrolig med, er de tolv huse, og hvor de er på tegningen. 
Fig. 2 på side 232 viser husenes placering. Du bør også blive for- 
trolig med husenes betydning. Nøgleord for de enkelte huse er 
følgende: 


jus: første tilnærmelse til en situation, udseende 
us: penge og hvordan du bruger dem, værdier, ressourcer 
us: tænkning, indlæring, kommunikation, søskende 
us: hjemmet, fortiden, familiær indflydelse, opdragelse 
us: børn, kreativitet, rekreation, romantik 
tus: arbejde og din holdning til det, helbred 
jus: ægteskab og andre forpligtende forhold 
jus: sex, reproduktion, død, healing 
9. hus: religion, livsfilosofi, højere uddannelse 
10. hus: karriere, din status i verden, autoritet 
11. hus: venner, grupper, sociale forandringer 
12. hus: det ubevidste, hemmelig adfærd, spiritualitet 


Det første, du gør, er at kigge på dit horoskop og se Plutos huspo- 
sition. Se også efter dens tegn og grader. I nogle computerhoro- 
skoper skrives det således: Pluto 23 14 Leo, som betyder, at Pluto 
er 23 grader 14 minutter i Leo (Løven). (Din egen Pluto er selv- 
følgelig et andet sted.) Se nu på Tabel 1 på side 233-235. Tabel 1 
viser symboler og betydninger af tegn, planeter og huse. Hver 
planet “hersker” i et tegn, og tabellen viser, at Mars hersker over 
tegnet Vædderen, som også relaterer til 1. hus osv. 

Du kan lave en liste over dine planeter inddelt efter grader — i 

første omgang uden at tage hensyn til tegnet - for at fastlægge 
aspekterne. Eks.: Lad os antage, at du har Venus 1 12 Sco, Mars 
5 57 Psc og Månen 8 11 Tau. Det er nemmere at skrive dem i 
gradorden end i tegn, når du skal finde de vinkler ~ aspekter - de 
danner med hinanden. Du vil opdage, at de tre ovennævnte har 
en forbindelse med hinanden. Se Tabel 2 for at finde ud af, hvilke 
vinkler de danner. Du må også se efter, om de er tæt nok sammen 
til at danne en vinkel, der tæller med som aspekt. Den tilladte af- 
stand eller orbis er også vist i tabellen. Du kan tælle, hvor langt to 
tegn er fra hinanden ved at bruge Tabel 1, og husk, at zodiakken 
er en cirkel, hvor Fiskene efterfølges af Vædderen. Ved at bruge 
denne tabel vil du opdage, at Venus i eksemplet danner en trigon 
til Mars og en opposition til Månen. 

Tæl ikke husene mellem to planeter i dit horoskop; husene har 
forskellige størrelser, mens tegnene er ens, 30° hver. Hvis du ser 
på forskellige horoskoper, synes du måske, at to af tegnene mang- 
Jer, fordi der ingen husspidser (linierne mellem husene) er i de 
tegn. Tegnene er der; det er simpelthen, fordi det hus og dets 
modsætning er mere end 30° bredt, dvs. de er bredere end et tegn. 
De tegn, der ingen husspidser er i, kaldes indelukkede tegn, og 
det er derfor, at det ikke dur at tælle huse for at finde aspekter. 

Det er ikke nødvendigt for dig at finde alle aspekter i hele 


TABEL 1: Tegnenes generelle karakteristika og deres forbindelse med planeter og huse. 


TEGN 


Vædderen (Aries): Aggressiv, 
meget konkurrerende, seksuel, 
initiativrig, Symbol: T 

Tyren (Taurus): Ned på jorden, 
praktisk, alt, der angår penge og 
materielle goder, stabilitet og ro, 
kan være konservativ. Symbol: ty 


Tvillingerne (Gemini): Et verbalt, 
kommunikerende tegn, meget 
mentalt og interesseret i at lære. 


Symbol: IT 


Krebsen (Cancer): Følelser, sik- 
kerhed og familie meget vigtig. 
Enten meget moderlig eller til- 
trukket af moderen, fortiden, 
menstruationscyklus. Symbol: $ 


Løven (Leo): Ønsker at være 
i centrum, kan være egoistisk, 
selvcentreret, dramatisk, stolt, 
værdig, onsker at bestemme. 
Symbol: 


PLANET 


Mars: Vrede, aggression, påståe= 
lig, energi, seksualitet. 

Symbol: ct 

Venus: Hersker også i Vægten, 
her på sin mere sensuelle, luk- 
suriøse, kærlige måde. Symbol: 9 


Merkur: Kommunikation, tænk- 
ning, skrivning, indlæring og 
opfattelsesevne, brug af hænder- 
ne. Symbol: Y 

Månen: Moderen, afhængighed, 
sikkerhed, følelser, det ubevid- 
ste, vaner, bryster, mave og tra- 
dition. Symbol: D 


Solen: Centret af din væren, 
selvet, ego. Symbol: O 


HUSFORBINDELSE 


1. hus: Din første tilnærmelse til 
en situation, ydre personlighed, 
fysisk udseende. 


2. hus: Penge og hvordan du bru- 
ger dem, dine personlige ressour- 
cer, værdier. 


3. hus: Din tænkning og kom- 
munikation, hvordan du lærer 
grundlæggende ting, søskende og 
nære slægtninge. 

4. hus: Den omsorgsgivende af 
dine forældre, virkning af tidlige- 
re familie og arv, dit hjemmeliv, 
fundament for din tryghed. 


5. hus: Børn, romantik, kreativi- 
tet, fritidsaktiviteter. 


TABEL I: Tegnenes generelle karakteristika og deres forbindelse med planeter og huse (fortsat). 


TEGN PLANET HUSFORBINDELSE 

Jomfruen (Virgo): Meget arbejd- Merkur: Hersker over både Tvil- 6. hus: Arbejde og hvordan du 

Som, kritisk, analytisk, praktisk, lingerne og Jomfruen. fungerer som ansat, helbred, de 

ønsker at være nyttig, perfektio- Symbol: 9 lavere klasser, ofte selvudsletten= 

nistisk, lider af lavt selvværd, de. 

Symbol: 9 

Vægten (Libra): Romantik og for- Venus: Forhold, hvad du gør for 7. hus: Længevarende og forplig- 

hold, kan lide af hensynsbetænd- ar få kærlighed, dine betingelser tende forhold og åbne fjender. 

else. Problemer med at gøre sig for kærlighed. Dele og nyde Hvad vi ser efter hos andre som 

gældende. Symbol: & skønhed, samarbejde. kompensation for egne mangler, 
Symbol:y Hvem vi tiltrækker. 

Skorpionen (Scorpio): Et tegn, Pluto: Kontrol og manipulation, 8. hus: Sex, død, fødsel, regene= 

der drejer sig om magt og kon- magt, død og genfødsel eller ration, healing, partnerens ejen- 

trol, enten healing eller destruk- transformation fra et niveau til et dom. 

tion, intens, alt er liv eller død, andet, psykologi, healing, seksu- 

forbundet med seksualitet, kon- alitet, magtforhold mellem køn- 

trollerer følelser. Symbol: M, nene. Symbol: P 

Skytten (Sagittarius): Viden og Jupiter: Søgen efter visdom, 9. hus: Højere uddannelse, din 

udbredelse af den, filosofi, kan vækst, ekspansion, filosofi, held, livsfilosofi, lange rejser, lov, ud- 

være moraliserende, optimistisk, overforkælet, selvsikker. landet. 


ekspansiv. Symbol: x" Symbol: 4 


TABEL I: Tegnenes generelle karakteristika og deres forbindelse med planeter og huse (fortsat). 


TEGN 


Stenbukken (Capricorn): Et for- 
sigtigt, hårdt arbejdende, perfek- 
tionist tegn. Høje mål, ønsker at 
udrette, kan være depressiv ved 
modgang, måske sen “blom- 
string”, seriøs, professionel. 
Symbol: v 


Vandbæreren (Aquarius): Et utra- 
ditionelt og ofte oprørsk tegn. 
Kan være for objektiv og logisk 
og glemme følelser, moderne, 
visionær. 

Symbol: ma 


Fiskene (Pisces): Eskapist eller 
højt spirituel, ønske om at tjene 
andre, måske på en masochistisk 
måde. Bedragerisk eller visionær, 
men svært at være her og nu. 
Symbol: X 


PLANET 


Saturn: Selvdisciplin, kvalitet, 
udretter ting på den rigtige må- 
de, restriktioner og udsættelser, 
får dig til at starte forfra, hvis 
fundamentet var for svagt, auto- 
ritet, frygt, melankoli. 

Symbol: h 


Uranus: Rebelsk og utraditionel, 
søgen efter frihed, kan føre til 
genial opfindsomhed og/eller 
excentricitet, objektiv og viden- 
skabelig tænkning, astrologi. 
Symbol: x% 


Neptun: Kilde til at transcendere 
virkeligheden gennem sammen- 
smeltning med noget højere, kan 
være spirituel eller eskapist og 
forfalden, vag, kan bedrage sig 
selv og andre, det, vi bliver slave 
af. Symbol: W 


HUSFORBINDELSE 


10. hus: Karriere, status, talen- 
ter, autoritet og hvordan du bru- 
ger den, også dine forældre som 
autoritetsfigurer. 


11. hus: Venskaber, medlemskab 
af grupper, social forandring, 
håb og ambitioner, astrologi. 


12. hus: Det ubevidste, det der er 
undertrykt eller hemmeligt og 
kommer selvdestruktivt ud. Spi- 
rituel søgen, ønske om at tjene 
andre, ønske om at være isoleret 
og skjult. 

TABEL 2. Aspekter og deres tilladte orbis. 


ASPEKT VINKEL TILLADT ORBIS 
Konjunktion Ograder 8 grader til hver side 
Semil 60 grader, 2 ugn 3 grader til hver side 
Kvadrat 90 grader, 3 tegn 5 grader til hver side 
Trigon 120 grader, 4 tegn 5 grader til hver side 
Opposition 180 grader, 6 wega 8 grader til hver side 


horoskopet, medmindre du har lyst til det, fordi hovedtemaet, 
som vi arbejder med i denne bog, er dine Pluto-aspekter. For at 
gøre det lettere at læse horoskopet, kan Tabel 3 bruges som genvej 
til hurtigt at finde aspekter til Pluto i de forskellige tegn fra Kreb- 
sen til Skorpionen. Du kan bruge den både i fødselshoroskopet og 
til dine transitter, som beskrives senere. Eks.: Lad os antage, at du 
har Pluto 2 50 Løve. Du ser også, at du har Solen 5 15 Vædder. I 
Tabel 3 under Pluto i Løven ser du, at Vædderen er i trigon til 
Løven. På Tabel 2 kan du se, at en trigon kan have en orbis på 
højst 5, Da Solen og Pluto kun er 3° fra den eksakte trigon, kan du 
tælle dette med som et aspekt i dit horoskop. Hvis Solen i stedet 
var i 15° Vædder ville den være for langt væk til at blive regnet 
med som trigon. 

Noget andet at forstå om Kapitel 1 er, at tolkningerne er sat op 
i en bestemt rækkefølge. Da Plutos husposition er meget vigtig, er 
tolkningernes rækkefølge bestemt af huspositionen. Sammen med 
den står tegn eller aspekter, som kan have lignende betydning, 
hvilket allerede er velkendt fra Tabel 1. Når du har lavet en liste 
over dine Pluto-aspekter, kan du, for at finde de tolkninger, der 
beskriver dem arrangere dem i samme orden som rækkefølgen i 


TABEL 3. Find eventuelle Pluto-aspekter. 


PLUTOI  KVADRATTIL OPPOSITION  TRIGONTIL 
Krebsen Vædderen, Vægten Stenbukken Skorpionen, Fiskene 
Løven Tyren, Skorpionen Vandbæreren Skynen, Vædderen 
Jomfruen Tvillingerne, Skytten Fiskene Stenbukken, Tyren 
Vægten Krebsen, Stenbukken Vædderen Vandbæreren, 
Tvillingerne: 


Skorpionen — Løven, Vandbæreren Tyren Fiskene, Krebsen 

TABEL 4. Plutos korrespondancer". 
HUS STEMMER OVERENS MED 


Puil.  Skorpion-Ascendant, Pluto-aspekter til Ascendanten 
Pluoi2 2. husspidsi Skorpionen 

Pluti3. 3 huspids i Skorpionen, Merkur i Skorpionen, Merkur/Pluto-aspekter 
Plutoid. 4 husspids i Skorpionen, Månen i Skorpionen, Mäne/Pluto-aspekter 
Pluis. 5. husspids i Skorpionen, (Solen i Skorpionen), (Sol/Pluto-aspekter) 
Plutié. 6. husspids i Skorpi 

Pltoi7. 7. husspids i Skorpionen, Venus i Skorpionen, Venus/Pluto-aspekter 
Plutois. 8 husspids i Skorpionen 

Phuoi9. 9. husspids i Skorpionen, Jupiter i Skorpionen, Jupiter/Pluto-aspekter 
Pluto i 10.  MCi Skorpionen, Saturn i Skorpionen, Saturn /Pluto-aspekter 

Pluto i 11. 11. busspids i Skorpionen, (Uranus/Pluto-aspekter) 

Phunoi 12. 12. husspids i Skorpionen, (Neprun i Skorpionen) 


* Korrespondancerne i parentes er svagere eller har egne karakteristiske temaer, som ikke 
er dækket af den generelle beskrivelse. Der hvor visse kombinationer logisk skulle holde, 
men ikke gør der ifølge mine erfaringer, er de med vilje holdt udenfor (f.eks. stemmer et 
Pluto/Mars-aspekt ikke overens med Pluto i 1. bus); derfor er der nogle steder kun én 
korrespondance. 


bogen. Tabel 4 (på side 237) viser disse sammenhænge. Så hvis 
du har et Pluto/Merkur-aspekt, finder du tolkningen i Kapitel 1 
under Pluto i 3. hus. Hvis du har Månen i Skorpionen finder du 
tolkningen under Pluto i 4. hus osv. (I kapitlet er der en særskilt 
tolkning af Mars/Pluto-aspekter og Mars i Skorpionen umiddel- 
bart efter Pluto i 1. hus og af Sol/Pluto efter Pluto i 5. hus.) 


Find dine Pluto-transitter 


For at kunne bruge Kapitel 7 må du kunne finde de Pluto-transit- 
ter, som du har eller har haft. Tabel 5 (på side 238) viser de enkel- 
te Pluto bevægelser fra 1975 til 1996. Du kan sammenholde gradan- 
tal i dit horoskop med graderne i første kolonne af tabellen. Hvis 
Pluto f.eks. er 21° Skorpion, og du har en planet inden for et par 
grader fra det, har du en konjunktion ved transitten, en meget 
stærk konstellation, når talen er om Pluto-transitter. Hvis du har 


TABEL 5: Plutos bevægelser 1975-1996. 

ÅR PLUTO 1KVADRAT TIL TOPPOSITION TIL ITRIGON TIL 

1975 6-19 Vægt Krebs, Stenbuk Vædder Tvilling, Vandbærer 

1976 9-14" Vægt Krebs, Stenbuk Vædder Tvilling, Vandbærer 

19 11-16 Vægt Krebs, Stenbuk Vædder Tvilling, Vandbærer 

1978 13-19" Vægt Krebs, Stenbuk Vædder Tvilling, Vandbærer 

1979 Krebs, Stenbuk Vædder Tvilling, Vandbærer 

1980 Krebs, Stenbuk Vædder Tvilling, Vandbærer 

1981 Krebs, Stenbuk Vædder Tvilling, Vandbærer 

1982 Krebs, Stenbuk Vædder Tvilling, Vandbærer 

1983 Krebs-Stenbuk Vædder; Tyr Tvilling- Vandbærer 
& Løve-Vandbærer & Krebs-Fisk 

1984 Krebs-Steabuk Vædder, Tyr Tvilling-Vandbærer 
'& Leve-Vandbærer & Krebs-Fisk 

1985 Løve, Vandbærer Tyr Krebs, Fisk 

1986 Løve; Vandoærer Tr Krebs, Fisk 

1987 Love, Vandbærer Tyr Krebs, Fisk 

1988 Love, Vandbærer Tyr Krebs, Fisk 

1989 Love, Vandbærer Tyr Krebs, Fisk 

1990 Love, Vandbærer Tyr Krebs, Fisk 

1991 Love, Vandbærer Tyr Krebs, Fisk 

1992 Løve, Vandbærer Tyr Krebs, Fisk 

1993 Løve, Vandbærer Tyr Krebs, Fisk 

1994. Løve, Vandbærer Tyr Krebs, Fisk 

1995 27 Skorpion til Leve, Vandbærer Tyr, Tvilling Krebs, Fisk 

1° Skyne & Jomfru, Fisk & Leve, Vædder 
1996 — 04" Skytte Jomfru, Fisk Tvilling Løve, Vædder 


* 1 1983 gik Pluto fra 26" Vægt til 1" Skorpion. Den var i kvadrat til 26, 27, 28 og 29" Krebs og Stenbuk samt 0 og 1" Løve og Vandbærer. Den 
var i opposition til 26, 27, 28 og 29" Vædder samt O og 1" Tyr. Den var i trigon til 26, 27, 28 og 29" Tvilling og Vandbærer og til O og 1” Krebs 
og Fisk. 


sez 

en planet i 21° Løve eller Vandbærer har du en kvadrat eller et 
90°-aspekt, en noget vanskelig indflydelse. Hvis du har en planet i 
21° Tyr vil du få en opposition ved transitten, også et vanskeligt 
aspekt, hvor du må lære balance og perspektiv. Hvis du har en 
planet en eller to grader fra 21° Krebs eller 21° Fisk vil transiten 
Jave en trigon, som stadig opfordrer dig til at integrere Pluto med 
den pågældende planet, men måske ikke på en så belastende måde. 

Udover planeterne kan du undersøge, om der er aspekter til din 
Ascendant/Descendant-akse og til MC/IC-aksen, da de også 
aktiveres af transitter, hvilket ofte sker i forbindelse med store 
omskiftelser i livet. 

Det kan også være interessant at tegne transit-Plutos forløb 
gennem dit horoskop. Den bevæger sig langsomt, men når den 
skifter fra et hus til et andet, er der ofte et tilsvarende skift i, hvad 
der lægges vægt på. Hvis den f.eks. går gennem 6. hus, vil de plu- 
toniske begivenheder og forandringer være rettet mod arbejde og 
helbred. Når den bevæger sig ind i 7. hus vil fokuseringen af disse 
energier skifte over til forholdet til andre. (Ved fig. 2 på side 232 
kan du se berydningen af de forskellige huse.) Udover Ascendan- 
ten (1. hus), IC (4. hus), Descendanten (7. hus) og MC (10. hus) 
vil linierne mellem husene (husspidserne) ikke referere til begiven- 
heder, når de transiteres, men de markerer slutningen af et hus og 
begyndelsen til det næste. Eks.: Hvis spidsen af dit 2. hus er i 3° 
Skorpion, vil Pluto bevæge sig ind i 2. hus, når den kommer hen i 
3° Skorpion, så du vil mærke et skift i 2. hus-anliggender, f.eks. 
penge. 

Som du vil se, bevæger Pluto sig frem og tilbage over det sam- 
me punkt i to eller tre år. Det er selvfølgelig ikke Pluto, der bevæ- 
ger sig frem og tilbage, men når den ses fra Jorden, ser det sådan 
ud. Det er, fordi Jorden løber rundt om Solen i løbet af et år, dvs. 
den bevæger sig 360°, mens Pluto kun bevæger sig 3-4" på et år i 
sin 248 år lange bane omkring Solen. Når vi er på den modsatte 
side af Solen som Pluto, ser den ud til at bevæge sig baglæns (eller 
retrograd). Hvis du ser på en dag-til-dag tabel over planeternes 
bevægelser (en ephemeride), vil du se, at planeten nogle gange be- 
væger sig baglæns, markeret med et R. Der er forskellige teorier 
om betydningen af retrograde planeter; nogle siger, at de virker 

mere indad, men den forklaring har ikke tilfredsstillet mig - Pluto 
er temmelig indadvendt til at begynde med. 

Det kunne være nyttigt at lave en liste over alle de Pluto-tran- 
sitter, du har haft i løber af de sidste år, men husk, at andre tran- 
siterende planeter også kan have en finger med i spillet. F.eks. stod 
Pluto og Saturn sammen en del af både 1982 og 1983, en meget 
belastende kombination, som kun forekommer hver 33. år - den- 
ne gang i de sidste grader af Vægten. Så hvis du har planeter i 
nærheden af den konjunktion, vil det ikke være rimeligt alene at 
tillægge effekten af Pluto-transitten det, der skete på det tidspunkt. 
Hvis du fremhæver en tidligere Pluto-transits aspekt til en planet 
i dit horoskop som en ret svær tid i dit liv, så husk også, at du ikke 
er den samme nu, som du var dengang, da du sikkert har lært en 
masse af den transit. Øvelserne i denne bog kan hjælpe dig til at 
drage omsorg for dine svære Pluto-mønstre, således at fremti 
Pluto-transitter ikke behøver at blive så belastende. 


Litteraturforslag til begynderen 


Hvis denne bog har fået dig til at opdage, hvilket fascinerende 
emne astrologi er, kan den følgende oversigt over bøger være 
begyndelsen til at lære mere om dette komplekse og anvendelige 
værktøj. Interessen for astrologi er vokset hastigt siden sidst i 
1960'erne og har optaget den kulturelle vækst, der er sket gennem 
new age-bevægelsen og spirituelle og metafysiske studier, i sit 
oprindelige fundament. Flere af forfatterne i oversigten har skre- 
vet mere end én bog. Andre forfattere, som skriver på et lidt mere 
avanceret niveau, og som læserne kan have glæde af, er Robert 
Hand, Liz Greene, Stephen Arroyo og Dane Rudhyar. 


Cunningham, Donna: An Astrological Guide to Self-Awareness. Ja, 
det er MIN bog, men det er stadigvæk en grundbog om den psy- 
kologiske betydning af planeterne, husene og andre facetter af 
astrologien. (Norsk udgave: Astrologisk Guide ril Selverkjendelse.) 


Læs ikke denne bog, hvis du ikke ønsker at ændre dig! Det er umuligt at lytte 
til det, forfatteren har at sige om Pluto, uden at se ind i sig selv. Bogen forlanger, 
at du revurderer en del af dit liv efter at have læst den. Donna Cunningham 
kommer med grundlæggende beskrivelser af den plutoniske type. forklarer, 
hvordan Pluto kan fungere i fødselshoroskopet og viser, hvordan plutoniske 
problemer kan manifestere sig. Donna Cunningham præsenterer sit materiale 
med varme og medfølelse, men lige på og hårdt, og sætter fingeren direkte på 
det område, der gør ondt. For den astrolog, hvis klienter har brug for hjælp 
med Pluto-temaer, omtaler Donna Cunningham emner som: 


Skyld, krænkelse og frygt 
Følelsesmæssige hemmeligheder og deres bidrag til selvisolation 
+ Incest, misbrug og vold i hjemmet 
+ Pluto og behovet for magt og kontrol 
Psykologien bag offerrollen 
Død og transformation 
+ Konsekvenserne af at undgå sorg 


Donna Cunningham er ikke kun interesseret i at diagnosticere Pluto-problemer. 
men giver os også metoder til at afhjælpe disse problemer — affirmationer, 
blomsterremedier, øvelser til arbejde med chakraerne ~ og viser os, hvordan 
Pluto-transitter kan bruges til vækst. Til glæde for astrologer og rådgivere på 
det holistiske område er dette ikke en bog, der læses én gang og lægges væk. 
Den bør læses igen og igen, og da vil Pluto-aspekterne begynde at aktiveres be- 
vidst. 


Om forfatteren: Donna Cunningham har en universitetsgrad i sociologi fra 
Columbia University og over 17 års rådgivningserfaring i arbejdet med mis- 
handlede børn og kvinder, alkoholikere og andre mennesker med problemer. 
Hendes erfaringer viser sig i hendes praktiske, fornuftige indfaldsvinkel til 
vanskelighederne, som afspejles så klart i horoskopet, og i hendes opmærk- 
somhed på de sociale og kulturelle facetter af psykologiske problemer. 

Af samme forfatter: Being a Lunar Type in a Solar World og An Astrological 
Guide to Self-Awareness. 

